
PRAEFATIO 


Recurrit  iam  anniversarius  quinquagesimus  illius  diei  fau- 
stissimi,  a  saeculis  et  nationibus  desiderati,  quo  Pius  IX  s.  m. 
immunitatem  beatae  Virginis  Mariae  a  labe  communi  solemniter 
edixit  et  hoc  ipsius  singulare  privilegium  cunctis  fidelibus  cre- 
dendum  declaravit.  Inter  tot  quae  ad  filialem  amorem  et  cordis 
iubilum  exhibendum  ubique  offeruntur  dona  et  opera,  et  Colle- 
gium  nostrum  suum  tributum  afferre  desiderat. 

Nec  difficulter  munus  conveniens  invenimus.  Neminem  latet, 
theologos  ordinis  fratrum  minorum  duces  fuisse  et  milites  for- 
tiores  in  acri  certamine,  quod  per  plura  saecula  circa  doctrinam 
de  Immaculata  Conceptione  gesserunt  theologi.  In  illorum,  qui 
in  hac  pugna  gloriosa  prima  inter  fratres  minores  vexilla  prae- 
tulerunt  aliisque  arma  victricia  paravere,  scripta  animos  nos- 
tros  intendimus;  et  seligentes  plura,  quae  ipsi  de  privilegio  Ma- 
riano  praeclare  dixerunt,  illa  edenda  suscepimus.  Iuvat  multum 
initia  huius  certaminis  inspicere,  et  gratum  animum  prodit  me- 
rita  praedecessorum  in  memoriam  revocare. 

Praemisimus  quaedam  de  primordiis  doctrinae  in  scholis 
franciscanis ;  post  quae  nonnulla  dicuntur  de  ratione  nostrae 
editionis. 

CAPUT  I. 

De  primordiis  doctrinae  de  Immaculata  Conceptione  B.  M.  V. 

in  scholis  franciscanis. 

Cum  doctrina  de  Immaculata  Conceptione  neque  in  sacra 
scriptura  neque  in  traditione  disertis  verbis  et  explicite  habea- 
tur,  mirandum  non  est,  quod  doctrina  haec  per  plura  saecula 
multos   adversarios   invenit.   Scholastici  praesertim    in    primis 

theologiae  scholasticae  temporibus  quaestionem  de  hoc  privile- 
gio  Mariae  vel  neglexerunt  vel  minus  accurate  proposuerunt  vel 
omnino  reiecerunt. 

Extra  dubium  est,  iam  ante  initia  scholasticorum  apud 
doctos,  etiam  in  ecclesiis  occidentis,  doctrinam  de  Immacuiata 
Gonceptione  Dei  matris  viguisse.  Saeculo  IX  e.  g.  Paschasius 
Radbertus  dicit * :  «  Eximiae  pietatis  esse  honorem  et  decus  vir- 
tutis,  beatissimae  Virginis  pudicitiam  praedicare  incorruptam 
et  incontaminatam  et  ab  omni  contagione  primae  originis  con- 
flteri  alienain»;  et  Fulbertus  Carnotensis  diserte  proclamat 2: 
«  Ab  initio  suae  procreationis  nunquam  abfuisse  credendus 
est  Spiritus  sanctus  ab  ista  eximia  puella  ».  Gertum  pariter 
est,  eodem  fere  tempore  m  Angliae  ecclesias  festum  conceptio- 
nis  introductum  esse  3. 

Primi  dogmatis  nostri  adversarii  in  occidente,  5.  Ber- 
nardo  duce,  principatiter  contra  festum  conceptionis  nite- 
bantur.  In  Epistota  ad  canonicos  Lugdunenses,  qui  festum 
introduxerant,  sanctus  edicit  se  beatae  Virginis  pium  cultorem, 
at  iuxta  mentem  ecclesiae;  sed  de  festo  ait 4:  «  Non  est  hoc  Vir- 
ginem  honorare,  sed  honori  detrahere.  Si  ante  conceptum  sui 
sanctifieari  minime  potuit,  quoniam  non  erat,  sed  nec  in  ipso 
quidem  conceptu  propter  peccatum,  quod  inerat;  restat,  ut 
post  conceptum  in  utero  iam  exsistens  sanctificationem  acce- 
pisse  credatur».  Quibus  verbis  iam  ipsi  doctrinae  de  Immacu- 
lata  Gonceptione  adversatur.  Magnae  vero  auctoritati,  qua  S. 
Bernardus  in  Gallia  usus  est,  multum  debetur,  quod  per  lon- 
gius  tempus  theologi  in  Galtia,  inprimis  studium  Parisiense, 
eandem  doctrinam  impugnarunt.  Alexander  Halensis  e.  g.  in 
triplici  quaestione,  quam  de  sanctificatione  beatae  Virginis 
ponit,  pro  argumento  sententiam  in  medium  praefert  Bernardi. 

Aliter  res  se  habuit  in  Angtia.  Ibi  iam  dudum,  uti  dictum 
est,  festum  sanctae  Conceptionis  celebrarunt,  et  saeculo  XII  et 
XIII  doctissimi  viri  scriptis  privilegium   Dei  Genitricis    edixe- 


1  I  Tractatvs  de  partu  Virginis  (P.  L.  120,  1375). 

2  Sermo  6  in  ortu  almae  Virg.  (P.  L.  141,  326). 

3  Plura  hac  de  re  documenta  indicanlur  in  Stimmen  aus  Maria  Laach, 
1904,  II  pag.  117  «  Neues  von  den  Anfiingen  des  Festes  der  Unbeflccklen  Em- 
pfiingniss  ». 

4  Epist.   174  n.  7  (P.  L.   182,  335). 

rant;  ibi  decus  Angliae,  sanctus,  inquam,  Anselmus,  principium 
illud  posuerat,  quod  doctor  subtilis  in  explicanda  doctrina  sua 
felicissime  adhibuit :  «  Decuit,  ut  ea  puritate  Virgo  niteret,  qua 
maior  sub  Deo  nequit  intelligi x  ». 

Quo  modo  videmus  saeculo  XIII  in  universitate  Parisiensi 
et  in  studio  fratrum  minorum  huius  loci  immunitatem  Virginis  a 
noxa  originali  impugnari;  in  studio  Oxoniensi  vero  hanc  Vir- 
ginis  praerogativam  defenderunt  et  explicaverunt;  donec  Scotus 
saeculo  XIV  ineunte  doctrinam  hanc  Parisiis  victricem  effecit. 

De  quibus  duabus  scholis  pauca  dicemus. 

I.  —  De  doctrina  studii  Parisiensis. 

Fautores  doctrinae  de  Immaculata  Conceptione  duos  modos 
posuerant,  ut  hoc  privilegium  explicarent  et  defenderent :  «  Aut 
sanctificata  fuit  caro  ante  animationem,  aut  anima  ante  infu- 
sionem  ».  Secundum  priorem  modum  corpus  beatae  Virginis 
ante  infusionem  animae  fuit  sanctificatum;  unde  anima  in  ipsa 
unione  cum  corpore  iam  sanctificato  remansit  pura  et  imma- 
culata. 

Primus  inter  fratres  minores  in  studio  Parisiensi  floruit 
Alexander  Halensis,  qui  in  tertia  parte  Summae  theologicae 
ponit  quaestionem  de  sanctificatione  beaiae  Virginis.  Non 
agit  de  conceptione  Virginis,  nec  de  quaestione,  num  anima 
beatae  Virginis  fuerit  creata  in  gratia,  sed  agit  in  tribus  arti- 
culis  de  sanctificatione  corporis  ante  animae  infusionem  [ante, 
in,  post  conceptionem),  quam  cum  S.  Bernardo  iure  negat, 
«  quia  caro  ante  animationem  nullo  modo  potest  sanctificari  ». 
Ultimo  loco  resolvit:  «Concedendum  est,  quod  gloriosa  Virgo 
ante  suam  nativitatem  post  infusionem  animae  in  suo  corpore 
fuit  sanctificata  in  utero  matris  suae;  et  concedendum  etiam, 
quod  maiori  dono  gratiae  fuit  ditata,  quam  aliquis  alius  2 ». 


1  De  conceptione  virginali,  c.  18. 

2  Pluries  (apud  Worilong,  Bernardinum  cle  Bustis  aliosque)  invenitur,  quod 
Alexander  Halensis  circa  finem  vitae  suae  scripserit  tractatum  de  Immaculata 
Conceptione  B.  V.  M.;  cfr.  Sbaralea,  Supplementum  ad  Scriptores  trium  Ordi- 
num  S.  Francisci,  pag.  19.  Est  confusio  inter  Alexandrum  Halensem  el  Alexan- 
drum  Nequam  (cfr.  infra  pag.  6),  cui  ansam  forlasse  praebuit,  quod  aliqui  scho- 
lastici  citant  solum  nomen  Alexandri  absque  adieclo. 

Magnus  doctoris  irrefragabilis  discipulus,  sanctus  Bona- 
ventura,  in  primo  articulo  quaestionis  De  conceptione  Virginis 
pariter  negat,  carnem  ipsius  ante  animationem  esse  sanctifica- 
tam ;  deinde  ultra  magistrum  suum  progrediens  de  altero  modo 
agit,  quem  fautores  Immaculatae  Gonceptionis  suo  tempore  in 
medium  proferebant.  «Notandum  est,  ait,  quod  quidam  dicere 
voluerunt,  in  anima  gloriosae  Virginis  gratiam  sanctificationis 
praevenisse  maculam  peccati  originalis.  Decebat,  animam  glo- 
riosae  Virginis  sanctificari  excellentissime  super  animas  aiio- 
rum  sanctorum,  non  solum  quantum  ad  abundantiam  sanctita- 
tis,  sed  etiam  quantum  ad  accelerationem  temporis;  ideo  in  in- 
stanti  suae  creationis  fuit  sibi  gratia  infusa,  et  in  eodem 
instanti  anima  infusa  est  carni  ».  «  Haec  positio,  respondet  se- 
raphicus,  videtur  posse  fulciri  multiplici  congruentia,  et  non 
repugnat  veritati  sacrae  scripturae  et  fidei  christianae.  Aliorum 
vero  positio,  quod  sanctificatio  Virginis  subsecuta  est  origina- 
lis  peccati  contractionem,  communior  est  et  rationabilior  et  se- 
curior.  Prius  est  enim  esse  quam  bene  esse ;  prius  est  igitur 
animam  uniri  carni,  quam  gratiam  Dei  sibi  infundi.  Si  igitur 
caro  illa  infecta  fuit,  ex  sua  infectione  nata  erat  animam  culpa 
originali  inficere;  necessarium  est  igitur  ponere,  quod  ante  fue- 
rit  originalis  culpae  infectio  quam  sanctificatio  *  ». 

S.  Bonaventura  hic  propius  attingit  statum  quaestionis,  ut 
ipsa  nunc  intelligitur,  quam  alii  antiqui  magistri,  qui  dupli- 
cem  solum  quaestionem  instituerant,  utrum  beata  Virgo  fuerit 
sanctificata  ante  vel  post  animationem;  seraphicus  iam  de 
primo  instanti  creationis  Virginis  inquirit.  «  Omnia  deinde  prin- 
cipia,  quibus  hoc  mysterium  innititur,  mire  exaltat;  immo  di- 
cendum,  quod  Scoto  quasi  viam  aperuit  luculenta  sua  exposi- 
tione  argumentorum,  quae  sunt  in  favorem  verae  sententiae. 
Haec  argumenta  Scotus  recepit  et  in  aliquibus  corroboravit, 
adhibita  etiam  neeessaria  distinctione  inter  ordinem  temporis 
vel  naturae2».  S.  Bonaventura  hanc  eandem  distinctionem 
iam  in  quaestionem  induxerat,  dicens:  «  Esse  naturae  praece- 
dit  esse  gratiae  vel  tempore  vel  natura»;  at  in  ipsam  non 
amplius  animum  intendit. 


1  ln  III  sent.  d.  111  a.   I    q.  2. 

2  Cfr.  S.  Bonav.  Opera  omni.i,  i.  III  pag.  69,  Scholion. 

Discipuli  sancti  Bonaventurae  doctrinam  suam  repetierunt, 
et  hucusque  nondum  invenimus  inter  nostros  theologos  Pari- 
sienses  saeculi  XIII  unum,  qui  doctrinam  de  Immaculata  Con- 
ceptione  acceptaverit  et  defenderit.  Celeberrimus  e.  g.  Matlhaeus 
ab  Aquasparta  ait1:  «  Aut  sanctificata  fuit  caro  ante  anima- 
tionem  aut  anima  ante  infusionem.  Primo  modo  sanctificata 
non  fuit,  quia  sanctificatio  non  est  nisi  per  aliquod  donum  gra- 
tuitum  superadditum,  quod  non  potest  esse  nisi  in  anima :  nec 
secundo  modo;  anima  enim  creando  infunditur  et  infundendo 
creatur;  unde  non  prius  est,  quam  corpori  infunditur.  Renasci 
autem  naturali  ordine  praecedit  nasci,  et  natura  praecedit  gra- 
tiam;  et  ideo  naturali  ordine  prius  est  animam  infundi  et  cor- 
pori  uniri  ». 

Haec  est  maior  difficultas,  quam  doctrinae  de  Immaculata 
Virginis  Conceptione  magistri  studii  Parisiensis  opposuerunt, 
et  hac  in  re  ingenium  doctoris  subtilis  gloriosiorem  triumphum 
tulit. 

Adeamus  iam  studium  Oxoniense. 

II.  —  De  doctrina  studii  Oxoniensis. 

Studium  fratrum  minorum  in  civitate  Oxford  originem  de- 
bet  inclyto  fundatori  gloriosae  provinciae  Angliae,  beato  Agnello 


1  Cod.  Tudert.  44  fol.  I74r.  —  Cfr.  etiam  doctrinam  Richardi  a  Mcdiavilla 
in  III  sent.  d.  3),  quem  plures  falso  fautorem  doctrinae  de  Immaculata  Con- 
ceptione  credidcrunt,  ipsum  confundentes  cum  Richardo  de  S.  Viclore  (cfr.  infra 
pag.  7)  ob  citationes  minus  accuratas  scholasticorum  (cfr.  Petrus  Aureoli,  in  III 
senl.  d.  III  q.  I  a.  I).  —  De  doctrina  fr.  Alexandri  de  Alexandria  circa  Con- 
ceptionem  Dei  Genilricis  iudicium  haud  ferimus,  cum  opera  ipsius  nondum  ad 
artis  criticae  irutinam  sint  revocata.  In  cod.  7  plut.  XXIV  dextr.  bibliothecae 
Laurentianae  (saec.  XIV)  exlal  commentarius  in  III  sententiarum,  qui  ab  alia 
manu  dicto  fr.  Alexandro  attribuilur  (incip. :  o  Quaeritur,  utrum  incarnatio  sit  pos- 
sibilis;  videlur,  quod  non»);  ad  d.  3  agens  de  Conceptione  beatae  Virginis  ait: 
«  Dicitur  fuisse  purificaia  ab  originalibus,  non  ab  aliquo,  quod  aliquando  infuit, 
sed  ab  aliquo,  quod  infuisset,  si  non  fuisset  praeventa; ...  quamvis  autem  iste 
modus  fuerit  possibilis,  tamen  non  ita  est».  —  Sententia  contraria  habetur  in 
codice  S.  Croce  27  D  4  biblioihecae  nationalis  Florentinae,  qui  pariler  ab  alia 
manu  fr.  Alexandro  adscribitur  («  Terlius  Alexandri  de  Alexandria  »);  incipit  com- 
menlarius:  «  Prima  quaestio  est,  ulrum  incarnatio  benedicta  ex  sacra  scriptura 
possit  stare  ».  Posl  40  quaestiones  agitur  de  conceptione  Virginis;  inc. :  «  Circa 
Virginis  matris  conceplionem  ». 

de  Pisis,  quem  S.  Franciscus  illuc  miserat.  «  Multiplicato  loco, 
ait  Eccleston  l,  ubi  principale  studium  florebat  in  Anglia,  et  ubi 
universitas  scholarium  convenire  consueverat,  fecit  frater  Agnel- 
lus  scholam  satis  honestam  aedificari  in  loco  fratrura  et  impe- 
travit  a  sanctae  memoriae  Roberto  Grosseteste,  ut  legeret  ibi 
fratribus;  sub  quo  inaestimabiliter  infra  breve  tempus  tam  in 
concionibus  quam  praedicationi  congruis  subtilibus  moralita- 
tibus  profecerunt  ».  Notus  est  omnibus  influxus,  quem  Rober- 
tus  Grosseteste,  magister  Oxoniensis  et  dein  episcopus  Lincol- 
niensis,  in  fratres  minores  Angliae,  praesertim  in  studia  illorum, 
exercuit;  ipsi  iure  adscribitur  gloria  singularis,  quam  provincia 
Angliae  saeculo  XIII  ubique  acquisivit. 

Robertus  iste  —  teste  Gulielmo  Guarra  —  docuit  Imma- 
culatam  Conceptionem  B.  Mariae  Virginis 2;  unde  concludere  li- 
cet,  ab  ipso  fratres  Angliae  hanc  quoque  doctrinam  recepisse. 
Quo  loco  omittere  tamen  non  volumus,  etiam  alios  illius  tem- 
poris  scriptores  in  Anglia  eandem  doctrinam  posuisse;  celeber 
e.  g.  Augustinianus  Alexander  Nequam  (Neckam) 3  (f  1217)  B. 
Virginem  sine  macula  originali  et  actuali  declarat;  multas  etiam 
ecclesias  Angliae  iam  diximus  ante  alias  occidentis  regiones- 
sanctam  Mariae  Conceptionem  celebrasse. 

Primus,  quem  inter  fratres  minores  Oxonienses  Immacu- 
latam  Conceptionem  scriptis  docuisse  scimus,  est  Gulielmus 
Guarra,  «  Magister  doctoris  subtilis  Scoti  ».  In  commentario 
in  III  librum  sententiarum  quaerit,  «  utrum  beata  Virgo  con- 
cepta  fuerit  in  originali  peccato  »,  et  respondet:  «  Est  opinio, 
quod  non  contraxit  originale.  Quam  volo  tenere,  quia,  si  de- 
beam  deficere,  cum  non  sim  certus  de  altera  parte,  magis  volo 
deficere  per  superabundantiam,  dando  Mariae  aliquam  praero- 
gativam,  quam  per  defectum,  diminuendo  vel  subtrahendo  ab 
ea  aliquam  praerogativam,  quam  habuit;  sicut  in  quaestione, 


1  De  adventu  minorum  in  Anijliam,  <oll.  XI,  cfr.  Analecla  Franciscana,  l.  I 
pag.  238. 

2  Pauca  opera  lniius  celeberrimi  viri  hucusque  typis  dala  sunt;  cfr.  de  ipsis 
Wharton,  Anglia  sacra,  t.  II  pag.  346. 

3  Ipsius  opera  habentur  in  bibliothecis  Oxoniensibus;  Exposilio  super  Can- 
tica  Canticorum,  in  qua  edicit  Immaculatam  Conceptionem,  exslat  in  cod.  XXXIX 
et  XL  collegii  Balliolensis ;  cfr.  Coxe,  Catalogus  Codicum  Mss.,  qui  in  collegiis 
aulisque  Oxoniensibus  hodie  adservantur,  P.  I  Coll.  Balliol.,  pag.  II. 

qua  quaeritur  de  potentia  Filii  sui.  Unde  primo  volo  ostendere 
possibilitatem,  secundo  congruentiam,  tertio  actualitatem  x  ». 
De  possibilitate  agens  statuit  mundationem  carnis;  «  caro  fuit 
mundata,  non  dico  sanctificata,  quia  sanctificari  non  potest,  nisi 
quod  est  susceptivum  peccati  et  gratiae  ».  Congruentiam  ver- 
bis  D.  Anselmi  explicat;  et  «quod  sie  factum  sit»,  iuxta  ipsum 
testantur  plures  auctoritates.  Illam  celebrem  difficultatem,  quam 
moverat  S.  Bernardus  et  alii  repetiverunt :  «  vel  fuit  sanctificata 
ante  conceptionem  vel  in  vel  post »,  solvit  dicens:  «  Procedit  ex 
falsa  imaginatione;  ac  si  idem  esset  sanctificatio  et  mundatio  »; 
ad  aliam  vero  scholasticorum  rationem :  «  Si  fuisset  sine  pec- 
cato,  non  indiguisset  redimi  a  Christo  »,  respondet  cum  S.  An- 
selmo:  «  Tota  munditia  matris  fuit  a  Filio».  Iam  alii  scripto- 
res  2  crebras  relationes  notarunt,  quae  inter  S.  Anselmum  et 
doctrinam  fratrum  minorum  Oxoniensium  habentur;  hic  idem 
recurrit:  Principia  a  sancto  Ansehno  diversis  locis  propo- 
sita  a  fratribus  minoribus  Oxoniae  componuntur  et  evol- 
vuntur. 

Plenius  quaestionem  de  Conceptione  Yirginis  pertractat 
loannes  Duns  Scotus,  innixus  principiis  S.  Augustini  et  S.  An- 
selmi.  Primum  solvit  «  rationes  assumtas  ex  duobus  mediis, 
quorum  unum  est  ex  excellentia  Filii  sui,  secundum  ex  his,  quae 
apparent  in  beata  Virgine  ».  Rationem  primam  perbelle  retor- 
quens,  ex  «  excellentia  Filii »  commendat  praeservationem  ma- 
tris;  «  Christus  est  perfectissimus  mediator;  sed  respectu  nul- 
lius  personae  habuit  excellentiorem  gradum  quam  respectu 
Mariae;  sed  hoc  non  esset,  nisi  meruisset  eam  praeservare  a 
peccato  originali  ».  Ad  «  poenalitatem  vero,  quae  apparet  in 
beata  Virgine  »,  optime  dicit:  «  Potest  mediator  reconciliare 
aliquem,  ut  auferantur  ab  eo  poenae  sibi  inutiles,  et  relinquatur 
in  poenis  sibi  utilibus  ». 

Pergit  dicens,  «quod  Deus  potuit  facere,  quod  ipsa  nun- 
quam  fuisset  in  peccato  originali  » ;  ad  quod  explicandum  ad- 


'   Qnae  argumeiUatio  iam  habetur  apud  S.  Augustuuim;  cfr.  iulia  pag.  91  u.  13. 

2  Cfr.  praesertim  Seeberg,  Tkeologie  des  lohannes  Dans  Scotas,  Leipzig 
1900;  pag.  33.  «  Die  englische  Theologie  ist  von  Anselm  angebahnt,  sie  empfing 
fur  die  Zeil  der  spatern  Scholaslik  ihre  Pragung  durch  Robert  von  Lincoln.  In 
diesem  historischen  Zusammenhang  hat  sich  die  Entwicklung  des  Duns  Scotus 
vollzogen  ». 

ducit  modum  a  Guarra  indicatum :  «  potuit  caro  mundari  ante 
infusionem  animae»;  et  alium  commendat  verbis:  «Infectio  car- 
nis  in  primo  instanti  non  fuit  necessaria  causa  infectionis  ani- 
mae,  sicut  nec  post  baptismum,  quando  manet  secundum  mul- 
tos,  et  infectio  animae  non  manet  ». 

Gulmen  vero  ascendit  sua  discussio  et  re  vera  prodit  sub- 
tilitatem  magistri.  ubi  proponitur  obiectio  a  doctore  seraphico 
aliisque  mota :  «  Et  si  arguatur  contra  hoc,  quod  ipsa  natu- 
raliter  prius  fuit  filia  Adae,  quam  habuit  gratiam,  quia  prius 
fuit  persona,  quam  habuit  gratiam;  in  illo  igitur  priori  tene- 
batur  ad  iustitiam  originalem,  quia  naturalis  filia  Adae,  et  non 
habuit  eam:  ergo  in  illo  priori  contraxit  originale  peccatum: 
respondeo  et  dico,  quod,  quando  opposita  comparantur  ad  idem 
secundum  ordinem  naturae,  non  simul  ambo  insunt,  sed  tantum 
alterum  inest;  reliquum  autem,  quod  dicitur  prius  natura,  non 
inest,  quia  in  eodem  instanti  oppositum  inest J;  sed  dicitur  prius 
natura,  quia  tunc  inesset,  quantum  est  ex  parte  subiecti,  nisi 
aliquid  extrinsecum  impediret  »;  et  paulo  post:  «  Quantum  est 
ex  subiecto,  quod  est  prius  naturaliter  utroque  opposito,  prius 
naturaliter  privatio  inesset;  tamen  non  oportet,  animam  esse 
aliquando  sub  neutro  extremo,  neque  prius  esse  sub  priva- 
tione  quam  sub  opposito  ». 

Subtilitatis  laudem  adauget*modestia  et  auctoritatis  reve- 
rentia;  « quod  factum  sit,  ait,  Deus  novit;  si  auctoritati  scri- 
pturae  vel  auctoritati  ecclesiae  non  repugnet,  videtur  proba- 
bile,  quod  excellentius  est  attribuere  Mariae  ». 

Anno  1304  frater  Ioannes,  procurante  ministro  generali 
Gundisalvo,  praesentatus  est  cancellario  universitatis  Pari- 
siensis  pro  obtinenda  licentia  sacram  scientiam  docendi 2,  ibique 
mox  docere  coepit.  Uti  testantur  sua  Reportata  Parisiensia, 
in  hac  alma  et  totius  orbis  celeberrima  schola  doctrinam  de  Im- 
maculata  Conceptione  diserte  defendit  ipsique  multos  asseclas 
procreavit.  Exinde  vero  doctrina  citissime  in  omnes  nationes  dif- 
fusa  paulatim  totum  orbem  catholicum  devicit. 

Inter  primarios  defensores  doctrinae  nostrae  longe  excellit 
Petrus  Aurioli,  «  doctor  facundus  »,  qui  diserte  et   absolute 


1  Cfr.  infra  pag.  19;  ubi  per  errorem  habetur  «  oppositum  non  inesl». 

2  Cfr.  Denifle,  Chariularium  Universitatis  Parisiensis,  t.  II  p.  I  pag.  117. 

statuit  immunitatem  beatae  Virginis  et  primus  inter  Franciscanos 
libros  speciales  hac  de  re  scripsisse  videtur.  Eius  prae  aliis  fa- 
ciunt  mentionem  theologi  sequentes  et  ad  ipsius  auctoritatem  sae- 
pius  recurrunt.  Unde  et  ipsius  tractatus  heic  edendos  censuimus. 

CAPUT  II. 
De  ratione  nostrae  editionis. 

I.  ■ —  Ad  quaestionem  fratris  Gulielmi   Guarrae. 

Primo  loco  posuimus  quaestionem  fratris  Gulielmi  Guarrae, 
quem  Pisanus  pluries  vocat  «magistrum  doctoris  subtilis  Scoti l ». 
In  scribendo  eius  nomine  codices  haud  concordant;  invenimus 
Guarra,  Guarro,  de  Warre,  Varro,  et  alia;  imo  Pisanus 
eum  vocat  loannem,  qui  et  alios  in  eundem  deduxit  errorem ; 
dum  codices  clare  eum  vocant  Gulielmum,  et  Scotus  ipse  in 
Quaestionibus  super  libros  Metaphysicorum  Aristotelis  (1.  V 
q.  10)  ait:  «  Recitat  frater  Gulielmus  de  Varro  ». 

Si  addidimus,  quod  Pisanus  eum  ex  loco  Ware  (prope 
Hertford)  in  Anglia  oriundum  dicit,  iam  omnia  diximus,  quae 
apud  antiquos  chronistas  et  scriptores  de  ipso  invenire  potui- 
mus.  In  quaestione  sua  de  Conceptione  Virginis  leguntur  verba 
«  Lincolniensis,  ut  dicitur,  hoc  posuit  »;  unde  deducere  licet, 
ipsum  non  fuisse  discipulum  celeberrimi  Roberti  Grosseteste, 
qui  anno  1235  episcopus  Lincolniensis  evasit  et  anno  1253  diem 
supremum  obiit.  Nominatus  est  «  doctor  fundatus  »,  eumque 
apud  plures  auctores  citatum  invenimus. 

Scripsit  commentarium  in  libros  4  Sententiarum,  quem 
—  nondum  typis  impressum  —  in  pluribus  invenimus  codicibus 
saeculi  XIV.  Exstat 

1.  Burdigalis,  biblioth.  civitatis,  cod.  163. 

2.  Caesenae,  biblioth.  Malatestiana,  cod.  1  plut.  XVIII 2. 

3.  Florentiae,  biblioth.  Laurentiana,  cod.  1  plut.  XXXIII 
dextr.  S.  Croce  3. 


1  Cfr.  Sbaralea,  1.  c.  pag.  331. 

2  Cfr.  Mucciolo,  Catalogus  codicum  manascriptorum  Malatestianae  Caese- 
natis  bibliothecae,  I  (Caesenae  I780)  pag.  69. 

3  Cfr.  Bandini,   Catalogus    codicum    latinorum    bibliothecae    Laurentianae, 
t.  IV  (Florentiae  17*7),  pag.  710. 

4.  Florentiae,  biblioth.  national.,  cod.  A.  4.  42  Gonv.  soppr. 

5.  »  »  »  cod.  C.  4. 991      »         » 

6.  Patavii,  bibliotb.  S.  Antonii,  cod.  115. 

7.  »  »  »         »         cod.  116. 

Pro  nostra  editione  adhibuimus  tres  codices  Florentinos, 
ex  quibus  cod.  sub  5  nominatus  pluries  ab  aliis  differt  (infra 
sign.  B). 

II.  —  Ad  quaestionem  Ioannis  Duns  Scoti. 

Praeter  nostram  intentionem  est,  agere  heic  de  vita  et 
scriptis  venerabilis  doctoris  subtilis;  magis  ad  rem  nostram 
spectat  pauca  dicere  de  famosissima  illa  disputatione,  qua  Sco- 
tum  Parisiis  Immaculatam  Conceptionem  defendisse  dicnnt.  Au- 
ctores  saeculi  XIV.  quos  hucusque  inspicere  licnit,  nihil  de  illa 
retulerunt.  Adducitur  apud  Antonium  de  Cucharo  in  suo  Elu- 
cidario  Virginis  x  quidam  «  Lanchdphus  in  tractatu  de  Con- 
ceptione  Virginis  »,  «  qui  dicit,  quod  Dominus  Iesus  Christus 
Scotum  doctorem  eximium  ordinis  minorum  Parisiis  destinavit, 
ubi  apostolico  iussu  fuit  facta  publica  disputatio  de  huiusmodi 
conceptione  Virginis;  qui  quidem  Scotus,  confutatis  rationibus 
et  argumentis  adversariorum,  innoceiUiain  defensavit,  quod  ad- 
versarii  omnes  obmutescentes  defecere  in  disputando.  Quaprop- 
ter  opinio  minorum  a  Parisiensi  studio  illico  approbatur.  Scotus 
vero,  doctor  subtilis  propter  hoc  appellatus,  laelus  ad  propria 
se  recepit  ».  Qui  Landulphus  ab  aliquibus  accipitur  pro  Lan- 
dulpho  Carracioto  (f  1351),  attamen  falso,  ut  idem  Etucida- 
rius  evincit.  Sequitur  enim  ibidem  fere  immediate:  «  Hoc  idem 
habetur  ex  decreto  et  concilio  Basileensi;  quod  quidem  conci- 
lium,  etsi  quoad  aliqua  fuerit  revocatum,  tamen  quoad  hoc 
firmum  remansit  et  stabile;  ut  testatur  etiam  Panormit.  Haec 
Landulphus  ».  Unde  clare  elucet,  Landulphum  dictum  post  con- 
cilium  Basileense  scripsisse  eiusque  testimonium  nullo  modo 
quaestionem  decidere. 

Quidquid  est,  meritum  Scoti  haud  ab  illa  disputatione  de- 
pendet,  Ab  ipsius  tempore  doctrina  de  Immaculata  Conceptione 


1  Alva,  Monumenta  Antiqua  Seraphica  pro  Immaculata  Conceptione  Vir- 
ginis  Mariae,  pag.  831. 

beatae  Mariae  Virginis  in  universitate  Parisiensi  magis  magis- 
que  praevaluit;  et  gloria  Scoti  minime  minuitur,  si  istam  vi- 
ctoriam  non  disputationi  formali  et  solemni  attribuimus  ]. 

Ut  pauca  dicamus  de  ratione,  qua  quaestionem  infra  po- 
sitam  edidimus:  correximus  textum  illius,  qui  in  editionibus 
Lugdunensi  et  Parisiensi  satis  est  corruptus,  ex  pluribus  codi- 
cibus  manuscriptis  saeculi  XIV.  Adhibuimus  cod.  plut.  XXXI 
dextr.  6  bibliothecae  Laurentianae  (sign.  infra  F) 2,  cod.  plut. 
XVII  3  bibliothecae  Malatestianae  (sign.  infra  C)3,  ac  codd.  114 
et  175  bibliothecae  Patavinae  ad  S.  Antonium. 

III.  —  Ad  duo  scripta  Petri  Aureoli. 

Petrus  Aurioli  (Aureolus),  falso  aliquando  Petrus  de  Ver- 
beria  (qui  fuit  ordinis  Vallis-Scolarium  4)  nominatus,  anno  1312 
fuit  «  Jector  in  civitate  Bononiae5»;  anno  1316  «  electus  est 
ad  lecturam  sententiarum  Parisius  6».  1318  Ioannes  XXII  can- 
cellario  Parisiensi  iniunxit,  ut  Petro  Aureolo  licentiam  in  theo- 
logia  tribueret,  scribens :  «  Dilectus  filius  Petrus  Aurioli  ordinis 
minorum  sic  in  studio  theologicae  facultatis  diebus  insudavit 
ac  noctibus,  sic  per  continuationem  studii  et  exercitium  lectio- 
num  profecit  laudabiliter  in  eadem,  quod  dignum  se  reddit  ad 
obtinendum  docendi  licentiam  in  huiusmodi  facultate  7  ».  Anno 
1319  «  factus  est,  electus  et  confirmatus  minister  Aquitaniae, 
sed  interim  factus  archiepiscopus  Aquensis  offlcio  non  est  usus  8 »; 
die  27  febr.  1321  ad  hanc  dignitatem  vocatus  verisimiliter  iam 
10  ian.  1322  defunctus  est9». 


1  Cfr.  Denifle,  1.  c.  II  pag.  118. 

2  Cfr.  Bandini,  1.  e.  pag.  706. 

3  Cfi\  Mucciolo,  1.  c.  pag.  67. 

4  Cfr.  Denifle,  L  c.  pag.  429.  Ex  hac  confiksione  apud  plures  exortum  erat 
dubium^  num  Aurioli  fuerit  ordinis  minorum. 

5  Cfr.  cod»   Sessor»   1405   biblioth.    national.   Romanae   fol.   44r;  cfr.  infra 
pag.  XIX. 

6  Ghronica  XXIV  minktrorum  gencralium;  cft\  Analecta  Frahciscana,  t.  III 
pag.  470. 

7  Cfr.  Denifle,  1.  c.  pag.  225. 

8  Chronica  XXIV  min.  gen^  I.  c.  pag.  473. 

9  Cfr.  Denifle,  I.  c.  pag.  718. 

Petrus  Aureolus,  quem  titulo  «  doctoris  facundi  »  honora- 
runt,  praeter  multa  alia  scripta  !  duos  libros  edidit,  qui  expli- 
cite  et  specialiter  agunt  de  Immaculata  Dei  Genitricis  concep- 
tione  2  et  omnia  argumenta  colligunt,  quae  in  utramque  partem 
theologi  posuerunt. 

Prior,  qui  vocatur  Tractatus  de  conceptione  beatae  Ma- 
riae  Virginis,  secundum  codicem,  quem  adhibuit  Alva,  com- 
positus  est  anno  1314  in  urbe  Tolosana,  patria  auctoris3;  al- 
ter  vero  titulum  habet  Repercussorium  et  priori  «  subnexus 
est,  ne  vanis  latratibus  quorumcumque  mordacium  obnubilari 
contingat  ».  Quetif-Echard  opus  secundum  contra  Guillelmi  de 
Gannati  tractatum  de  vera  innocentia  matris  Dei  conscriptum 
esse  credit,  ciicens  4 :  «  Mox  in  eum  insurrexit  ordinis  minorum 
quidam  doclor  eidem  reponens  per  tractatum,  qui  incipit  Re- 
percussorium  editum  contra  adversarium  innocentiae  ma- 
tris  Dei.  Quod  autem  hoc  scriptum  sit  adversus  librum  Gan- 
natensis,  constat;  nam  concl.  8  sic  habet:  ,  Praeterea  in  eodem 
libello  adducuntur  XL  auctoritates,  quas  ipse  compositor  invenit 
in  dictis  sanctorum'».  Illa  quidem  verba  re  vera  inveniuntur 
in  Repercussorio  (cfr.  infra  pag.  143);  at  ex  contextu  clare  in- 
telligimus,  Aureolum  haec  dicere  de  suo  Tractatu  de  concep- 
tione  Virginis.  Unde  etiam  solvitur  difficultas,  qua  moti  Quetif- 
Echard  et  alii 5  Repercussorium  alteri  auctori  attribuere  volue- 
runt.  Omnes  codices,  quos  inspeximus  {\  illud  Petro  Aureolo 
attribuunt,  et  ipse  liber  clare  eundem  auctorem  ac  Tractatus 
prodit. 




1  Cfr.  Sbaralea  1.  c.  pag.  584  et  Seebock,  Compendium  sensus  litteralis 
lolius  divinae  scripturae  a  fr.  Petro  Aureoli,  ad  Claras  Aquas  1896,  pag. 
XXIII  sq. 

2  Eandem  doctrinam  bene  defendit  in  commentario  in  III  scnientiarum, 
d.  3  q.  I  ;  cfr.  Alva,  Monumenta  Antiqua  Seraphica,  Lovanii  1665,  pag.  68. 
Ibidem  pag.  76  habetur  sub  nomine  Pelri  Aureoli  «  Declaratiosententiae  beati 
Bernardi  de  hac  re  »,  quod  opusculum  in  codd.  manuscriptis  non  invenimus. 

3  Cfr.  Alva,  1.  c.  pag.  79.  Codex  Sessor.  scriptus  est  «a  loanne  Eltado  de 
Frisia,  anno  Domini  1315»;  cfr.  infra  pag.  XIX. 

.    4  Quetif  et    Echard,  Scriptores   ordinis   Praedicatorum,  t.  I  (Lutet.   1721) 
pag.  694. 

5  Cfr.  Sbaralea,  1.  c.  pag.  586. 

6  In  3  codicibus  opus  invenimus;  cfr.  pag.  XIX.  Alva,  Monumenla,  pag.  44 
addit:   «  Compositum  anno  Domini  MCCCXIV  ». 

Tractatus  et  Repercussorium  pluries  sunt  edita;  primum 
Moguntiae  apud  Petrum  Schoeffer  (sine  anno)  sub  titulo  Tra- 
ctatus  de  Conceptione  Virginis  Mariae  l ;  deinde  a  Petro  de 
Alva  et  Astorga  in  Bibliotheca  Virginea,  Matriti  anno  1648, 
et  in  Monumenta  Antiqua  Seraphica,  Lovanii  anno  1665  2. 

Tractatum  invenimus 

1.  Assisii,  biblioth.  municipal.,  cod.  193,  saec.  XIV; 

2.  Dusseldorpii,  archiv.  reg.,  cod.  IV.  97,  saec.  XV; 

3.  Erfordii,  biblioth.  civitat,  cod.  131,  saec.  XIV; 

4.  Monachii,  biblioth.  reg.,  cod.  lat.  3590,  saec.  XV; 

5.  Romae,  biblioth.  national.,  cod.  1405  (100)  Fondo  Ses- 
soriano  3. 

Repercussorium  exstat  in  codd.  sub  2,  3  et  5  nominatis. 

Pro  editione  nostra  adhibuimus  omnes  dictos  codices,  si 
excipis  codicem  Monacensem.  Textum  ab  Alva  editum  permultis 
locis  ad  meliorem  sensum  reduximus;  remanent  nonnullae  dif- 
ficultates,  praesertim  in  Repercussorio,  quas  e  medio  tollere 
haud  potuimus. 

Restat  iam,  ut  munus  nostrum,  qualecunque  sit,  bonae 
matri  Immaculatae  offeramus,  supplicantes  ut  illud  benigne 
respiciat  et  nos  cum  Prole  pia  benedicat. 

Ad  Glaras  Aquas,  die  29  Nov.  1904. 

PP.  EDITORES. 


1  Cfr.  Hain,  Repertorium  bibtiographicum,  t.  I  pag.  268;  n.  2142. 

2  Cfr.  Sbaralea,  I.  c.  pag.  585,  qui  illa  et  Lipsiae  1489  prodiisse  asserit. 

3  Inter  hoc  codices  eminel  codex  Sessorianus,  cuius  brevem  descriptioncm 
hoc  loco  inserimus : 

Fol.  1  —  23 v  Traclatns  de  conceptione ;  in  fine:  «  Explicit  tractatus  de 
conceptione  beatae  Mariae  virginis,  matris  Dei.  Scriptus  a  loanne  Eluido  de  Frisia 
in  Monte  Albano,  anno  Domini  MCCCXV;  in  vigilia  sancli  Barlholomaei  apostoli 
consummatus  ». 

fol.  24r  —  24v  «  Epistola  venerabilis  Anselmi  ad  episcopos  Angliae  »  ;  deest 
initium,  explicit  «  mereamur  adscribi  praeslante  Domino  lesu  Christo  ». 

fol.  25r  —  44r  « Repercussorium  edilum  contra  adversarium  innocentiae  Ma- 
tris  Dei  compositum  per  fratrem  Petrum  Aureoli  de  ordine  fratrum  minorum  ». 

fol.  44v  —  I28v  «  Tractatus  de  principiis  editus  a  fratre  Petro  Aureoli  de 
ordine  fratrum  minorum  leclore  in  civitale  Bononiae  anno  Domini  MCCCXIl  »  ; 
incipit  «  Principiorum  notitia  quantum  sit  eflicax  »  ;  desinit  «  Proprie  et  virlules 
alterius  speciei  ». 


QUAESTI0  GULIELMI  GUARRAE 


Quaeritur,  utrum  beata  Virgo  concepta  fuerit  in  originali  peccato. 

Quod  sic: 

1.  Damascenus  libro  III  c.  2  * :  «  Spiritus  sanctus  super- 
venit  purgans  ipsam  » :  ergo  aliquid  habuit,  quod  purgandum 
fuit;  hoc  non  est  nisi  peccatum;  non  actuale:  ergo  originale. 

2.  Item,  Augustinus  libro  I  De  baptismo  parvulorum  2 
dicit,  quod  «  solus  Christus  sine  peccato  natus  fuit  ». 

3.  Item,  idem  dicit  libro  II  De  baptismo  parvulorum  3. 

4.  Item,  peccatum  fuit  obstaculum,  propter  quod  exclude- 
bantur  homines  ab  ingressu  caelestis  patriae,  quae  quidem 
ianua  aperta  fuit  per  passionem:  ergo,  si  beata  Virgo  fuisset 
sine  omni  peccato  et  mortua  fuisset  ante  passionem,  intrasset 
caelum,  et  ita  non  omnibus  fuisset  ianua  aperta  per  passionem 
Christi,  nec  beata  Virgo  indiguisset  redemptione  Filii  sui;  quod 
est  inconveniens. 

5.  Item,  De  consecratione  d.  III  c.  1 4  in  annuntiatione  so- 
lemnitatum  dicitur  in  apparatu:  «  De  festo  Conceptionis  nihil 
hic  dicitur,  quia  celebrandum  non  est;  in  peccatis  enim  con- 
cepta  fuit  ». 

CONTRA: 

1.  Ad  Rom.  11 5:  Si  radix  sancta,  et  rami;  sed  parentes 
beatae  Virginis  fuerunt  sancti:  ergo  et  ipsa. 

2.  Item,  aliter  festum  Conceptionis  non  posset  convenienter 
celebrari,  quia  quae  connexio  peccati  ad  sanctitatem?  Quare  etc. 


1  Operis  De  fide  orthodoxa ;  cfr.  Migne,  P.  G.  94,  986. 

2  C.  29  n.  57. 

3  C.  20  n.  34  et  c.  24  n.  38. 

4  Decreti  Gratiani;  cfr.  Edit.  Romana  tom.  II  col.  2573. 

5  Vers.  16. 

RESPONDEO : 

Una  opinio  dicit,  quod  concepta  fuit  in  originali  peccato, 
et  quod  in  eodem  instanti  fuit  purgata  et  sanctificata,  in  alio 
tamen  et  alio  signo  eiusdem  instantis. 

Unde  ponunt,  quod  unum  possit  esse  in  uno  instanti  ra- 
tione  unius  signi  et  aliud  in  eodem  ratione  alterius.  Quod  au- 
tem  sit  in  eodem  instanti  accipere  plura  signa,  hoc  probant  per 
exemplum  de  faba  obviante  lapidi  molari.  Si  faba  proiiceretur 
sursuin  contra  lapidem  molarem  descendentem,  cum  lapis  mo- 
laris  non  possit  quiescere  super  fabam,  necesse  est,  quod  faba 
in  eodem  instanti  ascendat  et  descendat,  secundum  tamen  aliud 
et  aliud  signum  in  eodem  instanti.  —  Et  similiter  aliud  exem- 
plum:  quando  in  materiam  aeris  debet  induci  forma  ignis,  in 
eodem  instanti  est  corruptio  formae  aeris  et  inductio  formae 
ignis,  pro  alio  et  alio  signo  eiusdem  instantis.  Et  sic  ponunt, 
contradictoria  posse  esse  in  diversis  signis  eiusdem  instantis. 

Gontra  hoc  arguitur  sic:  Istud  non  intelligo  propter  du- 
plicem  causam:  una  est  realis,  et  alia  est  contra  hominem. 
Causa  realis  est,  quia  tunc  contradictoria  essent  simul  vera  in 
eadem  mensura  indivisibili  realiter;  multiplicatio  enim  instan- 
tium  est  multiplicatio  secundum  rationem;  diversitas  autem  se- 
cundum  rationem  non  potest  facere  contradictoria  esse  in  eodem 
instanti  realiter:  ergo  beata  Yirgo  non  potuit  simul  in  eodem 
instanti  esse  infecta  peccato  reatus  originalis  et  sanctificata. 

Alia  causa  est  ad  hoininem.  Ipsi  enim,  qui  hoc  dicunt, 
negant  hoc  in  consimili.  Dicunt  enim,  quod  angelus  non  po- 
tuerit  peccare  in  primo  instanti  suae  creationis,  quia  in  primo 
instanti  habuit  primum  actum  bonum;  si  autem  in  eodem 
instanti  peccasset,  habuisset  actum  malum,  et  ita  habuisset 
actum  bonuiu  et  actum  malum  in  eodem  instanti;  quod  est 
impossibile.  Et  tamen  secundum  eos  hoc  fuisset  pessibile  secun- 
dum  diversa  signa  eiusdem  instantis. 

Quidquid  sit  de  primo  exemplo,  alias  erit  sermo  de  hoc. 
Secundum  exeniplum  non  est  ad  propositum,  quia  generatio  ignis 
et  corruptio  aeris  non  sunt  opposita,  et  ideo  possunt  stare  siniul 
in  eodem  instanti;  secl  generatio  ignis  et  corruptio  ignis  sunt 
opposita. 

Alia  est  opinio,  quod  in  originali  sit  concepta  et  non  in 
eodem  instanti  mundata. 

1.  Et  haec  est  intentio  Bernardi  in  quodam  libello  De  festo 
conceptionis  B.  Mariae  Virginis1;  et  ibi  dicit,  quod  non  vult 
Beata  talem  honorem,  per  quem  fit  derogatio  Filio  suo. 

2.  Item,  Anselmus  libro  II  Cur  Deus  horno  c.  16 2:  «  Virgo 
ipsa,  unde  assumtus  est  Christus,  in  iniquitatibus  concepta  est, 
et  in  peccatis  concepit  eam  mater  eius,  et  cum  originali  pec- 
cato  nata  est  ». 

3.  Item,  Anselmus,  De  conceptu  virginali  c.  14  3:  «  Hoc 
autem  nullatenus  refragatur  rationi  nostrae,  quae  semen  de 
Virgine  sumtum  asserit  esse  mundum,  quamvis  sit  de  massa 
peccatrice  ». 

4.  Item,  Augustinus,  De  nuptiis  et  concupiscentia 4 : 
«  Nullus  concipitur  ex  mare  et  femina,  nisi  contrahat  origi- 
nale  ». 

5.  Item,  effectus  alicuius  existens  in  aliquo,  arguit  causam 
illius  effectus;  peccatum  autem  est  causa  mortis;  beata  autem 
Virgo  mortua  fuit:  ergo  habuit  peccatum;  non  actuale:  ergo 
originale. 

6.  ltem,  aut  fuit  sanctificata  ante  conceptionem  aut  in  con- 
ceptione  aut  post  conceptionem.  Non  ante,  quia  ante  non  fuit; 
nec  in,  quia  tunc  fuit  libido  parentum  actualis,  et  simul  fuis- 
sent  contradictoria :  ergo  sanctificata  fuit  post  conceptionera, 
et  ita  contraxit  originale. 

7.  Item,  Augustinus,  De  fide  ad  Petrum  5 :  «  Firmissime 
tene,  quod  omnis,  qui  inter  hominem  et  mulierem  nascitur,  con- 
trahit  originale  ». 

8.  Item,  si  non  contraxisset  originale,  non  indiguisset  morte 
Christi,  quod  est  contra  Augustinum,  De  perfectione  iustitiae 6 : 


1  Scilicet  Epist.  174  (Epistola  ad  canonicos  Lugdunenses).  Vide  e.  gr. 
n.  2:  «  Honor  reginae  iudicium  diligit.  Virgo  regia  falso  non  egel  honore  »  ;  et 
n.  9  addit:  «  Libenter  gloriosa  hoc  honore  carebit,  quo  vel  peccatum  honorari 
vel  falsa  induci  videtur  sanctitas  ». 

2  Migne,  P.  L.  158,  416. 

3  Migne,  P.  L.  158,  448. 

4  Cfr.  c.  35  n.  40  et  lib.  II  c.  2  n.  3  ac  c.  5  n.   15. 

5  Potius  Fulgentius,  loc.  cil.  c.  26  n.  69. 

6  C.  19  n.  42. 

«  Unus  est  Deus  et  unus  mecliaior  Dei  et  hominum,  Christus 
Iesus  \  sine  quo  nemo  a  condemnatione  liberatur,  sive  quam 
traxit  ex  illo,  in  quo  omnes  peccaverunt 2,  sive  quam  postea 
suis  iniquitatibus  addidit  ».  Et  post3:  «  Quisquis  ergo  fuisse 
vel  esse  aliquem  hominem  vel  aliquos  homines  putat,  excepto 
uno  mediatore  Dei  et  hominum,  quibus  necessaria  non  fue- 
rit  peccatorum  remissio,  contrarius  est  divinae  scripturae,  ut 
apostolus  dicit  4,  per  unum  hominem  peccatum  intrasse  in 
mundum,  et  per  peccatum  mortem,  et  ita  in  omnes  homines 
pertransisse,  in  quo  omnes  peccaverunt;  et  necesse  est,  ut 
impia  contentione  asserat,  esse  posse  homines,  qui  sine  media- 
tore  Christo  liberante  atque  salvante  sint  liberi  salvique  a  pec- 
cato,  cum  Iesus  dixerit5:  Non  est  opits  sanis  medicus,  sed 
mate  habentibus.  Non  veni  vocare  iustos,  sed  peccatores  6  ». 
Et  loquitur  ibi  de  peccato  originali,  sicut  patet  expresse. 

9.  Item,  Hieronymus  7  super  illud  Psalmi:  De  manu  canis 
unicam  meam,  dicit,  quod  unicam  meam  nominet  Christus 
animam  suam,  quae  sola  fuit  sine  peccato. 

10.  Item,  Augustinus  libro  V  Contra  lulianum 8  dicit:  «  Con- 
cupiscentiam,  ex  qua  trahebatur  corpus  Virginis,  quam  non  po- 
tuit  contrahere  Filius  Virginis  »;  sed  constat,  quod  concupiscen- 
tia  vel  est  peccatum  originale  vel  consequitur  ipsum:  ergo. 

Alia  est  opinio,  quod  non  contraxit  originale.  Quam  volo 
tenere,  quia,  si  debeam  deficere,  cum  non  sim  certus  de  altera 
parte,  magis  volo  deficere  per  superabundantiam,  dando  Mariae 
aliquam  praerogativam,  quam  per  defectum,  diminuendo  vel 
subtrahendo  ab  ea  aliquam  praerogativam,  quam  habuit;  sicut 
in  quaestione,  qua  quaeritur  de  potentia  Filii  sui.  Unde  primo 


1  I  Tim.  2,  5.  2  Rom.  5,   12. 

3  C.  21   n.  44.  4  Rom.  5,   12. 

5  Matth.  9,   12.  °  Malth.  9,  13. 

7  Breviar.  in  Ps.  (inter  opera  Hieron.),  Ps.  21,  20:  «  Unica,  id  est  anima 
Christi;  unica  dicitur,  quia  non  habet  peccatum  illa  anima,  et  aliae  animae  ab 
ipsa  mundanlur  ». 

8  C.  15  n.  52:  «  El  hinc  apparel,  illain  concupiscentiam,  per  quam  Chri- 
slus  concipi  noluit,  fecisse  in  genere  humano  |>ropaginem  mali,  quia  Mariae  cor- 
pus,  quamvis  inde  veneril,  tamen  eam  non  traiecit  in  corpus,  quod  non  inde 
conccpii ». 

volo  ostendere  possibilitatem,  secundo  congruentiam ,  tertio 
actualitatem,  quarto  potentiae  multiplicitatem,  quinto,  quod 
festwm  conceptionis  est  celebrandum,  et  sexto,  quod  festum 
esset  celebrandum,  etiamsi  esset  concepta  in  originali. 

1.  Possibilitatem  ostendo  sic:  primo  narrando,  secundo  exem- 
pla  adducendo. 

Primo  narrando  sic:  Illa  massa  carnis,  ex  qua  corpus  Vir- 
ginis  fuit  formatum,  simul  fuit  seminata  et  mundata.  Ex  parte 
autem  seminantis  fuit  in  ea  qualitas  morbida;  sed  eatenus,  qua 
fuit  inde  formandum  corpus  Virginis,  fuit  mundata,  non  dico 
sanctificata,  quia  sanctificari  non  potest,  nisi  quod  est  susceptivum 
peccati  et  gratiae,  cuiusmodi  est  sola  anima.  In  massa,  inquam, 
illa  fuit  ratione  parentum  seminantium  l  qualitas  morbida,  ra- 
tione  cuius  qualitatis  2  ex  unione  animae  ad  carnem  talem  in 
aliis  hominibus  contrahitur  originale.  Cum  igitur  infectio  ista 
sive  qualitas  morbida  non  sit  substantia  carnis,  sed  reatus  dif- 
ferens  ab  ea,  possibile  fuit  Deo  praeservare  illam  massam  ab  in- 
fectione  vel  qualitate  morbida,  in  quantum  ex  ea  debuit  formari 
corpus  Virginis,  quamvis  infecta  fuerit  illa  massa  a  parte  se- 
minantium. 

Ad  hoc  potest  adduci  illud  exemplum  Augustini  in  Epi- 
stola  ad  Elvidium  3,  ubi  dicit,  quod,  si  anima  Christi  fuisset 
ex  traduce,  non  fuisset  necesse  habuisse  originale,  quia  in  eo- 
dem  instanti  fuisset  sanctificata,  quo  fuisset  traducta :  ergo  si- 
militer,  quamvis  caro  beatae  Virginis  fuerit  traducta  et  sic  in- 
fecta,  potuit  tamen  in  eodem  instanti  mundari. 

Aliud  exemplum  est,  quod  dicit  Anselmus,  c.  7  sive  8  De 
veritate*,  ubi  dicit:  «  Cum  peccans  ab  eo,  ad  quem  non  per- 


h  Alii  seminata. 

2  Alii  ralione  cuius  consimilis  qualitatis. 

3  Polius  Epist.  ad  Evodium,  epist.  164  (alias  99)  c.  7  n.  19:  «  Si  enim 
omnium  hominum  animae  ex  illa  una  sunt,  quae  insufflata  est  primo  homini, 
per  quem  peccatum  intravit  in  mundum,  et  per  peccatum  mors,  et  ita  in  omnes 
homines  pertransivit  (Hom.  5,  12),  aut  non  est  inde  anima  Chrisli,  quoniam 
nullum  habuit  omnino  peccatum...,  aut  si  et  ipsa  inde  est,  eam  suscipiendo  mun- 
davit,  ut  sine  ullo  prorsus  peccalo  vel  perpetrato  vel  Iraducto  ad  nos  veniens 
de  Virgine  nasceretur ».  —  Cfr.  X  Gen.  ad  litt.,  c.  18  n.  32  el  Tract.  4  in  loan. 
Evang.,  n.  10. 

4  Migne,  P.  L.  158,  477. 

tinet,  percutitur,  quoniam  et  ipse  percuti  debet,  et  ille  non  de- 
bet  percutere,  debet  et  non  debet  esse  percussio,  et  ideo  recta 
et  non  recta  negari  non  potest  ».  Ex  hoc  habetur,  quod  eadem 
res  propter  diversam  relationem  dici  potest  recta  et  non  recta. 
Igitur  similiter  in  proposito  massa  ista  a  parte  parentum  beatae 
Virginis  possibilis  fuit  habere  infectionem  sive  non  rectitudinem ; 
et  a  parte  sui,  in  quantum  ex  ea  debuit  corpus  beatae  Virginis 
formari,  possibile  fuit,  quod  haberet  munditiam  et  rectitudinem. 
Et  tamen  istud  dando  beatae  Virgini  non  est  contra  praeroga- 
tivam  conceptionis  Filii,  quia  Filius  suus  conceptus  est  mundus 
et  de  munda,  beata  autem  Virgo  concepta  est  munda,  sed  de 
immundis,  ceteri  autem  homines  concepti  sunt  immundi  et  de 
immundis.  Sic  patet  possibilitas. 

2.  Congruentia  autem  patet,  quia,  postquam  Filius  eius  est 
ipsa  munditia,  congruum  fuit,  ut  faceret  Matrem  suam  ita  mun- 
dam,  sicut  potuit,  et-  sic  non  solum  mundaret,  sed  ab  omni  im- 
munditia  praeservaret;  et  hoc  dicit  Anselmus,  De  conceptu  vir- 
ginali  c.  18  *:  «  Decebat,  ut  istius  hominis  conceptio  de  matre 
purissima  fieret;  nempe  decens  erat,  ut  ea  puritate,  qua  maior 
sub  Deo  nequit  intelligi,  Virgo  illa  niteret,  cui  Deus  Pater  uni- 
cum  Filium,  quem  de  corde  suo  aequalem  sibi  genitum  tan- 
quarn  se  ipsum  diligebat,  ita  dare  disponebat,  ut  naturaliter 
unus  esset  idemque  communis  Dei  Patris  et  Virginis  Filius,  et 
quam  ipse  Filius  facere  sibi  matrem  substantialiter  eligebat, 
et  de  qua  Spiritus  sanctus  volebat  et  operaturus  erat,  ut  con- 
ciperetur  et  nasceretur  ille,  de  quo  ipse  procedebat».  —  Item, 
Anselmus,  c.  13  et  15  De  conceptu  2  ostendit,  quod  Deus  potuit 
fecisse  unum  hominem  sine  omni  peccato;  si  ergo  Virgo  Maria 
traxisset  originale,  talis  fuisset  mundior  Virgine;  quod  est  in- 
conveniens,  quia  decet  filium  matrem  summe  honorare;  et  quod 
potuit,  congruum  fuit,  quod  fecerit;  et  ex  hoc  sequitur,  quocl 
ita  fecerit,  cum  filius  debeat  matrem  honorare. 

3.  Quod  sic  factum  sit,  sunt  auctoritates.  Lincolniensis,  ut 
dicitur,  hoc  posuit.  Et  Alexander  Nequam  3  in  ultimo  vitae  suae 
exposuit  illud  Canticorum:  Toia  pulchra  es,  amica  mea,  et 


1  Migne,  P.  L.   158,  451. 

2  Migne,  loc.  cil.  col.  447  sq. 

3  Cfr.  introduclionem  huiiis  libri. 

macula  non  est  in  te,  neque  actualis  neque  originalis  de  beata 
Virgine. 

Item,  Anselmus  hoc  videtur  dicere  in  quodam  libello  l9 
quem  condidit  de  ista  materia. 

Item,  Richardus  de  S.  Victore  in  sermone  De  conceptione  2 
beatae  Virginis. 

ltem,  Augustinus  in  libro  De  natura  et  gratia  3  circa  me- 
dium  dicit:  «  Excepta  itaque  sancta  Virgine  Maria,  de  qua 
propter  honorem  Domiiri  nullam  prorsus,  cum  de  peccatis  agi- 
tur,  volo  haberi  quaestionem;  unum  enim  4  scitnus,  quod  ei  plus 
gratiae  collatum  fuerit  ad  vincendum  omni  ex  parte  peccatum, 
quae  concipere  ac  parere  meruit  quem  constat,  nullum  habere 
peccatum.  Hac  igitur  Virgine  excepta  etc.  ».  Haec  Augustinus. 

4.  Quarto  ostenclitur  multiplicitas  potentiae  acl  gratiam.  Est 
enim  duplex  potentia  ad  gratiam,  scilicet  naturalis  et  obedientia- 
lis.  Fotentia  quasi  naturalis  ad  gratiain  est  illa,  quae  impletur 
secundum  correspondentiam  ad  actum  elicitum  a  potentia;  et  sic 
angeli  receperunt  gratiam  per  comparationem  ad  actus  elicitos, 
quia  secundum  conalum  suum  et  meritum.  Potentia  autem  obe- 
dientialis  est  triplex:  una,  quae  potest  repleri,  natura  stante  in 
proprio  supposito  absolute;  alia  est  potentia  acl  gratiam,  quae 
potest  repleri,  natura  stante  in  proprio  supposito  non  absolute, 
sed  in  relatione,  ut  suppositum  illud  sit  Mater  Dei;  tertia  potentia 
obedientialis  est  ad  gratiam  creatam,  quae  non  potest  repleri 
natura  stante  in  proprio  supposito,  sed  solum  in  supposito  di- 
vino.  Credo,  quod  in  nulla  natura  sit  impleta  potentia  obedien- 
tialis  secunda  ad  gratiain,  nisi  in  sola  beata  Virgine;  nec  esset 
possibile  impleri,  nisi  creatura  illa  fieret  Mater  Dei;  nec  credo, 
quod  aliqua  pura  creatura  repleta  sit  tanta  gratia,  quantam 
posset  habere  de  potentia  obedientiali  primo  modo  dicta,  nisi 
beata  Virgo.  Unde  beata  Virgo  impleta  est  gratia  secundum 
utramque  potentiam  obedientialem ;  et  ita  excellit  omnem  puram 
creaturam  in  gratia  secundum  cluplicem  gradum  gratiae;  et 
ideo  gratia  et  Deus  est  in  ipsa  per  quendam  specialem  illapsum. 


1  De  conceptu  vlrginali,  c.   18-20. 

2  Potius  Explicat.  in  Cant.  cant.,  e.  26:  o  Tola  pulchra  fuit,  quam  toiam 
possedit  gratui,  quia  nullum  in  ea  locum  habuit  peccatum  ». 

C.  36  n.  42.  4  Ed.  Migne  unde  enhn,  alii  inde. 

Tertiam  vero  gratiam  non  potest  pura  creatura  accipere 
manens  in  proprio  supposito;  et  hanc  habuit  Christus.  Nec  fuis- 
set  possibile,  quod  tanta  gratia  remansisset  in  anima  Christi,  si 
per  impossibile  fuisset  anima  Christi  separata  a  Verbo.  Et  sic 
gratia  animae  Christi  excedit  gratiam  animae  beatae  Virginis 
per  unum  gradum;  qui  tamen  gradus  facit  plus  distare  gra- 
tiam  animae  Christi  a  gratia  beatae  Virginis  in  excellentia 
quam  duo  gradus,  in  quibus  excellit  beata  Virgo  omnem 
puram  creaturam,  faciunt  gratiam  beatae  Virginis  distare  in 
esse  a  gratia  aliorum  hominum.  —  Exemplum,  quod  non  posset 
manere  tanta  gratia  in  anima  Christi,  si  dimitteretur  a  verbo: 
si  caliditas,  quae  est  qualitas  symbolica,  maneret  eadem  nu- 
mero  in  igne  et  aere,  et  ex  igne  generatur  aer,  caliditas  ista 
in  aere  non  esset  ita  intensa  in  aere  generato,  sicut  fuit  in  igne  *. 
Sic  est  in  proposito  cle  gratia  animae  Christi,  si  esset  divisa  a 
Verbo,  quod  non  maneret  tanta  nec  ita  intensa. 

Sciendum  est  etiam,  quod  beata  Virgo  fuit  repleta  tanta 
gratia  in  prima  sanctificatione,  quantam  potuit  pura  creatura 
habere,  stans  in  proprio  supposito  absolute.  In  secunda  fuit 
confirmata,  quod  nec  venialiter  nec  mortaliter  postea  potuit 
peccare,  in  qua  recepit  tantam  gratiam,  quantam  non  potest 
pura  creatura  recipere,  nisi  fieret  Mater  Dei. 

5.  Et  ex  hoc  sequitur  quintum,  quod,  ex  quo  totum  mun- 
dum  est  quod  est  a  parte  Virginis  in  conceptione,  festum  con- 
ceptionis  est  celebrandum ;  et  ideo  dicit  Anselmus  in  Epistola  ad 
episcopos  Angliae  2:  «  Non  credo,  esse  verum  amatorem  beatae 
Virginis,  qui  respuit  celebrare  festum  conceptionis  ». 

6.  Et  supposito,  quod  contraxisset  originale,  adhuc  posset 
celebrari,  in  quantum  illa  massa  debuit  esse  originale  princi- 
pium  corporis  Christi,  non  in  quantum  vitiata.  Sic  in  ortu 
filiorum  regis  fit  solemne  festum;  sic  cathedra  S.  Petri  cele- 
bratur,   in   quantum   ibi   incipiebat   futura   ecclesiae  dignitas. 


1  Cod.  B:  «  Exemplum,  quod  non  posset  manere  tanta  gralia  in  anima  Christi 
separala  a  Verbo,  sicut  modo  est  in  ea,  adducitur  de  qualilale  suppositi,  quae 
manet  eadem  in  generato  ac  corruplo;  quia,  si  ex  igne  generatur  aer,  caliditas 
in  aere  non  est  ita  intensa,  sicut  fuit  in  igne,  licet  caliditas,  quae  est  qualitas 
symbolica,  in  igne  et  in  aere  maneat  ». 

2  Potius  in  Serm.  de  concept.  B.  M.  V.  (iuler  opera  Anselmi);  cfr.  Migne, 
P.  L.   159,  322. 

Nec  oportet,  quod  sanctitas  formaliter  insit  illi,  de  quo  festum 
celebratur,  ut  patet  in  festo  dedicationis  ecclesiae,  vel  in  festo 
S.  Crucis,  sed  sufflcit,  quod  sit  sanctitas  in  relatione  ad  aliud. 

1.  Ad  primum  Bernardi  dicitur,  quod  non  dixit  hoc  asse- 
rendo;  et  hoc  patet,  in  flne  epistolae  l  enim  reliquit  hoc  iudicio 
summi  pontificis.  —  Aliter  dicitur,  quod,  si  ipse  hoc  omnino 
asserat,  cum  multi  alii  sancti  et  doctores  dicant  contrarium, 
sicut  supra  2  allegavi,  magis  pie  credendum  est  eis  quam  sibi. 
Vel  dic,  quod  id,  quod  dixit  in  vita,  retractavit  per  visiones; 
apparuit  enim  beatus  Bernardus  uni  monacho  de  Claravalle 
desideranti  ipsum  videre  totus  lucidus,  excepto  pectore,  in  quo 
fuit  quaedam  macula;  et  cum  quaesivisset,  unde  haberet  illam 
maculam,  cum  totum  residuum  esset  lucidum,  respondit,  quod 
talem  maculam  habuit,  quia  dixit  de  beata  Virgine,  quoci  ori- 
ginale  contraxit;  et  ita  quod  non  retractavit  vivendo,  retractavit 
mortuus  per  somnia  3. 

2.  et  3.  Ad  aliud  de  Anselmo  dico,  quod  sunt  verba  disci- 
puJi,  et  ideo  non  dicuntur  determinative,  sed  inquisitive.  Si 
dicas,  quod  Anselmus  hoc  videtur  approbare,  ex  quo  non  re- 
prehendit  eum,  dico,  quod,  quamvis  ibi  non  reprehendatur,  ta- 
men  postea  in  quodam  libello4  dixit  veritatem  illam,  scilicet, 
quod  beata  Virgo  non  contraxit  originale. 

4.  Ad  aliud  de  Augustino  clico,  quod  non  habere  immun- 
ditiam,  nec  a  se  nec  ex  parte  parentum,  praerogativa  solius 
Filii  sui  est;  habere  tamen  munditiam  in  se  et  immunditiam  a 
parentibus  potest  esse  praerogativa  beatae  Virginis. 

5.  Ad  aliud  dico,  quod,  si  unus  homo  haberet  pura  natu- 
raiia  non  infecla  et  non  haberet  habitum  gratuitum,  qui  pro- 
hiberet  eum  mori,  moreretur  naturaliter;  et  ideo  dicit  Augusti- 
nus,  II  De   baptismo  parvulorum  5,  quod  Christus  defecisset 


1  Epist.   I7i  n.  9. 

2  Pag.  6. 

3  Cfr.  Epist.   172  Petri  Cellensis  (Mi-ne,  P.  L.  202,  623). 

4  Cfr.  pag.  6  not.  1 . 

5  C.  29  n.  48:  «  Sed  quia  in  eo  erat  similititdo  carnis  peccati  (Rom.  8,  3), 
mutationes  aeiatum  perpeti  voluit  ab  ipsa  exorsus  infantia,  ut  ad  mortem  videa- 
tur  etiam  seneseendo  illa  caro  pervenire  potuisse,  nisi  iuvenis  fuisset  occisus  ». 

senio,  si  vixisset x,  et  tamen  Adam  non;  hoe  dixit  propter  hoc, 
quod  mors  non  est  semper  propter  peccatum. 

6.  Ad  aliud,  cum  quaeritur:  vel  fuit  sanctificata  ante  con- 
ceptionem  vel  in  vel  post,  dico,  quod  argumentum  procedit  ex 
falsa  imaginatione;  quia  ipsa  caro  mundata  fuit  in  ipsa  con- 
ceptione,  non  tamen  sanctificata.  Caro  enim  et  natura  irratio- 
nalis  bene  est  susceptibilis  mundationis,  licet  non  sanctificatio- 
nis ;  argumentum  autem  procedit,  ac  si  idem  esset  sanctificatio 
et  mundatio. 

7.  Ad  aliud  Augustini,  De  fide  ad  Petrum,  dico,  quod 
loquitur  de  immunditia  ex  parte  parentum. 

8.  Ad  aliud,  cum  dicitur:  si  fuisset  sine  peccato,  non  indi- 
guisset  redimi  per  passionem  Christi,  dico,  quod  sic;  quia  tota 
munditia  Matris  Virginis  fuit  a  Filio;  dicit  enim  Anselmus,  II 
Cur  Deus  homo  c.  16,  ubi  quaerit  discipulus,  quomodo  Christus 
fuit  mundus  per  se,  si  accepit  munditiam  a  matre,  et  respon- 
det  Anselmus2:  «  Quoniam  Matris  munditia,  per  quam  mun- 
dus  est,  non  fuit  nisi  ab  illo;  ipse  ergo  per  se  ipsum  et  a  se 
rnundus  fuit  ».  Unde  tota  munditia  Matris  fuit  ei  per  Filium 
suum;  unde  indiguit  passione  Chrisli  non  propter  peccatum, 
quod  infuit,  sed  quod  infuisset,  nisi  ipsemet  Filius  eam  per 
fidem  praeservasset.  Et  ideo  dicit  Augustinus  in  sermone  De 
Magdalena  3,  quod  duplex  est  debitum,  scilicet  vel  commissum 
et  dimissum,  vel  non  commissum,  sed  possibile  committi;  «  nul- 
lum  enim  peccatum  facit  unus  homo,  quod  non  posset  facere 
alius  homo,  nisi  praeservaretur  a  Deo  ». 

9.  Ad  aliud  de  Hieronymo,  cum  dicit  in  glossa  4,  quod  sola 
anima  Christi  fuit  sine  peccato,  dico,  quod  ly  sola  non  exclu- 
dit  animam  Matris,  quam  oportebat  rnundam  esse,  sicut  et 
carnem,  de  qua  corpus  Filii  debuit  assumi  in  omni   munditia. 


1  Cod.  B  conlinual:  «  et  ita  quod  assumilur  non  est  generaliter  verum, 
sed  solum  est  in  comparatione  ad  Adain  et  genus  Adae   secundum  communem 

cursum  ». 

2  Migne,  P.  L.    158,   419. 

3  Sermo  99  (alias  23  ex  Homil.  30),  c.  6  n.  6:  «  Mihi  debet  iste,  quod  fa- 
ctum  esl  et  dimissum  vidisli;  mihi  dehes  et  tu,  quod  non  fecisii.  Nullum  enim 
peccatum  »  etc. 

4  Ordinaria  apud  Lyranum  in  Ps.  21,  20,  secundum  Hieron.  loc.  pag.  4 
nota  7  cil. 

10.  Ad  aliud  Augustini  dicitur,  quod  loquitur  de  concu- 
piscentia  a  parte  parentum. 

1.  Ad  primum  principale  in  quaestione,  cum  dicit l :  «  Dicit 
Damascenus:  purgans  etc.  »,  dico,  quod  aliquid  purgari  potest 
intelligi  dupliciter,  scilicet  quod  aliquid  immundum  auferatur, 
vel  quod  aliqua  perfectio  superaddatur;  primo  modo  non  inten- 
dit  de  purgatione,  sed  secundo;  vel  purgans  non  a  peccato, 
quod  infuit,  sed  quod  infuisset,  nisi  praeservata  fuisset;  sicut  ma- 
trimonium  excusat  a  peccato,  non  quod  inest,  sed  quod  inesset, 
nisi  bonum  matrimonii  excusaret. 

2  et  3.  Ad  secundum  et  tertium  dico,  quod  loquitur  ex 
parte  parentum. 

4.  Ad  aliud,  cum  dicitur,  quod  tunc  non  fuisset  sibi  ianua 
aperta  per  mortem  Ghristi,  dicunt  aliqui,  quod  non  est  inconve- 
niens  attribuere  hanc  praerogativam  Matri  Dei.  Aliter  dicitur, 
quod  peccatum  non  est  causa  praecisa  clausionis  ianuae  nisi 
meritoria,  sed  divinum  decretum;  sicut  patet  in  sanctis,  qui 
fuerunt  in  limbo  ante  passionem.  Unde,  si  fuisset  beata  Virgo 
mortua  ante  passionem  Filii,  forte  non  evolasset,  non  propter 
impedimentum  a  parte  peccati,  sed  propter  stabilitatem  divini 
decreti. 

5.  Ad  aliud,  cum  dicitur  sic:  «  In  quadam  glossa  De 
consecratione  d.  III  c.  1  :  ,  De  festo  conceptionis  nihil  hic  di- 
citur,  quia  celebrandum  non  est,  sicut  in  multis  regionibus 
fit  et  maxime  in  Anglia;  et  haec  est  ratio,  quia  in  peccatis 
fuit  sicut  ceteri  sancti,  excepta  unica  persona  Christi'  »,  haec 
sunt  verba  glossae,  quia  in  textu  nil  dicitur  de  hoc.  Adhuc 
dico,  quod  iste  apparatus  non  est  tenendus,  quia  est  contra 
sanctos. 

1  Vide  pag.   I. 

Utrum  beata  Virgo  concepta  fuerit  in  originali  peccato? 

Circa  distinctionem  III  quaero,  utrum  beata  Virgo  fuerit 
concepta  in  peccato  originali. 
Quod  sic: 

1.  In  Adam  omnes  peccaverunt,  ad  Rom.  5  *,  non  nisi 
quia2  fuerunt  in  eo  secundum  rationem  seminalem;  ita  fuit  in 
eo  beata  Virgo:  igitur  etc. 

2.  Item,  Damascenus  c.  10  et  48  3:  «  Spiritus  sanctus  pur- 
gavit  eam  »;  purgatio  non  est  nisi  a  peccato:  igitur  habuit  pec- 
catum;  non  actuale:  igitur  etc. 

3.  Item,  Augustinus,  De  fide  ad  Petrum  4:  «  Firmissime 
tene,  omnem  hominem,  qui  per  concubitum  viri  et  mulieris 
concipitur,  cum  peccato  originali  nasci 5  ». 

4.  Item,  idem  G  super  illud  Ioannis:  Ecce  Agnus  Dei  eic: 
«  Solus  innocens,  qui  sic  non  venit  »,  scilicet  secundum  com- 
munem  propagationem. 

5.  Item,  Leo  Papa  io  Sermone  de  Nativitate  Domini  7 : 
«  Sicut  a  reatu  nulluin  liberum  reperit,  ita  liberandis  omnibus 
venit  »:  igitur  etc. 

6.  ltem,  Hieronymus  super  illud  Psalmi 8:  Et  de  manu 
canis  unicam  meam,  videtur  idem  dicere. 


1  Vers.  12. 

2  Pat.  qui. 

3  II!  De  fide  orthod ,  c.  2. 

4  Potius  Fulgenlius,  De  fide  ad  Petr.,  c.  26  n.  69. 

5  Cod.  F  et  C  addunl:  «  Et  ponitur  aucioritas  libri  II  dist.  30  seplimo  ca- 
pitulo:  ,Sed  quod  originale  peccatum';  sed  beata  Virgoelc.  ».  —  Vide  Bonav., 
tom.  II  pag.  71 1  col.  I. 

6  Tract.  4  in  loan.  Evang.,  n.  10. 

7  Serm.  21   (alias  20,  et  I  in  Nat.  Dom.)  c.   I. 

8  Vide  supra  pag.  4  notam  7. 


UTRUM  B.  V.  GONCEPTA  FUERIT  IN  ORIGINALI  PEGCATO.   13 

7.  Item,  De  consecratione  d.  III  c.  1  Nativitas;  ibi  glossa  *: 
quod  concepta  ftrit  in  peccato  originali. 

8.  Iteui  Anselmus,  II  Cur  Deus  homo,  c.  16  2. 

9.  Item,  hoc  idem  vult  Bernardus  in  quadam  epistola  3,  et 
probat,  quod  non  fuit  sanctificata  ante  conceptum,  nec  in  con- 
ceptu,  quia  ibi  fuit  libido. 

CONTRA : 

1.  Augustinus,  De  natura  et  gratia^  circa  medium:  «Cum 
de  peccatis  agitur,  de  Maria  nullam  prorsus  volo  habere  quae- 
stionem  ». 

2.  Et  Anselmus,  De  conceptu  virginali,  c.  18 5:  «  Decuit,  ut 
ea  puritate  Virgo  niteret,  qua  maior  sub  Deo  nequit  intelligi  ». 

RESPONDEO : 

Dicitur  communiter  6,  quod  sic,  propter  auctoritates  ad- 
ductas  et  propter  rationes  assumtas  ex  duobus  mediis,  quo- 
rum  unum  est  ex  excellentia  Filii  sui.  lpse  enim  ut  Redemptor 
universalis  omnibus  ianuam  aperuit;  sed,  si  beata  Virgo  non 
contraxisset  originale,  non  indiguisset  redemptore,  nec  ipse  sibi 
ianuam  aperuisset,  quia  non  fuisset  sibi  clausa;  non  enim  clau- 
ditur  nisi  propter  peccatum,  et  maxime  originale. 

Secundum  medium  est  ex  his,  quae  apparent  in  beata 
Virgine.  Ipsa  enim  fuit  propagata  communi  lege,  et  per  con- 
sequens  corpus  eius  fuit  propagatum  et  formatum  de  semine 
infecto,  et  ita  eadem  ratio  infectionis  fuit  in  corpore  eius,  quae 
est  in  corpore  alterius  sic  propagati.  Et  cum  ex  corpore  infecto 
inficiatur  anima,  eadem  ratio  infectionis  erat  in  anima  eius, 
quae  est  in  animabus  aliorum  communiter  propagatorum.  — 
Similiter  ipsa  habuit  poenas  communes  naturae  humanae,  ut 
sitim,  famera  et  huiusmodi,  quae  infliguntur  nobis  propter  pec- 
catum  originale;  et  illae  non  erant  voluntarie  assumtae,  quia 
non  erat  redemptrix  vel  reparatrix  nostra,  quia  tunc  Filius  eius 


1  Vid.  supra  pag.   I  notam  5.  2  Migne,  P.  L.   158,  416. 

3  Epist.   174  n.  7  4  G.  36  n.  42. 

5  Migne,  P.  L.   158,  451. 

6  Gfr.  Bonav.,  111  Sent.  d.  3  p.  I  q.  2  in  corp. 

non  fuisset  redemptor  omnium  generalis:  igitur  erant  sibi  in- 
flictae  a  Deo;  et  non  iniuste:  ergo  propter  peccatum;  et  ita  ipsa 
non  erat  innocens. 

Contra  primam  rationem  arguitur  ex  excellentia  Filii  sui, 
in  quantum  redemptor,  reconciliator  et  mediator  fuit,  quod 
ipsa  non  contraxit  peccatum  originale.  Perfectissimus  enim  me- 
diator  habet  perfectissimum  actum  mediandi  possibilem  respectu 
alicuius  personae,  pro  qua  mediat;  sed  Christus  est  perfectis- 
simus  mediator:  ergo  Christus  habuit  perfectissimum  gradum 
mediandi  possibilem  respectu  alicuius  creaturae  sive  personae, 
respectu  cuius  erat  mediator;  sed  respectu  nullius  personae 
habuit  excellentiorem  gradum  quam  respectu  Mariae:  igitur  etc; 
sed  hoc  non  esset,  nisi  meruisset  eam  praeservare  a  peccato 
originali.  Quod  probo  tripliciter:  Primo,  per  comparationem 
ad  Deum,  cui  reconciliat;  secundo,  per  comparationem  ad 
malum,  a  quo  liberat;  tertio,  per  comparationem  ad  obliga- 
tionem  personae,  quam  reconciliat. 

Ad  videndum  priraam  probationem  pono  exemplum  con- 
sonum  exemplo  Anselmi,  Cur  Deus  homo,  libro  II  c.  16  \  Ali- 
quis  offendens  regem  demeretur  in  tantum,  ut  omni  filio  eius 
naturali  rex  offendatur  et  offensus  exhereditet  eum.  Ista  of- 
fensa  statuitur  non  remittenda,  nisi  offeratur  regi  ab  aliquo  in- 
nocente  aliquod  obsequium  magis  placans  et  gratum,  quam 
peccatum  fuerit  offensivum.  Aliquis  offert  obsequium  ita  gra- 
tum,  quod  reconciliet  filios,  ut  non  exhereditentur;  tamen  cui- 
libet  nato  rex  offenditur,  licet  postea  remittat  offensam  propter 
merita  mediatoris.  Sed  si  ille  mediator  posset  ita  perfecte  pla- 
care  regem,  ut  praeveniret  respectu  alicuius  filii,  ne  ei  offen- 
deretur,  lioc  magis  esset,  quam  si  rex  offensam  habitam  contra 
talem  remitteret;  nec  hoc  est  impossibile,  cum  haec  offensa 
non  sit  ex  culpa  propria,  sed  ex  alio  contracta.  Ex  illo  exem- 
plo  arguitur  sic:  Nullus  summe  vel  perfectissime  placat  ali- 
quem  pro  oflfensa  alterius  contrahenda,  nisi  posset  praevenire, 
ne  illi  offendatur;  nam  si  iain  offensum  placat,  ut  remittat, 
non  perfectissime  placat;  sed  in  proposito  Deus  non  offendi- 
tur   animae   propter    motum   intmorem   in   ipso,   sed   propter 


1  Migne,  P.  L.  158,  417. 

culpam  in  ipsa  anima:  ergo  Christus  non  perfec\issime  placat 
Trinitatem  pro  culpa  contrahencla  a  filiis  Adae,  si  non  praeve- 
niat,  ut  alicui  Trinitas  non  offendatur,  et  per  consequens  aliqua 
anima  alicuius  fllii  Adae  non  habeat  culpam  talem;  et  possi- 
bile  est,  quod  non  habeat  culpam. 

Ex  secunda  via  arguitur  dupliciter:  Primo,  quia  perfectis- 
simus  mediator  meretur  amotionem  omnis  poenae  ab  eo,  quem 
reconciliat;  sed  culpa  originalis  est  maior  poena,  quam  ipsa 
carentia  visionis  divinae,  sicut  declaratum  fuit  d.  36  secundi 
libri,  quia  peccatum  est  maxima  poena  naturae  inteliectualis 
inter  omnes  poenas  eius:  igitur,  si  Christus  perfectissiine  re- 
conciliavit,  istam  poenarn  gravissimam  meruit  ab  aliquo  au- 
ferri;  sed  non  nisi  a  Matre:  igitur  etc.  Confirmatur  istud  per 
exemplum  illud:  quia,  si  filio  Adae  esset  maxima  poena,  re- 
gem  contra  eum  otfendi,  nullus  eum  perfectissime  reconciliaret, 
nisi  auferret  ab  eo  non  tantum  exheredationem,  sed  etiam 
esse  inimicum  regis:  igitur  etc.  —  Ex  eadem  via  arguitur  se- 
cunclo  sic:  Christus  immeciiatius  videtur  fuisse  reparator  et  re- 
conciliator  noster  a  peccato  originali  quam  actuali,  quia  neces- 
sitas  incarnationis,  passionis  etc.  assignatur  communiter  ex  pec- 
cato  originali;  seci  supponitur  communiter,  quod  ipse  fuit  ita 
perfectus  mediator  respectu  alicuius  personae,  puta  Mariae, 
quod  eam  praeservavit  ab  omni  peccato  actuali:  igitur  simi- 
liter  a  peccato  originali. 

Ex  tertia  via  arguo  sic:  Persona  reconciliata  non  summe 
obligatur  mediatori,  nisi  ab  ipso  summum  bonum  habeat,  quod 
potest  per  mediatorem  haberi ;  sed  innocentia  illa,  scilicet  prae- 
servatio  a  culpa  contracta  vel  contrahenda,  potest  haberi  per 
mediatorem :  ergo  nulla  persona  sumine  tenebitur  Christo  ut 
mediatori,  si  nullam  praeservavit  a  peccato  originali. 

Et  si  dicas,  quod  aequaliter  tenetur  persona,  cui  remitti- 
tur  peccatum,  quantum  persona,  quae  praeservatur  a  peccato, 
propter  illud  Lucae  71:  Cui  magis  dimittitur,  magis  dili- 
git,  quaere  ibi  responsionem  Augustini  *,  quod  omnia  possibilia 


1  Vers.  47 :  Bemitluntur  ei  peccata  multa,  quoniam  dilexit  multum.   Cui 
autem  minus  dimittitur,  minus  diligit. 

2  Serm.  99  (alias  25  ex  50  Homil.),  c.  6  n.  6,  ubi  explicans  Luc.  7,  56  sqq. 
dicit:  «  Hic  multa  commisit,   et   multorum   clebitor   factus  est;   ille   gubernante 

committi  non  commissa  sunt  dimissa,  ac  si  essent  commissa. 
Immo  excellentius  beneficium  est  praeservare  a  malo,  quam  per- 
mittere  incidere  in  malum,  et  ab  eo  postea  liberare.  —  Videtur 
etiam,  quod,  cum  Christus  multis  animabus  meruerit  gratiam 
et  gloriam,  et  pro  his  sint  Ghristo  debitores  ut  mediatori,  quare 
nulla  anima  erit  ei  debitrix  pro  innocentia?  Et  quare,  cum 
omnes  angeli  beati  sint  innocentes,  nulla  humana  anima  erit 
innocens  in  patria,  nisi  sola  anima  Christi? 

Secunda  etiam  ratio,  quae  accepta  fuit  ex  his,  quae  appa- 
rent  in  Maria,  non  videtur  concludere.  Quod  enim  arguitur 
primo  de  infectione  carnis  propter  seminationem,  non  arguit, 
secundum  viam  Anselmi  de  peccato  originali,  quae  tacta  fuit 
dist.  32  libri  secundi.  Aut  dato,  quod  sic  contrahatur  peccatum 
originale  communiter:  sicut  *  ista  infectio  carnis  manens  post 
baptismum  non  est  necessaria  causa,  quare  maneat  peccatum 
originale  in  anima,  sed  ipsa  anima  manente  peccatum  originale 
deletur  per  gratiam  collatam  illi;  ita  posset  esse  in  primo 
instanti,  quod  non  esset  causa  necessaria  infectionis  animae, 
sed  gratia  deleret  culpam  in  anima. 

Aliud  de  passionibus  Mariae  non  concludit.  Potest  enim 
mediator  reconciliare  aliquem,  ut  auferantur  ab  eo  poenae  sibi 
inutiles,  et  relinquatur  in  poenis  sibi  utilibus;  originalis  culpa 
non  fuisset  utilis  Mariae;  poenae  temporales  tamen  fuerunt  uti- 
les,  quia  in  eis  meruit:  igitur  etc. 

Ad  quaestionein  dico,  quod  Deus  potuit  facere,  quod  ipsa 
nunquam  fuisset  in  peccato  originali;  potuit  etiam  fecisse,  ut 
tantum  in  uno  instanti  fuisset  in  peccato;  potuit  etiam  facere, 
ut  per  tempus  aliquod  esset  in  peccato  et  in  ultimo  instanti 
illius  temporis  purgaretur. 

Primum  declaro,  quia  gratia  aequivalet  iustitiae  originali 
quantum  ad  acceptationem  divinani,  ut   propter  hanc   animae 


Deo,  pauca  commisit.  Cui  deputnl  ille,  quod  dimisit,  huic  et  iste  depuiat,  quod 
non  commisit».  —  Cfr.  De  sancta  virginit.,  c.  40  n.  41  :  «  Deputaie  vobis  tanquam 
omnino  dimissum  quidquid  mali  a  vobis  non  esl,  illo  regente,  commissum  ».  Cfr. 
ibid.,  c.  41   n.  42  et  c.  52  n.  53. 
1  Alii  tanien. 

habenti  gratiam  non  insit  peccatum  originale.  Potuit  enim  Deus 
in  primo  instanti  illius  anirnae  infundere  sibi  gratiam  tantam, 
quantam  alii  animae  in  circumcisione  vel  baptismo:  igitur  in 
illo  instanti  anima  non  habuisset  peccatum  originale,  sicut  nec 
habuisset  postea,  quando  fuisset  baptizata.  Et  si  infectio  carnis 
fuit  ibi  in  primo  instanti,  non  fuit  tamen  necessaria  causa  in- 
fectionis  animae,  sicut  nec  post  baptismum,  quando  manet  se- 
cundum  multos,  et  infectio  animae  non  manet.  —  Aut  potuit 
caro  mundari  ante  infusionem  animae,  ut  in  illo  instanti  non 
esset  infecta. 

Secundum  patet,  quia  agens  naturale  potest  incipere  agere 
in  instanti,  ita  quod  in  illo  instanti  fuerit  in  esse  quieto  sub 
uno  contrario,  et  in  tempore  habito  est  sub  forma  contraria 
in  fieri;  sed  quandocunque  agens  naturale  potest  agere,  Deus 
potest  agere :  igitur  potest  et  in  tempore,  habito  alicui  instanti 
causare  gratiam.  —  Hoc  etiam  confirmatur,  quia,  quando  anima 
est  in  peccato,  potest  per  potentiam  divinam  esse  in  gratia;  sed 
in  tempore  illo,  quo  fuit  concepta,  potuit  esse  in  peccato  et  per 
te  fuisset:  ergo  similiter  potuit  esse  in  gratia;  nec  necesse  fuit 
tunc,  quod  fuisset  in  gratia  in  primo  instanti  illius  temporis, 
sicut  nec  de  mutatione  et  motu  *.  —  Praeterea,  in  primo  instanti 
potuit  creasse  gratiam  in  illa  anima:  ergo  etc. 

Tertium  est  manifestum. 

Quod  autem  horum  trium,  quae  ostensa  sunt  esse  possi- 
bilia,  factum  sit,  Deus  novit;  si  auctoritati  scripturae  vel  aucto- 
ritati  ecclesiae  non  repugnet,  videtur  probabile,  quod  excel- 
lentius  est  attribuere  Mariae. 

Gontra  secundum  istorum  meinbrorum  instatur  dupliciter. 
Primo  sic :  quidquid  Deus  immediate  agit  circa  creaturam,  agit 
in  instanti,  quia  secundum  Philosophum  VIII  Physicorum  2 
virtus  infinita  agit  in  instanti,  quia  virtus  infinita  et  finita  non 
possunt  agere  in  aequali  mensura:  ergo  non  potest  iustificare 
animam  in  tempore,  habito  instanti  culpae. 


1  G  in  motu. 

2  Text.  78  sq.  (c.  I05  alias  15] 

Praeterea,  aut  illa  iustificatio  esset  motus  aut  inutatio;  non 
mutatio,  quia  non  esset  in  instanti;  non  motus,  quia  non  esset 
successio  secundum  partes  mobilis,  scilicet  animae,  quia  ipsa 
est  indivisibilis,  neque  secundum  partes  formae,  scilicet  gratiae, 
neque  secundum  media  inter  extrema;  non  enim  est  inedium 
inter  privative  opposita  circa  aptum  natum,  sicut  nec  est  abso- 
lute  medium  inter  contradictoria;  nec  alterum  illorum  secun- 
dum  partes  acquirebatur  vel  amittebatur,  neque  subiectum  est 
divisibile:  igitur. 

Ad  priinam  instantiam  dico,  quod,  si  Deus  in  aliquo  in- 
stanti  alicuius  temporis  voluntarie  agit,  non  necessario  oportet, 
eum  exspectare  tempus,  ut  in  instanti  determinato  illius  temporis 
agat;  sed  potest  agere  in  tempore,  in  cuius  primo  instanti  non 
egit.  Yerum  est  igitur,  quod  Deus  potest  agere  in  instanti,  quid- 
quid  immediate  agit,  sed  non  est  necesse,  ipsurn  agere  in  instanti. 

Ad  secundum  dico,  quod  stricte  loquendo,  sicut  Philosophus 
loquitur  de  motu  et  mutatione,  ista  iustificatio-passio  nec  est 
mot.us  nec  mutatio,  sed  aliquid  de  utroque;  hoc  quidem  habens 
de  mutatione,  quod  ut  forma  simplex  et  indivisibilis  inest 
subiecto;  hoc  autem  de  niotu,  quia  in  nulla  mensura  indivisi- 
bili  inest,  sed  in  tempore;  et  in  hoc  deficit  a  mutatione.  Deficit 
autem  a  niotu,  quia  non  est  fluxus  secundum  partes  formae  vel 
mobilis,  vel  secundum  media  inter  extrema,  quia  hic  nulla  sunt 
media,  sicut  probatum  est. 

Exemplum  huius  est:  mobile  transit  a  forma,  sub  qua  fuit 
3 11  ultimo  instanti  quietis,  ita  quod  post  illud  instans  est  con- 
tinua  deperditio  illius  formae  secundum  partes  eius  et  conti- 
nua  acquisitio  formae  oppositae;  sed,  si  in  illo  toto  tempore 
inesset  forma  opposita,  tamen  non  successive  acquirerentur 
partes  eius;  esset  simile  in  proposito,  quia  tunc  illius  formae 
acquisitio  non  esset  motus  nec  mutatio,  sicut  nec  modo  transitus 
ab  immutatione  ad  motum  est  mutatio  vel  motus. 

Sed,  quare  passio  causata  ab  agente  naturalk  est  mutatio 
vel  motus,  et  non  ista?  Respondeo,  quia  agens  naturale,  si 
potest  subiecto  inducere  formam,  inducit  per  mutationem ;  et  si 
non  potest,  necesse  est,  ut  agat  in  tempore,  et  ita  per  motum, 
et  ita  modo.  Deus  autem,  etsi  potest  inducere  formam  in  instanti, 
tamen,  si  non  induceret  in  instanti,  potest  inducere  totam  in 
tempore,  ita  quod  non  partes  ante  partes.  Posse  enim  agere  in 

tempore  non  est  imperfectionis  in  agente,  licet  necessitas  agendi 
in  tempore  sit  imperfectio. 

Si  autem  teneatur  pars  negativa  quaestionis,  ad  omnes 
auctoritates  in  contrariam  partem  respondetur,  quod  quilibet 
filius  Adae  naturaliter  est  debitor  iustitiae  originalis,  et  ex  de- 
merito  Adae  caret  ea,  et  ideo  omnis  talis  habet,  unde  contrahat 
peccatum  originale.  Sed,  si  alicui  in  primo  instanti  creationis 
animae  detur  gratia,  ille  nunquam  caret  iustitia  originali.  Hoc 
tamen  non  est  ex  se,  sed  merito  alterius,  si  propter  meritum 
confertur  sibi  gratia;  haberet  enim  peccatum  originale,  nisi 
alius  praeveniret  mediando.  Et  ita  exponendae  sunt  auctori- 
tates,  quia  omnes  naturaliter  propagati  ab  Adam  surit  peccato- 
res,  hoc  est :  ex  modo,  quo  habent  naturam  ab  Adam,  habent, 
unde  careant  iustitia  debita,  nisi  eis  aliunde  conferatur;  sed, 
sicut  posset  post  primum  instans  conferri  gratia,  ita  posset  in 
primo  instanti. 

Per  idem  patet  ad  rationes  factas  pro  prima  opinione,  quia 
Maria  maxime  indiguisset  Christo  ut  Redemptore;  ipsa  enim 
contraxisset  originale  peccatum  ex  ratione  propagationis  com- 
munis,  nisi  fuisset  praeventa  per  gratiam  mediatoris;  et  sicut 
alii  indiguerunt  Christo,  ut  per  eius  meritum  remitteretur  eis 
peccatum  iam  contractum,  ita  Maria  magis  indiguit  mediatore 
praeveniente  peccatum,  ne  ipsa  contraheret. 

Et.  si  arguatur  contra  hoc,  quod  ipsa  naturaliter  prius  fuit 
filia  Adae,  quam  habuit  gratiam,  quia  prius  fuit  persona,  quam 
habuit  gratiam;  in  illo  igitur  priori  tenebatur  ad  iustitiam  ori- 
ginalem,  quia  naturalis  filia  Adae,  et  non  habuit  eam :  ergo 
in  illo  priori  contraxit  originale  peccatum:  respondeo  et  dico, 
quod,  quando  opposita  comparantur  ad  idem  secundum  ordi- 
nem  naturae,  non  simul  ambo  insunt,  sed  tantum  alterum  inest; 
reliquum  autem,  quod  dicitur  prius  natura,  non  inest,  quia  in 
eodem  instanti  oppositum  non  inest;  sed  dicitur  prius  natura, 
quia  tunc  inesset,  quantum  est  ex  parte  subiecti,  nisi  aliquid 
extrinsecum  impediret. 

Exemplum:  si  materia  comparatur  ad  formam  et  ad  pri- 
vationem,  prius  naturaliter  est  materia  non  habens  formam 
quam  habens,  non  quod  in  illo  instanti,  in  quo  habet  formam, 

realifer  non  habeat  eam,  quia  tunc  contradictoria  essent  simut 
vera;  sed  quia  tunc  materia  quantum  ex  se  dimissa  sibi  non 
haberet  formam,  si  alius  habens  non  daret.  Similiter  subiectum 
est  prius  naturaliter  utroque  opposito,  quia  prius  naturaliter 
est  unumquodque  illud,  quod  est  in  se,  quam  sit  vel  non  sit  illud, 
quod  est  in  alio;  et  ita,  licet  materia  prius  naturaliter  sit  pri- 
vata  quam  formata,  non  tamen  sequitur,  quod  ipsa  aliquando  non 
sit  sub  forma.  Similiter,  licet  prius  natura  materia  sit  aliquid  in 
se,  quam  privata  vel  formata,  non  tamen  sequitur,  quod  ipsa  ali- 
quando  sit  in  se  ita,  quod  nec  sub  privatione  nec  sub  forma,- 
quia  hoc  modo  non  est  aliucl  esse  prius,  nisi  quod  secundum  pro- 
priam  rationem  eius,  qua  dicitur  prius,  neutrum  illorum  includiL 

Ita  in  proposito  dico,  quod  natura  animae  praecedit  natu- 
raliter  iustitiam  originalem  sive  gratiam  aequivalentem  et  ca- 
rentiam  iustitiae  debitae,  et  etiam  in  illa  natura  praecedit  na- 
turaliter  carentia  illa  iustitiae  originalis  illam  iustitiam,  quia, 
quantum  est  ex  subiecto,  quod  est  prius  naturaliter  utroque 
opposito,  prius  naturaliter  privatio  inesset;  tamen  non  oportet, 
animam  esse  aliquando  sub  neutro  extremo,  neque  prius  esse 
sub  privatione  quam  sub  opposito. 

Quando  igitur  arguiiur,  quod  prius  naturaliter  fuit  filia 
Adae,  quam  iustificata,  concedo,  quia  illam  naturam  in  primo 
instanti  naturae  sic  conceptam  consequebatur  esse  filiam  Adae 
et  non  habere  gratiam  in  illo  instanti  naturae.  Sed  non  sequi- 
tur:  ergo  in  illo  instanti  naturae  fuit  privata,  loquendo  de 
omnino  primo  instanti,  quia  secundum  illam.  primitatem  natura 
animae  ita  naturaliter  praecessit  privationem  iustitiae,  sicut 
ipsam  iustitiam;  sed  tantum  potest  hic  inferri,  quod  in  ratione 
naturae,  quae  est  naturaliter  fundamentum  filiationis  Adae,  non 
includitur  iustitia,  nec  eius  carentia,  quod  concedo. 

Sed  si  obiicias  de  alio  modo  prioritatis  naturae,  quod  ipsa 
est  naturaliter  prius  carens  iustitia  quam  habens  eam,  cum  hoc 
insit  sibi  a  causa  intrinseca,  dico,  quod  hoc  prius-  natura  nun- 
quam  inest  naturaliter,  sed  tantum  inesset,  si  causa  extrinseca 
non  impediret,  et  poneret  oppositum  eius  inesse;  sicut,  si  in 
primo  instanti  naturae  materia  informaretur,  privatio,  quae 
alias  inesset  naturaliter  materiae,  nunquam  ei  inesset  ', 


1  Ed.  plura  addit,  quae  codd.  omiltunt. 

Et  si  arguatur:  Maria  non  est  iusta  in  primo  inslanti  na- 
turae:  ergo  in  illo  instanti  est  non  iusta,  ex  2  Periherm.1 
dico,  quod  consequentia  non  valet  in  praedicatis  compositis:  non 
^st  album  lignum,  ergo  est  lignum  non  album.  Ita  hic:  non  est 
iusta  in  primo  instanti,  igitur  est  non  iusta  in  primo  instanti, 
quia  non  est  iusta  in  primo  instanti,  sensus  est:  non  est  iusta 
in  primo  instanti  naturae,  quantum  est  ex  ratione  sui:  ergo 
non  sequitur:  ergo  est  non  iusta  in  ratione  sui,  quia  neutrum 
illorum  essentialiter  includit. 

Et  si  arguas:  in  illo  primo  instanti  vere  intelligitur  non 
iusta,  dico  quod  non;  sed  non  intelligitur  iusta,quia  «abstrahen- 
tium  non  est  mendacium  »  (II  Physicorum  2);  quia  non  omnis 
intellectus  non  intelligens  hoc  intelligit  non  hoc,  ut  non  intel- 
ligens  hominem  esse  animal  non  intelligit  ipsum  non  animal, 
quia  tunc  non  posset  esse  abstractio  sine  mendacio,  auferendo 
ab  aliquo  quod  sibi  essentialiter  inest. 

Ad  aliud  de  apertione  ianuae  patet;  quia  ianua  fuit  sibi 
aperta  per  meritum  passionis  Christi  praevisae  et  acceptatae 
specialiter  in  ordine  ad  hanc  personam,  ut  propter  illam  pas- 
sionem  nunquam  huic  personae  inesset  peccatum,  et  ita  nec 
aliquid,  propter  quod  ianua  clauderetur  sicut  aliis. 

Et  si  dicas :  igitur,  si  fuisset  mortua  ante  passionem  Filii, 
fuisset  beata?  dici  potest,  quod  sancti  patres  in  limbo  purgati 
fuerunt  a  peccato  originali,  et  tamen  clausa  fuit  ianua  usque 
ad  solutionem  poenae  debitae.  Ita  enim  determinaverat  Deus, 
quod,  licet  acceptaret  passionem  Christi  praevisam  ad  remit- 
tendum  culpam  originalem  omni  credenti  et  credituro  illam 
passionem,  non  tamen  remittebat  poenam  illi  peccato  debitam, 
scilicet  carentiam  visionis  divinae  propter  passionem  praevi- 
sam,  sed  propter  ipsam  praesenter  exhibitam,  et  ideo,  sicut 
illis  patribus  non  patuit  ianua,  quousque  passio  Christi  fuit 
exhibita,  ita  probabile  est,  quod  nec  beatae  Virgini. 

Ad  argumentum  Bernardi  potest  responderi,  quod  in  in- 
stanti  conceptionis  matris  fuisset  sanctificatio  non  a  culpa,  quae 
tunc  infuit,  sed  a  culpa,  quae  tunc  infuisset,  nisi  tunc  gratia  illi 
animae  fuisset  infusa. 


1  Text.  18  (c.  8). 

2  Text.  18  (c.  1). 

Et  si  arguatur,  quod  ibi  fuit  libido,  falsurn  est  de  conce- 
ptione  matris,  licet  posset  concedi  in  conceptione  seminum.  Et 
dato,  quod  in  conceptione  seminum  fuisset  creatio  animae,  non 
fuisset  aliquod  inconveniens,  gratiam  tunc  fuisse  infusam  animae^ 
propter  quam  anima  non  contraxisset  aliquam  infectionem  a  cor- 
pore  cum  libidine  seminato.  Sicut  enim  post  primum  instans 
baptismi  potuit  manere  infectio  corporis  contracta  per  propaga- 
tionem  cum  gratia  in  anima  mundata,  ita  potest  esse  in  p.rimo 
instanti,  si  Deus  tunc  creavit  gratiam  in  anima  Mariae. 

TRACTATUS  PETRI  AURE0LI 


Nondum  erant  abyssi,  et  ego  iam  concepta  eram,  Pro- 
verbiorum  8  \ 

De  coneeptione  iinmaculatae  Virginis  tractaturi,  quae  se 
videtur  immere  in  hoc  verbo  absque  originalibus  conceptam 
tenebris  et  abysso  cuiuscunque  peccati,  quemadmodum  et  felix 
eiusdem  Filius  decantando  testatur,  Canticorum  4  2:  Tota  pul- 
chra  es,  amica  mea,  etmacula  non  est  in  te,  praesens  opu- 
sculum  in  sex  capitula  partiemur,  in  quorum  primo  inducun- 
tur  auctoritates  canonis,  deinde  auctoritates  sanctorum  et  tertio 
rationes,  quibus  videtur  concludi,  quod  fuerit  in  peccato  originali 
concepta;  in  secundo  vero  ponentur  distinctiones  de  conceptione 
etde  originali  peccato,  ex  quibus  colligitur  quaestionis  intentio  et 
punctus  inquirendus;  in  tertio  quoque  probabitur,  quod  Deus 
de  potentia  absoluta  Virginem,  ne  originale  contraheret,  potuit 
praeservare;  in  quarto  vero  evidentissime  ostenditur,  quod  de 
summa  decentia  3  Mariam  potuit  praeservare;  in  quinto  vero, 
(juod  absque  periculo  fidei  et  erroris  potest  teneri,  quod  Deus 
eam  praeservavit  de  facto;  nec  una  pars  nec  alia  est  de  ne- 
cessitate  fidei,  donec  per  ecclesiam  determinatum  fuerit,  quid 
sit  tenendum;  in  sexto  vero  solventur  rationes  et  auctoritates 
in  capitulo  primo  inductae.  Et  hic  erit  finis  tractatus. 

Gapitulum  I. 

In  quo  pomintur  auctoriiates  canonis,  deinde  sanctorum,  tertio 
rationes,  quibus  videtur  concludi,  quod  fuerit  in  originali 
peccato  concepta. 

1.  Ponuntur  auctoritates  canonis. 

Virginem  itaque  in  originali  conceptam  fuisse,  videtur  au- 
ctoritatibus  canonis  comprobari. 

1  Vers.  2L  2  Vers  7. 

3  ('od.  A  esseniia. 

1.  Ait  enim  apostolus  ad  Romanos  3  \  quod  iustitia  Dei 
est  per  fidem  Iesu  Christi  in  omnes  et  super  omnes,  qui 
credunt  in  eum.  Non  enim  est  distinctio,  quia  omnes  pec- 
caverunt  et  egent  gratia  2  Dei.  Ergo  Virgo  Maria,  cum  sit 
de  numero  omnium  eorum,  qui  credunt  in  Christo,  inter  quos 
eum  nulla  est  distinctio,  quoniam  peccaverunt  omnes,  concepta 
fuit  in  peccato. 

2.  Praeterea,  ad  Romanos53  ait  apostolus,  quodp^r  unum 
hominem  peccatum  in  hunc  mundum  intravit,  in  quo  omnes 
peccaverunt.  Cum  igitur  qui  omne  dicit,  nihil  excipiat,  Virgo 
Maria  a  peccato  Adae  non  videtur  fuisse  excepta. 

3.  Praeterea,  subdit  ibidem  apostolus  4,  quod  sicut  unius, 
Adae  videlicet,  delictum  regnavit  in  omnes  homines  in  con- 
demnationem ,  sic  unius,  scil.  Christi,  iustitia  regnavit  in 
omnes  homines  in  iustificationem  vitae ;  ex  quo  colligitur, 
quocl  in  tot  se  cliffudit  peccatum  Adae,  in  quot  iustificatio  Chri- 
sti;  sed  haec  se  diffudit  in  Virginem:  ergo  peccatum  se  diffu- 
dit  in  eam. 

4.  Praeterea,  ad  Romanos  11 3  dicit,  quod  conclusit  Deus 
omnia  sub  peccato,  ut  omnium  misereatur ;  sed  certum  est, 
quod  misertus  est  Virginis:  ergo  fuit  sub  peccato  conclusa. 

5.  Praeterea,  ad  Ephesios  2  6  dicit  iclem  apostolus,  quod 
eramus  natura  filii  irae,  sicut  et  ceteri ;  sed  certum  est  quod 
Virgo  Maria  est  de  numero  ceterorum:  ergo  fuit  filia  irae. 

6.  Praeterea,  propheta  in  Psalmo7:  Omnes  declinaverunt, 
simul  inutiles  facti  sunt ;  non  est  qui  faciat  bonum,  non  est 
usque  ad  unum,  icl  est  Christum,  secundum  glossam  8:  ergo 
Virgo  Maria  aliquando  fuit  inutilis  et  per  peccatum  declinavit; 
quare  originale  contraxit. 

7.  Praeterea,  illud  verbum  9:  In  iniquitatibus  conceplus 
sum,  et  in  peccatis  concepit  me  mater  >nea,  etsi  dicatur  sin- 
gulariter  de  ipso  propheta,  nihilominus  secundum  Bernardum 

1  Vers.  22.  sq. 

2  Vulgata  gloria;  cfr.  De  la  Haye,  Hiblia  Maxima,  in  hunc  locum. 

3  Vers.   12.  4  Vers.   1«. 

5  Vers.  32  et  Gal.  3,  22. 

6  Vers.  3.  7  Ps.   13,  3. 

8  Scilicet  inferlinearem  apud  Lyranum  in  hunc  locum. 

9  Ps.  50,  6. 

in  Epistota  ad  Lugdunenses  l  intelligendum   est  de  omni  ho- 
mine:  ergo  Virgo  Maria  erit  de  illis. 

8.  Praeterea,  Ecclesiastae  72  sapiens  ait:  Virum  de  mille 
unum  reperi,  mulierem  ex  omnibus  non  inveni;  et  exponit 
Hugo3:  Unum  virum,  i.  e.  Christum,  reperi  sine  peccato;  de 
mulieribus  autem  nullam :  ergo  Virgo  Maria  originale  contraxit. 

9.  Praeterea,  I  ad  Gorinthios  15  4  dicit  apostolus,  quod, 
sicut  in  Adam  omnes  moriuntur,  ita  et  in  Christo  omnes 
rivificabuntur :  ergo,  cum  Virgo  Maria  fuerit  iustificata  per 
Christum,  in  Adam  mortua  exstitit  per  peccatum. 

2.  Hoc  idem  videtur  posse  probari  auctoritatibus  sanctorum. 

1.  Ait  enim  Augustinus  5,  De  fide  ad  Petrum  26,  et  ha- 
betur  De  consecratione  d.  4  in  corpore  decretorum  6 :  «  Fir- 
missime  tene  et  nullatenus  dubites,  omnem  hominem,  qui  per 
concubitum  viri  et  mulieris  concipitur,  cum  peccato  originali 
nasci  impietati  subditum  mortique  subiectuin,  et  ob  hoc  natura 
fitium  irae  nasci  7,  a  qua  ira  nullus  liberatur  nisi  per  fldem 
mediatoris  Dei  et  hominum  Iesu  Christi 8,  qui  sine  peccato 
conceptus,  sine  peccato  natus,  sine  peccato  mortuus  sacrificium 
factus  est  pro  peccatis  nostris  »:  ergo  iuxta  illam  regulam 
Maria  fuit  filia  irae,  utpote  quae  concepta  est  per  concubitum 
viri  et  mulieris. 

2.  Praeterea,  X  Super  Genesim  c.  26  9  dicitur,  quod  «  se- 
cundum  rationem  seminalem  »  fuit  Levi  in  lumbis  Abrahae  et 
ideo  decimatus,  «  secundum  quam  caro  Christi  ibi  non  fuit, 
quamvis  secundum  ipsam  ibi  fuerit  Mariae  caro  »,  et  subdit, 
quod,  «  cum  in  semine  sit  visibilis  corpulentia  et  invisibilis 
ratio,  utrumque  concurrit  ex  Abraham  et  ex  ipso  Adam  usque 
ad  corpus  Mariae,  quia  ipsa  eo  modo  concepta  et  exorta  est; 


1  EpisL  174-  n.  8:  o  Quo  exceplo  (Chrislo),  de  cetero  universos  respicit  ex 

Aflnm  natos,  quod  unus  humiliter  de  semetipso  ac  vernciter  confitetur:  In  ini- 
qmtnHbus  etc.  ». 

8  Vers.  29. 

3  Hugo  de  S.  Chnro  in  Eccl.  7,  29.  4  Vers.  22. 

5  Potius  Fulgentius,  I)e  fide  ad  Petrum  c.  26  n.  69. 

6  C.  3.  7  Kph.  2,  3. 
8  1  Tim.  2,  5.                                                                9  Nunc  c.  20  n.  35  sq. 

Christus  autem  visibilem  carnis  substantiam  de  carne  Virginis 
sumpsit;  ratio  vero  conceptionis  eius  non  a  semine  virili  sed 
longe  aliter  ac  desuper  venit  ».  Et  concludit,  quod  «ille  deci- 
matus  non  fuit  in  Abraham,  cuius  caro  inde  non  fervorem 
vulneris,  sed  materiam  medicaminis  traxit.  Caro  namque  Abra- 
hae  et  simul  habebat  et  vulnus  praevaricationis  in  lege  mem- 
brorum  repugnante  legi  mentis  quae  per  omnem  inde  propa- 
gatam  carnem  seminali  ratione  quasi  transcribitur;  medica- 
mentum  vero  vulneris  in  eo,  quod  inde  sine  opere  concupi- 
scentiali  in  sola  materia  corporali  per  diyinam  conceptionis 
formationisque  rationem  de  Virgine  assumptum  est».  Haec  Au- 
gustinus.  Ex  quibus  apparet,  quod  vulnus  praevaricationis  Adae 
fuit  in  carne  Virginis,  quae  propagata  est  sicut  et  ceteri  ho- 
mines  et  concepta. 

3.  Praeterea,  super  illud  Hebraeorum  7  ' :  In  Levi,  qut  cle- 
cimas  accepit,  decimatus  est;  adhue  enim  in  lumbis  patris 
erat,  quanclo  obviavit  illi  Melchisedech,  glossa  2  dicit  senten- 
tialiter  ea,  quae  allegata  sunt  de  verbis  Augustini,  X  Super 
Genesim3,  quia  ex  ipso  loco  sumitur  glossa  ista:  igitur  id, 
quod  prius. 

4.  Praeterea,  Augustinus,  Super  Ioannem  homilia  4  4,  expo- 
nens  illud:  Ecce,  Agnus  Dei 5,  quaerit:  «  An  non  et  ipse  Ioannes 
innocens  »?  Et  respondet:  «  Quantum  innocens?  oumes  ex  illa  ra- 
dice  *  veniunt  et  ex  illa  propagine,  de  qua  cantat  gemens  David 
dicens  7:  e<jo  in  iniquitatibus  conceptus  sum,  et  m  peccatis 
concepit  me  mater  mea.  Solus  ergo  ille  Agnus,  qui  non  sic 
venit.  Non  eniin  in  iniquitate  conceptus  est,  quia  non  de  rnor- 
talitate  conceptus  est.  Nec  eum  in  peccatis  mater  eius  in  utero 
aluit,  quem  virgo  concepit,  virgo  peperit;  quia  fide  concepit  et 
fide  suscepit.  Ergo  ecce,  Agnus  Dei.  Non  habet  iste  traducem 
deAdam;  carnem  tantuin  assumpsit  de  Adam;  peccatum  non 
accepit.  Qui  non  assumpsit  de  nostra  massa  peccatum,  hic  est, 
qui  tollit  nostrum  peccatum  ».  Igitur  videtur  iuxfa  ista  verba, 


1  Vers.  9. 

2  Scilicel  ordindria  apud  Lyranum  in  hunc  locum. 

3  Supra  notala. 

4  Scilicet  Tr.  4  snp.  loan.  Evang.  n.  10. 

5  loan.   I,  29. 

6  Textus  originalis  traduce.  7  Ps.  50,  ". 

quae  asserit  Augustinus,  quod  omnis,  qui  est  ex  traduce,  sit  in 
iniquitatibus  conceptus,  et  sic  Virgo  Maria  in  peccatis  exstitit, 
nec  aliquis  exceptus  est  nisi  Christus. 

5.  Praeterea,  De  baptismo  parvulorum  libro  1  *  Augustinus 
dicit,  quod  «  Adam  occulta  tabe  carnalis  concupiscentiae  suae 
tabificavit  in  se  oranes  de  sua  stirpe  venientes»;  sed  Maria 
venit  de  stirpe  Adam:  ergo  tabificata  fuit  tabe  carnalis  concu- 
piscentiae  et  per  consequens  originale  contraxit. 

6.  Praeterea,  in  eodem  libro  2  dicit,  quod  «  solus  Christus 
sine  peccato  fuit  »:  cum  igitur  nullum  excipiat  nisi  Christum, 
non  videtur  Maria  excipi  ab  originali  peccato. 

7.  Praeterea,  De  baptisrao  parvulorum  lib.  II  quaestione  4  3 
dicit  idem  doctor  egregius  Augustinus,  quod  iam  «  restat  in- 
quirere,  utrum  non  solum  sit  verum,  an  aliquando  esse  possit 
aut  potuerit,  qui  omnino  numquam  ullum  habuerit  peccatum 
habiturusve  sit  »?  Et  subdit  determinando,  quod  «  nisi  unum 
mediatorem  Dei  et  hominum  Christum  Iesum,  nullum  sine  pec- 
cato  vel  esse  vel  fuisse  vel  futurum  esse,  certissimum  est.  Ex 
quo  conficitur,  etsi  quisquam  in  hac  vita  esse  potuisset,  qui 
virtute  ita  perficeretur,  ut  ad  tantarn  iustitiae  plenitudinem  per- 
veniret,  qua  nullum  omnino  haberet  peccatum,  non  esse  tamen 
dubitandum,  eum  fuisse  antea  peccatorem,  unde  in  illam  no- 
vitatem  converteretur  ».  Et  infra:  « Non  est  in  filiis  homi- 
num  quisquam  sine  peccato  nec  fuit  nec  erit,  excepto  uno  me- 
diatore,  in  quo  nobis  propitiatio  et  iustificatio  posita  est,  per 
quem  finitis  inimicitiis  peccatorum  Deo  reconciliamnr  ».  Ergo 
videtur  secundum  ea,  quae  de  plano  et  clare  determinavit  hic 
Augustinus,  quod  nullus  alius  unquam  sine  peccato  fuit  nisi 
Christus:  non  ergo  Virgo  Maria. 

8.  Praeterea,  subdit  in  eodem  libro  et  quaestione  eadem  4, 
quod  «  solus  ille  etiam  homo  factus  manens  Deus  peccatum 
nullum  unquain  habuit  nec  sumsit  carnem  peccati,  quamvis  de 
materna  carne  peccati;  quod  enirn  carnis  inde  suscepit,  aut  su- 
scipiendum  mundavit  aut  suscipiendo  mundavit  ».  Cum  igitur 
hic  carnem  maternam  Mariae  vocet  carnem  peccati  et  iterum 
eam  dicat  esse  mundam,  apparet,  quod  originale  contraxit. 


1  C.  9  n.   10.  2  Cfr.  c.  29  n.  57. 

3  C.  20  n.  34.  4  ibid.  c.  24  n.  38. 

9.  Praeterea,  circa  finem  eiusdem  secundi  concludit  Augu- 
stinus  \  quod  «  teneamus  fidei  indeclinabilem  confessionem,  vide- 
licet  quod  solus  unus  est,  qui  sine  peccato  natus  est,  in  similitu- 
dinem  carnis  peccati,  sine  peccato  vixit  inter  aliena  peccata, 
mortuus  est  sine  peccato  propter  nostra  peccata  »;  et  subdit: 
«  Nec  declinemus  in  dexteram  nec  in  sinistram;  in  dexteram 
quidem  declinare  est  se  ipsum  decipere  dicendo,  se  ipsum  sine 
peccato  esse».  Videtur  igitur  Augustinus  dicere,  quod  solus 
unus  natus  sit  et  conceptus  sine  peccato,  scilicet  Christus,  ex 
quibus  concluditur,  quod  Maria  sine  originali  peccato  dici  non 
potest.  —  Praeterea  Augustinus  in  toto  libro  isto  videtur  hanc 
conclusionem  deducere  ex  intento.  Unde  temerarium  esse  vi- 
detur  oppositum  afflrmare. 

Hoc  idem  videtur  auctoritatibus  Ambrosii,  Gregorii,  Leonis, 
Damasceni  et  Anselmi  ac  beati  Bernardi  evidenter  concludi. 

1.  Ait  enim  Ambrosius,  Super  Luccnn2,  sicut  recitat  Au- 
gustinus,  Contra  lulianum  libro  primo  3,  quod  «  solus  Dominus 
lesus  Christus  qui  ex  natis  de  femina  natus  fuit,  qui  terrenae 
contagia  corruptelae  immaculati  partus  novitate  non  sensit  et 
coelesti  depulit  maiestate  ».  Cum  igitur  Mariam  non  excipiat, 
videtur,  quod  senserit  terrena  contagia  corruptelae  et  per  con- 
sequens  contraxit  peccatum  originale. 

2.  Item,  Gregorius,  Moralium  XXXIII*  exponens  illud  Iob5: 
Sub  umbra  dormivit  el  in  secreio  calami,  dicit,  quod  «  virtus 
Altissimi  Mariae  obumbravit,  quia  in  eius  utero  lux  incorporea 
corpus  sumsit,  ex  qua  obumbratione,  omne  in  se  refrigerium 
mentis  accepit  » :  ergo  Virgo  Maria  peccatuin  habuit,  ut  vi- 
detur,  alias  refrigerium  mentis  non  accepisset. 

3.  Praeterea,  Gregorius,  XI  Morahum  6  exponens  illud  ver- 
bum  7:  Quis  potest  facere  mundum  de  immundo  conceptum 
semine?  dicit,  quod  «  beatus  Iob  incarnationem  Redemptoris  in- 
tuitus  soluni  vidit  in  mundo  hominem  de  immundo  semine 
non   esse   conceptum,   qui   sic   in   mundum    venit   ex  Virgine, 


1  Ibid.  c.  35  n.  57. 

2  Lib.  1!  n.  56.  3  C.  3  n.  10. 
4  C.  3  n.  5.  5  lob  10,  !6. 
6  C.  52  n.  70.  7  lob   I  i,  L 

ut  nil  haberet  de  immunda  conceptione.  Solus  ergo  in  carne 
sua  vere  mundus  exstitit,  qui  delectatione  carnis  tangi  non 
potuit,  quia  nec  per  carnalem  delectationem  huc  venit ».  Cum 
ergo  Maria  concepta  fuerit  per  delectationem  carnalem,  videtur, 
quod  conceptionem  immundam  habuerit,  secundurn  quod  fuerit 
infecta  tactu  delectationis  carnalis. 

4.  Praeterea,  Leo  in  Serrnone  de  natall  Domini  l  dicit, 
quod  «  Dominus  noster  peccati  mortisque  destructor,  sicut  nul- 
lum  a  reatu  liberum  reperit,  ita  liberandis  omnibus  venit  »  : 
ergo  ut  videtur,  nec  Virginem  liberam  reperit  a  peccato. 

5.  Praeterea,  Damascenus  lib.  III  c.  2  2  dicit,  quod  Spiritus 
sanctus  supra  venit  in  Virginem  Mariam  purgans  ipsam  et  vir- 
tutem  susceptivam  Verbi  Dei  tribuens,  simul  autem  et  gene- 
rativam;  sed  purgatio  aliquam  maculam  peccati  supponit:  ergo 
ipsa  fuit  in  aliquo  peccato. 

6.  Praeterea,  Anselmus,  lib.  II  Cur  Deus  homo  c.  16  3  dicit, 
quod  « licet  hominis  eiusdem  conceptio  munda  sit  et  absque  de- 
lectationis  carnalis  peccato,  Virgo  tamen.ipsa,  unde  assumtus 
est,  in  iniquitatibus  est  concepta,  et  in  peccatis  concepit  eam 
rnater  eius  4,  et  cum  originali  peccato  nata  est,  quia  et  ipsa  in 
Adam  peccavit,  in  quo  omnes  peccaverunt 5  ».  Cum  ergo  doctor 
sanctus  iste  sic  dicat,  temerarium  videtur  oppositum  opinari. 

7.  Praeterea,  eodem  libro  et  eodem  capitulo 6  dicit  Ansel- 
mus  quasi  confirmans  verba  discipuli  immediate  allegata,  quod 
«  Virgo  illa,  de  qua  iste  homo  assumtus  est,  fuit  de  numero 
illorum,  qui  ante  nativitatem  eius  per  eurn  mundati  sunt  a  pec- 
catis,  et  in  eius  munditia  de  illa  assumtus  est»;  sed  non  mun- 
datur  a  peccato  nisi  qui  exstitit  in  peccato:  ergo  Virgo  ante  na- 
tivitatem  fuit  in  peccato  et  ita  concepta  in  originali. 

8.  Praeterea,.parum  post  dicit  Anselmus  7,  quod  homo  iste, 
scil.  Christus,  «  absque  peccato  de  massa  peccatrice  »  assumtus 
est:  ergo  Maria  obnoxia  fuit  peccato. 

9.  Praeterea,  De  conceptu  virginali  c.  18 8  dicit  idem  An- 
selmus,  quod  «  Virgo  per  fidem  ante  ipsam  conceptionem  mun- 

1  Serm.  21   (alias  20,  et  I   in  Nat.  Dom.)  c.   I. 

2  Operis  De  fide  orthodoxa;  cfr.  Migne,  P.  G.  94,  9S6. 

3  Migne,  P.  L.  158,  416.  4  Ps.  50,  7. 
5  Hom.  o,  12.  6  Migne  P.  L.  158,  419. 
7  L.  c.  425.            8  Migne  P.  L.  158,  451.  Cfr.  II.  Cur  Deus  homo  c.  16  sq. 

data  »  est;  sed  non  potuit  mundari,  si  aliquando  non  fuit  im- 
munda:  ergo  aliquando  habuit  immunditiam  peccati. 

10.  Praeterea,  in  Epistola  ad  Lugdunenses  l  dicit  Bernar- 
dus,  quod  «  ante  conceptum  Virgo  sanctificari  minime  potuit 
quoniam  non  erat;  sed  nec  in  ipso  quidem  conceptu  propter 
peccatum,  quod  inerat;  restat  igitur,  ut  post  conceptum  in 
utero  iam  existens  sanctificationem  accepisse  credatur,  quae, 
excluso  peccato,  sanctam  fecerit  nativitatem,  non  tamen  con- 
ceptionem.  Quamobrem,  etsi  quibus  vel  paucis  filiorum  hominum 
datum  sit  cum  sanctitate  nasci,  non  tamen  et  concipi,  ut  uni 
sane  servarelur  sancti  praerogativa  conceptus.  qui  omnes  san- 
ctificaret  solusque  absque  peccato  veniens  purgationem  faceret 
peccatorum.  Solo  itaque  Domino  nostro  Iesu  Christo  excepto  uni- 
versos  de  cetero  respicit  ex  Adam  natos,  quod  unus  humiliter 
de  semetipso  ac  veraciter  confitetur:  In  iniquitatibus  conceptus 
sum,  et  in  peccatis  concepit  me  mater  mea  ».  Et  infra :  «  Li- 
benter  itaque  hoc  honore  gloriosa  carebit,  quo  vel  peccatum 
honorari  vel  falsa  sanctitas  videtur  induci.  Alioquin  nulla  ei 
rationi  placebit  contra  ecclesiae  ritum  praesumta  novitas,  mater 
temeritatis,  soror  superstitionis,  filia  levitatis  ».  Ex  quibus  con- 
cluditur  evidenter,  quod  dicere  Virginem  non  contraxisse  origi- 
nale  peccatum  non  solum  sit  falsum,  irnnio  superstitiosum,  leve 
ac  temerarium,  nec  Mariae  placitum  nec  acceptum,  utpote  quae 
falso  honore  exaltari  non  optat. 

11.  Praeterea,  in  quodam  sermone  Bernardus  exponens  de 
beata  Virgine  illud  verbum  2:  Aufer  rubiginem  de  argento,  sic 
dicit:  «  De  argento,  hoc  est  de  Virgine,  aufer  rubiginem,  hoc 
est  originale  peccatum,  et  sic  egredietur  ras  purissimum  3  »  : 
videtur  ergo,  quod  fuerit  in  ipsa  rubigo  originalis  peccati. 

12.  Praeterea,  multa  alia  dicit  Bernardus,  ex  quibus  vi- 
detur  fuisse  istius  intentionis. 

Ponuntur  rationes  sumtae  ex  glossis. 
Hoc  idem  videtur  ex  intentione  glossarum  ac  Magistri  sen- 
tentiarum  evidenter  inferri. 


1  Epist.  174  n.  7  sq.  2  Prov.  25,  4. 

3  Eadeni  Albert.  M.,  In  ApocaL,    ad    $,,  3   et   Bonav.,  Opera   Omnia,  t.  IX 
pag.  634  et  714. 

1.  Narn  super  epistolam  ad  Romanos  dicit  glossa  l,  quod 
omnes  in  Adarn  peccavimus;  hoc  non  est  nisi,  quia  fuinius  in 
Adam  «  secundum  rationem  seminalem  ». 

2.  Item,  «  omnes  peccatores  inveniunt  gratiam  Dei  per  Chri- 
sturn,  qui  solus  sine  peccato  venit  2  ». 

3.  Item,  «  omnes  egent   gloria   Dei,  ut    ipse    liberet,  qui    • 
potest,  non  tu,  qui    liberatione    indiges  3  ».    Ergo    cum    Maria 
fuerit  secundum  rationem  seminalem  in  Adarn,  et  iterum  gratia 
Dei  indigeat,  videtur,  quod  fuerit  in  peccato. 

4.  Magister  sententiarum  lib.  III  d.  3  c.  1  dicit,  quod 
«  credi  oportet  iuxta  sanctorum  attestationes  conveniens 4.  car- 
nem  Christi  prius  peccato  fuisse  obnoxiam  sicut  reliqua  Virginis 
caro,  secl  Spiritus  sancti  operatione  ita  mundatam,  ut  ab  omni 
peccati  contagione  immunis  uniretur  Verbo  ». 

5.  Praeterea,  c.  3  dicit,  quod  «  illa  caro  Christi,  cuius 
excellentia  singularis  verbis  explicari  non  valet,  antequam  es- 
set  Verbo  unita,  obnoxia  fuit  peccato,  etiarn  in  Maria  et  in 
aliis,  a  quibus  propagatione  traducta  est  ». 

6.  Praeterea,  c.  4  dicit,  quod  «  cetera  hominum  caro  omnis 
peccati  caro  est,  sola  vero  Christi  non  est  peccati,  quia  non 
eum  mater  concupiscentia,  sed  gratia  concepit  » ;  et  infra: 
«  Venit  Dei  Filius  acl  corpus  hnmaculatum  5,  quod  praeter 
libidinis  concupiscentiam  fuit  conceptum,  nec  in  se  iliud  habuit 
vitium,  quod  in  aliis  est  causa  peccati  nec  in  eo  peccavit  ». 

7.  Praeterea,  glossa  6  super  illud  Psalmi:  Et  de  manu 
canis  unicam  meam,  dicit,  «  quod  anima  Christi  dicitur  unica, 
quia  sola  est  a  peccato  immunis  »;  sed  omnes  tenent  animam 
Virginis  immunem  a  peccato  mortali  et  veniali,  quia  sola  est  a 
peccato  iinmunis:  ergo  ipsa  fuit  obnoxia  originali,  alias  esset 
immunis  ab  omni  peccato,  sicut  anima  Christi. 


1  Ex  August.,  X  Sitppr  Genesim,  c.  20  n.  35. 

2  et  3  lla  August.,  Enarral.  in  Ps ,  En.  2  in  Ps.  30  n.  6:  «  Omnes  peccatores 
invenitj  solus  sine  peccalo  venit,  qui  nos  peccatores  invenit.  Hoc  ait  Apostolus : 
Omnes  enim  peccaverunt  et  egent  gloria  Dei.  Quid  est :  egenl  gloria  Dei  ?  Ut 
ipse  liberet,  non  lu,  quia  tu  te  liberare  non  potes,  indiges  Hberatore  »  (Quoad 
lectiones  variantes  cfr.  Bonav.,  Opera  Omnia,  t.  III  pag.  67  not.  6). 

4  Alias  attestationis  convenientiam. 

5  Sap.  8,  20. 

6  Vide  supra  pag.  h  not.  7. 

8.  Praeterea,  glossa  super  ilkid  Psalmi :  Ecce,  ego  in  ini- 
quitatibus  conceptus  sum,  dicit1,  quod  «  in  omnibus  trahitur 
iniquitas  ex  Adam  et  vinculum  mortis  » ;  et  alloquens  Ghristum 
subdit:  «  Nemo  nascitur  nisi  trahens  poenam  et  meritum  poe- 
nae,  nisi  tu,  qui  de  Spiritu  sancto  conceptus  es;  in  omnibus 
enim  sunt  vincula  peccati,  propago  mortis,  nisi  tu,  qui  de  Spiritu 
sancto  conceptus  es  ».  Gum  ergo  non  excipiatur  in  his  verbis 
Virgo  Maria  nec  de  Spiritu  sancto  concepta  sit,  videtur,  quod 
nata  sit  cum  merito  poenae,  peccati  vinculis,  propagine  mortis, 
et  sic  in  originali  concepta. 

9.  Praeterea,  De  consecratione  dicit  ioannes  2,  quod  non 
oportet  fieri  festum  de  conceptione,  quia  concepta  fuit  in  origi- 
nali:  ergo  videtur,  quod  glossator  opinionem  conflrmet  de  con- 
ceptione  Virginis  in  peccato. 

3.  Hoc  idem  videtur  rationibus  posse  declarari. 

1.  Christus  enim  fuit  universalis  Redemptor,  ita  quod 
omnes  homines  indigent  gratia  Redemptoris;  sed  beata  Virgo, 
si  non  fuisset  in  originali  concepta,  non  indiguisset  gratia  redi- 
mente,  quia  non  redimitur,  nisi  quod  est  venumdatum  sub 
peccato:  ergo  ipsa  originale  contraxit. 

2.  Praeterea,  Ghristi  sanctitas  et  munditia  dicitur  fuisse 
singularis  et  privilegiata ;  sed  nullum  privilegium  habuisset  in 
sanctitate,  si  aliquis  alius  praeter  ipsum  fuisset  sine  originali 
peccato  conceptus:  ergo  Maria  concepta  fuit  in  originali  peccato, 
alias  attigisset  privilegium  Christi. 

3.  Praeterea,  poena  sequitur  culpam;  beata  autem  Virgo  non 
fuit  immunis  a  poenalitatibus  et  miseriis,  quae  pro  culpa  origi- 
nali  humanae  naturae  debentur,  quales  sunt  fames,  sitis,  mors 
et  similes:  ergo  nec  fuit,  ut  videtur,  ab  originali  culpa  immunis. 

4.  Praeterea,  tota  ratio  clausionis  ianuae  paradisi  est  ori- 
ginale  peccatum :  ergo  qui  originale  non  habuit,-  non  indiguit 
apertione  ianuae  paradisi,  ut  videtur;  sed  Maria  indiguit,  ut 
per  passionem  Ghristi  aperiretur  sibi  caelestis   ianua,  sicut  et 


1  Scilicet  ordinaria  et  interlinearis  apad  Lyranum  in  Ps.  50,  7.  sec.  August., 
Enarrat.  in  Ps.  o0,  7.  n.  10  et  9. 

2  Vide  supra  p;ig.   I   noi.  i. 

ceteris;  aiias,  si  fuisset  mortua  aitfe  Christi  passionem,  intrasset 
in  caelum,  quocl  est  erroneum  dicere  et  contrarium  fidei:ergo 
omnino  originale  contraxit. 

5.  Praeterea,  prius  est  nasci  aliquo  modo  nativitatis,  quam 
renasci  per  gratiam:  ergo  prius  fuit  nata  saltem  in  utero  et 
concepta  Maria,  quam  sanctificaretur:  ergo  in  ipsa  conceptione 
fuit  in  peccato. 

6.  Praeterea,  Ghristum  decuit,  quia  ita  voluit  in  incarnatione 
summe  humiliari  iuxta  illud  apostoli  ad  Philippenses  2  *.:  Semet- 
ipsum  exinanivit  formam  servi  accipiens,  in  similitudinem 
hominum  factus  et  habitu  inventus  ut  homo ;  nunc  autem 
maior  fuit  humilitas,  si  carnem  assumsit  de  virgine  peccatrice 
et  obnoxia  saltem  originali  peccato :  ergo  decuit,  ut  mater  eius 
aiiquando  fuerit  in  peccato.  Et  huic  rationi  alludit  illud  verbum 
Hieronymi  super  Matthaeum  2 :  «  Notandum,  ait,  quod  in  genea- 
logia  Salvatoris  nullam  sanctarum  legimus  assumi  mulierum, 
sed  eas  tantum,  quas  scriptura  reprehendit,  ut,  qui  pro  pecca- 
toribus  venit,  de  peccatoribus  nascens  omnium  peccata  deleret ». 

7.  Praeterea,  non  ob  aliud  videtur  esse  ponendum,  quod 
beata  Virgo  Maria  fuerit  ab  originali  peccato  immunis,  nisi 
quatenus  amplius  honoretur  et  exaltetur;  sed  non  omnis  honor 
imaginabilis  est  sibi  attribuendus,  alias  deceret,  ut  nec  ipsa 
conciperetur  ex  semine  nec  per  concubitum  maris  et  feminae, 
quod  tamen  non  est  dicendum:  ergo  nec  iste  falsus  honor  est 
sibi  attribuendus,  quod  fuerit  sine  originali  concepta,  praeser- 
tim  cum  sufficienter  honoretur  ex  aliis  privilegiis  sibi  suffi- 
cienter  concessis. 

8.  Praeterea,  maior  est  Dei  misericordia  in  iustificando 
impium  et  gratiam  impio  conferendo,  quam  in  influendo  gratiam 
non  exsistenti  in  peccato;  sed  Deus  misericordissime  se  habuit 
erga  beatam  Virginem:  ergo  videtur,  quod  Deus  eam  in  aliquo 
peccato  invenerit. 

9.  Praeterea,  magis  tenetur  ad  gratiarum  actionem  pecca- 
tor,  qui  per  gratiam  relevatur  quam  qui  innocens  tenebatur,  sicut 
dicunt  multi  doctores;  sed  beata  Virgo  summe  tenetur  ad  gra- 
tiarum  actionem  et  debuit  teneri :  ergo  decuit,  ut  fuerit  in  ori- 
ginali  concepta. 


V.  7.  2  I  Comment.  in  Matth.  1,  3. 

10.  Praeterea,  quamvis  sit  congruum,  quod  Virgo  Maria 
in  illa  hora,  qua  Christum  concepit,  fuerit  summe  munda  et 
sancta,  non  tamen  necesse  est  et  condignum,  ut  semper  fuerit 
munda:  ergo  videtur,  quod  esse  poiuit  in  originali  concepta 
absque  hoc,  quod  detrahatur  ipsius  sanctilati  aut  dignitati 
Christi. 

11.  Praeter^a,  sancli  doctores  in  expositione  scripturae  et 
traditione  veritatis  catholicae  epistolis  quorumcumque,  etiam 
summorum  pontificum,  praeferuntur,  ut  habetur  in  Decreto,&.  20 
capite  1  *;  sed  omnes  sancti  videntur  sentire,  eam  in  originali 
peccato  fuisse  conceptam,  ut  supra  2  allegatum  est:  ergo  hoc 
videtur  adeo  esse  tenendum,  ac  si  summus  pontifex  vel  ro- 
mana  ecclesia  determinasset. 

12.  Praeterea,  «  non  licet  scripturas  ad  sensum  trahere  re- 
pugnantem  »,  secundum  Hieronymum  in  Episiola  ad  Pauli- 
num  3;  sed  omnis  sensus,  quo  sanctorum  auctoritates  trahuntur 
ad  aliurn  sensum  quam  ad  hunc,  quod  fuerit  in  originali  con- 
cepta,  videtur  eorum  intentioni  et  superficiei  litterae  repugnare: 
ergo  non  est  aliter  sentiendum  aut  praesumendum  exponere. 

13.  Praeterea,  totum  motivum,  quo  ista  sententia  de  prae- 
servatione  beatae  Virginis  a  peccato  originali  fulcitur,  in  hac 
ratione  consistere  videtur,  quod  Deus  hoc  facere  potuit,  et  si 
potuit,  decuit,  et  si  decuit,  factum  fuerit;  sed  haec  ratio  videtur 
frivola  et  inanis,  tum  quia  dubium  est,  utrum  hoc  facere  potuerit 
de  potentia  ordinata,  quia  non  potuit  ordinato  suo  privilegio  de- 
rogare;  tum  quia  evidenter  falsum  est,  quod  decuerit,  ut  supra  4 
ostensum  est,  tum  quia  a  simili  probari  posset,  quod  Christus 
passus  non  fuerit,  quia  certum  est,  quod  Deus  potuit  eum  a 
morte  praeservare;  et  si  potuit,  decuit,  et  si  decuit,  factum  fuit; 
tum  quia  constat,  quod  Deus  posset  multa  facere,  quae  non 
decent,  ut  mundum  annihilare,  quemlibet  hominem  episcopare, 
immo  et  hominem  iustum  quemlibet,  etiam  Virginem  gloriosam, 
damnare  de  potentia  absoluta;  tum  quia,  ut  supedus  5  dictum 
est,  per  istam  rationem  probari  posset,  quod  fuerit  Virgo  Maria 
concepta  sine  virili  semine  et  de  virgine  et  de  omni  alia  insigni 


1  Scilicet  I  part.  2  Pag.  25  sqq. 

3  Epist.  53  (alias  103)  n.  7. 

4  Pag.  33  n.  6  sqq.  5  Pag.  33  n.  7. 

conditione,  quae  reservata  est  quodam  singulari  privilegio  ipsi 
•Christo:  ergo,  ut  videtur,  inanis  est  haec  ratio  et  vana  conclusio. 

14.  Praeterea,  manente  causa,  manet  effectus,  et  posita  causa, 
necesse  est  poni  effectum;  sed  maritalis  amplexus  et  libido  con- 
•cubitus,  ratio  seminalis  et  concupiscentia  in  concubitu,  haec  omnia 
videntur  esse  causa,  quod  aliquis  concipiatur  in  originali  pec- 
•cato;  quae  in  conceptione  Mariae  penitus  concurrerunt:  ergo  vi- 
detur,  quod  habuerit  peccatum. 

15.  Praeterea,  legi  generali  non  detrahitur  nisi  per  privi- 
iegium,  nec  iura  naturae  debent  censeri  fuisse  mutata,  nisi  per 
scripturae  testimonium  exprimatur;  sed  in  scriptura  vel  in 
dictis  sanctorum  non  legitur  hoc  privilegium  Mariae  quoad  sui 
conceptionem  concessum:  ergo,  quantum  ad  hoc  locum  habet  in 
ea  lex  communis  conceptionis  aliorum. 

In  hoc  igitur  primum  capitulum  terminetur. 

Gapitulum  II. 

In  quo  ponuntur  quaedam  distinctiones  et  punctus 

inquirendus. 

Verum,  quia  nominum  multiplicitas  et  aequivocatio  ple- 
rumque  parit  opinionum  dissonantiam  et  obnubilat  veritatem, 
idcirco  ad  evidentiam  eius,  quod  hic  inquiritur,  distinguendum 
est  de  tribus  nominibus,  quibus  utimur  in  praesenti  quaesito, 
videlicet  de  nomine  conceptionis,  de  originali  peccato  et  con- 
tractu  ipsius. 

Nempe  conceptio  tribus  modis  accipitur,  primo  equidem  pro 
seminis  conceptione  iuxta  illud  ad  Hebraeos  11  l :  Sara  sterilis 
virtutem  in  conceptu  serninis  accepit;  et  illud  Iob  14  2:  Quis 
potest  facere  mundum  de  immundo  conceptum  semine?  et 
illud  Genesis  38  3:  Ad  unum  coitum  concepit  mulier ;  et  illud 
II  Regum  4  de  Bethsabee,  uxore  Uriae,  quae  cum  ingressa 
esset  ad  David,  dormivit  cum  ea,  et  reversa  est  in  domum 
suam,  concepto  fetu. 


1  v.  II.  2  v.  4. 

3  V.   18.  *  11,  3  sqq. 

Secundo  vero  sumitur  pro  formatione  seu  formati  corporis 
figuratione  et  lineatione,  iuxta  illud  Sapientiae1:  In  ventre 
matris  figuraius  sum  caro,  decem  mensium  tempore  coagu- 
latus  in  sanguine  ex  semine  hominis  et  delectamento  somni 
conveniente. 

Tertio  vero  sumitur  pro  infusione  animae  rationalis,  quae 
quidem  secundum  Augustinum2  exponentem  illud,  quod  scribitur 
Ioannis 3 :  Quadraginta  et  sex  annis  aedificatum  est  templum 
hoc,  et  tu  in  triduo  reaedificabis  illud?  Ille  autem  dicebat 
de  ternplo  corporis  sui,  in  masculo  infunditur  quadragesima 
sexta  die  a  seminis  conceptione,  quamvis  secundum  philoso- 
phos  4  in  masculo  quadragesimo  die,  in  femina  vero  octogesimo 
infunditur.  Et  ad  hoc  refertur  illud,  quod  dicitur  de  conceptu 
Rebeccae  Genesis  25 5 :  Dedit  Deus  concepium  Rebeccae,  et  col- 
lidebantur  parvuli  in  utero  eius.  Et,  quoniam  ab  ante  usque 
ad  illam  horam,  qua  anima  infunditur,  fetus  non  dicitur  proprie 
animatus  aut  homo,  idcirco  secundum  veritatem  in  ipsa  hora 
infusionis  proprie  dicitur  concipi  homo,  quamvis  conceptionis 
vocabulum  secundum  communem  et  vulgarem  modum  loquendi 
maxime  dicatur  de  seminis  conceptione. 

Originale  vero  peccatum  sumitur  etiam  tribus  modis:  ali- 
quando  quidem  pro  suo  causali,  quod  non  est  aliud  quam  libidi- 
nosa  seminis  et  immunda  conceptio,  iuxta  illud  Psalmi 6:  Ecce,  in 
iniquitatibus  conceptus  sum,  et  in  peccatis  concepit  me  mater 
mea;  et  illud  Iob  superius  allegatum:  Quis  potest  facere  mun- 
dum  de  immundo  concepium  semine?  Secundum  enim  Ansel- 
mum  hic  sumitur  conceptio  serninis;  unde  quaerit  De  conceptu 
virginali,  c.  77:  «  Gum  peccatum  non  sit  nisi  in  rationali  vo- 
luntate,  nullo  modo  in  semine,  quomodo  verum  est  quod  dicit 
Iob  de  eo:  Quis  potest  facere  mundum  de  immundo  conce- 
ptum  semine?  nonne  tu,  qui  solus  es?  Et,  quomodo  verum  est 
quocl  dicit  David :  In  iniquitatibus  conceptus  sum  etHn  peccatis 
concepit  me  mater  mea  »?  Et  respondendo  subdit,  «  quod  saepe 
divina  scriptura  dicit,  aliquid  esse,  quod  modo  non  est,  idcircoy 


1  7,   1-2.  2  De  85  quaesl.,  q.  56. 

3  2,  20-21.  4  Cfr.  e.  g.  Arisl.,  VII  De  historia  animal.,  c.  3. 

5  V.  21.  6  50,  1. 

7  P.  L.   158,  4i0  sq. 

quia  taraen  est  futurum  esse  ».  Unde  «  hoc  rnodo  de  immundo 
semine  et  in  iniquitatibus  concipi  potest  intelligi,  non  quod  in 
semine  immunditia  sit  peccati  aut  peccatum  sive  iniquitas,  sed 
quia  ab  ipso  semine  et  ipsa  conceptione  accipit  homo  necessi- 
tatem,  ut,  cum  habeat  animam  rationalem,  habeat  peccati  im- 
munditiam,  quae  non  est  aliud  quam  iniquitas  et  peccatum. 
Nam,  etsi  vitiosa  concupiscentia  generetur  infans,  non  tamen  ma- 
gis  est  in  semine  culpa,  quam  in  sputo  vel  sanguine  ».  Deinde 
inquirendo  subinfert:  «  Patet  igitur,  quomodo  in  infantibus  non 
statim  sit  ab  ipsa  conceptione  peccatum,  et  vera  sint  quae  dicit 
scriptura :  In  iniquitatibus  conceplus  sum,  quippe  non  est  in 
illis  peccatum,  quia  voluntatem  non  habent;  et  tamen  inesse 
dicitur,  quoniam  in  semine  trahunt,  cum  homines  iam  erunt,  ne- 
cessitatem  peccandi  ». 

Aliquando  autem  originale  peccatum  sumitur  pro  suo  ma- 
teriali,  quod  quidem  est  duplex :  unum  siquidem  privativum, 
videlicet  privatio  seu  nuditas  iustitiae  originalis  iuxta  illam 
definitionem  Anselmi,  quae  colligitur  ex  multis  capitulis  in  libro 
De  conceptu  virginali  l :  Originale  peccatum  est  carentia  seu 
nuditas  iustitiae  cum  debito  habendi  eam.  Est  vero  aliud  po- 
sitivum,  scilicet  rebellio  habitualis,  ex  qua  consurgit  pugna 
et  rebellio  actualis,  quae  quidem  rebellio  non  solum  est  in 
membris  deputatis  ad  generationem  et  respectu  delectationum 
carnalium,  immo  etiam  in  omnibus  instrumentis  sensuum  in- 
teriorum  et  exteriorum,  et  universaliter,  ubicumque  est  appe- 
titus  sensitivus,  quae  quidem  rebellio  est  causa  pronitatis  ad 
malum  respectu  omnis  materiae  virtuosae.  Et  ista  rebellio 
multis  nominibus  nuncupatur;  vocat  eam  tyrannum  Augustinus, 
libro  II  De  baptismo  parvulorum,  et  in  libro  De  nuptiis  et 
concupiscentia  2,  dicens,  quod  «  in  nobis  est  concupiscentia,  quae 
non  est  permittenda  regnare;  sunt  et  eius  desideria,  quae  sunt 
concupiscentiae  actuales,  quae  sunt  arma  diaboli  provenientia 
ex  languore  membrorum;  languor  enim  tyrannus  est,  qui  movet 
desideria  mala  ».  Vocat  autem  eam  legem  membrorum  aposto- 
lus  ad  Romanos  7  3,  ubi  dicit :  Video  aliam  legem  in  membris 


1  C.  3  et  c,  5. 

2  Potius  De  continenlia,  c.  3  n.  8 ;  et  Sermo  30,  c.  5  n.  6.  Cfr.  Petrus  Lomb., 
I.  li  d.  30  c.  8.  3  V.  23. 

meis  repugnantem  legi  mentis  meae.  Unde  septem  sunt  nomina,. 
qaibus  consuevit  rebellio  nominari,  quae  Magister  sententiarum 
ponit  per  orciinem  libro  II  d.  30  ■  quaerens,  quid  originale  pec- 
catum  dicatur,  et  respondet,  quod  fomes  peccati,  concupiscen- 
tia,  cupiditas,  lex  membrorum,  languor  naturae,  tyrannus,  qui 
est  in  membris  nostris,  lex  carnis.  Hanc  rebellionem  vocat  pec- 
catum  apostolus  ad  Romanos  2  dicens :  Concupiscentiam  nescie- 
bam  esse  peccatum,  nisi  lex  diceret:  Non  concupisces ;  et  ibi: 
Non  iam  ego  operor  malum,  quod  odio,  sed  illud  operatur, 
quod  habitat  in  me  peccatum;  et  ibi:  Video  legem  captivantem 
me  in  lege  peccali,  quae  est  in  membris  rneis.  Propter  hanc 
etiam  rationem  caro  nostra  appellatur  caro  peccati  et  corpus 
peccati  ab  eodem  apostolo.  Ex  quo  evidenter  colligitur,  quod 
huiusmodi  turpitudo  vitium  est  et  peccatum;  certum  est  autemy 
quod  non  est  peccatum  formaliter:  ergo  materialiter  tantum. 
Aliquando  autem  originale  peccatum  sumitur  pro  suo  for- 
mali;  voluerunt  enim  aliqui  dicere,  quod  non  esset  formaliter 
culpa  vel  Dei  offensa,  qua  videlicet  vel  puer  esset  culpandus 
formaliter,  vel  oculi  divinae  maiestatis  offenderentur,  sed  quod 
esset  nisus  quidam,  obligatio  et  reatus  et  obnoxietas  atque  ad- 
dictio  ad  poenam  temporalem,  quae  est  fames,  sitis,  mors  et 
similia,  et  ad  poenam  aeternam,  quae  est  carentia  divinae  vi- 
sionis.  Sed  hoc  contradicit  aperte  sententiae  apostoli,  qui  dicity 
omnes  natura  fore  filios  irae,  ad  Ephesios  2  3,  et  vasa  divinae 
iracundiae,  ad  Romanos  9 4.  Clarum  est  autem,  quod  Deus  non 
offenditur  nec  irascitur  nec  odit  nisi  culpam  et  illud,  quod  est 
formaliter  iniquitas,  peccatum  et  offensa,  iuxta  illud  prophetae  5: 
Quoniam  non  Deus  volens  iniquilatem  tu  es;  et  David6:  Di- 
lexisti  iustitiam  et  odisti  iniquitatem.  Quare  restat,  quod 
peccatum  originale  non  sit  aliud  forrnaliter  quam  esse  in  Deo 
offensa  ac  ira  et  odium.  Unde  proprie  dici  posset,  quod  origi- 
nale  peccatum  est  originalis  rebellio,  prout  est  offensiva  ma- 
iestatis  divinae,  ut  quod  praemittitur:  originalis  ^rebellio  se 
teneat  ex  parte  materiae,  quod  vero  subditur:  offensa  divinae 
roluntatis  se  teneat  ex  parte  formae. 


1  C.  8.  2  7,  7;   15;  23. 

8  V.  3.  4  V.  22. 

5  Ps.  5,  5.  6  Ps.  44,  8. 

1.  Sed  his,  quae  dicta  sunt,  obviare  videtur,  quod  nullum 
naturale  peccatum  est  nec  formaliter  nec  materialiter;  rebellio 
autem  est  aliquid  homini  naturale,  nam  natura  sequitur  carnis 
complexionem :  ergo  ipsa  non  pertinet  ad  originale   peccatum. 

2.  Praeterea,  peccatum  originale  est  aequale  in  omnibus 
hominibus;  sed  rebellio  non  est  in  omnibus  aequalis,  immo 
minui  dicitur  secundum  complexiones  materiales  minus  calidas: 
ergo  non  videtur  pertinere  ad  peccatum  originale. 

3.  Adhuc,  peccatum  nihil  est  secundum  Augustinum,  Super 
Ioannem  ! ;  et  peccalum  nulla  essentia  est,  prout  dicit  Anselmus, 
De  conceptu  virginali,  c.  52:  cum  igitur  habilualis  rebellio  sit 
aliquid  reale,  videtur,  quod  non  sit  aliquo  modo  peccatum. 

4.  Amplius,  ista  rebellio  vel  est  ipsa  complexio  vel  comple- 
xionalis  qualitas  carnis  vel  proprietas  consequens  ipsam  com- 
plexionem :  non  est  ergo  pertinens  ad  peccatum. 

5.  Item,  respectu  eiusdem  formalis  non  debet  poni  nisi  unum 
formale;  sed  carentia  originalis  iustitiae  est  materiale  in  pec- 
cato  originali,  ut  dictum  est:  ergo  rebellio  materiae  non  per- 
tinet  ad  ipsum. 

6.  Rursum,  in  baptizatis  non  remanet  originale  peccatum  nec 
aliquid  pertinens  ad  ipsum,  ut  videtur,  nisi  forte  per  modum 
poenae,  ut  mors,  sitis  et  fames;  remanet  autem  in  baptizatis 
rebellio:  ergo  non  est  pars  aut  materia  originalis  peccati,  sed 
magis  poena,  effectus  et  sequela. 

7.  Praeterea,  «  voluntarium  adeo  coniunctum  est  peccato,  ut 
nullo  modo  peccatum  sit,  nisi  fuerit  voluntarium  » ;  sed  ista  re- 
bellio  non  subiicitur  voluntati,  immo  nec  actus  eius  primi,  cum 
non  sit  in  potestate  nostra,  quominus  eis  tangamur,  secundum 
Augustinuin3:  ergo  ista  rebellio  peccatum  non  est  nec  Dei  of- 
fensa.  Unde  irrationabiliter  Deus  offenditur,  irascitur  et  dete- 
statur  ac  horrescit  infantem,  in  quo  turpitudo  naturaliter  inve- 
nitur,  cum  de  his,  quae  a  natura  insunt,  nec  laudemur  nec  vitu- 
peremur;  nullus  enim  increpat  turpes  aut  caecos  per  naturam, 
sed  eos,  qui  propter  desidiam  et  sui  inexercitationem  et  negli- 
gentiam  facti  sunt  turpes  et  caeci  per  vini  potationem  vel  aliam 
incontinentiam,  sicut  dicit  Philosophus,  III  Ethicorum  10  4. 


1  TracL  2  in  loan.  Evang.,  n.  13.  2  P.  L.  158,  438. 

3  I  Ketract.,  c.   13  n.  5  et  De  vera  relig.,  c.   14  n.  27.  4  Alias  13. 

8.  Praeterea,  omne  peccatum  est  in  voluntate  aut  in  anima 
rationali,  ut  dicit  Anselmus,  De  conceptu  virginali  c.  71; 
ista  autem  rebellio  est  in  appetitu  sensitivo  et  in  carne:  non 
igitur  pertinet  ad  peccatum. 

9.  Praeterea,  peccatum  originale  non  fuit  in  Adam,  sed 
tantum  actuale;  sed  in  Adam  fuit  ista  rebellio  secundum  illud 
scriptum  Genesis  3  2 :  Aperti  sunt  oculi  amborum,  et  cogno- 
verunt,  se  esse  nudos,  et  consuentes  folia  ficus  fecerunt  sibi 
perizomata:  ergo  videtur,  quod  hoc  non  sit  originale  peccatum. 

Non  obstantibus  tamen  his,  dicendum  est  illud  quod  prius. 
Ad  cuius  evidentiam  est  sciendum,  quod  quidditas  originalis 
peccati  declarari  potest  in  ordine  ad  se  ipsum,  et  sic  non  est 
aliud  quam  quaedam  inclinatio  vitiosa,  quae  principaliter  est 
in  appetitu  sensitivo,  videlicet  rebellio  et  reluctatio  ad  rectam 
rationem,  quae  sicut  manus  paralytici  est  inobediens  et  reluctans, 
et  dum  eligitur  moveri  ad  dexteram,  prave  fertur  in  sinistram, 
secundum  Philosophum  in  fine  I  Ethicorum  3.  Ex  consequenti 
autem  est  in  voluntate  et  appetitu  intellectivo ;  nam  appetitus 
trahit  appetitum,  sicut  rota  trahit  rotam,  secundum  eundem  in 
III  De  anima  4.  Et  inde  consurgit,  quod  sensus  hominis  et 
cogitalio  humana  prona  mnt  ad  malum  ab  adolescentia  sua, 
ut  dicitur  Genesis  8  5.  Oritur  autem  ista  pronitas  ad  malum 
et  difflcultas  ad  bonum  ex  quibusdam  delectationibus  complan- 
tatis  in  appetitu  sensitivo  impellentibus  respectu  delectabilium 
obiectorum  excessive  et  ultra  rationem,  et  ex  tristitiis  retrahen- 
tibus  respectu  actuum  virtuosorum.  Huiusmodi  autem  delecta- 
tiones  et  tristitiae  habituales  non  sunt  aliud  quam  quaedam  dis- 
positiones  et  qualitates  vitiosae.  Non  enim  sunt  id  ipsum,  quod 
appetitus  sensitivus,  quod  patet  ex  multis:  primo  quidem,  quia 
in  virtuosis  hominibus  per  exercitium  et  assuefactionem  in  bonis 
actibus  minuuntur,  et  tamen  non  minuitur  substantia  appetitus; 
secundo,  quia  in  glorificato  corpore  non  erunt  huiitsmodi  habi- 
tuales  tristitiae  vel  delectationes,  et  tamen  erit  appetitus;  tertio 
quoque,  quia  intenduntur  in   prave  viventibus  et  vitiosis.  Non 


1  P.  L.    158,  440  sq. 

2  V.  7.  3  C.  13. 
4  C.  10  sq.                                                                                                5  V.  21. 

autem  sunt  etiam  consequentes  de  necessitate  naturam,  quin  se- 
parari  possint  propter  easdem  rationes.  Sequuntur  tamen  natu- 
ralem  complexionem  sibi  relictam,  sicut  frigiditas  aquam  con- 
sequitur,  et  tarnen  potest  separari  ab  ipsa. 

Sed,  tunc  surgit  dubium :  quomodo  erit  dispositio  vitiosa, 
cum  nullum  naturale  sit  vitium?  Et  sine  dubio,  si  in  homine 
non  esset  ratio  nec  intellectiva  apprehensio,  sed  superior  ap- 
prehensio  et  iudicium,  quod  esset  in  eo,  esset  iudicium  sensi- 
tivum,  tunc  non  videretur  esse  aliquod  vitium  vel  peccatum, 
quia  vitium  est  corruptio  naturae,  IX  Metaphysicorum  l,  et 
peccatum  est  illud,  quod  est  praeter  naturam,  II  Physicorum  2. 
Unde  nullus  habitus  dicitur  vitiosus,  nisi  in  quantum  est  dis- 
conveniens  et  corruptela  naturae,  in  qua  est.  Et  propter  hoc 
in  brutis  delectationes  istae  vitiosae  non  sunt,  quia  sunt  animalia 
tantum;  in  homine  vero,  quia  non  est  tantum  animal,  sed  animal 
rationale,  et  est  in  ipso  iudiciura  rationis,  delectationes  istae 
vitium  sunt  pro  eo,  quia  suae  propriae  naturae  disconveniunt. 
Quidquid  enim  est  praeter  rationem,  est.praeter  naturam  ho- 
minis,  cum  homo  sit  solum  intellectivus  maxime  et  principali- 
ter,  secundum  Philosophum,  IX  Ethicorum  3. 

Potest  etiam  declarari  in  ordine  ad  suum  oppositum;  ori- 
ginale  enim  peccatum  opponitur  originali  iustitiae,  quae  nihil 
aliud  fuit  in  statu  innocentiae  irr  parentibus  primis,  quam  quae- 
dam  habitualis  delectatio  et  tristitia  omnino  opposita  praedictis 
delectationibus  et  tristiliis  vitiosis,  ex  quibus  consurgebat  summa 
pronitas  ad  bonum  et  difficultas  ad  malum.  Unde,  sicut  post 
naturam  lapsam  homines  ad  malum  proni  sunt  et  ad  bonum 
difflciles,  sic  per  oppositum  m  natura  instituta  proni  erant  ad 
bonum  et  difflciles  ad  malum ;  et  ex  huiusmodi  delectationibus 
proveniebat  concordia  et  obedientia  appetitus  sensitivi  et  volupta- 
tis  ad  rectam  rationem;  propter  quod  appellabatur  merito 
iustitia,  rectitudo  et  aequitas.  Et  hinc  est,  quod  nudi  parentes 
prirao  non  erubescebant,  quoniara  in  eis  nihil  erat  turpe,  nihil 
obliquum.  Quia  vero  consequeretur  quemlibet  hominem  ab  ori- 
gine  et  a  natura  huiusmodi  pulchritudo,  idcirco  dicitur  origi- 


1  C.  9  lext.   19  sec.  sensum;  August.,  Enchir.,  c.  12  n.  k. 

2  Cfr.  (ext.  49  sqq.  (c.  5  sqq.). 

3  C.  9:  «  Vivere  aulem  nihil   aliud   esse  quam   sentire  vel  intelligere  prae- 
cipue  et  proprie  videtur». 

nalis  iustitia;  iustitia  enira  dicitur  propter  concordiam  ad  rectam 
rationem,  originalis  vero,  quia  originem  sequens. 

Ubi  considerandum  est,  quod  istae  duae  dispositiones  de- 
lectationum  et  tristitiarum  oppositarum,  quarum  una  est  in  na- 
tura  prostrata,  quam  modo  gestamus,  altera  vero  in  primis  pa- 
rentibus  et  in  natura  instituta.  sic  se  habent  ad  naturam  ho- 
minis  simpliciter  consideratam,  quod  una,  videlicet  vitiosa,  est 
naturalis  homini,  in  quantum  est  animal,  et  efficienter,  quia  ex 
complexione  consurgit,  et  formaliter,  quia  apprehensioni  sensiti- 
vae  et  iudicio  congruit,  sicut  et  frigiditas  aquae  congruit  et  oritur 
ex  principiis  eius.  Altera  vero,  videlicet  quae  fuisset  in  homine,  si 
permansisset,eratquidem  hominisimpliciterconsideratonaturalis 
et  congruens,  in  quantum  horao  formaliter,  utpote  inclinans  secun- 
dum  rectam  rationem,  non  tamen  efficienter1,  quia  non  oriretur 
ex  principiis  hominis,  in  quantum  homo,  sed  daretur  effective  a 
Deo.  Licet  igitur  dispositio  vitiosa  non  sit  homini  naturalis,  in 
quantum  homo,  tamen  hominem  sequitur  sibi  ipsi  derelictum;  et 
e  converso,  licet  altera  dispositio  virtuosa  institutae  naturae  sit 
naturalis  etcongruens  homini  in  quantum  homo,  non  taraen  ipsum 
sequitur  sibi  ipsi  derelictura,  sed  oportet,  quod  donetur  a  Deo. 
Secundum  aliquos  quidem  daretur  cuilibet  puero,  dum  generare- 
tur,  sicut  et  anima  continue  infunditur  a  Deo;  sed  magis  proba- 
bile  videtur,  quod  prirao  Adae  data  erat  vis  transfundendi  activa, 
qua  non  solum  caro  pueri  generaretur,  iinmo  etiam  illa  qualitas 
virtuosa  in  carne;  talis  enim  qualitas  non  apparet,  cur  non 
possit  subesse  alicui  virtuti   et  activifati  naluralis  agentis. 

Potest  etiam  tertio  declarari  natura  originalis  peccati  in 
ordine  ad  subiectum,  quod  quidem  secundum  aliquos  est  vo- 
luntas;  dicunt  enim,  quod  est  in  voluntate  rebellio  ad  rationem, 
sicut  et  in  appetitu  sensitivo,  ex  qua  voluntas  est  ad  bonum 
difficilisetad  malum  proclivis;  quam  quidem  infectionera  aniraa 
trahit  ex  coniunctione  acl  carnem  infectam  in  primo  instanti 
suae  infusionis.  Quod  quidem  stare  non  potest,  tilm  quia  non 
apparet,  a  quo  causetur  ista  rebellio  in  ipsa  voluntate,  non  enim 
a  Deo,  cum  Deus  creat  ipsam  animara  rectam,  nec  a  carne,  cum 
nihil  imprimat  in  animam  effective;  tum  quia  voluntas  non  habet 
huiusmodi  rebellionem,  imrao  complacet  in  bono   rationis   na- 


1  Alii  efficaciter. 

turaliter,  iuxta  illud  apostoli  ad  Romanos  7  l :  Lex  mihi  vo- 
lenti  bona  est,  condelector  enirn  legi  Dei  secundum  interio- 
rem  hominem;  et  illud  2 :  Non  enim  quod  volo  bonum  hoc 
ago,  sed  quod  odio  malum,  hoc  facio.  Et  Philosophus  dicit 
VIII  Ethicorum  3,  quod  volumus  omnes  quidem  bona,  eligimus 
autem  nequaquam;  ex  quo  apparet,  quod  voluntas  etiam  nune 
in  natura  prostrata  non  rebellat  ad  rectam  rationem,  immo 
naturaliter  complacet  in  bono  rationis;  sed  tota  rebellio  orilur 
ex  appetitu  sensitivo  voluntatem  contrahente. 

Propter  quod  dicunt  alii,  quod  est  originale  peccatum  in 
voluntate  subiective,  non  quia  sit  aliquid  positivum,  sed  quia 
est  mera  privatio  et  carentia  iustitiae  originalis,  quae  quidem 
erat  in  voluntate  quidam  habitus  dominativus,  quo  in  plena 
obedientia  poterat  voluntas  appetitui  dominari  et  ipsum  coercere, 
ne  moveretur  contra  rationem  nec  praeveniret  ipsam.  Et  quia 
habitus  et  privatio  sunt  in  eodem  subiective,  necesse  est,  quod 
privatio  istius  habitus  sit  in  voluntate,  et  hoc  est  originale  pec- 
catum;  et  tunc  non  est  difficultas,  quomodo  anima  ex  coniun- 
ctione  cum  carne  contrahat  originale.  Non  enim  contrahit  ali- 
quid  positivum,  sed  quia  caro  immunda  indigna  est,  quod  anima 
copulata  cum  ea  habeat  habitum  praedictum,  idcirco  contrahit 
privationem  illius,  et  ita  originafe  peccatum. 

Sed  hoc  stare  non  poiest,  tum  quia  apostolus  ad  Romanos  74, 
ubi  tractat  istam  materiam  de  peccato  originali,  nulla  habita 
mentione  de  privatione  tali,  concupiscentiam  existentem  in  carne 
et  legem  membrorum  nominat  aperte  peccatum;  tum  quia  Au- 
gustinus  in  libro  II  De  baptismo  parvulorum  5,  ubi  tractat  istam 
materiam,  nihil  aliud  dicit  esse  peccatum  nisi  «  carnis  inobe- 
dientiam  »,  quae  vocatur  «  peccatum  habitans  in  membris  no- 
stris  »;  tum  quia  in  voluntafe  non  fuit  iustitia  originalis  subie- 
ctive;  nam  obedientia  non  est  subiective  in  praecipiente,  sed  in 
obediente.  Erat  autem   originalis   iustitia   obedientia  partis  in- 


1  V.  21  s(j.:  Invcnio  igitur  legem,  volenti  milii  frtcere  bonum,  quoniam  mihi 
malum  adiacet.  2  V.  19. 

3  C.  2:  o  Amat  iinust|uisque  non  quod  ipsi  bonum  est,  sed  quod  apparct  »; 
et  c.  13  (alias  15):  «  Volunt  quidem  honesla  omnes  aut  plerique,  sed  ulilia  tamen 
diligunt  ».  Et  II  Moral.  Eudem.  c.  10  habet:  «  Deliberativa  enimvero  omnes, 
quae  eligimus,  eadem  volumus,  nec  tamen  quae  volumiis,  omnia  cligimus  ». 

4  V.  20.  5  C.  22  n.   36. 

ferioris  ad  voluntatem  et  rationem,  sicut  ibidem  J  dicit  Augu- 
stinus;  alioquin,  si  in  voluntate  fuisset  coercitivus  habitus  re- 
spectu  appetitus,  violentaretur  ab  ipsa,  et  non  se  haberet 
tantum  imperative  voluntas. 

Propter  quod  dicendum,  quod  originalis  iustitia  obedien- 
tiam  includit  totius  appetitus,  et  ibi  erat  subiective;  quare  et 
peccatum  originale,  quod  est  inobedientia,  erit  subiective  in  ipso; 
est  tamen  in  voluntate  attractive,  in  quantum  trahitur  voluntas 
ad  rebellandum  rationi  propter  coniunctionem  cum  appetitu  re- 
bellante.  Quia  vero  obedientia  et  inobedientia  opposita  sunt,  — 
sive  sint  actuales  sive  habituales,  —  idcirco  originalis  iustitia 
et  iniustitia  opposita  sunt  et  contraria.  Contrarium  autem  unum 
se  habet  per  modum  dignioris  et  per  modum  habitus,  alterum 
vero  per  modum  privationis  et  minus  digni,  sicut  calor  et  al- 
bedo  sunt  habitus,  frigiditas  autem  et  nigredo  sunt  privationes. 
Ex  quo  sequitur,  quod  originalis  iustitia  sit  quasi  habitus,  ori- 
ginalis  vero  iniustitia  privatio  eius;  et  in  hoc  intellectu  verum 
est,  quod  communiter  dicitur,  peccatum  originale  esse  privatio- 
nem,  non  quin  sit  aliquid  positivum,  ut  dictum  est. 

Potest  etiam  declarari  natura  originalis  peccati  in  ordine 
ad  Deum,  respectu  cuius  est  imputabilitas,  offensa  et  culpa. 
Imputat  enim  Deus  huiusmodi  rebellionem  ad  offensam  et  cul- 
pam  naturae,  quam  invenit  a  primo  homine  propagatam.  Quod, 
quamvis  iniquum  et  irrationabile  videatur,  tum  quia  non  est  in 
potestate  pueri  sine  ipsa  nasci,  tum  quia  non  est  a  voluntate 
et  libertate  et  ex  proprio  motu,  quae  videntur  exigi  ad  hoc, 
quod  aliquid  sit  offensa  et  culpa,  nihilominus  hoc  rationabiliter 
et  iuste  flt  propter  multa:  primo  quidem,  quia  propter  peccatum 
principis  2  iuste  offensa  procedit,  immo  et  poena  contra  unam 
communitatem,  sicut  apparet  in  humanis.  Cum  ergo  primi  pa- 
rentes  fuerunt  quasi  principes  et  capita  totius  humanae  multi- 
tudinis,  non  est  iniustum,  quod  eorum  culpa  et  turpitudo  ac 
rebellio  divinae  maiestatis  offensiva  in  multitudinem  totius  ge- 
neris  derivetur.  —  Secundo  vero,  quia  secus  est  de  peccato  et 
offensa  personae  et  de  offensa  naturae  unius  vel  generis  vel  na- 
tionis.  Licet  enim  ratione  personae  nullus  iuste  offendatur  nisi 
propter  peccatum  personae,  potest  tamen  unum  genus  vel  una 


1  El  c.  23  n.  37  sec.  sensum.  2  Sess.  principio. 

natio  iuste  odiri  propter  peccatum  excessivum  alicuius  notabilis 
personae  de  illo  genere.  —  Tertio  vero,  quia  etiam  eonditio  na- 
turalis  aliquarum  nationum  est  displicibilis  propter  hoc,  quia 
turpis  est  aut  dissona  rationi;  et  idcirco  rebellio,  quae  invenitur 
in  hominibus  obvia  rationi,  non  est  mirum,  si  quantum  est  ex  se, 
odibilis  sit  Deo,  esto,  quod  non  sit  a  propria  voluntate.  —  Quarto 
vero,  quia  non  oditur  directe  Socrates  vel  Plato  vel  quilibet 
singularis  homo  alius,  sed  oditur  ipsa  natura  tota.  Licet  autem 
odium  personae  exigat  voluntatem  et  assensum  ipsius,  non 
tamen  offensa  naturae;  sed  contrahitur  per  voluntatem  totius 
naturae  et  assensum  ipsius.  Tota  enim  natura  potest  accipi  vel 
numeralifcer  et  divisim,  et  sic  est  in  protomartyre  Stephano  et 
cunctis  hominibus;  vel  originaliter  et  virtualiter  et  coniunctim, 
et  sic  fuit  in  Adam  et  in  Eva.  Quapropter  ex  consensu  ipsius 
in  peccatum  fuit  tota  natura  consentiens  in  ipsum,  et  ideo  turpi- 
tudo  illa  et  rebellio  merito  imputatur  ad  iram  et  odium  et  offen- 
sam  respectu  totius  naturae.  —  Quinto  vero,  quia  huiusmodi 
offensa  et  culpa  non  imputatur  a  Deo  puero  et  infanti  usque 
ad  aliquam  poenam  sensus,  ignis  vel  alias  afflictivam,  sed  usque 
ad  privationem  visionis  divinae;  et  quia  ex  nulla  iustitia  visio  Dei 
debetur  naturae  humanae;  voluerat  autem  et  proposuerat  se  da- 
turum  toti  naturae  et  generi  Adae,  si  Adam  eius  praeceptum 
servasset  et  illam  rectitudinem  habitualem,  de  qua  supra  di- 
ctum  est.  Nullam  ergo  iniquitatem  facit,  si  non  servata  ab 
Adam  illa  conditione,  aufert  donum  suae  visionis  toti  generi, 
cui  daturum  se  proposuerat,  ipsa  conditione  servata.  Et  se- 
cundum  hoc  non  est  aliud,  Deum  odire  puerum  propter  huius- 
modi  habitualem  rebellionem  et  turpitudinem,  nisi  quia  non 
reputat  ipsum  dignum  nec  competenter  ornatum  ad  ingredien- 
dum  istam  familiaritatem,  quam  habent,  qui  eius  aspectu  et  vi- 
sione  fruuntur. 

Ex  praedictis  ergo  potest  originalis  peccati  aliqualis  defi- 
nitiva  notificatio  formari,  ut  dicatur,  quod  est  habitualis  rebellio 
appetitus  sensitivi  universaliter  ad  rectam  rationem,  privativa 
iustitiae  et  obedientiae  eiusdem  appetitus  a  Deo  primis  paren- 
tibus  generose  collatae,  offensiva,  displicens  et  odibilis  divinae 
maiestati,  cuius  notificationis  intelligentia  patet  ex  praedictis. 

Ad  1  ergo  eorum,  quae  obiiciebantur  superius,  dicendum, 
quod  haec  rebellio  non  est  naturalis  homini,  in  quantum  homo 

formaliter,  quasi  congruens  rationi  hominis,  per  quam  est  homo, 
sed  tanturn  effective  et  causaliier;  narn  oritur  ex  complexione 
ipsius  derelicta  sibi  ipsi,  et  quia  natura  propria  sponte  in  Adam 
privavit  se  opposito,  quo  inexistente,  nullatenus  haec  rebellio 
oriretur;  ideo  sibi  imputatur  ad  culpam. 

Ad  2  dicendum,  quod  rebellio  non  est  aequalis  in  omnibus 
hominibus;  imputabilitas  tamen  in  omnibus  est  aequalis,  et  ita 
originale  quoaci  suum  (brmale  aequale  remanet,  licet  non  quoad 
materiale. 

Ad  3  dicendum,  quod  peccatum  est  nihil  aliud  formaliter, 
quam  privatio;  et  sic  rebellio,  in  quantum  peccatum,  formali- 
ter  est  privatio  rectitudinis  eo  modo,  quo  unum  contrarium 
aliud  privat;  materialiter  tamen  omne  peccatum  est  aliquid  po- 
sitivum,  cum  in  aliquo  reali  fundetur. 

Ad  4  dicendum,  quod  rebellio  non  est  ipsa  complexio,  sed 
est  proprietas  ipsam  consequens,  etiam  naturaliter,  et  tamen 
imputatur  ad  culpam  propter  rationem  iam  datam. 

Ad  5  dicendum,  quod  rebellio  et  privatio  originalis  iusti- 
tiae  incidunt  in  idem,  sicut  frigiditas  et  privatio  caloris;  propter 
quod  non  sunt  nisi  unum  materiale  respectu  offensae. 

Ad  6  dicendum,  quod  in  baptizatis  remanet  rebellio  et 
carentia  originalis  iustitiae,  non  tamen  imputabilitas  vel  Dei 
offensa,  quia  Deus  libere  potest  offensam  suam  remittere  et  do- 
nare,  sicut  et  homo  alii  homini  libere  donat  offensam.  Est  au- 
tem  considerandum,  quod  peccatum,  vitium,  offensa  et  culpa, 
etsi  sint  idem  realiter,  tamen  rationeet  formaliter  distinguuntur. 
Nam  vitium  et  peccatum  dicitur  in  ordine  ad  naturam,  in  qua 
est,  cum  non  sit  aliud  quam  privatio  et  corruptela  naturae1; 
et  ideo  rebellio,  in  quantum  privatio  originalis  rectitudinis, 
dicitur  peccatum,  quia  secundum  hoc  est  disconveniens  naturae 
humanae,  qui  est  homo  per  rationem,  ut  supra  2  dictum  fuit, 
offensa  vero  addit  super  huiusmodi  corruptelam  respectum 
ad  Deum,  cum  sit  displicentia  Dei,  et  idem  est  de  odio  et  ira. 
Unde  rebellio  illa  offensa  dicitur,  in  quantum  non  complacet, 
immo  displicet  Deo;  culpa  vero  addit  respectum  ad  poenam; 
nam  poena  et  culpa  relative  dicuntur,  et  ideo  rebellio  ista  culpa 
dicitur,  in  quantum  meretur  privationem  divinae  visionis. 


1  flfr.  Augusi.,  Enchir.,  c.  1 1  n.  3  et  c.  12  n.  4.  2  Pag.  41   not.  3. 

Ad  7  dicondum,  quod  originale  peceatum  voluntarium  est 
m  ordine  ad  totam  naturani  in  Adam  existentem  virtualiter 
et  coniunctim;  et  idcirco  est  vitium  naturae,  non  singularum 
personaruni. 

Ad  8  dicendum,  quod  peccatum  originale  est  in  appetitu 
sensitivo,  qui  constat  ex  anirna  et  corpore;  unde  non  est  in 
anima  praecise  sumta,  sed  in  toto  coniuncto,  quia  rebellionis 
non  est  sola  anima  subiectum  vel  caro,  sed  utrumque  coniun- 
ctum;  ex  quo  apparet,  quomodo  transfunditur  per  generationem. 
Quod  autem  additur  in  ratione:  «  omne  peccatum  est  in  vo- 
luntate  »,  dicendum,  quocl  vel  est  in  voluntate  per  essentiam 
vel  per  parlicipationem.  Nunc  autem  appetitus  sensitivus  subest 
voluntati  iuxta  illud  Genesis4!:  Sub  te  erit  appetitus  tuus: 
ideo  in  tantum  participat  de  voluntario,  quod  poiest  in  eo  esse 
peccatum  et  originale  et  actuale. 

Ad  9  dicendum,  quoci  fuit  in  Adam  utique  ista  rebellio 
offendens  etiam  oculos  divinae  maiestatis,  et  per  consequens 
peccatum  originale  quoad  totam  suam  substantiam;  non  tamen 
meruit  dici  originale,  quia  a  creatione  et  origine  ipsum  non 
habuit,  sed  fuit  poena  inobedientiae,  quod  contra  divinum  man- 
datum  venit. 

Nunc  tertio  clistinguendum  est  de  vocabulo  isto  contraheie. 
Dicitur  narnque  peccatum  originale  contrabi  aliquando  de  iure,  et 
sic  contrahit  omnis,  qui  per  viam  propagationis  et  seminis  ab 
Aclam  libidinose  descendit.  Quia  enim  in  actu  generationis  est 
motus  libidinosus  excessivus  et  obvius  rationi,  procedens  a  rebel- 
lione  habituali,  quae  est  peccatum  originale  remanens  in  omnibus 
hominibus  etiam  post  baptismum,  quamvis  non  remaneat  quan- 
tum  ad  imputabilitatem  et  offensam  et  culpam,  ideo  similis  re- 
bellio  transfunditur  in  prolem;  quae  quidem  proli  imputabatur 
ad  offensam  et  culpain,  tum  quia  generanti  non  erat  culpa  re- 
missa  nisi  personaliter  et  pro  se  ipso  tantum,  tum  quia  culpa 
ilia  naturae  est  totius.  Non  autem  donatur  culpa  toti  naturae, 
sed  cuilibet  singulariter  in  se  ipso.  Aliter  autem  contrahi  di- 
citur  etiam  de  facto,  unde  non  est  impossibile,  quod  aliquis 
deberet  contrahere  de  iure,  et  tamen  praeservante  Deo  et  prae- 

donante  offensam  non  incurrat  de  facto.  Potest  etiam  dici,  quod 
aliquis  contrahat  peccatum  originale  ex  necessitate  naturae, 
utpote  quia  taliter  generatus,  et  tamen  non  contrahit  ex  gratia 
speciali,  et  talis  si  poneretur,  esset  natura  filius  irae  l,  sed  de 
gratia  liberatus.  Potest  etiam  contractus  originalis  peccati  referri 
ad  necessitatem  contrahendi,  ut  dicatur  ille  contrahere,  qui  habue- 
rit  necessitatem  contrahendi,  aliquando  vero  pro  ipso  contractu. 

Ex  praedictis  colligitur  evidenter  punctus  quaestionis.  Si 
enim  quaeritur  de  conceptione  seminis,  clarum  est,  quod  fuit 
Virgo  Maria  in  originali  concepta,  accipiendo  originale  pro  suo 
causali  et  pro  necessitate  contrahendi  et  sic  currunt  omnes 
auctoritates  illae:  In  peccatis  concepit  me  mater  mea,  et 
in  iniquitatibus  conceptus  sum,  et  similes,  sicut  supra  2  patuit 
per  Anselmum.  Si  vero  quaestio  currat  de  conceptione  tertio 
modo  dicta,  id  est  de  infusione  animae  rationalis,  tunc  est  ali- 
quid  certum  et  aliquid  dubium,  aliquid  determinatum  et  ali- 
quid  disputabile  et  nondum  determinatum.  Quod  enim  ipsa  con- 
traxerit  rebellionem  et  originale  peccatum  et  fuerit  filia  irae  et 
vas  iracundiae  de  iure  et  quantum  erat  ex  natura  et  ex  ne- 
cessitate  contractus,  nulli  fideli  dubium  esse  debet,  quin  fuerit 
ita,  pro  eo,  quod  concupiscibiliter  generata  exstitit  ex  concubitu 
maris  et  feminae,  sicut  et  ceterae  mulieres.  Sed  quod  fuerit  sic 
de  facto,  dubium  est  et  disputabile  ac  incertum,  et  hic  est  pun- 
ctus  inquisitionis  praesentis.  Videtur  enim  horrendum  piis  au- 
ribus  et  animis  devotis,  quod  unquam  beata  eius  anima  filia 
irae  fuerit  aut  in  odio  Dei,  ita  quod  fuerit  displicens  ac  dete- 
stabilis  oculis  divinae  maiestatis. 

Si  vero  currat  quaestio  de  conceptione  secundo  modo 
sumta,  tunc  clicunt  aliqui,  quod  tempore  formationis  corpo- 
ris  et  aedificationis  seminis  in  corpus  muliebre,  quod  quidem 
tempus  a  conceptione  seminis  usque  ad  infusionem  animae  du- 
ravit,  fuit  illa  materia  3  purgata  a  morbida  qualitate  et  im- 
puritate  omnimoda,  ut  in  hora  infusionis  anima  mundo  cor- 
pori  uniretur.  Et,  quia  haec  purgatio  in  ipsamet  die  con- 
ceptionis   seminis   facta    fuerit,  ideo   potest  celebrari  illa  dies, 

3  Ass.  fuit  ipsa  natura. 


CAPITULUM   III.  49 

habendo  respectum  ad  istam  mundationem.  —  Sed  hoc  stare 
non  potest,  tum  quia  obviat  Anselmo  dicenti,  De  conceptu  vir- 
ginali,  c.  7  \  quod  «  non  est  in  semine  aliquid  magis  mun- 
dabile,  quam  in  sanguine  vel  in  sputo»;  tum  quia  non  appa- 
ret,  quae  qualitas  morbida  sit  in  semine  aut  in  materia  illa. 
Non  enim  est  illa  qualitas  rebellio  habitualis  sive  concupiscentia, 
quia  nondum  est  animata;  haec  autem  non  sunt  alibi  quam 
in  anima  subiective;  nec  potest  poni  aliqua  corporea,  foetida  et 
immunda  qualitas,  cum  sit  «  superfluum  ultimae  digestionis  2 » ; 
unde  est  humor  purior  inter  humores  corporales;  nec  potest 
poni,  quod  sit  aliqua  virtus  continens  rebellionem  effective ;  nam 
virtus  formativa,  quae  est  in  semine,  sicut  complexionem  et 
carnem  continet  virtualiter,  sic  continet  illam  rebellionem,  quae 
est  proprietas  complexionis  et  carnis;  quare  non  videtur  ma- 
teria  illa  purgatione  aliqua  indigere. 

Relinquitur  igitur,  quocl  tantum  currat  quaestio  de  hora 
infusionis  animae:  an  tunc  ex  unione  ad  carnem  contraxerit 
Dei  offensam,  odium,  culpain  et  iram,  aut  fuerit  creata  in  gratia 
et  Dei  amore  sic,  quod  nunquam  odita  fuerit  a  dilecto  Filio  suo? 

Et  hic  est  punctus  quaestionis,  in  quo  capitulum  secun- 
dum  finitur. 

Capitulum  III. 

In  quo  probatur,  quod  Deus  de  potentia  ordinata  potuit 
Virginem  praeservare,  ne  originale  contraheret. 

Quaestionis  itaque  intellectu  praemisso,  restat  inquirere, 
utrum  Deus  potuerit  animam  beatae  Virginis,  ne  originale  con- 
traheret,  in  hora  infusionis  animae,  de  potentia  absoluta  et  sua 
omnipotentia  praeservare.  Et  indubitanter  dicendum,  quod  sic; 
immo  tenens  quod  non,  vel  de  hoc  dubitans,  incidit  in  arti- 
culum  de  divina  potentia,  quo  dicitur :  «  Credo  in  Deum,  Pa- 
trem  omnipotentem  ».  Maioris  enim  potentiae  est  Deus  in  par- 
cendo  et  offensam  propriam  dimittendo,  quam  sit  homo  aut 
aliqua  alia  rationalis  creatura.  Sed  homo  potest  offensam  et 
culpam  in  eum  commissam  remittere  et  donare  liberaliter,  etiam 


1  Migne,  P.  L.  158,  4*1.  2  AristoL,  I.  De  generat.  animal,  c.  18. 

pro  quocumque   instanti:  ergo  et   Deus   donare  potuit  culpam, 
quam  contraxisset  anima  Virginis  in  instanli  unionis  cum  carne. 

Praeterea  duorum  agentium  sese  excedentium  in  virtute, 
si  ambo  simul  agere  incipiant  iu  idem  passum,  illud,  quod  est 
potius  !  in  virtute,  vincit  et  trahit  ad  se  passum;  sed  virtus 
divina  potior  est  ad  gratiam  infundendam,  quam  caro  infecta  ad 
Virginis  animarn  inficiendam:  ergo,  si  in  instanli,  in  quo  infun- 
debatur  anima  Virginis,  Deus  agebat  ad  gratificandum,  caro  vero 
ad  inficiendum  per  culpam,  virtus  divina  Janquam  infinita  tra- 
xisset  ad  se  animam  et  vicisset,  ita  ut  esset  sub  gratia  et  nullo 
modo  sub  culpa.  —  Et  confirmatur  haec  ratio  deduobus  adaman- 
tibus  Irahentibus  idem  ferrum,  in  medio  amborum  aeque  di- 
stanter  exsistens;  vincit  eniin  ille,  qui  est  potentioris  virtutis,  et 
trahit  ad  se  totaliter  ferrum. 

Amplius,  Deus  potest  suspendere  actionem  cuiuslibet  agen- 
tis  naturalis;  potuit  enim  praeservare  tres  pueros  ab  incendio 
in  fornace  ardenti,  Danielis  3  2,  unde  sua  onmipotentia  potest 
ignem,  ne  stuppam  comburat  appositam,  impedire;  sed  virtus 
formativa  se  habet  per  modum  agentis  naturalis  in  generando 
carnem  et  imprimendo  rebellionis  maculara  in  carne  animala 
pro  instanti,  quo  infunditur  anima:  ergo  potest  Deus  pro  eodem 
instanli  activitatem  Lstam  suspendere,  ne  imprimat  concupi- 
scentiam  in  carne  animata. 

Rursum,  duorum  effectuum  realiter  distinclorum  Deus  potest 
unum  et  maxime  posleriorem  ab  alio  separare;  sed  in  genera- 
tione  et  caro  gignilur  et  caro  animatur,  et  concupiscentia  in- 
seritur  toti  aniniato:  ergo  Deus  duo  prima  potuit  facere,  vi- 
delicet,  quod  caro  generetur  et  infundatur  anima,  et  nequaquam 
concupiscentia  inseratur. 

Adhuc,  si  id,  quod  minus  videtur  inesse,  inest,  etiain  id,  quod 
magis;  sed  minus  videtur  inesse,  quod  agens  naturale  sua  virtute 
praeveniat  effectum  naturalem,  ne  sit  in  primo  instanti  sub  pro- 
prietate  sibi  debita;  et  tamen  hoc  facere  potest,  sicut  patet  de 
aqua,  quae,  curn  sit  naturaliter  frigida,  potest  tamen  in  primo 
instanti  fieri  non  frigida  et  calida  generari,  ut  patet  in  natu- 
ralibus  balneis;  et  similiter  lapis,  cui  debetur  naturaliter  locus 
deorsum,  potest  nihilominus  in  primo  instanti  fieri  et  generari 

1  Ass.  fortius.  2  V.  49  sqq. 

sursum,  sicut  in  grandine  ad  oculum  videtur:  ergo,  licet  Virgo 
de  iure  nasci  debuerit  in  peccato  et  fuisse  filia  irae,  multo  magis 
per  divinam  potentiam  fieri  potuit  filia  gratiae  et  amoris. 

Iterum,  prima  materia  naturaliter  est  informis  secundum 
Augustinum,  XII  Confessionum  l ;  et  tamen  per  divinam  poten- 
tiam  potest  fieri  sub  actualitate  tbrmae,  ut  non  praecedat  sua 
informitas  suam  formationem  tempore,  sed  tantum  natura: 
ergo,  licet  Maria  naturaliter  debuerit  esse  sub  informitate  ori- 
ginalis  peccati,  tamen  potuit  Deo  agente  per  gratiam  fieri  in 
eodem  instanti,  ut  peccatum  originale  gratiam  praecederet  in 
ea  natura,  non  duratione. 

Praeterea,omnem  legem,  quam  instituit  legislator,  potest  ex 
certa  causa  et  singulari  privilegio  immutare  in  personis  aliqui- 
bus;  «  unumquodque  enim  ex  eisdem  causis  solvitur,  quibus  le- 
gatur2»;  sed  Deus  inslituit  istam  legem,  quod  anima  contraheret 
originale  ex  unione  sui  ad  carnem  concupiscibiliter  seminatam  et 
editam  ex  concubitu  viri  et  mulieris,  secundum  Augustinum3: 
er«o  illam  potuit  Deus  in  Maria,  si  voluit,  licite  revocare. 

Praeterea,  Deus  potest  dare  anirnae  gratiam,  pro  quocumque 
instanti  ipsa  est  capax;  alias  plus  posset  anima  capere  quam 
Deus  conferre;  nec  cuilibet  supernaturaii  potentiae  passivae 
responderet  potentia  supernaturalis  activa,  quod  est  absonum 
dicere;  sed  anima  capax  est  gratiae  in  ipso  instanti,  quo  unitur 
cum  carne.  Nam  si  repugnat  sibi  pro  illo  instanti  divina  gratia, 
aut  hoc  est  ex  parte  sui,  quod  esse  non  potest,  tum,  quia  «  ex 
eo  est  capax  gratiae  et  gloriae,  quo  est  imago  Trinitatis  »,  se- 
cundum  Augustinum  4;  est  autem  imago  Trinitatis  in  primo  in- 
stanti;  tum,  quia  perfectio  prima  et  secunda  possunt  esse  in 
eodem  instanti,  nec  oportet,  quod  esse  praecedat  tempore  bene 
esse;  tum,  quia  non  repugnat  aeri  corporeo  5  illustrari  in  primo 
instanti,  in  quo  est,  lumine  corporali;  ergo  nec  animae  illumi- 
nari  splendore  gratiae;  aut  repugnat  ratione  carnis  infectae,  cui 
unitur,  quod  nec  etiam  stare  potest,  tum,  quia  manente  infectione 


1  C.  3  n.  3  sqq. 

2  Auctor.  Op.  imperf.  in  Matlh.  (inter  op.  Chrysost.),  homil.  32  n.  9  (c.  4 
C.  XXVII  q.  2). 

3  Potius  Fulgenl.,  De  fule  ad  Petr.,  c.  26  n.  69;  cfr.  August.,  Enarrat.  in 
Ps  ,  50,   10. 

4  XIV  De  Trin.,  c.  8  n.  II.  5  Ass.  aticui  corpori. 

carnis  in  tempore  consequenti  potest  gratiam  capere;  alias  nul- 
lus  posset  iustificari;  tum,  quia  in  viris  sanctis  stat  gratia  etiam 
cum  summa  rebellione  et  concupiscentia  carnis  iuxta  illud,  quod 
dixit  Deus  apostolo  carnis  stimulum  patienti,  II  ad  Corinthios  12 x : 
Sufficit  tibi  gratia  mea;  nam  virtus  in  infirmitate  perfici- 
tur:  ergo  Deus  potuit  in  primo  instanti  animae  beatae  Virginis 
conferre  gratiam,  cuius  ipsa  naturaliter  capax  fuit. 

Amplius,  de  ratione  originalis  peccati  non  est  nisi  vel  con- 
cupiscentia  in  carne  seminata  vel  privatio  originalis  iustitiae 
debitae  inesse  vel  offensa  Dei  super  utrumque  fundata;  sed  haec 
omnia  Deus  potuit  tollere  a  beata  Virgine  in  instanti  suae 
creationis,  et  a  carne  concupiscentiam,  et  a  privatione  iustitiae 
obligationem  ipsam  2,  et  ab  utroque  offensam:  ergo  potuit  tol- 
lere  totaliter  culpam  originalem. 

Iterum,  omnia,  quae  concurrunt  in  primo  instanti,  quo 
anima  carni  infunditur,  concurrunt  etiam  in  sequenti  instanti 
et  in  tempore  consequenti,  in  quo  constat,  quod  Deus  potest 
originale  tollere:  ergo  potest  aequaliter  et  in  primo. 

Ex  praedictis  potest  concludi,  quod  etiam  deordinata  potentia 
Deus  illam  potuit  praeservare,  ubi  sciendum,  quod  ordo  a  quo 
dicitur  Dei  potentia  ordinata,  vel  potest  referri  ad  ordinem  volun- 
tarium  et  libere  praestitutum,  ut  dicantur  ea  posse  fieri  de  po- 
tentia  ordinata,  quae  Deus  ab  aeterno  instituit  libere  se  facturum^ 
et  secundum  hoc  ea,  quae  facta  sunt  et  quae  fient  a  Deo,  dicun- 
tur  fieri  de  potentia  ordinata;  quod  si  sic  ordo  potentiae  divinae 
intelligitur,  nihil  aliud  est  quaerere,  an  Deus  de  potentia  ordi- 
nata  potuerit  praeservare,  nisi  inquirere,  an  eam  praeservaverit 
Deus  de  facto,  quae  est  intentio  in  quinto  capitulo  explicanda. 

Vel  potest  ordo  ad  rationis  et  aequitatis  exigentiam  referri; 
et  tunc  de  potentia  Dei  ordinata  dicuntur  illa  posse  fieri,  quae 
secundum  exigentiam  rationis  fieri  possunt;  quae  quidem  ratio 
vel  intelligitur  esse  solum  congruitas  vel  convenientia  et  decentia 
quaedam  in  nullo  arctans  divinam  voluntatenvquin  possit  iuste 
et  rationabiliter  facere  oppositum  absque  omni  inordinatione,  si 
velit;  nihilominus  tarnen  est  quoddam  condecentia  et  condecensr 
si  sic  facit;  et  in  hoc  intellectu  inquirere,  an  Virginem  Mariam  po- 
tuerit  praeservare  de  potentia  ordinata,pertinet  ad  caput  sequens. 

1  V.  9.  2  Ass.  ipsius. 

Vel  ratio  iila,  secundum  quam  Dei  potentia  ordinata  dicitur, 
est  necessaria  et  arctans  et  determinans  divinam  voluntatem,  ut, 
si  secus  faceret,  esset  irrationabile  et  inordinatum;  et  hoc  modo 
non  est  in  Deo  aliud  potentia  absoluta  a  potentia  ordinata;  omnis 
enim  potentia,  quae  in  Deo  est,  etiam  absoluta,  ordinatissima 
est;  quod  patet  ex  multis.  Ubicumque  enim  est  ordinis  carentia, 
ibi  malum,  quia  malum  est  privatio  ordinis,  secundum  Diony- 
sium  *.  Unde  et  «  bonum  universi  in  ordine  consistit  »,  XII  Me- 
taphysicorum  2.  In  Deo  autem  non  est  ratio  mali :  ergo  nulla 
potentia  est  in  Deo,  quae  non  sit  ordinata. 

Praeterea,  ubicumque  est  potentia  absoluta  alia  a  potentia 
rationali  et  legibus  ordinata,  ibi  potest  intervenire  peccatum; 
agens  enim  secundum  potentiam  absolutam  praetermittens  or- 
dinem  peccat ;  sed  Deus  peccare  non  potest :  ergo  in  eo  non  est 
distinctio  ordinatae  potentiae  ab  absoluta. 

Iterum,  prima  regula  nulli  alteri  regulae,  nullis  aliis  legibus 
aut  rationibus  est  subiecta ;  sed  Dei  voluntas  est  prima  regula : 
non  igitur  ipsa  vel  eius  potentia  est  alicui  ordinationi  subiecta. 

Praeterea,  si  talis  potentia  poneretur  in  Deo,  quidquid  Deus 
posset  facere  de  tali  potentia,  faceret  necessario;  nam  si  detur, 
quod  non  faceret,  daretur,  quod  peccaret,  quod  est  impossibile; 
sed  nihil  cadit  sub  divina  potentia,  quod  Deus  necessario  faciat, 
cum  sit  creaturarum  principium  voluntarium  et  liberum  secun- 
dum  fidei  veritatem :  ergo  non  est  talis  potentia  in  Deo.  Ex  quo 
igitur  Deus  de  potentia  absoluta  potuit  Virginem,  ne  originale 
contraheret,  praeservare,  potentia  vero  absoluta  ipsa  est  ordinata, 
ut  declaratum  est,  relinquitur,  quod  potuit  de  potentia  ordinata, 
praesertim,  cum  in  eo  nihil  sit  irrationabile  aut  inordinatum. 

Et  in  hoc  tertium  capitulum  flnitur. 

Capitulum  IV. 

In  quo  ostenditur,  quod  de  summa  decentia 
ipsam  potuit  praeservare. 

Nunc  post  praedicta  evidenter  est  ostendendum,  quod  de 
summa  decentia   et   ordinata    ac    rationabili   voluntate   ipsam 

1  Cfr.  De  div.  nom.,  c.  4  §   19,  20,  32.  —  August.   dicit  De  natura  boni, 
c.  4:   «  Peccalum  est  corruptio  modi,  speciei  el  ordinis». 

2  Potius  XI  Metaph.,  c.  10. 

potuit  praeservare  referendo  ordinationem  potentiae  ad  congrui- 
tatera  et  decentiam  potiorem,  non  tamen  necessitatem  aliquam 
imponentem.  Ait  enim  apostolus  ad  Romanos  3  \  quod  Deus- 
posuit  Iesum  Ghristum  propitiatorem  omnium  delictorum  per 
redemptionem,  quae  est  in  ipso.  Ex  quo  concluditur,  quod  ipse 
sit  redemptor  perfectissimus  et  peccatorum  potentissimus  propi- 
tiator.  Non  est  autem  propitiator  potentissimus  et  redemptor,  qui 
caret  actu  perfectissimo  redimendi;  et  quidem,  cum  sint  sex 
modi  redimendi  seu  redemptionis  a  peccato:  primus  siquidem,  quo 
qnis  redimitur  post  lapsum  in  mortale  peccatum,  quo  modo  re- 
dimuntur  communiter  hodie  peceatores;  secundo  vero,  quo  quis 
redimitur  post  lapsum  in  veniale,  utpote  cum  quis  non  cecidit 
in  mortale  peccatum,  sed  tantum  in  veniale;  tertio  vero,  quo 
quis  redimitur  post  lapsum  in  originale,  ut  pueri  post  baptismum 
et  sanctificati  infra  maternum  uterum;  quarto  vero,  quo  quis- 
redimitur  et  servatur,  ne  prolabatur  in  mortale,  ut  apostoli  post 
Pentecosten,  qui  mortaliter  ex  tunc  peccare  non  potuerunt,  ut 
tenetur  communiter;  quintus  vero,  quo  quis  redimitur  et  ser- 
vatur,  ne  labatur  in  veniale,  sicut  de  beato  Ioanne  Baptista 
aliqui  voluerunt  dicere  exponentes  ad  hoc  illud,  quod  de  eo 
cantat  ecclesia  2 : 

«  Ne  levi  saltem  maculare  vitam 
Famine  posset  », 

licet  Augustinus  videatur  sentire  contrarium,  in  libro  De  na- 
tura  et  gratia  s;  sextus  tamen  est  potissimus  modus  redem- 
ptionis  et  perfectissimus,  quo  videlicet  quis  redimitur  et  servatury 
ne  labatur  in  originale  peccatum.  Cum  igitur  Christus  redemptor 
perfectissimus  usus  fuerit  quinque  modis  primariis  redimendi  a 
peccato,  aliquos  quidem  a  mortali  redirnendo,  ne  caderent,  ali- 
quos  vero  post  lapsum,  ut  resurgerent,  et  aliquos  similiter  prae- 
servando  a  veniali  peccato,  ne  caderent,  aliquos  subveniendo,  ut 
resurgerent,  et  aliquos  a  peccato  originali  relevando  post  lapsum,. 
non  videtur  decens  nec  congruum,  quin  usus  fuerit  etiam  sexto 


1  V.  24  et  23. 

2  In  hymno  ari  Matut.  fesli  S.  loan.,  in  quo  hymno  recentiora  breviaria  legunt 
posses...  crimine  lingune.  Hymnus  iste  attribuilur  Paulo  Diacono. 

3  C.  36  n.  42,  ubi  dicit,  beata  Virgine  excepla,  omnes  alios  sanctos  peccato 
subditos  luisse. 

modo  perfectissimo  et  potissimo  redimendi  scilicet  aliquem  vel 
aliquam,  ne  in  originale  incideret  praeservando;  sed  non  de- 
buit  nec  potuit  ita  decenter  in  aliquo  alio  uti  sicut  in  Virgine 
Matre  sua:  ergo  in  ea  decentissimum  fuit,  ut  isto  modo  utere- 
tur.  Quare  secundum  omnem  decentiam  ipsam  debuit  praeser- 
vare;  ex  quo  apparet,  quod  qui  hoc  negat  derogat  excellentiae 
Redemptoris.  Non  est  enim  redemptor  perfectissimus  ille,  qui 
nunquam  habuit  actum  perfectissimum  redimendi,  qui  tamen 
erat  possibilis  haberi;  sed  iste  modus  redimendi  hominem  ab 
omni  peccato  originali,  veniali  et  mortali  est  possibilis,  ut  su- 
pra  declaratum  est  tertio  capitulo:  ergo  non  apparet,  quod 
aeque  congruenter  teneat  aut  decenter  Christum  in  redimendo 
perfectum  qui  negat,  quod  nullum  hominem  redemit  per  hunc 
modum. 

Nec  obstat,  si  dicatur,  quod  redemptio  praesupponit  ali- 
quem  lapsum  in  peccatum.  Hoc  enim  evidenter  est  falsum,  cum 
nos  dicamur  redempti  a  morte  aeterna  per  passionem  Christi, 
in  quam  tamen  non  fuimus  lapsi;  sed  quia  in  ipsam  laberemur, 
si  non  praeservaremur,  congruenter  dicimur  ab  ipsa  redempti. 
Et  similiter  fur  dicitur  a  furca  redimi,  qui  erat  adiudicatus, 
esto,  quod  non  fuerit  appensus  ad  eam.  Sic  ^tiam  redimi  di- 
citur  a  peccato  qui  praeservatur  ab  eo.  Nec  etiam  obsisteret, 
si  quis  dicere  vellet,  quod  non  est  perfectissimus  liberator  per 
eandem  rationem,  nisi  omnes  homines  liberet;  quasi  sic  arguere- 
tur:  liberare  unuin  hominem  magnum  est;  sed  liberare  duos 
maius;  liberare  autem  omnes  maximum  et  summe  pertinens  ad 
perfectissimum  redemptorem;  ergo  per  istam  rationem  non  est 
redemptor  perfectissimus  Christus,  si  non  omnes  homines  li- 
beravit.  Sed  ad  praecedentem  instantiam  dicimus,  quod  hoc  non 
obsistit.  Hoc,  inquam,  non  obstat,  quia  perfectio  agentis  non 
pensatur  ex  multitudine,  sed  magis  ex  modo  agendi  perfecto. 
Unde  et  Christus  voluit  redimere  de  omni  natione,  quae  sub 
caelo  est  \  sed  non  omnes,  secundum  illud  Apocalypsis  7  2: 
Post  haec  vidi  turbam  magnam,  quam  dinumerare  nemo 
poterat,  ex  omnibus  gentibus  et  tribubus  et  populis  et  linguis 
ante  thronum.Comvm\X\iev  omni  modo  redimendi  uti^  debuit, 


1  Act.  2,  5;  cfr.  Apoc.  5,  9. 

2  V.  9.  3  Ass.  ut. 

etsi  non  redimeret  omnes.  Et  confirmatur,  quia  multitudo  indi- 
viduorum  productorum  non  arguit  maiorem  perfectionem  agen- 
tis,  sicut  patet,  quod  per  unam  artem  scribendi  potest  unus  scri- 
bere  centum  a,  sicut  unum  vel  mille  vel  infinita.  Modus  autem 
agendi  magis  perfectus  bene  arguit  perfectiorem  scriptorem ;  et 
consimiliter  est  de  redemptore  tenendum.  Nec  etiam  obsisteret, 
si  quis  hoc  dixerit,  quod  nihilominus  manet  redemptor  perfe- 
ctissimus,  esto,  quod  non  fuerit  usus  actu  redemptionis  potis- 
simo,  dum  tamen  potuerit  uti,  quia  perfectio  redemptoris  mensu- 
ratur  secundum  posse  redimere,  non  secundum  redimere  in  actu. 
Hoc  siquidem  non  valet;  nam  redemptio  actum  nominat,  non 
potentiam;  unde  dicitur  tunc  perfectissimus  redemptivus,  non 
redemptor,  praesertim,  quia  hoc  verum  non  est,  quin  actus  fa- 
ciat  ad  perfectionem  respectu  virtutum.  Unde  magis  iustus  est, 
qui  actus  iustitiae  exercet,  quam  qui  semper  staret  in  habitu. 
Et  Ghristus  etiam  perfectior  redemptor  dicitur,  quia  aliquo  re- 
dernptionis  modo  usus  est,  quam  si  nullo  usus  fuisset. 

Praeterea,  ad  Romanos  7  *  exclamat  contra  peccatum  apo- 
stolus:  Infelix  ego  homo,  quis  me  liberabit  de  corpore 
mortis  huius!  et  respondet,  quod  gratia  Dei  per  Dominum 
nostrum  Iesum  Christum.  Ex  quo  evidenter  concluditur,  quod 
Christus  respectu  peccati  hominum  est  perfectissimus  liberator. 
Sicut  igitur  cernens  aliquem  casnrum  in  lutum  corporeum  libe- 
raret  eum  perfectius,  si  non  sineret  eum  in  lutum  prolabi, 
quam  si  post  lapsum  erigeret  et  mundaret,  sic  perfectius  libe- 
ratur  per  Christum  a  peccato  qui  non  sinitur  eius  gratia  in 
ipsum  peccatum  prolabi,  quam  qui  erigitur  iam  collapsus.  Non 
est  ergo  decens  aut  rationabile,  quin  Christus  usus  fuerit  hoc 
actu  liberationis. 

Nec  obstat,  si  dicatur,  quod  ob  hoc  usus  non  fuit,  quia 
nullum  hominem  sic  decuit  totaliter  liberari;  in  actu  enim  libe- 
rationis  non  attenditur  dignitas  aut  iustitia  Jiberati,  sed  tantum 
misericordia  liberantis.  Unde  nec  aliquis  dignus  fuit  liberari 
aliquo  modo  liberationis,  sed  in  omnibus  affuit  misericordia  sive 
bonitas  liberantis.  Et  praeterea,  Virgo  Maria  multo  minus  digna 
exstitit,  ut  fieret  Mater  Dei ;  quod  si  istam  gratiam  fecit  sibi  Al- 
tissimus  absque  merito  sui  et  aliqua  condignitate,  quae  tamen 

1  v.  24  sq. 

maior  est,  non  est  mirum,  si  absque  sui  dignitate  liberavit  eam 
hoc  modo. 

Rursus,  ad  Romanos  9  *  apostolus  distinguit  inter  vasa 
irae  et  vasa  gratlae  et  misericordiae  tanquam  inter  opposita 
vasa.  Est  autem  regula,  quod,  si  unum  oppositorum  est  in  na- 
tura,  et  reliquum,  maxime  2  si  exceilentius  sit;  sed  inter  ho- 
mines  inventi  sunt  aliqui,  qui  fuerunt  perpetuo  vasa  irae  et 
erunt,  ut  qui  concepti  in  originali  nec  baptizati  addiderunt 
blasphemias  3  actuales  et  in  illis  defuncti  flnaliter  sunt  damnati; 
inveniuntur  etiam  aliqui,  qui  aliquando  fuerunt  vasa  irae,  deinde 
misericordiae,  ut  baptizati :  ergo  et  reperiri  debet  aliud  extre- 
mum  excellentius,  quod  videlicet  sit  aliquod  vas  misericordiae 
Dei  perpetuum,  quod  nunquam  fuerit  de  facto  vas  irae,  prae- 
sertim  cum  Deus  pronior  sit  ad  miserendum  quam  ad  iram. 
Unde  si  invenitur  de  facto  aliquod  vas  irae  perpetuum,  magis 
decens  est  et  rationabile,  quod  inventum  fuerit  vas  misericor- 
diae  aeternum.  Nec  valet,  si  dicatur,  quod  iste  sit  Ghristus:  nam 
ipse  misericordia  non  eguit,  cum  ipse  miseriam  peccati  non 
habuit  nec  de  iure  nec  de  facto,  cui  oportuerit  misereri.  Maria 
autem,  etsi  non  de  facto,  habuit  tamen  de  iure,  et  habuisset  de 
facto,  nisi  fuisset  praeventa  Dei  misericordia. 

Hoc  idem  videtur  rationibus  approbari,  quae  innituntur 
auctoritatibus  Augustini.  Ait  enim  in  libro  De  natura  et  gra- 
tia  4  circa  medium  libri,  loquens  de  peccato  actuali,  quod 
«  propter  honorem  Domini  nullam  prorsus  cum  de  peccato  agi- 
tur,  de  Maria  vult  babere  quaestionem.  Sibi  enim  collata  est  gra- 
tia  ad  vincendum  ex  omni  parte  peccatum,  ex  eo,  quod  conci- 
pere  et  parere  debuit,  quem  nullum  constat,  habuisse  pecca- 
tum  ».  Ex  quo  evidenter  concluditur,  quod  in  ea  etiam  nunquam 
fuit  peccatum  veniale.  Gertum  est  autem,  quod  peccatum 
originale  maius  est  veniali  et  detestabilius  Deo,  cum  prome- 
reatur  eius  iram  et  damnationem  aeternam,  quod  veniale  non 
meretur;  si  igitur  Christus   peccatum  veniale  horruit  in   ipsa, 


1  V.  22  sq. 

2  Arislot.,  I  Topic,  c.  13:  «  Si  allerum  [opposilorum]  multipliciler  dicilur, 
et  reliquum  ».  Et  V  Ethic,  c.  1:  «  Si  unum  multis  modis  dicilur,  alterum  quo- 
que  dicalur  ». 

3  Cfr.  lob  34,  37.  4  C.  36  n.  42. 

quae  ipsum  peperit  et  concepit,  secundum  Augustinum  * :  ergo 
multo  fortius  horruit  originale,  quod  detestabilius  est,  horribilius 
et  maius.  Nec  obstat,  si  quis  dixerit,  quod,  licet  eam  permiserit 
in  originale  cadere,  tamen  antequam  conciperetur  ab  ea,  ipsam 
purgavit;  pari  enim  ratione  debuisset  permittere  de  veniali, 
quod  tamen  non  fecit;  nec  iterum,  si  dicatur,  quocl  nondum 
erat  mater  eius  propter  eandem  rationem;  nec  etiam,  si  quis 
dicat,  quod  veniale  imputatur  personae,  originale  vero  naturae, 
nam  et  originale  imputatur  personae  tamen  propter  naturam. 
Unde  et  propter  ipsum  magis  oditur  persona  et  detestabilior 
fit  quam  propter  veniale. 

Praeterea,  in  sermone  De  assumtione  beatae  Virginis  2 
dicit  Augustinus,  quod,  ubi  «  Scriptura  divina  nihil  commemo- 
rat  de  Virgine  Maria,  ibi  quaerendum  est  ratione,  quod  con- 
veniat  veritati  fiatque  ipsa  veritas  auctoritas,  sine  qua  nec  est 
nec  valet  auctoritas  »;  et  concludit 3,  quod  «laborandum4  est 
videre,  si  hoc  conveniat  tantae  sanctitati,  tantae  praerogativae 
aulae  Dei  ».  Illud  igitur  secundum  regulam,  quam  hic  dat  Au- 
gustinus,  attribuendum  est  Virgini  gloriosae,  quod  congruit  ra- 
tioni  ac  tantae  sanctitati  ac  tantae  praerogativae  sanctissimae 
aulae  Dei;  sed  clarum  est  etiam  de  panno  corporeo,  de  quo  debet 
fieri  corporale,  super  quod  corpus  Domini  consecratur,  aut  de 
hostia,  quae  consecrari  debet,  quod,  si  fuissent  deturpata,  ut 
puta  in  ore  canis  vel  in  luto  aut  fnno  animalium,  nullus  di- 
ceret  ex  tunc  ea  esse  congruentia  sanctitati  corporalium  aut 
hostiae  consecrandae,  quantumcumque  dealbarentur  aut  purga- 
rentur:  ergo  multo  fortius  caro  et  anima  iinmaculatae  Virginis 
non  congruerent  sanctitati  aulae  Dei,  si  fuisset  per  originale 
foedata,  licet  postea  mundarentur. 

Amplius,  ibidem  Augustinus  sic  dicit  5:  «  Non  immerito  ex- 
cipitur  a  quibusdam  regulis  generalibus  vera  aestimatione  Maria, 
quam  tanta  servat  gratia  et  attollit  dignitatis  praerogativa.  Pro- 
meruit  enim  hoc  singularis  sanctitas  et  singularis"  gratia,  qua 
susceptione  Dei  aestimanda  est  digna  ».  Haec  ille.  Ex  quibus 
potest  argui,  quod  merito  Virgo  Maria  excipitur  ab  omni   re- 


1  Cfr.  loctim  pag.  57  nola  4  cit. 

2  Inter  opera  Angusl.,  c.  2.  3  Ibid.  c.  3. 
4  Ed    librandum.  5  (-.  4. 

gula  generali,  clum  tamen  hoc  promereatur  singularis  susceptio 
Dei  et  gratia  maternitatis;  secl  clarum  est,  quod  Dei  susceptio 
et  maternitas  hoc  meretur,  ut  vas  susceptivum  cieitatis  ab 
omni  culpa  fuerit  mundum,  non  solum  pro  hora  susceptionis, 
quinimmo  pro  semper:  sine  dubio  muito  fortius  quam  prae- 
servationem  eiusdem  susceptivi  corporis  a  conversione  in  pul- 
verem,  lutum  et  vermem;  et  tamen  hoc  ex  praeclictis  verbis 
concludit  et  elicit  Augustinus  l:  igitur  decentissimum  exstitit, 
quod  ipsa  exciperetur  ab  illa  regula  generali,  qua  omnes  con- 
trahunt  originale  peccatum,  praesertim,  cum  Deus  plus  dete- 
stetur  peccatum  quam  lutum  in  carne,  quae  ipsum  concepif. 

Item,  Augustinus  ciicit  ibidem2,  quod  «  caro  Christi  est  caro 
Mariae  et  sumta  de  ea  »,  et  ideo  «  excipitur  a  generali  sententia 
de  Virgine  sumta  natura,  quoci  si  non  Mariae  congruit,  congruit 
tamen  Filio,  quem  genuit  »;  et  infra :  «  sicut  diversa  est  a 
natura,  ita  diversa  est  ab  usu,  per  quam  Deus  voluit  nasci  et 
carnis  substantiam  communicare  ».  Haec  ille. 

Ex  quibus  evidenter  propositum  potest  concludi,  quoniam 
iuxta  istam  regulam  illud,  quod  aliter  non  congrueret  Mariae, 
ponendum  est  convenire  propter  hoc,  quod  convenit  Filio,  quem 
genuit,  et  carni,  quae  caro  sua  est  et  in  qua  communicant 
ambo;  sed  certum  est,  quod  carni  Ghristi  congruit,  quod  nun- 
quam  fuerit  per  peccatum  infecta :  ergo  et  congruit  carni 
Mariae,  vel  sine  dubio  nihil  arguit  Augustinus  probando  per 
hanc  rationem,  quod  caro  Mariae  nunquam  debuit  incinerari. 

Adhuc,  Augustinus,  libro  V  Contra  lulianum  3,  dicit  de 
Ghristo,  «  quod  nullum  fecit  peccatum  maior  exsistens,  quia  non 
habuit  originale  peccatum  puer  existens.  Profecto  enim  peccatum 
maior  fecisset,  si  a  parentibus  habuisset  naturam4;  propterea 
nullus  est  hominum  praeter  ipsum,  qui  peccatum  non  fecerit 
grandioris  aetatis  accessu,  quia  nullus  est  hominum  praeter 
ipsurn,  qui  peccatum  non  habuerit  infantilis  aetatis  exortu». 
Haec  Augustinus. 

Ex  quo  colligitur,  quod  quicumque  peccatum  originale  ha- 
buerit,  accessu  grandioris  aetatis  peccatum  actuaie  commisit; 
sed  clarum  est,  quod  Virgo  nullum  actuale  peccatuin  commisit 


Ibid.  c.  5  et  8.  2  Ibid.  c.  5,  3  et   i, 

C.   15  n.  57.  4  Ed.  si  parvus  habuisset. 

Bernardo  *  attestante,  quod  «  decuit  reginam  virginum  absque 
omni  peccato  ducere  vitam  »:  igitur  ipsa  non  habuit  peccatum 
originale,  ut  videtur. 

Praeterea,  Augustinus  in  sermone  De  assumtione  2  dicit, 
quod  «  qui  cognovit  sensum  Bomini  et  qui  consiliarius  eius 
fuit*,  respondeat,  si  non  pertineat  ad  benignitatem  Domini  Ma- 
tris  servare  honorem,  qui  legem  solvere  non  venerat,  sed 
adimplere 4?  Lex  autem,  sicut  honorem  matris  praecipit 5,  ita 
inhonorationem  damnat  »;  et  concludit,  quod  «  qui  in  vita  prae 
ceteris  illam  sui  conceptus  gratia  honoravit,  pium  est  credere, 
eam  singulari  salvatione  et  speciali  gratia  honorasse».  Ex  quo 
colligitur,  quocl  Christus,  moralissimus  legislator,  praeceptum 
illud  de  honore  matris  impendendo  et  opprobio  evitando  tanto 
excellentius  circa  matrem  propriam  observavit,  quanto  prae  ce- 
teris  legem  non  solvit  quoad  moralia,  sed  implevit.  Omnem  ergo 
honorem  sibi  impendit  et  ab  inhonoratione  praecavit,  quem  im- 
pendere  potuit  salvo  honoris  sui  privilegio  singulari ;  sed  Vir- 
ginem  non  contraxisse  originale  peccatum  summe  honorificum 
est,  etiam  amplius,  quam  incineratam  non  fuisse  post  mortem;  et 
hoc  Christus  Virgini  dare  potuit  non  derogando  privilegio  lionoris 
sui,  tum  quia  adhuc  ipse  excellentior  est  in  sanctitate,  qui  nec  de 
iure  nec  de  facto  potuit  habuisse  originale  peccatum,  iuxta  illud 
Augustini,  Contra  Iulianum  libro  VG: «  Peccatumoriginale,quod 
per  concupiscentiam  carnis  transit,  in  carnem  Christi  transire 
non  potuit,  quam  non  per  concupiscentiam  Virgo  concepit  »; 
tum,  quia  maior  honor  est  Filio,  si  non  solum  ipse  a  peccato  sit 
immunis,  immo  et  Mater  ob  gratiam  et  reverentiam  sui,  iuxta 
illud  Anselmi  in  libro  II  Cur  Deus  homo,  capite  16  7:  «  Matris 
munditia  non  fuit  nisi  ab  illo,  qui  per  se  ipsuni  et  a  se  mundus 
fuit».  Igitur  hunc  honorem,quem  dare  sibi  potuit  absque  praeiu- 
dicio  sui,  si  non  contulerit,  non  apparet,  quomodo  mandatum  pro- 
prium  observaverit,  quemadmodum  etiam  Augustinus  ibidem  8 
arguit  contra  incinerationem. 


1  Epist.  174  n.  5.  ■  C.  5. 

3  Rom.  II,  34.  4  Matlh.  5,  17. 

5  Cfr.  e.  g.  Exod.  20,   12  et  21,   15  sqq. 

6  C.  15  n.  54. 

7  Migne,  P.  L.   158,  419.  8  Serm.  de  assumt.,  e.  6. 

Rursum,  ibidem  dicit  Augustinus1,  quod  ab  opprobrio  hu- 
manae  conditionis,  a  quo  Iesus  excipitur,  rationabile  est,  ut  Maria 
excipiatur;  sed  inter  opprobria  humanae  conditionis  maximum 
est  originale  peccatum,  cuius  virtute  omne  aliud  opprobrium 
famis,  sitis,  mortis,  incinerationis  et  vermis  derivatur,  iuxta  illud 
Augustini,  Contra  Iulianum,  libro  III 2 :  «  Nil  mali  vel  in  corpore 
vel  in  anima  est  in  homine  nisi  propter  primi  peccati  originale 
contagium  »:  ergo  ab  isto  opprobrio  potiori,  omne  aliud  oppro- 
brium  continente  et  inducente,  ipsam  praeservatam  fuisse  de- 
centissimum  et  congruum  videtur,  alias  videretur,  quod  gau- 
deret  gratis  in  opprobrio  Matris. 

Amplius,  in  praefato  sermone3  Augustinus  subdit,  quod,  «  si 
non  obviat  necdum  perspecta  auctoritas,  vere  credit,  quod  tanta 
sanctificatio  dignior  est  caelo  quam  terra;  quod  thronum  Dei 
et  tabernaculum  Christi  dignum  est  ibi  esse,  ubi  est  ipse; 
quod  tam  pretiosum  thesaurum  dignius  est  caelum  servare  quam 
terra;  quod  tantam  integritatem  merito  incorruptibilitas,  non 
putredinis  ulla  resolutio  sequitur  ».  Et  concludendo  subdit:  «  Illud 
ergo  sacratissimum  corpus,  de  quo  Christus  carnem  assumsit, 
escam  vermibus  traditum,  quia  assentire  non  valeo,  dicere  per- 
timesco  ».  Haec  ille. 

Ex  quo  evidenter  concluditur,  quod  pertimescendum  est 
sentire  de  illo  sacratissimo  corpore,  quod  vermibus  aut  corpo- 
ralibus  aliis  turpitudinibus  sit  subiectum ;  sed  certum  est,  quod 
spiritualis  turpitudo  peccati  est  maior  vilitas  quam  quaevis  cor- 
porea  turpitudo,  unde,  si  Filius  eligendum  offerret  Matri  inter 
istam  et  illam  turpitudinem,  non  dubito,  quod  Virgo  eligeret 
corrosionem  vermium  et  perpetuam  incinerationem  in  carne 
potius  quam  habuisse  odium  et  iram  Dei  ac  offensam  in  mente, 
quia  et  sic  constat  eligendum  esse  secundum  rectam  rationem, 
cum  peccatum  directe  obviet  caritati,  isti  vero  corporei  defe- 
ctus  non  obviant :  ergo  hoc  sentire  aut  dicere  de  Virgine  valde 
pertimescendum  est  secundum  Augustinum. 

Nec  obstat,  quod  Ioannem  evangelistam,  secundum  quod 
pie  creditur,  praeservavit  Christus  a  carnis  putrefactione,  sicut 
scriptum  est  Ioannis  ultimo4:  Sic  eum  volo  manere,  donec  ve- 


1  C.  5.  2  C.  5  n.  II. 

3  C.  6,  ubi  et  sequens  locus  habetur.  4  C.  21,  22. 

niam ;  et  tamen  constat,  quod  non  fuit  praeservatus  ab  incursu 
originalis  peccati.  Siquidein  hoc  non  obstat,  quia  nullus  perti- 
mescit  aut  horret  de  Ioanne  Evangelista  aliqua  sentire  turpia 
et,  indigna,  quod  tamen  de  Virgine  Augustinus  in  hoc  loco  se 
pertimescere  fatetur. 

Praeterea,  Augustinus,  Contra  quinque  haereses,  loquens 
contra  haeresem  tertiam  \  quae  est  Manichaeorum,  quaerit  ab 
haeretico  in  haec  verba:  «Stulte!  unde  sordes  in  Virgine  Ma- 
tre,  unde  sordes  in  domo,  ad  quam  fabricator  eius  venit,  ve- 
stemque,  quam  non  habebat,  induit  eamque,  sicut  invenit,  clau- 
sam  reliquit  »?  Et  paulo  supra  in  persona  Christi  sic  alloquitur 
Manichaeum:  «  Hanc,  quam  despicis,  Manichaee,  Mater  mea  est, 
sed  manu  est  fabricata  mea  ».  Haec  Augustinus. 

Ex  quo  evidenter  concluditur  propositum;  constat  enim, 
quod  nullus  prudens  artifex  fabricans  opus  ad  aliquem  certum 
finem  deducit  opus  primo  sub  opposito  et  repugnanti  illi  fini, 
si  tamen  possit  praeservare;  sed  clarum  est,  quod  Deus  fa- 
bricavit  Virginem  in  utero  materno  ad  istum  finem,  ut  ipse 
ex  ea  processu  temporis  conciperetur  et  nasceretur;  ut  hic  te- 
statur  Augustinus  et  II  De  baptismo  parvulorum  2  dicens,  quod 
Deus  «  Matrem,  quam  elegerat,  creavit,  et  de  qua  crearetur, 
elegit » :  igitur,  cum  conceptioni  Dei  repugnet  omne  pecca- 
tum  tam  originale  quain  actuale,  non  fuisset  prudentia  nec  di- 
vinae  sapientiae  congruum,  opus  istud  prius  includere  in  ori- 
ginale  peccatum,  praesertim,  cum  potuerit  praeservare,  nec  ap- 
pareat  ratio,  quare  hoc  noluisset  3,  quia  ex  hoc  non  accidit 
aliqua  excellentia  ipsi  Christo,  immo  magis  decrescit.  —  Et  con- 
firmatur  ratio  sensibili  exemplo,  quia  nullus  aedificans  ecclesiam, 
ut  ibi  corpus  Domini  consecrelur,  prius  procurat,  ipsain  infici 
aut  foedari  stercoribus,  spurcitiis  aut  turpitudinibus  quibus- 
cumque,  immo  praecavet,  quantum  potest. 

Iterum,  in  sermone  De  assumtione  4  arguit  Augustinus, 
quod  non  permisit  Christus,  corpus  Virginis  in-putredinem 
verti  per  talem  rationem :  «  Si  nullus,  inquit,  ecclesiasticorum 
dubitet  de  potestate   Christi,  quin  possit   Matrem   sine  corru- 


1  G.  5  n.  7 ;  ubi  esi  et  sequens  locus. 

2  C.  24  n.  38. 

3  Sess.  ronlinuat:  nam  non  accrescit  aliqua  excellentia.  4  C.  8. 

ptione  in  perpetuum  conservare,  cur  dubitandum  est  voluisse, 
quocl  attinet  ad  rnagnam  benignitatis  gratiam»?  Consimiliter  in 
proposito,  vel  sua  ratio  non  concludit,  vel  hic  evidenter  conclu- 
dit.  Nullus  enim  dubitat,  quin  potuerit  sanclificare  Virginem 
in  primo  instanti,  quo  fuit,  et  animam  eius  creare  cum  gratia, 
et  per  consequens,  ne  originale  contraheret,  praeservare,  ut  su- 
pra  ostensum  est  capitulo  tertio.  Si  igitur  potuit,  dic  mihi, 
quare  fuit  sic  irnpius  et  crudelis  et  carens  foedere  filiali,  quod 
hanc  benignitatem  et  miserieordiain  noluit  exhibere?  Non  enim 
valet,  si  diceres,  quod  suae  excellentiae  derogaret;  narn  sicut 
ostensum  est,  ipse  adhuc  sanctior  esset  quam  Virgo,  qui  de  iure  et 
de  facto  ac  de  natura  et  de  omni  iustitia  sanctus  esset;  Arirgo 
autein  de  facto  tantum,  non  de  iure;  iterum,  non  natura,  sed 
gratia,  nec  de  ulla  iustitia,  sed  misericordia  summa.  Nec  valet 
etiam,  si  dixeris,  quod  sibi  derogaret  in  quantum  redemptor, 
quia  non  derogaret,  immo  perficeret,  cum  iste  sit  modus  per- 
fectissiinus  redimendi,  nec  etiam  tollitur,  quin  mediatore  indi- 
guerit  Virgo  Maria;  sumine  enim  indiguit,  ut  servaretur,  sicut 
latro  intercessore  indiget  apud  iudicem,  ne  suspendalur,  et 
omnes  indigemus  Christo  mediatore,  ne  incidainus  in  bara- 
thruin  dainnationis  aeternae:  ergo,  si  non  derogat  Christo  in 
quantuni  Sanctus  sanctorum  nec  in  quantum  peccatorum  re- 
demptor  nec  in  quantum  mediator  Dei  et  hominum,  da  ratio- 
ne.m  tu,  qui  vis  quae  dicta  sunt  refragari,  quare  hoc  dignum 
non  fuit.  Unde  et  Augustinus  sub  his  verbis  concludit  in  eodem 
sermone  \  quod,  «  si  quis  refragari 2  his  eligit,  cum  dicere  non 
velit,  ista  Christum  non  posse,  proferat,  quare  non  conveniat 
velle,  ac  per  hoc  non  esse,  et  si  veraciter  consilium  Dei  nosse 
se  manifestaverit,  incipiam  ei  credere  super  his,  de  quibus 
tamen  non  aliter  praesumsi  sentire  ».  Et  inferius  3  subiungit 
loquens  ad  Christum:  «  Si  vera  sunt  quae  scripsi,  tibi  gratias 
ago,  Christe,  quia  de  sancta  Virgine,  Matre  tua,  nisi  quod 
pium  est  atque  dignum  visum  est,  sentire  non  potui».  Et  haec 
eadem  ego  dico  in  praesenti  quaesito. 

Item,  Augustinus,  Contra  quinque  haereses,  in  haeresi  ter- 
tia  4  introducit  Christum  sub  his  verbis  loquentem  de  Virgine: 


1  C.  9.  2  Codices  irrefragare. 

3  Loc.  cil.  _  4  C.  o  n.  7. 

«  Si  potui,  inquit,  inquinari,  cum  eam  facerem,  potui  in  ea  in- 
quinari,  cum  ex  ea  nascerer»;  secl  certum  est,  quod  Ghristus 
non  fuit  inquinatus  per  originale  peccatum,  cum  nasceretur  ex 
ea :  ergo  nec  Maria  inquinata  fuit,  cum  fieret  et  formaretur  ab  eo. 

Rursum,  Augustinus  in  quodam  sermone  De  nativitaie  Vir- 
ginis  l  dicit,  quod  summa  sapientia  Dei  nullam  in  massa  genera- 
tionis  humanae  viam  invenit,  per  quam,  ut  disposuerat,  in  mun- 
dum  veniens  eius  subveniret  luctuosae  perditioni,  donec  ad  il- 
lam,  de  qua  loquimur,  virginem  ventum  est.  Sed  haec,  mox  ut 
in  mundum  per  humanae  generationis  lineam  venit,  tanta  omnis 
boni  virtute  perfecte  resplenduit,  ut  eam  Dei  sapientia  vere  di- 
gnam  iudicaret,  ut  per  ipsam  in  hominem  veniens  non  tantum 
reatum  primorum  hominum,  sed  et  totius  mundi  peccata  de- 
leret.  Haec  ille. 

Ex  quo  evidenter  propositum  declaratur.  Gonstat  enim, 
quod  mox  et  statim  referuntur  ad  instans  secundum  Philoso- 
phum,  IV  Pliysicorum  2.  Gonstat  etiam,  quod  Augustinus  hic 
loquitur  de  adventu  in  uterum  per  lineam  humanae  genera- 
tionis,  tum  quia,  si  intelligeret  de  adventu  extra  uterum,  non 
esset  verum,  quod  dicit,  tunc  temporis  fuisse  iudicatam  dignam, 
ut  ex  ea  nasceretur  Ghristus,  nec  quod  tunc  primo  resplen- 
duerit  omni  bono,  quia  sanctificata  fuit  in  utero  secundum 
omnes.  Igitur  illud  statim  et  mox,  m  quo  resplenduit  et  electa 
fuit  ad  hunc  honorem,  ut  in  eam  Deus  veniret,  referri  debet 
aci  adventum  in  uterum  per  lineam  humanae  generationis; 
quare  secundum  Augustinum  in  instanti  plasmationis  resplen- 
duit  omni  bono,  et  per  consequens  non  habuit  originale. 

Praeterea  in  sermone  Be  assumtione  Virginis  3  Augusti- 
nus  dicit,  «  nullam  sequi  debere  corruptionis  aerumnam  Mariam, 
ut  sit  semper  incorrupta,  quam  tanta  perfudit  gratia ;  sit  inte- 
graliter  vivens  quae  omniurn  integram  perfectamque  genuit  vi- 
tam  ».  Et  ex  ista  ratione  concludit,  quod  fuit  assumta  cum 
corpore  nec  fuit  incinerata  dicens:  «  Laetare,  Maria  Virgo,  lae- 
titia  inenarrabili  in  anima  et  corpore,  in  proprio  Filio,  cum  pro- 


1  Cfr.  potius  Tract.  de  concept.  B.  M.  V.  (inter  opera  Anselmi),  P.  L.  159, 
308  sq. 

2  C.  13  (alias  19  vel  Summa  3  de  temp.  text.  127):  «  Modo  autem  dicitur, 
quod  est  propinquum  praesenli  nunc  »  etc.  3  C.  8. 

prio  Filio,  per  proprium  Filium,  de  qua,  quia  aliter  sentire  non 
audeo,  aliter  dicere  et  sentire  non  praesumo».  Haec  ille.  Guius 
ratio  vel  est  nullius  momenti  et  nihil  concludit  vel  in  proposito 
nostro  concludit.  Clarum  est  enim,  quod  plus  repugnat  illi,  quae 
omnem,  integram  perfectamque  genuit  vitam,  mors  mentis  quam 
carnis,  mors  criminis  quam  corporis,  quoniam  vita,  quam  ge- 
nuit,  non  fuit  corporalis,  sed  spiritualis,  scilicet  Christus,  qui  de 
se  ipso  ait:  Ego  sum  via,  veritas  et  vita,  Ioannis  14  l;  pec- 
catum  autem  est  mors  spiritualis  repugnans  et  contraria  huic 
vitae :  si  ergo  concludit  recte  et  veraciter  Augustinus,  quod  in- 
cineratio  corporalis  Virgini  inesse  non  debuit,  quia  genuit  vitam, 
multo  fortius  concludetur,  quod  nec  peccatum  originale,  quod 
est  mors  summe  contraria  illi  vitae. 

Amplius,  Augustinus  in  sermone  De  nativitate  eiusdem 
Virginis 2  dicit,  quod  puella  de  propagine  nata  Adae  et  de  pec- 
catrice  orta  propagine  subito  versa  vice  maledictionis  Evae  facta 
est  benedicta :  sed  hoc  vocabulum  subito  refertur  ad  instans  sicut 
mox  et  nunc  et  similia :  ergo  in  instanti,  in  quo  primo  fuit  bene- 
dicta  per  gratiam,  exstitit  non  maledicta  per  originale  peccatum. 
Et  confirmatur,  quia  indefinita  negativa  consuevit  aequipollere, 
etsi  non  logice,  tamen  secundum  communem  modum  loquendi, 
universali  negativae;  unde  ista:  diameter  non  est  commensu- 
rabilis  costae,  acquipollet  huic :  nullus  diameter  etc. ;  et  dicens, 
quod  columba  non  fuit  in  arca  Noe,  innuere  videtur,  quod  nulla. 
Similiter,  cum  angelus  maledictionem  Evae  in  benedictionem 
convertendo  Mariae  dixerit 3:  Ave,  «  id  est  sine  vae4  »,  indefi- 
nite,  debet  intelligi  generaliter  absque  vae  cuiuscumque  pec- 
cati:  originalis,  mortalis  et  venialis. 

Rursum,  quando  aliqua  duo  proferuntur  sub  dubio  et  sub 
conditione,  rationabile  videtur,  quod  proferens  aeque  dubium 
reputet  de  uno  sicut  de  altero  illorum  duorum ;  sed  Augustinus 
in  eodem  sermone  5  dicit  sub  dubio,  quod,  si  adhuc  in  beata  Vir- 
gine  aliquid  vel  peccati  originalis  vel  actualis  subrepserit,  ita 
mundatum  est  cor  ipsius,  quod  super  eam  Spiritus  Dei  requie- 

1  V.  6. 

2  Cfr.  pag.  64  not.  1. 

3  Luc.  I,  28. 

4  Petr.  Cellens.,  Serm.  24  in  annuntiat.  B.  M.  V.,  in  medio. 

5  Cfr.  loc.  cit.  not.  2. 

vit:  ergo  videtur,  quod  aeque  dubitaret  Augustinus  de  pec- 
cato  actuali  sicut  et  de  originali,  utrum  subrepsisset  in  Virgi- 
nem.  Clarum  est  autem,  quod  in  iibro  De  natura  et  gratia  l 
Augustinus  determinat,  quod  nunquam  actuale  peccatum  sub- 
repserit  in  eam:  ergo  idem  videtur  de  originali  sensisse. 

Praeterea,  nihil  est  de  beatissima  Domina  aestimandum, 
cuius  aestimatio  procul  pellat  inaestimabile  munus  gratiae 
sibi  collatae,  quae  gratia  nihil  aliud  est  quam  esse  Matrem  Dei, 
esse  principium  gratiae,  pacis  et  amicitiae  et  caritatis  divinae. 
Ait  enim  Auguslinus  in  sermone  De  assumtione  2,  quod  de 
Maria  credendum  non  videtur  3  nec  aestimabile  illud,  cuius 
aestimationem  procul  pellit  incomparabile  munus  gratiae,  quod 
me  dicere  multarum  consideratio  rerum  invitat  ».  Haec  Augu- 
stinus.  Sed  certum  est,  quod  maternitas  Dei,  causalitas  omnis 
gratiae,  principiatio  divinae  pacis,  caritatis  et  amicitiae  procul 
pellit  aestimationem  omnis  peccati;  inaestimabile  enim  est,  prin- 
cipium  amicitiae  4  esse  filiam  odii,  principium  caritatis  et  pacis 
esse  filiam  irae,  Matrem  Dei  esse  filiam  peccati :  igitur  haec 
omnia  esse  non  decuit  secundum  verba  Augustini. 

Hoc  idem  videtur  rationibus,  quae  innituntur  auctoritatibus 
Hieronymi,  Gregorii,  Ambrosii,  Anselmi  et  Bernardi. 

Ait  enim  Hieronymus  in  sermone  De  assumtione  beatae 
Virginis  5,  quod  «  non  est  dubium,  quin  totum  ad  gloriam  lau- 
dis  Christi  pertineat,  quidquid  genitrici  suae  impensum  fuerit 
ac  solemniter  exhibitum  »;  ex  quo  colligitur,  quod  omnis  honor 
impensus  Matri  redundat  in  Filiuni,  et  consimile  esse  videtur 
de  vituperio.  Cum  ergo  turpitudo  peccati  originalis  summe  re- 
pugnet  Filio,  non  videtur  bene  Christum  honorare  in  Matre, 
qui  ponit,  in  ea  originale  peccatum  fuisse. 

Praeterea,  Hieronymus  in  eodem  sermone  testatur  6,  quod 
«quidquid  humanis  dici  potest  verbis,  minus  est  a  laude  eius»; 
ex  quo  concluditur,  quod  quidquid  potest  humairis  mentibus  co- 


1  C.  36  n.  42.  2  C.  6  sq. 

3  Edii.  continuat:  consentibile,  quia  aestimationem. 
*  Sess.  caritatis  et  pacis  esse  fiiiam  irae. 

5  Vel  Epist.  9  ad  Paul.  et  Eustoch.  (inier  opera  Hieron.),  n.  L 

6  Ibid.  n.  5. 

gitari  et  verbis  hominis  explicari,  debet  Virgini  attribui,  dum 
tamen  non  deroget  honori  Filii  sui;  sed  in  nullo  laus  ista  de- 
rogat,  immo  sine  dubio,  ut  manifesto  videtur,  exaltat:  ergo  sibi 
debet  attribui. 

Praeterea,  ibidem  *  Hieronymus  extollendo  Virginem  dicit, 
quod  «  ceteris  per  partes  praestatur  gratia,  in  Maria  vero 
totius  se  gratiae  plenitudo  diffudit  » ;  et  ibidem  dicit,  quod 
gratia  Christi  plenissime  fuit  in  Maria,  ex  quo  patet,  quod 
Christus  plenissimam  gratiam  sibi  fecit;  sed  ad  plenitudinem 
gratiae  spectat,  quod  fuerit  immunis  ab  omni  originali,  veniali 
et  actuali :  ergo,  quantum  est  de  decentia,  sic  videtur  fuisse 
factum. 

Praeterea,  Ambrosius  super  Lucae  1 :  Missus  est  etc.  dicit 2, 
quod  «  maluit  Dominus  aliquos  de  suo  ortu  quam  de  Matris  suae 
pudore  dubitare  »,  nec  putavit  fidem  suam  Matris  iniuriis 
astruendam;  ex  quo  evidenter  apparet,  quod  etiam  in  sui  ho- 
noris  praeiudicium  aliqua  pertinentia  ad  decentiam  voluit  im- 
pendere  Matri.  Cum  igitur  absque  sui  iniuria  et  honoris  dero- 
gatione  omnimoda  istud  dare  potuerit,  ut  supra  3  dictum  est, 
concludi  videtur,  quod  secundum  omnem  decentiam  ita  fecit. 

Praeterea,  De  conceptu  virginali,  c.  18  dicit  Anselmus4, 
quod  «  decebat,  quod  illius  hominis  conceptio  de  matre  puris- 
sima  fieret,  nempe  decens  erat,  ut  ea  puritate,  qua  sub  Deo 
nequit  maior  intelligi,  Virgo  niteret,  cui  Deus  Pater  unicum 
Filium  suum,  quem  de  corde  suo  aequalem  sibi  genitum  tan- 
quam  se  ipsum  diligebat,  ita  daturum  disposuerat,  ut  natura- 
liter  esset  unus  idemque  communis  Dei  Patris  et  Virginis  Filius 
et  quam  sibi  Filius  Matrem  substantialiter  sibi  facere  eligebat, 
et  de  qua  Spiritus  sanctus  volebat  et  operaturus  erat,  ut  conci- 
peretur  et  nasceretur  ille,  de  quo  ipse  procedebat  ».  Ex  quo 
arguitur,  quod  virgo  Maria  obtinuit  summum  et  primum  gra- 
dum  puritatis  et  munditiae,  qui  possibilis  est  sub  Christo;  sed 
esse  mundum  in  infusione  animae  est  gradus  munditiae  possi- 
bilis,  ut  supra 5  capite  3  declaratur,  et  est  gradus  inferior  et  sub 
Christo  primus.  Cum  enim  plures  sint  gradus  puritatis,  primus 


1  Ibid.  n.  5. 

2  Exposil.  in  Luc,  II  n.  1.  3  Pag.  60. 
4  Migne,  P.  L.  158,  451.                                                                   6  Pag.  50, 

et  potissimus  est  esse  mundum  ab  omni  peccato,  et  de  iure  et 
de  facto  et  omnimode  et  a  se  ipso;  et  iste  competit  Christo; 
secundus  vero  est,  esse  immundum  de  iure,  mundum  tamen  de 
facto,  perpetuo  et  semper;  tertius  est,  fuisse  immundum  et  de 
iure  et  de  facto  aliquo  tempore,  sed  tamen  postea  fuisse  mun- 
datum  intra  maternum  uterum,  sicut  legimus  de  beato  Ioanne 
Baptista  *  et  de  Ieremia  2 ;  quartus  vero  est,  fuisse  immundum 
nec  mundatum,  nisi  extra  uterum  per  baptismum,  quales  sunt 
pueri  christiani ;  et  sic  descendendo  sunt  possibiles  multi,  gra- 
dus:  ergo,  si  Virgo  secundum  gradum  non  habuit,  scilicet 
perpetuam  munditiam  de  facto  et  immunitatem  ab  omni  pec- 
cato,  quamvis  non  de  iure,  vacuus  est  iste  gradus  secundusr 
nec  verum  est,  quod  dicit  Anselmus,  quod  «  habuit  eam  puri- 
tatem,  qua  sub  Deo  nequit  maior  intelligi  ».  Nec  obstat,  si  di- 
catur,  quod  nonest  alius  gradus  a  primo  iste,  qui  positus  est 
pro  secundo;  hoc  enim  est  evidenter  falsum;  potius  enim  est 
illud,  quod  est  de  iure  et  de  facto,  quam  illud,  quod  est  de 
facto  tantum. 

Adhuc,  rationabile  non  videtur,  quod  Deus  Pater  ad  hanc 
aequalitatem  aliquam  elegerit  in  matrem  sibi  aliquando  dis- 
plicibilem  et  oditarn,  ut  videlicet  unus  idemque  sit  communis 
Filius  illius  semel  oditae  et  sui  ipsius;  sed  secundum  Anselmum 
et  veritatem  ad  hunc  honorem  Mariam  elegit:  ergo  non  est  ra- 
tionabile,  quod  fuerit  unquam  odita ;  cui  enim  honorem  tantae 
aequalitatis  tribuit,  videtur  decentissimum,  quod  aeternam  mun- 
ditiam  ab  omni  peccato  concessit. 

Praeterea,  non  est  conveniens,  ut  videtur,  quod  Spiritus 
sanctus  permiserit,  quod  sui  principii  palatium  fuerit  aliquo 
vitio  sanctitati  repugnante  infectum  aut  aliquando  inquinatum; 
sed  virgo  Maria  fuit  electa,  ut  esset  quodam  modo  principium 
Spiritus  sancti,  in  quantum  est  principium  sui  principii,  Mater3 
Filii,  a  quo  Spiritus  ipse  procedit;  potest  enim  proprie  dici 
Mater  Spiratoris,  sicut  et  Mater  Greatoris:  ergo  non  videtur, 
quocl  ipsam  unquam  aliquo  vitio  originali  vel  alio  inquinari  per- 
miserit;  et  hoc  Anselmus  innuit  expresse  in  praedicta  auctoritate. 


1  Luc.  1,  15. 

2  ler.   I,  o. 

3  Pro  Mater  Ass.  scilicet. 

Praeterea,  non  videtur,  quod  ille  thalamus,  in  quo  operatus 
^est  immediate  Spiritus  sanctus,  ut  teneret  vim  formativae  virtu- 
tis,  fuerit  unquam  infectus,  rebellioni,  legi  membrorum  aut  alicui 
habituali  contagioni  subiectus;  sed  sic  est  de  Virgine,  ut  hic 
testatur  Anselmus,  et  recta  fides  habet :  ergo  idem  quod  prius. 

Praeterea,  in  Epistola  ad  episcopos  Angliae  dicit  idem  An- 
selmus  *,  quod  «  non  est  verus  amator  Virginis,  qui  celebrare 
respuit  festum  conceptionis  » ;  sed  si  fuisset  odita  et  filia  irae 
in  ipsa  conceptione,  non  videtur  adeo  congrue,  potissime  sub 
conceptionis  vocabulo,  celebrandum  hoc  festum :  ergo,  ut  vide- 
tur,  odium  non  contraxit. 

Nec  valet,  quod  aliqui  aequivocant  dicentes,  quod  non  sit 
festum  conceptionis,  sed  sanctificationis;  quia  Anselmus  non  lo- 
quitur  aequivoce,  nec  ecclesia  aequivocat.  Unde  etiam  Bernar- 
dus  2  arguit  contra  ecclesias  celebrantes  conceptionem,  contra 
quem  Anselmus  videtur  illam  epistolam  edidisse. 

Praeterea,  in  Epislola  ad  Lugdunenses  Bernardus  3  dicit, 
quod  «  ante  conceptionem  sanctificari  non  valuit,  quia  non 
potuit  ante  sancta  esse  quam  esse,  siquidem  non  erat,  an- 
tequam  conciperetur,  nec  simul  sanctificata  esse  potuit  et  con- 
cepta,  quia  inter  amplexus  maritales  sanctitas  immiscere  se  non 
potuit  conceptioni;  non  est  enim  societas  Spiritui  sancto  cum 
peccato.  Inter  amplexus  autem  maritales  quomodo  peccatum 
non  fuit,  ubi  libido  non  defuit»?  et  concludit  Bernardus :  «  Si 
igitur  ante  conceptum  sui  sanctificari  non  potuit,  quoniam  non 
erat,  sed  nec  in  ipso  quidem  conceptu  propter  peccatum,  quod 
inerat,  relinquitur,  ut  in  utero  sanctificationem  accepisse  cre- 
datur  ».  Haec  ille.  Ex  quo  apparet,  quod  fuit  eius  intentio,  quod 
in  illo  tunc  fuit  sanctificata,  in  quo  fieri  potuit;  et  quia  non  in- 
ter  amplexus  maritales,  quia  libido  inerat,  nec  ante,  pro  eo 
quod  non  erat,  sed  statim,  cum  potuit,  secundum  verba  eius, 
sed  supra  evidenter  probatum  est,  quod  potuit  in  instanti  infu- 
sionis  animae  sanctificari:  igitur  sua  fuit  intentio,  quod  in  illo 
instanti  mundata  est.  Et  sic  Bernardus  et  Anselmus  nullatenus 
contradicunt;  nam  Bernardus  aspicit  ad  conceptionem  seminis, 
quae  fit  inter  maritales  amplexus,  ubi  libido  non  defuit  etiam  in 


1  Supra  pag.  8  nota  2  cilatus. 

2  Epist.  174  (ad  Lugdunenses).  *  Ibid.  n.  7. 

conceptione  Mariae,  Anselmus  autem  aspicit  ad  punctum  anima- 
tionis.  Praeterea,  Bernardus  non  plus  dicit *,  nisi  quod  « ipsa 
exsistens  in  utero  sanctificationem  accepit,  qua,  excluso  peccato, 
sanctam  faceret  nativitatem,  non  conceptionem  ».  Cum  igitur 
ipse  hic  expresse  accipiat  conceptionem,  quae  fit  inter  ample- 
xus  maritales,  et  peccatum  vocet  libidinem  et  concupiscentiam 
actualem,  non  plus  est  de  intentione  sua,  nisi  quod  illa  libido 
exclus;i  est  et  suspensa,  ne  inficeret  Mariam  in  utero  exsisten- 
tem;  non  fuit  autem  exsistens  ante  animationem,  sed  in  hora 
animationis:  ergo  tunc  fuit  sanctificata  secundum  intentionem 
Bernardi,  ut  videtur,  praesertim,  cum  non  dicat,  quando  exsi- 
stens,  utrum  scilicet  in  primo  instanti  exsistentiae  vel  post  ali- 
quod  tempus. 

Amplius,  glossa  2  super  illud  Isaiae  11 3:  Egredietur  virga 
de  radice  Iesse  dicit,  quod  «  per  virgam  Maria  intelligitur,  cui 
nullus  frutex  adhaesit»:  ergo  secundum  hanc  glossam  nullus 
frutex,  nulla  propagatio  vitii  aut  peccati  videtur  fuisse  in  ea. 

Demum  super  illud  Ioannis  19  4:  Mulier,  ecce  fitius  tuus, 
dicit  glossa  5,  quod  Christus  «  docet,  ut  a  piis  filiis  cura  pa- 
rentibus  impendatur,  iuxta  illud  apostoli  6 :  Si  quis  curam 
suorum  non  habet,  fidem  negat».  Ex  quo  colligitur,  quod 
Christus  summam  curarn  habuit  de  Matre  sua  et  summe  eam 
diiexit,  immo  sua  dilectio  fuit  omnis  dilectionis  alterius  filialis 
exemplum,  regula,  metrum  et  mensura;  summo  autem  et 
maximo  contrarium  non  admiscetur,  ut  summe  calido  non  ad- 
miscetur  frigus  nec  summe  albo  nigredo :  igitur  dilectioni,  qua 
Christus  amavit  Virginem,  nunquam  se  ira  vel  odium  miscue- 
runt:  ergo  nunquam  fuit  odita  a  Christo  nec  detestabilis  sibi 
pro  quovis  nunc  vel  instanti;  sed  si  fuisset  concepta  in  Dei 
odio,  Filius  teneretur  ipsam  odire  pro  illo  tunc  et  detestari: 
igitur  conveniens  non  exstitit,  quod  unquam  fuerit  vas  iracun- 
diae  Dei. 

Ea  vero,  quae  in  praesenti  capitulo  vel  de  facto  vel  de  de- 
bito  vel  aequipollentibus  sunt  conclusa,  ad  eam  tantum  conve- 


1  Ibid.  n.  7. 

2  Ordinaria  apud  Lyranum  in  hunc  locum. 

3  V.  1.  *  V.  26. 

6  Scilicet  ordinaria  apud  Lyranum.  6  1  Tim.  5,  8. 

nientiam  referenda  sunt,  qua  nec  clebitum  simpliciter  nec  factum 
praecise  intelligatur  inferri,  sed  tantummodo  congruentia  potior 
et  decentia  maior. 

In  quo  ipsum  capitulum  terminetur. 

Capitulum  V. 

In  quo  ostenditur,  quod  absque  fidei  pericuto  potest  teneri, 
quod  Deus  eam  praeservavit  de  facto ;  nec  una  pars 
vel  alia  est  de  necessitate  fidei,  donec  per  ecctesiam  de- 
terminatum  fuerit,  quid  tenendum. 

Gonsequens  est  ergo  ad  praedicta,  ut  quid  de  facto  fuerit,  in- 
quiratur.  Et  quia  nullus  novit  sensum  Domini  nec  consitiarius 
eius  fuit  l9  et  iudicia  Dei  abyssus  mutta  2  sint,  apostolo  excla- 
mante  ad  Romanos  11  3:  0  attitudo  divitiarum,  sapientiae  et 
scientiae  Dei,  quam  incomprehensibitia  sunt  iudicia  eius  et 
investigabiles  viae  eiusl  merito  asseverare  hoc  vel  illud  certi- 
tudinaliter  temerarium  est  censendum.  Ex  quo  restat,  quod  te- 
neri  potest  pars  ista  vel  illa  iuxta  devotionem  opinantis  illud 
vel  aliter,  donec  per  romanam  ecclesiam  fuerit  definitum;  quod 
indubitanter  apparet  ex  multis.  Ait  enim  Bernardus  in  flne  Epi- 
stolae  ad  Lugdunenses  4,  cum  tractasset  de  ista  materia  et  con- 
clusisset  Lugdunensibus,  ne  festum  conceptionis  Virginis  cele- 
brarent,  in  haec  verba :  «  Quae  autem  dixi,  absque  praeiudicio 
sane  dicta  sint  sanius  sapientis.  Romanae  praesertim  eccle- 
siae  auctoritati  atque  examini  totum  hoc,  sicut  el  cetera,  quae 
huiusmodi  sunt,  universa  reservo;  ipsius,  si  quid  aliter  sapio, 
paratus  iudicio  emendare  ».  Haec  Bernardus.  Nunc  autem  cer- 
tum  est,  quod  in  illis,  quae  determinata  sunt  ut  credenda  et 
quae  sunt  de  necessitate  fidei,  nec  dubia  aut  incerta,  non  ha- 
bent  locum  verba  praedicta :  ergo  qui  dicit,  oppositum  esse 
praedicationem  ecclesiae  orthodoxae  aut  certam  conclusionem 
sanctorum,  et  non  opinionem,  de  plano  contradicit  beato  Ber- 
nardo,  qui  tamen  pro  illa  conclusione  plura  verba  dixit  quam 
sanctorum  aliquis  et  amplius  expressit.  Quin  immo,  cum  «  du- 


1  Rom.  II,  34.  2  Ps.  35,  6. 

3  V.  33.  4  Num.  9. 

bius  in  fide  infidelis  sit  »,  ut  probatur  Extra,  De  haeret. 
c.  1  l,  ita  quod  revocans  in  dubium  ea,  quae  determinata  sunt 
in  fide,  infidelis  merito  sit  censendus,  aperte  convincitur,  erro- 
rem  imponere  Bernardo,  quicumque  asserit,  fbre  determinatum 
in  fide,  quod  Virgo  originale  contraxit. 

Praeterea  clarum  est,  quod  ad  dominum  papam,  cardina- 
les  et  ecclesiam  romanam  spectat  errores  in  fide  cognitos  re- 
vocare  2,  et  si,  «  cum  possint,  non  revocant,  se  ipsos  errare  de- 
monstrant  »,  ut  probatur  expresse  Extra,  De  haeret.  c. :  Qui 
alios  3  et  83  d.  4:  Error  etc,  Consentire ;  «  error  enim,  cui 
non  resistitur,  approbatur ».  Secl  clarum  est,  quod  dominus 
papa  et  cardinales  et  romana  ecclesia  sciverunt  diu  et  notorie 
cognoverunt,  quod  ecclesia  anglicana  et  Normanniae  et  univer- 
sitas  studii  Parisiensis  ac  multae  ecclesiae,  quae  subsunt  do- 
mino  papae,  celebrant  festum  conceptionis,  et  quod  multi  do- 
ctores  solemnes  praedicaverunt  Parisius  et  in  Anglia  et  prae- 
dicant  singulis  annis,  quod  Virgo  Maria  non  contraxit  ori- 
ginale,  odium  et  iram  Dei,  quod  etiam  nonnulli  vel  in  suis 
scriptis  communibus  reliquerunt,  utpote  magister  Ioannes  Scotus 
et  Guilelmus  dictus  Guarro  5  in  suis  scriptis  super  tertium  sen- 
tentiarum.  Si  igitur  boc  est  erroneum  aut  periculosum  in  fide, 
romana  ecclesia,  cardinales  ac  papa,  immo  et  universalis  ec- 
elesia  in  sustinendo  ista  erroneam  se  demonstrat.  Ex  quo  con- 
cluditur,  quod  dicens,  conclusionem  istam  erroneam  esse  aut 
periculosam  in  fide,  imponit  romanae  ecclesiae  crimen  erroris, 
quae  tamen  errare  non  potest;  et  ideo  magis  talis  erroneus  est 
censendus,  ut  probatur  24  q.  2:  A  recta6;  et  talis  est  ab  unitate 
ecclesiae  divisus  iuxta  illud  capitulum  Denique  7  q.  \  7.  Amplius, 
ad  solum  romanum  pontificem  spectat  ea,  quae  dubia  sunt  in 
fide,  et  circa  ea,  quae  scholasticorum  opiniones  sunt,  definire,  ut 
probatur  Exira,  De  baptismo  et  eius  effectu,  capitulo  Maiores*, 


1  C.  I  de  haeret.  X  V,  7. 

2  Sess.  revocare. 

3  G.  2  de  haeret.  X  V,  7. 

4  C.  3  D.  83  et  5. 

5  Ed.  addit:  Qui  fuit  magisler  loannis  Scoti.  Erf.  Guilelmus  Scolus. 

6  Potius  q.   I;  c.  9  C.  XXIV  q.  1. 

7  C.  9  C.  VII  q.   I. 

8  C.  3  de  baptismo  et  eius  effeclu,  X  III,  42. 

in  principio,  et  24  q.  I1:  Quoties  et  17  d. 2:  Huic  (soli)  sedi. 
Et  in  tantum  hoc  privilegium  est  proprium  soli  romano  ponti- 
fici,  quod  expresse  «  in  haeresim  prolabitur  quicumque  ab  eo 
illud  auferre  conatur  »,  ut  probatur  22  d. 3:  Ornnes.  Sed  clarum 
est,  quod  apud  scholasticos  diversae  sunt  opiniones  de  ista  quae- 
stione,  ut  patet  per  doctores,  qui  in  scriptis  suis,  sive  istam 
partem  sive  illam  teneant,  semper  tamen  ambas  recitant  opi- 
niones  et  neutram  dicunt  erroneam,  quamvis  unus  approbet 
tanquam  meliorem  et  tutiorem  istam,  alius  vero  illam;  et  sic 
facit  dominus  frater  Bonaventura,  qui  fuit  cardinalis  episcopus 
Albanensis,  in  suo  scripto  super  III  librum  sententiarum  4  et  duo 
supradicti  doctores :  ergo  quicumque  in  publico  praesumit  asse- 
rere  hanc  partem  vel  illam  esse  erroneam  vel  hanc  partem  esse 
determinatam  et  certam  aut  aliquid  aequipollens,  aufert  summo 
pontiflci  et  usurpat  privilegium  proprium  ecclesiae  romanae;  et 
per  consequens  non  apparet,  quomodo  mundus  sit  ab  errore. 

Praeterea,  illud  potest  licite  opinari  absque  omni  periculo 
fidei  et  erroris,  quod  tenuerunt  viri  sancti  doctores;  sed  An- 
selmus  in  libro,  quem  fecit  de  ista  materia  5 ;  Richardus  de  S. 
Victore  in  sermone  De  conceptu  beatae  Virginis,  et  Alexander 
Nequam  exponens  pro  ista  materia  illud  verbum:  Tota  pulchra 
es,  amica  mea,  et  macula  non  est  in  te,  Robertus  etiam,  ma- 
gister  in  theologia,  Lincolniensis  episcopus,  et  plures  alii  tenue- 
runt,  quod  Maria  fuit  ab  originali  peccato  praeservata  de  facto : 
ergo  istud  sine  periculo  potest  teneri. 

Praeterea,  omnes  ecclesiae  anglicanae  et  gallicanae,  quae 
celebrant  festum  conceptionis,  cantant  in  oratione,  antiphonis 
et  responsoriis 6  verba,  quae  non  possunt  salvari,  nisi  Virgo 
Maria  ab  originali  fuerit  praeservata,  ut  estillud:  «  Cordis  ac 
vocis  iubilo,  laudes  pangamus  Domino,  cuius  Matris  conceptio, 
mundum  perfudit  gaudio  »,  et  illud:  «  Da  nobis  quaesumus, 
conceptionis  eius  digne  solemnia  venerari. »,  et  illud:  «  Con- 
ceptum  quoque  pie  solemnizate  »,  et  illud:  «  Celebris  dies  co- 


1  C.   12  C.  XXIV  q.   t.  2  C.  3  D.   17. 

3  C.   I   D.  22.  4  D.  3  p.  I  a.   I   q.  2. 

5  Cfr.  supra  pag.  6  n.  3. 

6  Officium  illud  in  mullis  invenitur  manuscriptis  saec.  XII  el  sq.;  cfr.  Blume 
et  Dreves,  Annlecta  hymnica  medii  aevi,  t.  V  pag.  47  sq. 

litur,  in  quo  Yirgo  concipitur  »,  et  illud:  «  Conceptus  hodiernus 
Mariae  virginis  venenum  tersit,  nexum  solvit  vetustae  ori- 
ginis  »,  et  illud:  «0  veneranda  series  et  beata  progenies,  unde 
surgit  ut  aurora  Maria,  virgo  decora  ».  Haec  siquidem  et  alia, 
quae  illa  die  cantantur  in  ecclesiis  valde  solemnibus,  nullatenus 
essent  vera,  si  Virgo  fuisset  in  originali  concepta.  Quomodo  enim 
verum  esset,  quod  eius  conceptus  abstergeret  venenum  originis 
vetustae  aut  consurgeret  ut  aurora?  Clarum  est  quod  non,  nisi 
luce  gratiae  esset  perfusa:ergo  non  est  temere  definienda  sen- 
tentia  opposita,  quin  immo  qui  definiunt  in  magnam  partem 
ecclesiae  et  totius  christianitatis  impingunt. 

Amplius,  illa  sola  censenda  sunt  fore  determinata  in  fide, 
quae  definita  sunt  explicite  per  ecclesiam  esse  tenenda  pro  fide, 
ut  probatur  24  q.  1  c.  7 * :  Haec  est  fides,  et  capite  2:  Quoniam; 
nunc  autem  in  nullo  symbolo  aut  concilio  aut  determinatione 
ecclesiastica  quacumque  haec  quaestio  determinata  reperitur: 
ergo  neutra  pars  est  definita,  immo  quaelibet  pars  sane  potest 
teneri. 

Nec  obstat,  quod  ab  aliquibus  dicitur  sanctorum  dicta 
fuisse  in  quodam  concilio  confirmata,  ut  probatur  15  d.  c.  3: 
Sancta ;  ibi  enim  sancta  synodus  confirmat  dicta  sanctorum 
Augustini,  Hieronymi  et  aliorum,  quos  enumerat;  quatuor 
autem  concilia  recipienda  sunt  a  cunctis  catholicis  sicut  qua- 
tuor  evangelia,  secundum  quod  dicitur  in  eadem  d.  4  c. : 
Sicut  sancta.  Et  ita  videretur  haec  opinio  tanquam  certa  con- 
clusio  et  praedicatio  fidei  per  ecclesiam  et  concilia  confirmata 
et  definita,  scilicet  quod  Maria  originale  contraxit,  propter  hoc, 
quod  dicta  sanctorum  ita  definiunt  et  docent.  Hoc  siquidem 
non  obstat  propter  tria :  primo  quidem,  quia  esto,  quod  san- 
ctorum  dicta  confirmata  sint  per  concilia,  nihilominus  omnia 
dicta  sanctorum  non  sunt  tenenda  pro  fide  aut  praedicatione 
ecclesiae  orthodoxae,  tum  quia  contradictoria  oporteret  tenere 
pro  fide,  cum  Augustinus  dicat 5,  quod  Petrus  erat  vere  re- 
prehensibilis  in  observando  legalia,   et   Paulus   ipsum  iuste  et 


1  Polius  c.   14  C.  XXIV  q.   I. 

2  C.  25  C.  XXIV  q.   I. 

3  C.  3  D.   15.  4  C.  2. 
5  E.  g.  Epist.  82  (alias  19),  c.  3  n.  24  et  XIX  Contra  Faust.  Manich ,  c.  17. 

rationabiliter  reprehendit l,  ad  Galatas  2  2;  Hieronymus  3  vero 
dicit,  Petrum  non  fuisse  reprehensibilem,  sed  Paulum  peccasse 
et  praesumtuose  egisse  principem  apostolorum  reprehendendo. 
Hieronymus  4  etiam  dicit,  quod  per  matrimonia  contracta  ante 
baptismum  non  contrahitur  bigamia,  et  Augustinus 5  deter- 
minat  totum  oppositum,  ut  patet  26  d.  c.  1 6  et  c:  Acutius; 
et  in  pluribus  aliis  sancti  doctores  ad  invicem  contradicunt, 
tum  etiam,  quia  multa  absurda  ecclesia  conflrmasset,  quae  ho- 
die  non  tenent  doctores,  ut  quod  angeli  sint  corporei  et  ani- 
malia  aerea,  ut  frequenter  dicit  Augustinus  7,  tum  quia  in  De- 
cretis  per  totum  probatur  auctoritatibus  multis,  quod  dicta  san- 
ctorum  possunt  impugnari  et  etiam  improbari,  si  videatur  ve- 
ritas  aliter  se  habere,  et  evidenter  hoc  determinat  Augustinus 
in  c. :  Ego  solis  d.  9  8 ;  quod  utique  verum  non  esset,  si  omnia 
dicta  sanctorum  essent  determinationes  ecclesiae  et  praedica- 
tiones  fidei  orthodoxae.  Ad  hoc  igitur  in  sacris  conciliis  dicta 
sanctorum  per  ecclesiam  sunt  recepta,  ut  ad  differentiam  apo- 
cryphorum  et  haereticorum  librorum  in  ecclesia  a  catholicis 
secure  legantur;  et  hic  est  intellectus  15  d.  in  Decretis.  Se- 
cundo  vero  non  obstat,  quia  dicta  sanctorum  sunt  pro  utra- 
que  parte  in  ista  conclusione,  sicut  supra  9  ostensum  est  multis 
viis;  propter  quod  adhuc  remanet  dubia  sequendo  sententiam 
eornm  nec  certa  conclusio  aut  praedicatio  orthodoxa;  tertio 
quoque,  quia  dicta  sanctorum  in  nullo  obviant  isti  positioni, 
quae  dicit,  quod  beata  Virgo  exstitit  praeservata  in  hora  infu- 
sionis  animae  a  peccato  originali. 

Ad  cuius  evidentiam  considerandum  est,  quod  omnia  dicta 
sanctorum  loquentium  in  hac  materia  reducuntur  ad  duos  mo- 
dos:  quia  vel  loquuntur  in  genere  de  omni  homine,  quod  con- 
trahit  originale  peccatum,  vel  loquuntur  in  speciali  de  virgine 
Maria;  illa  ergo,  quae  loquuntur  in  genere,  nihil  omnino  con- 
cludunt  in  Virgine,  quod  apparet  ex  multis:  primo  quidem,  quia 


1  I  Comment.  in  Epist.  ad  Gal.,  n.   1 5.  2  V.   1 1 . 

3  Epist.  112  (alias  89),  n.  9. 

4  Epist.  69  (alias  83),  n.  3. 

5  De  bono  conivgali,  c.  18  n.  21.  6  C.  1   et  2  D.  XXVI. 

7  E.  g.  IX  De  civ.  Dei,  c.   13  n.  2  sq.  et  I.  XII  c.  23  n.   I. 

8  C.  5  D.  IX.  —  August.,  Epist.  82  (alias  19),  c.   I   n.  3. 

9  Pag.  73. 

supra  x  nos  docuit  Augustinus,  quod  « excipienda  est  Maria 
a  regulis  generalibus,  ubi  non  congruit  sanctitati  ipsius  et 
singulari  gratiae  sibi  factae  de  maternitate  et  susceptione 
Filii  Dei  » ;  secundo  vero,  quia  necessario  eam  oportet  excipi 
ab  illa  regula  2:  Omnes  quidem  resurgemus ;  quoniam,  ut  pie 
credit  ecclesia,  iam  surrexit,  et  ab  illa3:  Omnis  homo  men- 
dax,  et  ab  illa  4:  Omnes  declinaverunt,  simul  inutiles  facti 
sunt;  sepulchrum  palens  est  guttur  eorum,  linguis  suis  do- 
lose  agebant,  et  ab  illa  5 :  Cinis  es,  et  in  cinerem  reverteris, 
et  ab  illa,  quam  ponit  Augustinus,  II  De  baptismo  pai^vulorum  6, 
quod  omnes,  quotquot  fuerunt  vel  sunt  vel  erunt,  pro  quoti- 
dianis  defectibus  indigent  dicere  orationem  dominicam:  dimitte 
nobis  debita  nostra.  Cum  igitur  istae  regulae  generales  nihil 
arguant  in  Maria,  nulla  ratione  videtur,  quod  debeant  contra 
eam  concludere  auctoritates,  quae  in  generali  de  omnibus  lo- 
quuntur  pro  peccato  originali. 

Dicta  vero  sanctorum,  quae  loquuntur  de  ipsa  in  speciali, 
utique  ad  intentionem  suam  verum  dicunt;  nam  ipsa  in  con- 
ceptione  seminis  concepta  fuit  in  peccato;  nam  libido  est  illud 
peccatum,  in  quo  mater  eam  concepit  et  pater  genuit.  Quod 
enim  libido  et  actualis  rebellio  peccatum  sit,  in  quo  omnis 
homo  sic  genitus  dicitur  concipi,  potest  declarari  ex  multis: 
primo  quidem,  quia  7  dicit  Ambrosius,  super  Psalmum  8,  et  re- 
citat  Augustinus  9,  I  libro  Contra  Iulianum:  « In  iniquitate  con- 
cipimur;  nec  enim  conceptus  exsors  est  iniquitatis,  quoniam  et 
parentes  non  carent  lapsu  »;  et  infra:  «  Concipimur  in  peccato,  in 
labe  parentum  et  in  delictis  eorum  nascimur;  sed  et  ipse  partus 
habet  contagia  sua;  materni  enim  dies  conceptus  sine  peccato 
non  sunt  ».  Secundo  vero,  quia  dicit  Augustinus  10  exponens 
illud  Psalmi :  In  iniquitatibus  conceptus  sum,  et  in  peccatis 
concepit  me  mater  mea,  quod  in  peccatis  libidinis,  id  est  in  con- 
cupiscentia,  quae  peccatum  est,  conceperat  eum  maier.  Tertio 
quoque,  quia  Gregorius,  XI  Moralium  "   in  fine,  exponendo 


1  Pag.  58  nota  5.  2  I  Cor.  15,  51. 

3  Ps.   115,  2.  4  Ps.  13,  3. 

5  Gen.  3,  19.  6  C.  3  n.  3  et  c.  4  n.  4. 

7  Apologia  David,  c.  II  n.  56.  8  Ps.  50,  6. 

9  C.  3  n.  10. 

10  Cfr.  Enarrat.  in  Ps.  SO,  n.  10.  "  C.  52  n.  70. 

illud  verbum  ] :  Quis  potesl  facere  mundum  de  immundo  con- 
ceptum  semine?  Nonne  tu,  qui  sotus  es?  dicit,  quod  «  homo 
habet  immunditias,  quas  nimirum  traxit  ab  origine.  Ipsa  quippe 
propter  delectationem  carnis  conceptio  immunda  est»;  et  con- 
cludit,  quod  «  solus  Ghristus  in  carne  sua  vere  mundus  exsti- 
tit,  qui  per  carnalem  delectationem  non  venit  ».  Quarto  vero, 
quia  Bernardus  expresse  vocat  peccatum,  in  quo  mater  conci- 
pit,  libidinem  in  Epistota  ad  Lugdunenses,  cum  dicit 2:  «  inter 
amplexus  maritales  quomodo  peccatum  non  fuit,  ubi  libido  non 
defuit  »?  Quinto  quoque,  quia  Anselmus,  II  Cur  Deus  homo 3,  red- 
dens  rationem,  quare  Ghristi  conceptio  sine  peccato  fuit,  dicit, 
quod  «  illius  hominis  conceptio  munda  fuit  absque  carnalis  dele- 
ctationis  peccato  ».  Sexto  vero  idem  apparet  rationibus,  tum  quia 
concupiscentia  habitualis  est  peccatum  originale,  ut  expresse 
dicit  Augustinus  ubique  per  totum  librum  Contra  Iulianum  4; 
unde  dicit  libro  III 5,  quod  «  concupiscentia  malum  est,  quo  malo 
bene  utitur  coniugatus  »,  et  «  transit  reatus  per  baptismum,  sed 
remanet  actus  per  oppositum  ad  peccata  actualia,  in  quibus 
transit  actus  et  remanet  reatus  6  » ;  et  in  VI  libro  concludit  7, 
quod  «  concupiscentia  est  qualitas  mala  ingenita  homini,  quam 
dico  vitium,  quo  caro  concupiscit  adversus  spiritum 8,  quod  ma- 
lum  per  se  ipsum  tam  magnum  est,  ut  ad  hominis  damnationem 
atque  ad  regni  Dei  separationem  sufficiat,  nisi  remedio  regenera- 
tionis  pellatur  ».  Gum  igitur  actus  mali  habitus  utique  malus  sit, 
manifeste  apparet,  quod  actualis  concupiscentia,  quae  est  inter 
amplexus  maritales,  est  actus  vitiosus  et  malus;  tum  etiam, 
quia  de  actuali  rebellione,  esto,  quod  homo  non  consentiat,  confi- 
tetur  quasi  de  vitio  turpi  ac  peccato;  et  universaliter  haec  est 
intentio 9  Augustini,  Contra  Iulianum,  Iuliano  defendente  con- 
cupiscentiam  actualem  et  libidinem  tanquam  bonam  et  imponens 
Augustino,  quod  esset  Manichaeus,  pro  eo  quod  dicebat 10  illam 
vitiosam   et   malam.   Sed  non  obstante  haeresi  Iuliani   dicen- 


1  lob  14,  4.  2  Epist.   174  n.  7. 

3  G.  16.  4  E.  g.  1.  11  c.  3  n.  5  et  1.  V  c.  3  n.  10. 

5  E.  g.  c.  24  n.  54  et  c.  26  n.  66. 

6  VI  Contra  lulian.,  c.  19  n.  60  et  I  De  nuptiis  et  concup.,  n.  29  sq. 

7  C.   18  n.  55.  8  Gal.  5,   17, 

9  Sess.  et  ed.  contentio. 

10  Lib.  I  Contra  lulian.,  c.  2  n.  4  et  c.  3  n.  5. 

dum  est,  quod  etiam  vir  et  uxor  semen  l  generant  et  con- 
cipiunt  in  peccato,  hoc  est  in  libidine  et  vitiosa  concupiscentia 
actuali.  Nec  obstat  huic,  quod  actus  matrimonialis  meritorius 
est  et  sine  omni  peccato  personarum;  stant  enim  simul  vitium 
naturae  et  meritum  personae,  sicut  apparet  in  patiente  stimulos 
carnis  cum  displicentia  et  sine  consensu;  unde  vir  et  uxor  me- 
rentur  utendo  rnalo  concupiscentiae  et  peccato  naturae  ad  bonum 
prolis  generandae.  Nec  etiam  obstat,  quod  semen  non  est  su- 
sceptivum  peccati;  hoc  utique  verum  est;  sed  natura  parentum 
ipsa  est  susceptiva  libidinis  et  peccati,  in  quo.  fit  conceptio  se- 
minis.  Haec  autem  libido  appellatur  originale  peccatum  re- 
spectu  prolis  causaliter,  quoniam  ex  ipsa  transcribitur  habitualis 
concupiscentia  et  similis  turpitudo  in  prole,  nisi  divina  po- 
tentia  gratuito  praeservetur. 

Dicta  erga  sanctorum  ad  hanc  intentionem  currunt  de  plano, 
quod  virgo  Maria,  immo  et  omnis,  qui  per  concubitum  maris 
et  feminae  generatur,  concipitur  in  peccato,  quia  in  libidine, 
loquendo  de  seminis  conceptione;  quod  autem  ipsa  iram  inde 
contraxerit  quantum  ad  animam  et  concupiscentiam  quoad  car- 
nem,  nullus  unquam  testatur. 

Et  ut  in  speciali  per  auctoritates  singulas  in  sequentibus 
discurratur,  in  hoc  praesens  capitulum  terminetur. 

Capitulum  VI. 

In  quo  .solvuntur  auctoritates  et  rationes 
in  primo  capituto  inductae. 

Ultimo  igitur  solvendae  sunt  auctoritates  et  rationes  supra 
in  primo  capitulo  introductae;  quinimmo  ostendendum  est,  quod 
ad  aliam  intentionem  non  currunt,  nisi  ad  illam,  qua  conce- 
ditur,  Virginem  fuisse  conceptione  seminis  in  originali  conceptam. 

1.  Ad  1  enim  dicendum  est,  quod  auctoritas  illa  apostoli 
dicentis,  quod  non  esl  distinctio,  qttin  omnes  peccaverint  et 
egeant  gratia  Dei,  intelligenda  est,  quod  omnes  utique  pec- 
caverunt  de  iure  et  quantum  est  ex  natura,  excepto  Ghristo; 
de  facto  autem  omnes  peccaverunt,  excepta  Maria,  quae  prae- 


1  Ass.  simul;  ed.  foetum. 

servata  est  ob  reverentiam   Christi,  et  nihilominus   ipsa  eguit 
gratia  Dei,  iinmo  plus  indiguit,  ut  superius  dicebatur. 

2.  Ad  2  dicendum,  quod  per  unum  hominem,  in  quo 
omnes  peccaverunt,  intravit  peccatum  in  omnibus  quidem  et 
de  iure  et  de  facto;  in  sola  autem  Virgine  de  iure,  non  de  facto, 
dilecto  Filio  suo  ipsam  misericorditer  praeservante  et  redimente, 
sicut  decebat. 

3.  Ad  3  dicendum,  quod  in  tot  diffudit  se  peccatum  Adae 
de  facto  vel  de  iure,  in  quot  iustificatio  Christi,  qui  alios  libe- 
ravit  post  contractum  peccatum  de  facto;  Virginem  vero  Ma- 
trem,  ne  incideret  in  ipsum  de  facto,  praeservavit. 

4.  Ad  4  dicendum,  quod  illa  auctoritas:  Conclusit  Deus 
omnia  sub  peccato,  loquitur  expresse  de  peccato  actuali,  a  qua 
tamen  generalitate  nullus  fidelis  dubitat  exceptam  esse  Mariam; 
ex  quo  apparet,  quod  regulae  generales  nihil  concludunt  in 
ista  materia. 

5.  Ad  5  dicendum,  quod  notanter  apostolus  dicit:  Eramus 
natura  filii  irae,  ut  innueret,  quod  absque  omni  indecentia 
aliquis  esse  poterat  filius  divinae  amicitiae  de  gratia;  unde  et 
Maria  fuit  filia  irae,  quantum  est  ex  natura,  sed  praeservata 
ab  ira  de  gratia  speciali. 

6.  Acl  6  dicendum,  quod  illa  regula  generalis:  Omnes  decli- 
naverunt,  simul  inutiles  facti  sunt,  cum  loquatur  de  peccato 
actuali,  expresse  confirmat,  quod  regulae  generales  locum  sibi 
non  vindicant  in  Maria;  unde  in  fine  dicit:  Non  est  timor  Dei 
ante  oculos  eorum,  quod  nullo  modo  potest  Virgini  convenire. 

7.  Ad  7  clicendum,  quod  illucl  verbum:  In  iniquitatibus 
conceptus  sum,  et  in  peccatis  concepit  me  mater  mea,  aperte 
loquitur  de  conceptione  seminis  et  de  peccato  libidinis  et  im- 
mundae  conceptionis,  in  qua  utique  Anna  et  Ioachim  Virginem 
genuerunt;  non  tamen  ex  hoc  sequitur,  quod  in  hora  anima- 
tionis  contraxerit  labem  concupiscentiae  quoad  carnem  nec  iram 
Dei  aut  odium  quantum  ad  animam,  quin  Deus  potuerit  eam  de- 
center,  si  voluerit,  praeservare. 

8.  Ad  8  dicendum,  quod  glossa  dicit,  verbum  illud:  Virum 
de  mille  unum  reperi,  de  mulieribus  non  inveni,  intelligen- 
dum  est  de  peccato  actuali;  unde  loquitur  de  labilitate  et  insta- 
bilitate  mulierum  et  pronitate  ad  peccandum;  et  ideo  constat, 
quod  illa  auctoritas  in  proposito  nihil  concludit. 

9.  Ad  ultimum  dicendum,  quod  omnes  in  Adam  moriuntur 
de  iure  et  de  facto,  praeter  Virginem,  quae  de  iure  mortua 
est,  non  de  facto,  quoniam  vivificata  fuit  per  Ghristum. 

Nec  obstat,  quod  dicit  apostolus :  Insipiens,  quod  semina- 
tur,  non  vivificatur,  nisi  prius  moriatur ;  hoc  enim,  etsi 
verum  habeat  de  semine  corporali  et  de  corpore  hominis  vi- 
vificando  post  resurrectionem,  non  tamen  verum  habet  in  prima 
origine  quantum  ad  esse  naturae,  quia  non  prius  puer  mo- 
ritur  quam  vivificetur  l;  quantum  autem  ad  esse  gratiae  utique 
verum  est  in  omnibus,  qui  prius  moriuntur  per  originalem 
culpam,  quam  vivificentur  per  gratiam.  Deus  autem  potuit 
facere  oppositum  in  Maria,  quae  sic  excipitur  a  legibus  com- 
munibus,  quod  non  ex  hoc  minus  verae  sunt  et  remanent  regulae 
generales. 

Consequenter  dicendum  est  ad  ea,  quae  obiiciuntur  ex 
dictis  A  ugustini. 

1.  Ad  1  quidem  dicendum,  quod  illucl  verbum:  «  Firmissime 
tene  et  nullatenus  dubites  etc.  »,  non  plus  tangit  Mariam  quam 
illud,  quod  paulo  post  29  c.  idem  Augustinus  2  subdit:  «  Firmis- 
sime  tene  et  nullatenus  dubites,omnibus  hominibus,  bonis  et  malis, 
resurrectionem  carnis  in  adventu  Domini  futuram  esse  com- 
munem  »;  constat  autem,  quod  hoc  verbum  non  tangit  Mariam, 
de  qua  pie  tenet  ecclesia,  et  ipsemet  determinat,  quod  resur- 
rectio  ipsius  non  est  futura,  immo  laetatur  cum  Filio  in 
anima  et  corpore  gloriosa.  Et  praeterea,  si  hoc  verbum  locum 
haberet  in  ea,  non  solum  fuisset  in  originali  concepta,  immo  et 
nata,  quod  est  contra  determinationem  ecclesiae.  Nec  valet,  si 
dicatur,  quod  Augustinus  accipit  hic  3  nasci  pro  concipi  in  utero, 
quoniam  ista  tria  distinguit  in  hoc  verbo:  concipi  per  concu- 
bitum,  nasci  cum  originali  et  ob  hoc  filium  irae  .nasci,  quod 
non  esset,  nisi  intenderet  ista  dividere:  concipi,  nasci  in  utero 
et  nasci  in  mundo.  Et  praeterea,  expresse  dicit:  ndtura  omnes 
nasci  filios  irae,  ut  innuat,  quod  de  gratia  potest  aliquis  vel 
aliqua  fore,  non  natura  4. 


1  Ass.  legit  quia  puer  prius  non  moritur  ut  postea  vel  quam  vivificelur. 

2  Potius  Fulgenlius,  De  fide  ad  Petrum,  c.  29  n.  72. 

3  Scilicet  Fulgenl.,  De  fide  ad  Vetrum,  c.  26  n.  69.  *  Ed.  nata. 

2.  Ad  2  dicendum,  quod  Augustinus  dicit,  carnem  Mariae 
coneeptam  fuisse  secundum  rationem  seminalem  in  vulnere 
praevaricationis,  qui  est  fervor  libidinis,  et  per  consequens  con- 
ceptam  fuisse  conceptione  seminis  in  peccato;  sed  nunquam  ibi 
asserit,  eam  inde  traxisse  concupiscentiam  in  carne  propria 
aut  in  anima  irain  Dei. 

3.  Et  per  idem  patet  ad  tertium. 

4.  Ad  4  dicendum,  quod  illa  auctoritas  Augustini  ostendit, 
Christum  esse  agnum  et  innocentem  de  iure  et  de  facto,  pro 
eo  quod  non  est  conceptus  in  libidine,  ut  aliquo  iure  in  ipsum 
macula  transfundatur;  omnes  autem  alii,  etiam  virgo  Maria, 
quia  concepta  in  libidine  et  iniquitate  parentuin,  ut  supra  *  di- 
ctum  est,  referendo  iniquitatem  non  ad  demeritum  persona- 
rurn  2,  sed  ad  turpitudinem  naturae,  ipsa,  inquam,  et  omnes 
alii  fuerunt  de  iure  peccatores  et  indigentes  redemptione  Agni 
praeclilecti  de  iure  a  peccato  immunis,  qui  quidem  redemit  ce- 
teros  post  lapsum,  Matrem  vero,  ne  laberetur. 

5.  Ad  5  dicendum,  quod  illa  verba  Augustini,  I  De  ba- 
ptismo  parvulorum,  sunt  generalia,  a  qua  generalitate  exci- 
pienda  est  Maria  propter  rationes  iam  dictas. 

6.  Ad  6  similiter  dicendum,  quod  nomina  exclusiva  relin- 
quunt  oppositam  universalem,  ut:  solus  Socrates  currit:  igitur 
nullus  currit,  nisi  Socrates;  si  igitur  solus  Christus  fuit  sine 
peccato,  omnes  alii  fuerunt  cum  peccato,  et  ideo  idem  iudicium 
est  de  utrisque;  propter  quod  excipienda  est  Maria,  ut  dictum 
est.  —  Vel  dicendum,  quod  ista  singularitas,  quae  Christo  attri- 
buitur  in  hac  auctoritate  et  in  plerisque  aliis,  cum  dicitur,  quod 
solus  fuit  sine  peccato,  refertur  ad  praecipuitatem  iuris,  quia 
nullus  alius  fuit  sine  peccato  de  iure;  vel  ad  causalitatem 
liberationis,  quia  nullus  a  peccato  redimitur  nisi  per  ipsum, 
secundum  illud  Augustini,  I  De  baptismo  parvulorum  3: 
«  Universa  tenet  ecclesia,  omnes  filios  mulieris,  quae  serpenti 
credidit  4,  non  liberari  a  corpore  mortis  huius  5,  nisi  per 
filium  Yirginis,  quae  angelo  credidit 6,  ut  sine  libidine  fecun- 
daretur  ». 


1  Pag.  63.  2  Ass.  meritum  paventum. 

3  C.  28  i).  56.  4  Cfr.  Gen.  3,   1-6. 

5  Rom.  7,  24.  6  Cfr.  Luc.   I,  26-38. 

7.  Ad  7  dicendum,  quod  Augustinus,  II  De  baptismo  par- 
vulorum,  movet  quatuor  quaesiiones  l:  primam  videlicet,  utrum 
aliquis  homo  possit  vivere  in  hac  vita  sine  peccato  actuali,  et  re- 
spondet,  quod  sic,  per  gratiam  Dei  et  suum  liberum  arbitrium; 
secundam  vero,  utrum  unquam  aliquis  fuerit,  sit  vel  erit  sine 
peccato  actuali,  et  respondet.  quod  non,  iuxta  illud  Psalmi  2 : 
Non  iustificabitur  in  conspectu  tuo  omnis  rire?is;  et  illud  3: 
Tu  dimisisti  iniquiiatem  peccati  mei,  pro  hac  orabit  ad  te 
omnis  sanctus  in  tempore  opportuno.  Unde  sicut  ibidem  4  de- 
ducit,  tam  Moyses  quam  Samuel,  tam  lob  quam  Daniel  et  ce- 
teri  prophetae,  tam  Paulus  quam  apostoli,  quicumque  in  hac 
vita  divinarum  scripturarum  testimoniis  praedicantur  et  qui- 
curnque  post  eos  sunt  vel  fuerunt  vel  erunt,  omnes,  quantum- 
cumque  magni  vel  iusti,  opus  habent  dicere  orationem  domini- 
cam:  Dimitte  nobis  debita  nostra,  et  neminem  excludit  praeter 
Christum.  Tertiam  quoque  quaestionem  consequenter  subiungit, 
quae  est  causa,  quare  .  non  sit  aliquis  homo  inventus  de  facto 
sine  actuali  peccalo,  cum  possit  per  gratiam  et  liberum  arbi- 
trium  vitare  omne  peccatum,  ut  in  prima  quaestione  determi- 
navit,  et  respondet  5,  quod  hoc  est  propter  ignorantiam  et  in- 
firmitatem  voluntatis  humanae,  quae  iuflicta  sunt  ex  originali 
peccato.  Quartam  vero  quaestionem  movet  quoad  originale, 
utrum  aliquis  sit  vel  fuerit  vel  erit  sine  ipso,  et  respondet  6, 
quod  «  nullus  praeter  Christum  »;  ex  quo  evidenter  concluditur, 
cum  in  eadem  latitudinedeterminet  secundam  quaestionem,  quod 
vel  virgo  Maria  non  debet  excipi  a  sua  determinatione  gene- 
rali,  quin  peccaverit  actualiter  et  indiguerit  oratione  dominica: 
Kl  dimitte  nobis  debita  nostra,  et  oraverit  pro  impietate  in 
tempore  opportuno,  quod  utique  non  est  verum,  etiam  secun- 
dum  Augustinuin,  in  libro  De  natura  et  gratia  7,  quia  non  pec- 
cavit  unquam  nec  venialiter  nec  mortaliter;  aut  si  ab  ipsa  ex- 
cipitur,  quae  loquitur  generaliter,  etiam  ab  ista  excipietur,  quae 
loquitur  de  originali,  quantumcumque  universaliter  proferatur. 

8.  Ad  8  dicendum,  quod  illa  auctoritas  non  concludit,  Vir- 
ginem    fuisse   infectam   originali   peccato   propter   duo:   primo 


jqq. 


1  Scil.  c.  6  ii. 

2  Ps.    142,  2. 

4  C.   10  n.   12  sqq.  et  14  n.  21 

6  Ibid.  c.  20  n.  34. 


3  Ps.  31,  5. 

5  Loc.  cit.  c.  17  n.  26. 
7  C.  36  n.    '»2. 

quidem,  quia  caro  Virginis  clicla  est  caro  peccati  propter  li- 
bidinosam  conceptionem  et  concupiscentiam,  in  qua  conceptione 
seminis  est  concepta,  non  propter  concupiscentiam  *,  quae  fuerit 
in  ea;  secundo  vero,  quia  Augustinus  ibidem  alternative  dicit, 
quod  carnem  illam,  quarn  Deus  de  Matre  suscepit,  aut  suscipiendo 
mundavit  in  die  incarnationis  aut  suscipiendam  mundavit;  quod 
utique  verum  est  et  ab  omnibus  concessum;  ante  enim  mun- 
clavit  eam,  quam  assumsit;  et  tunc  restat  quaestio:  quando? 
utrum  videlicet  in  instanti  conceptionis  an  post  -?  et  cum 
neutrum  determinet  Augustinus,  patet,  quod  ex  illo  verbo  nihil 
potest  concludi. 

9.  Ad  ultimum  dicendum,  quod  ista  conclusio  finalis  II 
libri  De  baptismo  parvutorum,  in  qua  videtur  dicere  Augu- 
stinus,  quod  haec  sit  indeclinabilis  fidei  confessio,  unum  solum 
esse  natum  sine  peccato,  apparet  evidenter,  quod  non  habet  lo- 
cum  in  virgine  Maria,  quia  illa  auctoritas  tria  dicit:  primum 
quidem,  quod  unus  solus  sine  peccato  natus  est;  secundum  vero, 
quod  unus  solus  sine  peccato  vixit  inter  aliena  peccata;  tertium 
vero,  quod  unus  solus  mortuus  est  propter  peccata  nostra.  Cer- 
tum  est  autem,  quod  secundum  instantiam  patitur  in  Maria, 
et  pari  ratione  potest  instantiam  habere  primum,  praesertim, 
quia  subdit  Augustinus  monendo,  quod  «  non  declinemus  in 
dexteram  vel  in  sinistram  istius  regulae;  in  dexteram  autem 
declinare  est  se  ipsum  dicere  sine  peccato  »,  ubi  patet,  quod 
loquilur  de  vitio  actuali. 

Deinde  dicendum  ad  auctoritates  aliorum  sanctorum. 

1.  Ad  illud  enim  Ambrosii  Super  Lucam,  quod  Augustinus 
recitat,  1  Contra  lulianum,  dicendum  est,  quod  solus  Ghristus 
per  omnia  ex  natis  de  femina  sanctus  est;  et  hoc  utique  verum 
est,  tum  quia  ipse  solus  est  omnes  sanctificans,  quod  non  fecit 
Maria,  tum  quia  sanctus  quoad  modum  conceptionis  de  Spiritu 
sancto,  quo  modo  non  fuit  sancta  Maria,  quia  in  libidine  con- 
cepta;  et  icleo  notanter  dicit  Ambrosius3  in  praeiata  auctoritate, 
quod  «  nemo  sanctus  per  omnia  nisi  Christus  ». 


1  Erf.  conceptionem  et  concupiscentiam  carnis. 

2  Ed.  aut  partus. 

3  II  Expos.  in  Lnc,  n.  56. 

2.  Ad  2  dicendum,  quocl  illa  auctoritas  Gregorii,  si  eon- 
cluderet,  Mariam  fuisse  in  peccato,  concluderet  utique  pro  hora 
incarnationis,  quia  pro  illa  dicit,  quod  ex  obumbratione  Spiritus 
sancti  in  se  omne  refrigerium  mentis  accepit.  Et  idcirco  non  est 
hoc  refrigerium  mentis  referendum  ad  ardorem  libidinis  aut  men- 
talis  cogitationis,  sed  ad  maiorem  impossibilitatem  peccandi  et 
sequestrationem  a  vitiis,  quomodo  consuevimus  dicere  refrige- 
rari  aliquem,  qui  prius  etiam  frigidus  erat;  unde  tempus  dicitur 
refrigeratum,  quando  intensa  est  frigiditas,  licet  ante  frigidum 
esset. 

3.  Ad  3  dicendum,  quod  Gregorius,  XI  Moralium,  expresse 
loquitur  de  immunditia  libidinis  et  carnalis  delectationis,  quae 
est  in  conceptu  seminis,  et  a  qua  solus  mundus  fuit  Dominus 
Iesus  Christus;  nam  conceptus  Mariae  isto  modo  fuit  immundus. 

4.  Ad  4  dicendum,  quod  iuxta  verba  Leonis  virgo  Maria 
indiguit  Christo  liberatore,  quia  non  erat  libera  a  reatu;  in 
tantum  ergo  oportuit  eam  fuisse  ream,  in  quantum  indiguit 
de  necessitate  liberatore;  indiguit  autem  liberatore,  si  fuit  in 
ira  de  iure,  ut  superius  dicebatur;  propter  quod  oportuit,  ipsam 
rearn  esse  vel  fuisse  de  iure.  Sed  factum  non  concluditur  ex  ipsa 
auctoritate.  —  Vel  dicendum,  quod,  quia  regula  generalis  est, 
excipienda  est  Maria,  iuxta  illud  Ambrosii l,  quod  recitat  Augu- 
stinus,  I  libro  Contra  Iulianum  2:  «  Solus  Christus  de  Spiritu 
sancto  natus  abstinuit  a  peccato;  omnis  enim  homo  mendax  3, 
et  nemo  sine  peccato  nisi  unus  Deus  4  »;  haec  Ambrosius;  ex  qui- 
bus  aperte  confirmatur,  cum  verba  ista  nullum  locum  habeant 
in  Maria,  quod  excipienda  est  a  talibus  communibus  verbis. 

5.  Ad  5  dicendum,  quod  illa  auctoritas  Damasceni  probat, 
Mariam  fuisse  in  peccato  etiam  in  hora,  qua  Filium  concepit, 
quod  est  aperte  falsum;  et  ideo  intelligenda  est  sicut  illa  Gre- 
gorii,  de  qua  dictum  est  supra  in  solutione  secundi  argumentu 

6.  Ad  6  dicendum,  quod  illa  auctoritas  non  est  ad  propositum 
propter  multa :  primo  quidem,  quia  non  sunt  verba  Anselmi,  sed 
Bosonis,  eius  discipuli,  qui  frequenter  in  sua  interrogatione  as- 
sumit  multa  falsa;  et  propter  hoc  illud  verbum  non  habet  aucto- 


1  ln  Comment.  in  Isaiam  (cfr.  August.,  De  nuptiis  et  concupisc,  c.  35  n.  40). 

2  C.  3  n.   M.  3  Ps.  115,  II. 
4  Ps.   13,  3:  Non  est  qui  faciat  bonum,  non  cst  nisi  ad  unum. 

ritatem,  praesertim,  quia  Anselmus  illud  verbum  in  sequentibus 
non  confirmat  et  quia  ex  aliis  verbis  eiusdem  contrarium  supra 
eonclusum  est  evidenter;  secundo  vero,  quia  aperte  ibi  loquitur 
■de  peccato  libidinis  et  delectationis  carnalis,  sine  qua  Christum 
dicit  fuisse  conceptum,  Mariam  autem  in  iniquitatibus  et  ma- 
ternis  peccatis,  quia  in  concupiscentia  utriusque  parentis;  tertio 
vero,  quia  ipse  dicit,  eam  natam  in  originali  peccato,  quod  est 
aperte  contra  ecclesiam,  quae  solemnizat  de  nativitate  Virginis, 
quae  quidem  nativitas,  si  intelligatur  in  utero,  pari  ratione  re- 
ferri  potest  ad  conceptionem  seminis,  cum  nasci  et  concipi  ae- 
qualiter  dicantur ;  quarto  vero,  quia  non  dicit,  eam  filiam  irae 
esse  unquam,  sed  tantum  in  originali  peccato  conceptam,  et 
hoc  originale  peccatum  expresse  vocat  carnalem  delectationem, 
per  cuius  carentiam  dicit  mundam  fuisse  conceptionem  solius 
Filii  Dei  et  hominis  Iesu  Christi. 

7.  Ad  7  dicendum,  quod  Anselmus  in  illa  auctoritate  non 
confirmat  verba  discipuli,  sed  testatur,  Virginem  mundatam 
fuisse  per  Christum  ante  sui  nativitatem,  et  non  determinat 
quando,  utrum  in  ipso  instanti  ipsius  animationis  vel  post1;  et 
ideo  non  concludit.  Nec  obstat,  si  dicatur,  quod  mundificatio  et 
sanctificatio  immunditiam  praesupponit;  non  enim  videtur  posse 
mundari  qui  immundus  non  fuit,  nec  sanctificari  qui  non  exstitit 
in  peccato.  Dicendum  quippe,  quod  immo  mundari  proprie 
potest  dici  et  etiam  sanctificari  qui  de  iure  et  aequitate  pec- 
catum  et  immunditiam  merebatur;  unde  qui  liberavit  aliquem  a 
morte,  consuevit  dicere:  ego  convivificavi  aut  dedi  vitam  tali; 
et  praeterea,  de  aqua  balnei  calidi  naturaliter  optime  potest 
quaeri,  utrum  fuit  calefacta  in  sui  generatione  vel  post. 

8.  Ad  8  dicendum,  quod  massa  peccatrix,  de  qua  assumtus 
est  Christus  secundum  Anselmum,  intelligitur  tota  natura  hu- 
mana,  quae  obnoxia  erat  peccato  de  iure  et  de  facto  in  omni- 
bus,  et  in  Maria  etiam  de  iure;  solus  autem  Christus  simpliciter 
fuit  immunis. 

9.  Ad  9  dicendum,  quod  illa  mundatio,  quam  per  fidem 
ante  conceptionem  Filii  Virgo  est  assecuta,  non  intelligitur  mun- 
datio  a  peccato;  alias  tunc  temporis,  dum  Virgo  credidit,  iam  es- 
set  in  peccato,  quod  nullus  dicit;  accipitur  ergo  ibi   mundatio 


1  Erf.  vel  conceptionis. 

pro  ampliori  sanctitate,  qua  virginalis  aula  cooperante  Spiritu 
sancto  tunc  praeparata  est,  ut  dignum  FiJii  habitaculum  effici 
meretur. 

10.  Ad  10  dicendum,  quod  expresse  Bernardus  intelligit 
de  conceptu  seminis,  quia  dicit,  Mariam  «  non  fuisse  sanctifi- 
catam  inter  amplexus  maritales,  ubi  libido  non  defuit  » ;  unde 
concedenda  est  sua  auctoritas,  quod  Maria  fuit  concepta  in 
peccato,  hoc  est  in  libidine  et  turpitudine  eoncupiscentiae,  sicut 
concessum  est  supra  *.  Sanctificata  autem  fuit  secundum  eum 
in  utero  iam  exsistens  post  conceptum  illum,  qui  fuit  inter 
maritales  amplexus.  Et,  quia  non  determinat,  quando  exsistens- 
in  utero  fuit  sanctiftcata,  utrum  videlicet  in  instanti,  quo  primo 
exstitit,  vel  post,  ideo  non  apparet  ex  intentione  2  Bernardi,  quin 
fuerit  sanctificata  in  hora  animationis.  —  Nec  obstat,  quod  post- 
modum  subdit,  «  Virginem  accepisse  sanctificationem,  quae  ex- 
cluso  peccato  sanctam  fecit  nativitatem,  non  tamen  conceptio- 
nem»;  loquitur  enim  ibi  de  peccato  libidinis,  de  quo  paulo 
superius  3  dixit:  «  Quomodo  peccatum  non  fuit,  ubi  libido  non 
defuit  » ?  Et  haec  siquidem  libido  sic  impedita  est  et  exclusa  di- 
vina  virtute,  quod  carnem  Virginis  et  animam  non  infecit;  et 
tamen  infecisset  sibi  ipsi  relicta.  Et  ideo  dicit  Bernardus,  «  na- 
tivitatem  Mariae  fuisse  sanctam,  non  tamen  conceptionem  ».  — 
Non  obstat  etiam,  quod  consequenter  dicit,  quod  nulli  hominum 
datum  est  cum  sanctitate  concipi  nisi  Christo,  qui  solus  abs- 
que  peccato  veniens  habuit  praerogativam  sancti  conceptus. 
Apparet  siquidem  evidenter,  quod  loquitur  de  conceptu  absque 
libidine  et  ex  Spiritu  sancto;  solus  enim  Christus  ita  conceptus 
est,  ceteri  vero  in  turpitudine  et  in  peccatis  maternis  iuxta  illud 
verbum  prophetae  4,  quod  allegat  ibidem  Bernardus:  In  iniqui- 
tatibus  concepit  me  mater  mea.  —  Nec  obstat  etiam,  quod 
concludit5,  hoc  esse  praesumtosum,  temerarium,  superstitiosum 
et  leve;  ibi  enirn  non  loquitur  nisi  referendo  ad  cxmceptum  se- 
minis  libidinosum  et  turpem,  de  quo  quidem  superstitiosum  esset 
festum  agere  habendo  respectum  ad  ipsum;  quomodo  vero  absque 


1  Pag.  83  ad   I. 

8  Ass.  conlmuat:  veram  esse,  qnod  faeril  sanclificaia  posl  animationem. 

superstitione  festum  fieri  possit,  dicetur  inferius.  —  Quod  vero 
Bernardus  dicit,  Virginem  libenter  hoc  honore  carere,  videlicet 
sanctitate  conceptus,  hoc  utique  verum  est,  quia  nec  decuit  nec 
debuit  aliter  concipi  quam  in  libidine  et  ex  concubitu  viri  et 
mulieris;  quia  tunc  non  fuissot  etiam  sub  peccato  de  iure,  et 
per  consequens  non  indiguisset  gratia  Redemptoris. 

11.  Ad  11  dicendum,  quod  a  Virgine  aufertur  rubigo 
originalis  peccati,  et  sic  egreditur  vas  purissimum ;  aufertur, 
inquam,  aut  in  primo  instanti  animationis  aut  post;  et  neutrum 
determinat  Bernardus,  et  -  ideo  hoc  vel  illud  absque  periculo 
potest  teneri. 

12.  Ad  ultimum  dicendum,  quod  intentio  Bernardi  non 
currit  ad  aliud,  nisi  quod  conceptio  Virginis  fuit  maculosa  et 
immunda  et  libidinosa,  loquendo  de  seminis  transfusione;  sed 
quod  caro  eius  fuerit  infecta  aut  anima  odita  alias  quam  de 
iure,  non  videtur  fuisse  suae  intentionis. 

Postmodum  respondendum  est  ad  ea,  quae  inducuntur 
ex  glossis. 

1.  Ad  1  ergo  dicendum,  quod  omnes  peceainmus  in 
Adam,  qui  secundum  rationem  seminalem  fuimus  in  eo;  pecca- 
vimus  quidem  vel  de  iure  et  de  facto  simul,  vel  de  iure  tantum, 
sicut  virgo  Maria. 

2  et  3.  Et  per  idem  patet  ad  secundum  et  tertium,  vel  l  di- 
cendum,  quod,  cum  illae  regulae  sint  generales,  non  compre- 
hendunt  Mariam. 

4.  Ad  4  dicendum,  quod  Magister  sententiarum  vocat  car- 
nem  Virginis  fuisse  obnoxiam  peccato,  quantum  est  de  iure,  et 
quia  concepta  fuit  in  peccato  libidinis  et  rebellionis;  alioquin, 
si  intelligeret,  quod  actu  esset  sub  peccato,  cum  Spiritus  sancti 
operatione  mundata  fuerit,  ut  Filius  conciperetur,  sequeretur, 
quod  in  illo  tunc  esset  peccatrix  Maria.  quod  nullus  unquam 
dixit. 

5.  Et  per  idem  patet  ad  5. 

6.  Ad  6  dicendum,  quod  auctoritas  se  ipsam  exponit;  ait 
eniin,  quod  sola  caro  Christi  non  est  caro  peccati,  quia  non 
eum  mater  concupiscentia,  sed  gratia  concepit;  ex  quo  innuit, 

quod  loquitur  de  peccato  concupiscentiae  et  libidinis,  in  quo 
concepta  est  omnis  caro  omnium  hominum  aliorum  a  Ghristo, 
etiam  caro  Mariae. 

7.  Ad  7  dicendum,  quod  illa  glossa,  quae  dicit  animam 
Christi  unicam,  quia  sola  fuit  sine  peccato,  intelligenda  est, 
quod  sola  fuit  de  iure  et  de  facto  sine  peccato;  vel  dicendum, 
quod  non  comprehenditur  Maria,  quia  est  regula  generalis,  ut 
supra  \ 

8.  Ad  8  dicendum,  quod  evidenter  illa  glossa  generalis  est, 
et  loquitur  de  peccato  lihidinis,  quod  concurrit  in  conceptione 
carnis  Mariae;  nec  amplius  auctoritas  illa  concludit,  nisi  quod 
concessum  est  supra  2. 

9.  Ad  ultimum  dicendum  tripliciter:  primo,  quod  illa  glossa 
Ioannis  non  est  authentica,  glossae  enim  a  doctoribus  frequenter 
reprobantur ;  secundo  vero,  quod  loquitur  de  conceptione  seminis, 
et  vocat  originale  peccatum  concupiscentiam  et  libidinem,  in 
qua  concepta  est  caro  Mariae,  de  quo  conceptu  dicit,  festum 
non  esse  celebrandum;  tertio  quoque,  quia,  cum  hoc  non  sit 
verum,  immo  per  contrariam  consuetudinem  abrogatum  (fit 
enim  festum  communiter  de  Virginis  conceptione),  evidenter  ap- 
paret,  quod  illud  non  est  approbatum,  quod  assignat  pro  causa, 
videlicet,  quod  sit  in  originali  concepta. 

Denique  ad  ratione*  respondendum,  quae  xuperius  in- 
ducuntur  pro  argumentis  ad  prohanduw ,  quod  fuerit  in 
originali  concepta. 

1.  Dicendum  enim  ad  primam  per  interemptionem  minoris, 
quia  et  Virgo  maxime  indiguit  redimente,  et  active  et  meri- 
torie:  active  quidem  Dei  potentia,  qua  praeservaretur  et  redi- 
meretur  ab  ea;  meritorie  vero  totius  vitae  Christi  ac  passionis 
ipsius  efficacia,  quae  promeruit,  ut  haec  gratia  fieret  Matri  suae; 
et  ita  solus  Christus  est,  qiri  non  indiget  redemptore  aut  me- 
diatore  inter  se  et  Deum;  omnes  autem  alii  indiguerunt,  prout 
testatur  Augustinus  in  libro  De  perfeciione  iustitiae  3. 

2.  Ad  2  dicendum,  quod  dato,  quod  Virgo  non  fuerit  de 
facto  in   originali   concepta,   adhuc  nihiiominus   Christo   suum 


1  Pag.  84  ad  4.  2  Pag.  86  ad   10. 

sanctitatis  privilegium  reservatur,  quia  ipse  solus  de  iure  et  de 
facto  est  immunis  a  peccato,  Virgo  autem  sub  eo,  non  de  iure, 
sed  de  facto. 

3.  Ad  3  dicendum  tripliciter:  primo  quidem,  quod  Virgo 
excepta  fuit  ab  aliqua  poenalitate,  quae  debetur  pro  culpa 
originali,  videlicet  ab  incineratione  et  putrefactione  carnis;  et 
ideo  non  est  mirum,  si  fuit  excepta  etiam  a  culpa  de  facto; 
secundo  vero,  quia  huiusmodi  poenalitates,  etsi  inflictae  sint 
propter  culpam  originalem,  tamen  sequuntur  naturam  humanam 
sibi  ipsi  relictam;  unde  et  Ghristus  fuisset  senio  confectus  et 
mortuus,  secundum  doctores  \  et  caro  eius  incinerata,  nisi  fuisset 
miraculose  praeservata;  omne  enim  compositum  ex  contrariis 
corrumpitur  naturaliter  2,  si  sibi  ipsi  relinquatur;  tertio  vero, 
quia  virgo  Maria,  quantum  fuit  ex  natura  et  de  iure,  et  culpam 
originalem  et  poenalitates  debitas  illi  culpae  utique  incurrisset, 
nisi  ex  misericordia  et  ex  mera  Dei  gratia  praeservata  fuisset; 
nunc  autem  Deus  potuit  sibi  facere  gratiam  quoad  ipsam  cul- 
pam  et  poenalitatem  unam  vel  duas,  videlicet  incinerationem 
et  putrefactionem,  non  faciendo  gratiam  quoad  alias,  quae  sunt 
mors,  fames  et  sitis  etc;  et  hoc  fieri  debuit,  tum  quia  valent 
acl  exercitationem  et  meritum,  tum  quia  minus  habent  de 
turpitudine,  tum  quia  in  Ghristo  etiam  illas  reliquit. 

4.  Ad  4  dicendum,  quod  ratio  clausionis  ianuae  paradisi 
est  originale  peccatum,  et  ideo  qui  de  iure  originale  contraxit, 
de  iure  clausa  ianua  sibi  fuit.  Indiguit  ergo  necessario  Maria 
reseratione  ianuae,  quia  clausa  erat  sibi  de  iure.  Quod  si  di- 
catur,  eam  de  facto,  si  fuisset  mortua  ante  passionem  Ghristi, 
debuisse  intrasse  paradisum,  etiam  de  facto  nec  descendisse  ad 
limbum,  dicendum,  quod  pari  ratione,  si  ponatur  fuisse  pur- 
gata  post  animationem,  de  facto  ex  tunc  debuisset  evolasse  ad 
caelum;  et  beatus  Ioannes  Baptista,  qui  fuit  sanctificatus  in 
utero,  non  debuit  secundum  hanc  rationem  descendere  ad  lim- 
bum;  et  ideo  dicendum,  quod,  quantumcumque  merito  passionis 
Ghristi  peccatum  originale  fuerit  cleletum  in  aliquibus  redimendo 
post  factum,  in  Virgine  autem  praeservando  a  facto,  nihilomi- 
nus,  donec  fuit  passio  exhibita,  non  fuit  ianua  reserata. 


1  Cfr.  glossam  in  Hebr.  9,  27  et  Bonav.,  III  Senl.  d.   16  a.   I   q.  3. 

5.  Ad  5  dicendum  per  interemptionem  maioris,  quod  immo 
in  eodem  instanti  potest  aliquis  incipere  esse  et  habere  bene 
esse,  et  per  consequens  nasci  in  esse  naturae  et  perfici  ac  re- 
nasci  in  esse  gratiae,  ut  superius  l  ostensum  est. 

6.  Ad  6  dicendum,  quod  nullo  modo  decuit,  quod  Christi 
humilitas  se  extenderet  ad  assumendum  peccafum  vel  ad  as- 
sumendam  carnem  de  muliere  peccatrice,  alioquin  non  debuit  de 
Virgine  incarnari;  propter  quod  dicendum,  quod,  licet  «  ad  libe- 
randum  suscepturus  hominem  non  horruit  Virginis  uterum  2  », 
nihilominus  horruit  in  ea  omne  peccatum.  Et  de  mortali  quidem 
ac  veniali  non  est  dubium;  quare  et  de  originali  videtur  idem 
esse  tenendum,  praesertim  cum  sit  defestabilius  et  horribilius 
quam  veniale.  Nec  obstat  auctoritas  Hieronymi,  quae  pro  confir- 
matione  inclucitur;  nam  pro  peccatoribus  veniens  de  peccatrici- 
bus  voluit  nasci  avis  et  proavis,  non  tamen  de  peccatrice  matre. 

7.  Ad  7  dicendum,  quod  Virgo  ex  concubitu  maris  et  fe- 
minae  debuit  nasci;  nam  si  non  fuisset  concepta  ex  semine  et 
in  libidine  concupiscentiae,  fuisset  immunis  ab  ira  Dei  de  iure, 
et  sic  non  indiguisset  reconciliatione,  nec  Christus  omnes  homi- 
nes  redemisset,  nec  effectus  dominicae  passionis  fuisset  deri- 
vatus  ad  eam.  Tota  etenim  ratio  secundum  Augustinum  J  et  san- 
ctos,  quare  originale  transfunditur,  ost  libidinosus  conceptus  et 
concupiscentiae  ratio  4  seminalis;  non  igitur  debuit  hunc  hono- 
rem  habere;  hunc  autem,  de  quo  loquimur,  habere  polest  absque 
praeiudicio  eorum,  quae  dicta  sunt  de  Christo;  nec  sufficienter 
videtur  honorata  fuisse,  si  hoc  privilegio  caruit,  quod  habere 
potuit  absque  omni  praeiudicio. 

8.  Ad  8  dicendum,  quocl  Dei  misericordia  dicitur  fore  maior 
aliquanclo  ratione  magnitudinis  muneris,  aliquando  ex  indigni- 
tate 5  munus  recipientis.  Si  ergo  loquamur  de  magnitudine 
muneris,  maiorem  gratiam  et  niisericordiam  Virgini  fecit  Deus, 
si  praeservavit  eam,  ne  in  peccatum  incideret,  quam  si  post 
lapsum  relevasset,  quia  talis  praeservatio  est  maximum  munus; 
si  vero  loquamur  de  indignitate  munus  suscipientis,  licet  maior 

esset  indignitas  respectu  gratiae,  si  habuisset  peccatum  de  iure 
et  de  facto,  nihilominus  tamen  indignitatem  Dei  misericordia 
exspectare  non  debuit  propter  duo:  primo,  quia  satis  inveniebat 
indignitatem  in  ea,  quae  debebat  esse  ita  de  iure;  secundo 
vero,  quia  in  tantum  munus  praeservationis  excedit  indignitatem 
exsistentis  in  peccato  de  facto,  quod,  pensatis  omnibus,  maior 
est  misericordia  propter  magnitudinein  doni,  quam  tunc  temporis 
esset  ratione  modi.  Unde  per  hanc  rationem  maiorem  misericor- 
diam  fecisset  Matri,  si  incarnaretur  ex  ea  exsistente  corrupta, 
quarn  si  esset  virgo,  pro  eo,  quod  tunc  esset  magis  indigna; 
quod  tamen  non  est  ponendum. 

9.  Ad  9  dicendum,  quod  nunc  tenetur  magis  ad  gratiarum 
actiones  ratione  muneris;  sed  tunc  magis  teneretur  ratione 
suae  indignitatis;  hoc  tamen  est  simpliciter  maius,  ut  dictum  est. 

10.  Ad  10  dicendum,  quod  imino  congruum  est,  Virginem 
fuisse  pro  omni  tempore  mundam  et  sanctam,  non  tantummodo 
pro  hora  conceptionis  Filii  Dei;  alioquin  non  debuit  eam  Deus 
ab  infantia  tanta  diligentia  custodire,  ne  incideret  in  aliquod 
peccatum.  Unde  non  apparet,  quare  ab  instanti  conceptionis  suae 
eam  non  praeservaverit  ab  omni  peccatoet  custodierit  diligenter, 
sicut  supra  dictum  l  est  de  panno  lineo,  qui,  postquam  infectus 
fuisset  sordibus  aut  in  aliquo  turpi  usu,  non  esset  aptus,  ut 
inde  fleret  corporale. 

11.  Ad  11  dicendum,  quod  doctores  sancti  in  nullo  con- 
tradicunt  his,  quae  dicta  sunt,  ut  supra  patuit,  exponendo  au- 
ctoritates  eorum  ad  verum  sensum  et  rectam  intentionem. 

12.  Et  per  hoc  patet  responsio  ad  12. 

13.  Ad  13  dicendum,  quod  haec  consequentia  optima  est 
in  proposito  et  tenet  gratia  misericordiae  2,  quod  apparet  per 
Augustinum,  qui  sub  eisdem  verbis  ponit  eam  in  sermone  De 
assumtione3,  dicens:  «  Si  Christum  hoc  facere  posse  nullus  du- 


1  Pag.  5S. 

2  lid.  materiae. 

3  C.  R  dicit:  «  De  ctiius  (scil.  Christi)  potcstate  si  niilhis  dubiiet  eccle- 
siasiiconim,  quin  possit  Mntrem  sine  corruptione  in  perpetuum  servnre.  cur  ilu- 
bimndum  est  volaisse,  quod  attinet  ad  tanlae  benignitatis  graliam?...  Chrisius 
autem  Dei  Virtus  est  et  Dei  Snpientia  (I  Cor.  I,  24),  cuius  sunt  omnia,  quae 
Patris,  omnia  sunt  quae  sunt  velle;  velle  aulem  omnia,  quae  sunt  iusta  et  digna. 
Ac  per  hoc  videtur  digne  laetari  Maria  laetitia  inenarrabili  anima  el  corpore  »  etc. 

bitat,  cur  dubium  est,  quod  non  velit  et  conveniat,  ac  per  hoc,  cur 
non  sit  » ?  Ex  quo  clare  patet,  quod  ipse  loquendo  de  Virgine  uti- 
tur  ista  consequentia :  Deus  potuitMatri  Virgini  facere  istarn  gra- 
tiam;  et  si  potuit,  decuit  et  congruum  fuit;  et  si  decuit,  factum 
fuit;  et  idcirco  haec  consequentia  non  est  derisoria  nec  frivola  aut 
inanis,  quae  ortum  habuifc  a  tanlo  doctore,  quantus  est  Augusli- 
nus.  —  Quae  autem  in  oppositum  inducuntur,  quod  multa  Deus 
potest  facere,  quae  non  decent,  ut  episcopare  homines  fatuos  et 
similia,  patet,  quod  in  nullo  procedunt,  quia  haec  consequentia 
tenet  gratia  misericordiae  x  in  proposito  nostro;  multum  enim 
est  decens,  quod  quidquid  sibi  potuit  Deus  impendere  gratiae 
et  honoris,  totum  impenderit,  quam  ad  gratiam  summam  di- 
vinae  maternitatis  provexit.  —  Nec  obstat,  quod  inducitur  de 
conceptione  absque  semine  et  virili  concubitu,  quia,  si  hoc  Matri 
dedisset,  sibi  ipsi  redemptoris  privilegium  abstulisset.  —  Nec 
etiam  valet,  quod  dicitur  de  Christo,  quod  Deus  ipsum  potuit 
a  morte  praeservare,  et  si  potuerit,  decuit,  et  si  decuit,  factum 
fuit;  hoc  enim  falsum  est,  supposito,  quod  Deus  disposuerit 
humanum  genus  redimere  per  mortem,  sicut  certum  est,  quod 
disposuit,  ut  nos  magis  attraheret  ad  suum  amorem,  pro  quibus 
posuit  propriam  vitam.  Non  apparet  autem  rationabile,  quod 
Matrem  voluerit  inflci  per  peccatum,  quia  nec  aliqua  de^entia 
aut  utilitas  videtur  inde  sequi  aut  honor,  cum  aeque  plene, 
immo  plenius,  remaneat  mediator,  ut  superius  dictum  fuit  2. 

14.  Ad  14  dicendum,  quod  Maria  habuit  causam  originalis 
peccati,  in  quantum  fuit  concepta  in  libidine  et  concupiscentia 
vitiosa  in  conceptione  seminis,  et  utique  habuisset  effectum  in- 
fectionis,  scilicet  originalis  peccati,  naturaliter  et  de  iure,  nisi 
fuisset  opere  divino  praeservata. 

15.  Ad  ultimum  dicendum,  quod  non  omnia  privilegia  Ma- 
riae  concessa  expressa  sunt  in  scriptura;  unde  in  nulla  scri- 
ptura  legitur,  quod  fuerit  sanctificata  in  utero  et  j;)rius  sancta 
quam  nata,  et  tamen  hoc  ecclesia  tenet.  Nihilominus  unum  pri- 
vilegium  legitur  in  scriptura,  videlicet,  quod  est  Mater  Dei;  ex 
quo  privilegio  infert  ecclesia,  omnem  sanctitatem,  omnem  ho- 
norem,  omnem  praerogativam  sibi  fuisse  a  Deo  collatam,  quae 
purae  potest  et  debet  tribui   creaturae,   salvo  honore   suo;  et 


Ed.  dcnuo  materiae.  2  Pag.  55. 

ideo  Augustinus  in  sermone  De  assumtione  dat  istam  regulam  l 
de  inquirendis  circa  Mariam,  «  ut  videatur,  quid  congruit  ra- 
tioni  et  dignitati  ipsius  ».  Cum  igitur  superius  sit  ostensum, 
quod  est  decens  et  congruum,  animam  eius  fuisse  cum  gratia 
creatam  et  carnem  eius  non  fuisse  habituali  stimulo  aut  rebel- 
lione  infectam,  probabiliter  dici  potest,  quod  ita  factum  fuit,  licet 
scriptura  non  exprimat;  unde  ecciesia  tenet  absque  scripturae 
testimonio,  quod  fuit  in  utero  sanctificata;  utrum  autem  in 
instanti  animationis  vel  post,  nondum  determinavit. 

Et  per  hoc  patet  ad  omnia,  quae  supra  in  primo  capitulo 
fuerunt  inducta,  ex  quibus  possunt  auctoritates  consimiles  et 
rationes  dissolvi. 

Et  in  hoc  sextum  capituluin  terminatur. 

Postremo  vero  restat  concludere,  qualiter  ecclesia  in  pleris- 
que  locis  de  conceptione  Virginis  solemne  festum  agit.  Hoc  enim 
non  videtur  licitum  aut  securum  ex  multis:  primo  quidem,  quia 
Bernardus  hoc  prohibet  in  Epistota  ad  Lugdunenses,  vocans  fa- 
cientes  oppositum  «  temerarios  et  praesumtuosos»,  ut  supra  2 
dictum  est;  secundo  vero,  quia  romana  ecclesia  non  facit,  quae 
tamen  ab  universis  est  sequenda  tanquam  domina  et  magistra, 
ut  probatur  Extra  3,  De  summa  Trinitate  et  fide  catholica, 
in  3  capitulo:  Damnamus;  tertio  vero,  quia  clarum  est,  quod 
ipsa  die  conceptio  seminis  in  libidine  et  concupiscentia  facta 
fuit,  et  ita  videtur  festum  fieri  de  actu  turpitudinis  et  peccati; 
quarto  vero,  quia  non  potest  ad  sanctificationem  illud  festum 
referri,  cum  sanctificari  non  potuerit,  donec  fuisset  animata, 
quod  forsitan  fuit  III  idus  ianuarii,  et  tamen  festum  conceptionis 
celebratur  in  decembri. 

Sed  istis  non  obstantibus  dicendum,  quod  aliud  est  celebrare 
quod  apparet  in  re,  aliud  quod  occurrit  in  spe.  De  conceptione 
igitur  seminis  non  fit  festum  propter  semetipsum  in  se,  sed 
propter  Mariam,  quae  statim,  concepto  semine,  offerebat  se  in 
spe;  et  hoc  modo  dicendum,  quod  fit  festum  de  ccnceptione 
etiam  in  illa  die,  qua  conceptum  est  semen,  non  quidem  festum 
seminis  aut  conceptionis    in  se,  sed  Mariae,  quae  relucebat   in 


1  C.  3.  2  Pag.  30. 

3  C.  2  De  summa  Trin.  et  fule  cath.,  XI,   I. 

conceptione.  Et  quod  hoc  licitum  sit,  satis  apparet,  tum  quia  de 
conversione  sancti  Pauli  et  cathedra  heati  Petri  et  vinculis  etiam 
festum  agit  ecclesia  propter  utilitatem  multiplicem,  quae  fuit 
inde  proventura;  tum,  quia  occursus  Mariae  in  semine  omni 
devoto  homini  gaudiuui  offert  spirituale;  unde  potest  devotis- 
sime  exsultare  et  Deum  in  tanto  dono  laudare.  —  Nec  obstat, 
quod  dicitur  de  beato  P>ernardo;  quia,  licet  in  sui  novitate  hoc 
fuisset  leve  et  temerarium,  nisi  forsitan,  quia  secundum  aliquos 
revelalione  angelica  exstitit  inchoatum,  non  tamen  est  hodie, 
ecclcsia  tanto  tempore  dissimulante,  quae  utique  non  dissimu- 
laret,  si  periculosum  existimaret.  —  Nec  etiam  obstat,  quod  ibi 
fuit  libido,  tum  quia  ea  non  obstante  putandum  est,  in  actu  illo 
Annam  et  Ioachim  meruisse  coronam  in  caelis;  nam  actus 
matrimonialis  non  solum  potest  sine  peccato  fieri,  immo  cum 
merito,  secundum  Augustinum  l;  tum  etiam,  quia  non  fit  fe- 
stum  pro  eo,  quod  apparet  in  re,  sed  pro  eo,  quod  occurrit 
in  spe.  Et  quod  dicitur  de  sanctificatione,  dicendum,  quod  non 
solum  habendo  respectum  ad  sanctificationem  factam  in  utero 
hoc  festum  celebratur,  sed  respectum  habendo  ad  omneni  san- 
ctitatem  Virginis  et  excellentiam  Matris  Dei,  de  qua  gaudet 
ecclesia,  dum  eam  recolit  quasi  in  spe  in  die  conceptionis  se- 
minis  sibi  dari. 

«  Haec  lamen,  quae  in  isto  toto  opusculo  ad  honorem  Virgi- 
nis  scripta  sunt,  dicta  sint  absque  praeiudicio  verius  sapientis, 
correclioni  sedis  apostolicae  et  Romanae  ecclesiae  universa  et 
singula  submittendo,  cuius  arbitrio,  dum  mibi  innotuerit,  paratus 
sum,  si  quid  aliter  sapio,  emendare  2  »,  quoniam  sola  ipsa  caput 
fidei  et  catholicae  veritatis  a  Christo  constituta  est,  qui  cum 
Deo  Patre  et  Spiritu  sancto  vivit  et  regnat.  Amen. 


1  I   l)e  nvpt.  el  concup.,  c.  8  n.  9. 

2  lia  Bernard.,  Epist.  174,  n.  0. 

lustiflcalionem  meam,  quani  coepi  tenere,  non  deseram; 
neque  enim  reprehendit,  me  cor  meum,  Iob  27  *. 

Iustificationein  inviolatae  Virginis,  quam  duclum  auxiliante 
Domino  suseepimus  defendendam,  ne  vanis  latratibus  quorum- 
cumque  mordacium  obnubilari  contingat,  praecedenti  traclalui 
de  conceptione  eiusdem  Virginis  hunc  praesentem  decrevimus 
subnectendum,  qui  sub  octo  conclusionibus  continetur:  prima 
conclusio  est,  quod  appetitus  sensitivus  suae  naturae  derelictus, 
non  est  id,  a  quo  oritur  carnalis  stimulus  aut  rebellio  actualis; 
quin  immo  oritur  ex  qualitate  aliqua  vitiosa  et  posiliva  addita 
nostrae  carnis  substantiae  et  naturali  potentiae  appetitus;  quae 
quidem  qualitas  est  materiale  in  originali  peccato;  secunda 
vero,  quod  privatio  originalis  iustitiae  non  est  formale  in  ori- 
ginali  peccato,  sed  materiale  tantummodo;  nec  materiale  nu- 
merum  ponens  ad  aliud  materiale,  quod  habitualis  rebellio  ap- 
pellatur;  tertia,  quod  in  ipso  originali  peccato  Dei  offensa  for- 
male  est  et  Dei  odium  obiectivum;  quarta  vero,  quod  causale 
respectu  originalis  peccati  non  est  decisio  sola  seminis,  sed  libi- 
dinosa  conceptio,  sine  qua  mulier  concipere  non  valet  in  hoc 
statu  naturae  corruptae;  quinta  vero,  quod  originalis  iustitia 
ibi  erat  subiective,  ubi  nunc  est  rebellio,  in  appetitu  scilicet 
sensitivo;  sexla  quoque,  quod  originale  peccatum  ob  hoc  onmi- 
bus  ex  Adam  libidinose  descendentibus  imputatur,  quia  tota  na- 
tura  exsistens  in  ipso  virtualiter  quodammodo  in  peccatum  con- 
sensit;  septima  vero,  quod  seminis  alteratio  et  corporis  formatio 
proprio  modo  loquendi  dici  potest  conceptio,  et  magis  proprie 
quodammodo  susceptio  seminis  sola;  octava  quoque,  quod  totus 
liber  de  conceptione  compositus  solidus  permanet  nec  ineptus, 


V.  c. 

salva  incurialitate  et  irreverentia  contraria  dicentium  et  obla- 
trantium  contra  conclusiones  praedictas. 

Conclusio  I. 

Quod  appetitus  sensitivus  suae  naturae  derelicius  non  est 
id,  a  quo  oritur  carnalis  stimulus  aul  rebellio  actualis ; 
quin  immo  oritur  ex  qualitate  aliqua  vitiosa  positiva  et 
addita  nostrae  l  carnis  substantiae  ac  naiurali  potentiae 
appetitus;  et  est  isia  qualitas  materiale  in  originali 
peccato. 

Est  ergo  de  lege  peccati,  quae  habitat  in  membris  2  ho- 
minum,  ac  de  carnis  habituali  stimulo  irreiragabiliter  hoc  te- 
nendum,  quod  ipsa  non  est  natura  appetitus  sensitivi  sibi  ipsi 
relicti  donoque  originalis  iustitiae  spoliati,  immo  est  quaedam 
qualitas  vitiosa,  ita  qiiod  appetitus  ex  sui  natura  non  habet, 
quod  sit  rebellis  intellectui,  aut  quod  suscitet  carnis  stimulos 
et  concupiscentias  actuales. 

1.  Huic  tamen  conclusioni  obviare  videtur,  quod  homines  de 
nihilo  a  Deo  producti  adhuc  deiectabiliter  miscerentur  et  pate- 
rentur  stimulos  carnis;  unde  in  eis  esset  rebellio  et  pugna  ap- 
petitus;  sed  certum  est,  quod  hoc  non  esset  ex  qualitate  aliqua 
vitiosa,  sed  ex  sola  conditione  naturae:  ergo  solus  appetitus 
sensitivus  privatus  originali  iustitia  et  sibi  relictus  sufficit  ad 
suscitandum  stimulos  et  actuales  concupiscentias,  nec  requiritur 
additamentum  alicuius  habitus  positivi 3. 

2.  Praeterea,  certum  est,  quod  in  brutis  et  anirnalibus  appe- 
titus  sensitivus  suscitat  stimulos  et  concupiscentias  respectu  pro- 
priorum  obiectorum;  sed  in  eis  non  est  aliquod  vitium  additum 
appetitui:  ergo  appetitus  solus  movet  etiam  in  hominibus  ad 
similes  concupiscentias,  ut  videtur. 

3.  Praeterea,  sicut  se  habet  sensus  tactus  exsistens  in  supe- 
riori  parte  stomachi  respectu  delectabilis  sibi  convenientis,  sic  se 
videtur  habere  ad  alia  membra  et  organa,  in  quibus  complan- 


1  Alii  naturae.  2  Hom.  7,  23. 

3  Erf.  alicuius  positivi  gradus. 

tatur1;  sed  solus  sensus  tactus  exsistens  in  superiori  parte  sto- 
machi  ad  absentiam  «  humidi  et  frigidi  suscitat  sitim,  qui  est 
appetitus  et  desiderium  eorumdem  » ;  ad  absentiam  vero  «  calidi 
et  sicci  suscitat  eorum  desiderium,  quod  est  fames  »,  secundum 
Philosophum,  in  II  De  anima  2;  nec  requiritur  aliquid  additum, 
sed  sola  natura  sufflcit  ad  sitim  et  famem:  ergo  sola  natura 
appetitus  respectu  delectationum  carnalium  suscitabit  concu- 
piscentiam  et  desiderium,  qui  stimulus  nuncupatur. 

4.  Praeterea,  in  quacumque  potentia  appetitiva  succedit  de- 
lectatio  et  tristitia  desiderio  et  fugae  respectu  sui  obiecti,  se- 
cundum  Philosophum,  II  Ethicorum  3;  sed  delectatio  in  obiecto 
convenienti  inest  appetitui  sensitivo  sibi  ipsi  derelicto  absque  ad- 
ditamento  cuiuscumque  alterius  positivi,  cum  delectatio  nihil 
aliud  sit  quam  coniunctio  convenientis  cum  convenienti,  secun- 
dum  Philosophum,  X  Ethicorum  4:  ergo  desiderium  delecta- 
tionum  carnalium  et  concupiscentia  inest  ex  solo  appetitu. 

5.  Praeterea,  originalis  iustitia  erat  quasi  frenum  respectu 
appetitus,  ne  posset  illicite  moveri;  sed  equus  indomitus,  rupto 
freno,  recalcitrat  et  movetur,  nullo  alio  acquisito:  ergo  appetitus 
sensitivus,  rupto  freno  originalis  iustitiae,  absque  aliquo  alio 
positivo  indomite  rebellabit  ad  iudicium  rationis. 

6.  Praeterea,  si  habitualis  rebellio  esset  aliquid  positivum  in 
appetitu  sensitivo,  non  apparet  in  primo  homine,  a  quo  fuisset 
impressum,  cum  erubescere  coepit;  non  enim  illud  positivum 
impressit  Deus,  cum  non  sit  causa  alicuius  mali  aut  habitus 
vitiosi;  nec  illud  impressit  vetiti  fructus  comestio,  cum  fructus 
ille  non  esset  naturaliter  nocivus,  sed  tantum  quia  vetitus,  secun- 
dum  sanctos5;  nec  illud  impressit  actus  peccati,  quo  fuit  inobe- 
diens  Deo;  quamvis  enim  illud  fuerit  meritoria  causa,non  tarnen 
effectiva  exstitit  aut  realiter  impressiva :  ergo  rebellio,  quam 
expertus  est,  non  videtur  nisi  ex  sola  privatione  originalis  iu- 
stitiae    fuisse.    Unde,    ut  videtur,   appetitus   in    Adam    statim, 


1  Duss.  copulatur. 

2  Text.  28  (c.  3). 

3  C.  5  (alias  4)  et  lib.  IX  c.  4. 

4  lla  Avicenna,  VIII  Metapkys.,  c.  7  in  fine;   cfr.  tamen   Aristot.,  X  Ethic, 
c.   1-5  et  lib.  VII  c.   II   sq. 

5  Cfr.  e.  g.  August.,  VIII  De  yen.  ad  litt.,  c.  6  n.  12  et  Glossa  orcUnaria 
ad  Gen.  2,  9. 

amissa  originali  iustitia,  rebellavit  absque  acquisilione  cuiuslibet 
qualitatis. 

His  aulem  rationibus,  etsi  non  inducantur  ab  aliis,  vide- 
tur  posse  probari,  quod  rebellio  et  habitualis  concupiscentia 
non  sit  aliud  quam  appetitus  sensitivus  cum  privatione  origi- 
nalis  iustitiae.  Quibus  tamen  nou  obstantibus,  indubitanter  te- 
nendum  est  illud,  quod  prius;  quod  quidem  potest  multipliciter 
declarari. 

Ait  enim  Auguslinus,  libro  V  l  Conlra  Iulianum  circa 
finem,  quod  «  aliud  est  sensus  carnis,  sine  quo  nullus  fuit  aut 
est  aut  erit  in  corpore  vivens  horno,  et  aliud  est  concupiscentia, 
qua  caro  adversus  spiritum  concupiscit,  sine  qua  fuit  ante  pec- 
catuin  prirnus  homo,  et  qualem  nobis  exhibuit  humanam  natu- 
ram  Christus  homo  » ;  sed  clarum  est,  quod  aliud  non  esset, 
si  appetitus  sibi  ipsi  relictus  esset  habitualis  concupiscentia 
et  stimulos  suscitaret:  ergo  istud  verum  non  est  secundum 
mentem  Augustini. 

Praeterea,  libro  VI 2  Contra  IuUanum  asserit  Augustinus, 
«  non  substantialiter  manere  concupiscentiam  sicut  corpus  ali- 
quod  aut  spiritum,  sed  esse  affectionem  quandam  malae  qua- 
litatis,  sicut  est  languor  » ;  et  infra :  «  Dixerunt  quidam  philo- 
sophi,  esse  concupiscentiam  partern  animi  vitiosam;  sed  ego 
ipsum  vitium,  quo  animus  vel  ulla  pars  eius  isto  modo  vitiosa 
est,  libidinem  dico,  ita  ut,  omni  vitio  sanato,  salva  sit  tota  sub- 
stantia.  Unde  et  illi  phiJosophi  locutione  tropica  mihi  videntur 
vitiosam  partem  animi  libidinem  appellasse,  pro  eo  quod  in 
ea  parte  est  vitium,  quod  vocatur  libido,  sicut  appellatur  do- 
mus  pro  his,  quae  sunt  in  domo  ».  Haec  Augustinus.  Sed  certum 
est,  quod  mala  qualitas,  sicut  est  infirmitas  vel  languor,  est 
aliquicl  positivum:  ergo  secundum  mentem  Augustini  concupi- 
scentia  est  aliquod  positivum  additum  parti  animi,  quae  dicitur 
appetitus. 

Praeterea,  expresse  ponit  ibidem  3  Augustinus,  quod  huius- 
modi  qualitas  est.de  tertia  specie  qualitatis;  unde  vocat  eam  «  af- 


1  G.  io  n.  55. 

2  C.  18  n.  53;  I  De  nitpt.  et  concup.,  c.  25  n.  28. 

3  C.   18  n.  5i. 

fectionem  vel  affectionalern  qualitatem»,  dicens,  adversus  talem 
qualitatem  illum  clamasse,  qui  ait.1:  Infelix  ego  homo!  quis 
me  liberabit  de  corpore  mortis  huius?  et  alloquens  Iulianum 
sub  his  verbis  concludit2:  «  Quapropter  quantolibet  adversus 
oculos  imperitorum  dialectico  tegmine  te  involvas,  manifesta 
veritate  nudaberis.  Ego  tanquam  valetudinem  malam  ex  origine 
vitiata  ingenitum  homini  dico  vitium,  quo  caro  concupiscit 
adversus  spiritum  3  ».  Haec  ille.  Ex  quo  manifeste  concluditur, 
quod,  sicut  valetudo  mala,  febris  videlicet  vel  alia  aegritudo, 
est  aliquid  positivum  de  tertia  specie  qualitatis,  sic  et  concu- 
piscentia  vel  rebellio  habitualis;  non  est  igitur  solus  appetitus 
sibi  ipsi  relictus. 

Amplius,  Augustinus,  libro  I  De  nuptiis  et  concupiscentia  4 
dicit,  quod  concupiscentia,  lex  membrorum,  est  «  quidam  af- 
fectus  morbidus  sive  languor  »,  qui  commovet  illicitum  deside- 
rium  et  carnalem  concupiscentiam  actualem;  sed  clarum  est, 
quod  affectio  morbida  est  aliquid  positivum :  ergo  concupiscentia 
est  aliqua  qualitas  positiva  addita  appetitui,  praeserfim,  cum 
ipsa  potentia  appetitus  non  possit  morbida  affectio  appellari; 
nam  affectiones  sunt  in  tertia  specie  qualitatis,  in  qua  non  est 
appetitus  potentia,  etiam  secundum  illos,  qui  ponunt  potentias 
animae  accidentia  quaedam. 

Rursum,  Augustinus,  VI  5  Contra  Iulianum,  dicit,  quod 
«  concupiscentia  malum  est,  quod  per  se  ipsum  tam  magnum 
est,  quod  ad  hominis  damnationem  sufficiat,  esto,  quod  de  pa- 
rentibus  regeneratis  trahatur  »;  et  subdit,  quod  «  qualitas  mali 
non  in  substantiam  de  substantia  tanquam  de  loco  in  locum 
migrat,  ut  deserat,  ubi  erat,  et  quae  fuit  ibi,  ipsa  sit  alibi;  sed 
alia  eiusdem  generis,  quodam  cooperante  contagio,  sicut  et  de 
morbidis  parentum  corporibus  solet  evenire  nascentibus  ».  Haec 
ille.  Ex  quo  evidenter  concluditur,  quod  ita  est  de  vitio  con- 
cupiscentiae,  sicut  de  aliis  moribus  aut  aliis  qualitatibus  vitio- 
sis,  quas  filii  contrahunt  a  parentibus,  non  easdem  in  numero, 
sed  in  specie  tantum,  ne  accidens  migrare  de  uno  subiecto  in 
aliud  ponatur.  Clarum  est  autem,  quod  huiusmodi  qualitates  et 


1  Rom.  7,  24. 

2  N.  55.  3  Gal.  5,  17. 

4  C.  25  n.  28  et  c.  31   n.  35.  5  C.   18  n.  55, 

mores  sunt  aliquid  positivum  superadditum  potentiae  appetitus: 
ergo  idem  erit  de  concupisGentia  et  habituali  rebellione. 

Adhuc,  in  eodem  libro  !  subdit  Augustinus,  quod  «  inest 
homini  malum  praeter  actum  et  motum,  unde  surgit  hic  motus, 
quem  desiderium  dicimus;  non  enim  semper  est  desiderium, 
contra  quod  pugnemus.  Sed  si  tunc  non  est,  quando  non  oc- 
currit,  quod  concupiscatur,  fieri  tamen  potest,  ut  insit  qualitas 
mala,  licet  nulla  sit  tentatione  commota,  sicut  inest  timiditas 
homini  timido,  etiam  quando  non  timet » ;  sed  clarum  est,  quod 
timiditas  est  qualitas  positiva :  ergo  et  concupiscentia  positivum 
quid  erit,  a  quo  consurgit  motus  inordinatus,  qui  desiderium 
appellatur. 

Item,  potentia,  quae  ex  sui  natura  rebellat  rationi,  non  est 
capax  habitus  consentanei  rationi;  receptivum  enim  debet  esse 
denudatum  a  natura  recepti,  ut  dicit  Coinmentator  II  2  et  III 
De  anima;  sed  appetitus  sensitivus  est  capax  habitus  consen- 
tanei  rationi,  quia  habitus  virtuosi  morales  ipsum  submittunt 
rationis  imperio  et  obedientiae,  secundum  quod  dicit  Philoso- 
phus,  1 3  et  III  Ethicorum ;  unde  temperantiam  et  fortitudinem 
ponit  in  irascibili  et  concupiscibili  appetitu:  ergo  potentia  ap- 
petitiva  ex  sui  natura  non  rebellat  contra  iudicium  rationis. 

Praeterea,  «  nulla  res  assuescit  in  oppositum  actus  illius, 
qui  inest  sibi  a  natura;  lapis  enim,  qui  naturaliter  deorsum 
fertur,  nunquam  assuefieret  ferri  sursum,  esto,  quod  decies 
millies  superius  iactaretur  »,  ut  Philosophus  dicit  in  II  4  Ethi- 
corum;  sed  appetitus  sensitivus  assuescit  obedire  rationi,  ut 
experientia  docet  et  testatur  Philosophus  in  fine  I  5  Ethicorum, 
unde  vocat  appetitum  rationalem  per  participationem :  ergo 
omnino  impossibile  est,  quod  appetitus  ex  sui  natura  sit  rationi 
rebellis. 

Amplius,  appetitus  virtuosi,  qui  sunt  in  appetitu  sensitivo, 
nec  sunt  violenti   nec   praeter  naturam;  ait  enim  Philosophus, 


1  C.  19  n.  60:  «  Irvest  <Miim  homini  mahim  et  praeter  istum  actum,  id  est 
praetcr  hunc  motum,  unde  surgit  hie  motus;  quem  motum  dicimus  deside- 
rium  »   etc. 

2  Scil.  Averroes,  II  De  animn,  lext.  67  el  lib.  III  text.  4;  III  De  caelo  et 
mundo,  text.  67. 

3  C.   13  et  lib.  III  passim,  praesertim  e.    12,  6,   10  (cfr.  lib.   VI  c.  2). 

4  C.   I.  5  C.   13. 

II  Ethicorum  *,  quod  «  praeter  naturam  non  insunt,  sed  inna- 
tis  quidem  suscipere  eas,  perfectis  autem  per  assuetudinem  » ; 
sed  si  appetitus  ex  sui  natura  esset  rebellis  rationi,  virtutes 
essent  oppositae  naturae  ipsius  et  violentantes  ipsurn :  ergo  ap- 
petitus  sensitivus  sibi  relictus  non  suscitat  actualem  rebellionem. 

Adhuc,  quod  ex  natura  sua  est  suadibile  et  obedibile  ra- 
tioni,  ex  sui  natura  non  elicit  actum  obvium  rationi,  alias  op- 
posita  inessent  eidem  secundum  naturam;  sed  Philosophus 
dicit  in  fine  I  2  Ethicorwn,  quocl  concupiscibile  et  universaliter 
appetibile  participat  aliqualiter  rationi,  secundum  quod  suadibile 
est  ei  et  obedibile:  ergo  idem,  quod  prius. 

Praeterea,  manente  eadem  potentia  appetitus,  habitualis 
concupiscentia  intenditur  et  remittitur,  ut  in  incontinente  in- 
tenditur,  remittitur  in  temperante  et  continente;  sed  privatio 
originalis  iustitiae  non  intenditur  nec  remittitur,  quia  aequalis 
est  in  continente  et  in  incontinente  et  aequalis  est  in  omnibus 
hominibus :  non  ergo  concupiscentia  est  sola  privatio  originalis 
iustitiae  in  appetitu  sensitivo. 

Rursum,  si  appetitus  sensitivus  ex  se  et  naturaliter  rebel- 
laret  ad  rationem,  et  in  Christo  et  in  corpore  glorioso  et  in 
statu  innocentiae  mansisset  habitualis  rebellio,  quamvis  sopita 
et  ligata;  clarum  est  enim,  quod  in  corpore  Christi  est  appetitus 
sensitivus  et  tota  eius  natura,  et  similiter  in  corpore  beati; 
sed  absonum  est  dicere,  quod  in  corpore  Christi  vel  alio  glo- 
rioso  sit  fomes  peccati  et  habitualis  concupiscentia,  quantum- 
cumque  sopita  et  dormiens,  quia  tunc  caro  Christi  esset  caro 
peccati,  contra  apostolum  et  omnes  sanctos:  ergo  habitualis 
rebellio  non  est  potentia  appetitus. 

Adhuc,  nullum  accidens  est  frenum  sui  subiecti,  quia  non 
agit  in  subiectum,  sed  est  magis  perfectio  et  complementum 
ipsius;  sed  originalis  iustitia  erat  in  appetitu  sensitivo  subie- 
ctive,  ut  inferius  3  ostendetur:  ergo  non  poterat  dici  frenum 
ipsius  appetitus,  sed  magis  perfectio  et  complementum;  non 
esset  autem  eius  perfectio  aut  complementum,  si  ex  natura  sua 


1  C.  1  :  «  Neque  igitur  natura  neque  praeter  naluram  hae  virtutes  in  nobis 
acquiruntur,  sed  cum  idonei  ad  ipsas  suscipiendas  natura  simus,  assuetudine 
perflcimur  ». 

2  C.   13.  3  Pag.   125  sqq. 

contrariaretur  naturali  inclina  tioni  ipsius:  ergo  non  movetur 
naturaliter  appetitus  ad  rebellandum.  Et  confirmatur,  quia  fre- 
num  importat  aliquid  violentum;  non  est  autem  dicendum,  quod 
iustitia  originalis  violentaret  appetitum,  quia  nec  pro  statu  ista 
virtutes  violentant. 

Praeterea,  virtutibus  moralibus  in  appetitu  positis,  aut  re- 
manet  in  ipso  appetitu  vis  et  inclinatio  ad  actum  rebellionis,. 
aut  tollitur;  sed  non  potest  dici,  quod  maneat;  quia  tunc  ap- 
petitus  in  homine  virtuoso  ex  sui  natura  ferretur  ad  unum  et 
virtus  ad  aliud,  quod  esse  non  potest,  tum,  quia  tunc  nullus 
esset  virtuosus,  sed  tantum  continens;  nam  continens  dicitur 
qui  habet  concupiscentias  pravas,  ad  differentiam  temperati,  se- 
cundum  Philosophum,  VII  Ethicorum  *;  tum,  quia  de  aliquibus 
sanctis  legitur  2,  quod  caro  eorum  erat  plene  redacta  in  domi- 
nium  spiritus;  tum,  quia  tunc  accidens  inclinaret  ad  unum  et 
subiectum  acl  aliud,  quod  esse  non  potest:  ergo  necesse  esty 
ut  detur  secundum,  scilicet,  quod  tollatur  vis  et  inclinatio,  qua 
appetitus  rebellat  ad  rationem,  per  adventum  virtutis,  et  per 
consequens,  quod  habitualis  rebellio  ab  appetitu  realiter  distin- 
guatur. 

Amplius,  absoluta  delectatio  aut  desiderium  absolutum  in 
obiecto  convenienti  non  est  illud,  quod  nominatur  concupiscentia 
vel  libido,  sed  tantum  effrenum  desiderium  ac  improba  dele- 
ctatio  et  excedens;  qui  quidem  excessus  et  attenditur  penes 
tempus  in  praeveniendo  et  in  non  quiescendo  iuxta  imperium 
rationis,  et  attenditur  penes  modum  nimis  intensuni  et  furiosum. 
Licet  ergo  omni  appetitivae  potentiae  naturale  sit  delectari  in 
obiecto  convenienti  et  illud  appetere,  non  tamen  improbe,  furiose 
et  effrenate,  ut  patet,  quod  omnis  homo  delectatur  in  cibo  et 
potu  naturaliter  et  illa  appetit,  sed  quod  delectetur  superflue, 
ut  gluto  aut  ebrius,  vel  quod  appetat,  quando  non  indiget,  sed 
est  repletus,  hoc  non  est  naturale,  immo  verecundum  et  impro- 
bum :  ergo  a  simili,  licet  appetitus  in  actu  venereo  naturaliter 
delectetur,  quae  quidem  delectatio  etiam  in  statu  innocentiae 
permaneret,  non  tamen  est  sibi  naturale,  quod  ita  improbe, 
furiose  et  effrenate  feratur,  sicut  fertur  nunc  in  tempore  na- 
turae  prostratae. 


C.  2.  2  Cfr.  Bonav.,  Legenda  S.  Franc,  c.  14  n.   I 

Nec  obstant,  quae  superius  inducuntur. 

1.  Ad  1  enim  dicendura,  quod  homines,  si  a  Deo  produ- 
cerentur  de  novo  vel  de  nihilo  vel  ex  trunco,  non  delectarentur 
aut  appeterent  excessive  et  improbe,  etsi  absolute  delectarentur, 
alioquin  posset  eorum  caro  dici  caro  peccati  et  eorpus  eorum 
mortuum  per  peccatum;  nec  hahitaret  in  carne  eorum  bonum, 
sed  matum,  et  multa  talia,  quae  apostolus  dicit  ad  Romanos  7  l 
et  8.  Unde  in  talibus  esset  lex  membrorum,  languor,  tyrannus 
et  similia,  si  istud  esset  verum;  quae  secundum  sanctos  non 
insunt  nobis,  nisi  propter  peccatum  priraorum  parentum ;  et 
ideo  in  talibus  de  novo  productis  esse  non  debent.  Vel  dicen- 
dum,  quod  habitualis  rebellio,  etsi  sit  qualitas  vitiosa,  tamen 
oritur  ex  complexione,  nisi  impediatur  per  originalem  iustitiam 
vel  aliquod  aliud  donum  additum  appetitui  et  complexioni,  sicut 
lignum,  quod  ex  sui  conditione  est  curvum;  quamvis  enim  cur- 
vitas  aliud  sit  a  ligno,  tamen,  si  rectificetur  et  postraodum  re- 
linquatur  sibi  ipsi,  redit  ad  curvitatem;  consimiliter  si  in  talibus 
hominibus  inveniretur  stimulus  carnis,  non  ex  hoc  probatur, 
quod  sit  idem  cum  appetitu  actualis  rebellio,  quia  potest  esse, 
quod  oriatur  a  naturali  complexione. 

2.  Ad  2  dicendum  tripliciter:  primo  quidern :  aliud  est  de 
appetitu  brutorum  animalium  et  appetitu  hominum;  sensus 
enim,  in  quantum  humani,  aliquid  percipiunt,  quod  tamen  non 
percipiunt,  in  quantum  sensus  sunt  in  communi  vel  animalis, 
secundum  Commentatorem  in  II  De  anima2',  et  ideo  nihil  pro- 
hibet,  quin  sic  possit  dici  de  appetitu;  secundo  vero,  quia  etiara 
in  brutis  non  est  appetitus  adeo  iuiprobus  et  effrenus,  sicut  est 
in  hominibus;  unde  videtur,  quod  haec  improbitas  sit  ex  aliqua 
morbida  qualitate;  tertio  quoque,  quia  ex  hac  ratione  non  con- 
cluditur  aliud,  nisi  quod  huiusmodi  qualitas  in  hominibus  oritur 
ex  complexione,  sieut  in  brutis. 

3.  Ad  3  dicendum  dupliciter:  primo  quidem,  quod  in  su- 
periore  parte  storaachi  non  est  iraprobus  appetitus  respectu 
potus  et  cibi,  nisi  ratione  alicuius  habitus  vitiosi,  qualis  est  in 
glutonibus  et  intemperatis;  cuin  ergo  iraprobitas  elucescat  in 
appetitu,  de  quo  hic  loquimur,  evidenter  concluditur,  quod  non 
est  ex  natura    simplicis  appetitus,  immo   ex  vitiosa  qualitate; 


1   V.   18  sq.  et  c.  8,  3  et  10.  2  Scil.  Averroes,  text.  05  et  63. 

secundo  vero,  quia  forsitan  totus  sensitivus  appetitus,  in  qua- 
cumque  parte  sit,  infectus  est  per  peccatum;  nam  fames  et  sitis 
non  fuissent  in  statu  innocentiae,  aut  saltem  non  adeo  improbe 
aut  violenter. 

4.  Ad  4  dicendum,  quod  delectatio  et  tristitia  moderate 
debentur  cuilibet  appetitivae  potentiae  per  naturam;  effrenatio 
autem  et  improbitas,  qualis  est  in  hominibus,  non  est  absque 
habitu  vitioso. 

5.  Ad  5  dicendum,  quod  originalis  iustitia  nullo  modo  erat 
quasi  frenum  respectu  appetitus  sensitivi,  alias  esset  qualitas 
violenta  et  innaturalis;  est  ergo  intelligendum,  quod  appetitus 
sensitivus  sibi  relictus  non  est  obvius  rationi  nec  obediens  quan- 
tum  ex  se  et  ex  sui  natura.  Quod  ergo  consonet  et  obediat 
rationi,  est  per  habitum  ipsum  perficientem,  qui  quidem  habitus 
erat  originalis  iustitia  in  parentibus  primis,  in  nobis  vero  sunt 
virtutes;  quod  autern  repugnet  et  rebellis  sit  rationi,  est  per 
habitum,  qui  trahitur  ab  origine,  qualis  est  lex  membrorum, 
vel  per  habitum,  qui  habetur  ex  consuetudine,  quales  sunt  mo- 
rales  et  vitiosi. 

6.  Ad  ultimum  dicendum  dupliciter:  primo  quidem,  quod 
huiusmodi  qualitas  vitiosa  in  primis  hominibus  ereata  fuit,  de- 
meritorie  quidem  per  peccatum  inobedientiae,  impressive  vero 
a  Deo  infligente  eam  tanquam  iustam  poenam  inobedientiae  sibi 
factae,  secundum  illud  Augustini,  II 2  De  baptismo  parvulorum, 
qui  ait,  quod  «  carnis  inobedientia  non  erat  in  illis  hominibus 
primis,  quando  nudi  erant,  pro  eo,  quod  anima  rationalis,  do- 
mina  carnis,  nondum  inobediens  exstiterat  Deo  suo,  ut  poena  re- 
ciproca  inobedientem  experiretur  carnem  famulam  suam»;  ideo 
subdit,  quod  «  nobis  pudendum  est,  quod  imperio  nostro  caro 
non  servit;  quia  hoc  fuit 2  per  infirmitatem,  quarn  peccando  me- 
ruimus.  Vocatur  quoque  peccatum  habitans  in  membris  nostris; 
hoc  enim  sic  est  peccatum,  ut  sit  simul  poena  peccati  ».  Haec 
ille.  Vel  dicendum  secundo,  quod  ad  ablationem  originalis  iusti- 
tiae  statim  ex  carnis  complexione  huiusmodi  vitiosa  qualitas 
pullulavit;  sicut  lignuin  viride  et  recurvum,  si  relinquitur  ab 
illo,  qui  rectificat,  ipsum  statim  redit  ad  curvitatem. 

Et  in  hoc  prima  conclusio  terminetur. 


1  C.  22  n.  36.  *  Text.  originalis  ftt. 

CONCLUSIO  II. 

Quod  privatio  originalis  iustitiae  non  est  formale  in  peccato 
originali,  sed  materiale  tantummodo ;  nec  numerum  l 
ponens  ad  aliud,  quod  habitualis  rebellio  nuncupatur. 

Quod  vero  ab  aliquibus  dicitur,  originale  peccatum  esse 
privationem  originalis  iustitiae  secundum  suum  materiale,  for- 
male  2  autem  ipsam  rebellionem,  omnino  stare  non  potest;  immo 
indubitanter  dicendum  est,  quocl  utrumque  materiale  est  et 
unum  materiale. 

1.  Huic  tamen  obviare  videtur,  quod  unumquodque  defini- 
tur  per  id,  quod  est  formale  in  eo.  Deflnitur  autem  peccatum  ori- 
ginale  ab  Anselmo,  De  conceptu  virginali3,  quod  «est  privatio 
originalis  iustitiae  cum  debito  habendi  eam  » :  ergo  huiusmocli 
privatio  est  formale,  ut  videtur,  in  originali  peccato. 

2.  Praeterea,  originale  peccatum  et  originalis  iniustitia 
idem  sunt;  sed  iniustitia  non  est  nisi  sola  carentia,  nulla  essentia 
penitus,  secundum  Anselmum,  De  conceptu  virginali  c.  3  4, 
qui  ait,  quod  «  iniustitia  non  est  aliucl  quam  carentia  iustitiae 
debitae  » ;  et  c.  4,  quod  «  iniustitia  nulla  essentia  est,  cum  omnis 
essentia  sit  a  Deo  »;  et  c.  5  ait,  quod  «  iniustitia  omnino  nihil 
est,  sicut  caecitas,  et  quod  nullam  habet  essentiam  »  :  ergo  pec- 
catum  originale  formaliter  privatio  et  carentia  dici  clebet. 

3.  Praeterea,  peccatum  et  maluin  non  est  aliquid  positivum, 
sed  sola  privatio  boni,  ut  Ambrosius  dicit,  De  verbis  apostoli  5, 
quaerens :  «  quomodo  habitat  peccatum  in  carne,  cum  non  sit 
substantia,  sed  privatio  G  boni  »?  Et  Augustinus,  Super  Ioan- 
nem  7,  clicit,  quod  «  peccatum  nihil  est » :  ergo  formale  in  omni 
peccato  erit  privatio  alicuius  boni.  Et  ita  privatio  boni  originalis, 
quod  fuit  iustitia  et  rectitudo,  est  originale  peccatum  formaliter, 
ut  videtur,  sicut  et  privatio  alicuius  boni  actualis  est  peccatum 


bess.  in  numerum. 

2  Sess.  legit:  secundum  suum  formale,  materialiier  autem  ipsam  ele. 

3  C.  3.  4  P.  L.   158,  m  el  438, 

5  Comment.  ad  Rom.  7,   18  (int.  op.  Ambros.). 

6  Alias  praevaricatio.  7  Tract.  I   n.  13. 

actuale  secundum  formam;  unde  peccatum  luxuriae  non  est  nisi 
privatio  boni  castitatis,  et  sic  de  aliis  vitiis. 

4.  Praeterea,  sub  genere  privativo  nihil  formaliter  consti- 
tuitur  nisi  per  privationem;  sed  malum  et  peccatum  sunt  genus 
privativum,  cum  malum  et  bonum  opponantur,  sicut  habitus 
et  privatio,  secundum  Philosophum,  X  Metaphysicorum  ' :  ergo 
nihil  est  sub  peccato  formaliter  nisi  per  privationem,  quare 
privatio,  ut  videtur,  est  in  originali  formale. 

Sed  his  non  obstantibus,  dicendum  est  id,  quod  prius,  quod 
quidem  apparet  ex  multis.  Manente  enim  formali  alicuius  in 
subiecto,  manet  et  id,  cuius  est  formale;  nam  impossibile  est, 
albedinem  esse  in  superficie,  quin  superficies  sit  alba;  sed  pri- 
vatio  originalis  iustitiae  manet,  non  manente  peccato,  sicut  patet 
in  parvulo  baptizato  et  etiam  in  adulto;  constat  enim,  quod 
post  baptismum  adhuc  privati  remanent  originali  iustitia,  et 
tamen  originale  peccatum  deletum  est  per  baptismum:  ergo 
privatio  ista  non  fuit  formaliter  peccatum  originale.  —  Nec 
obstat,  si  dicatur,  quod  debitum  habendi  iustitiam  relaxatur  per 
baptismum,  et  ita  transit  peccatum,  quia  haec  duo,  privatio 
iustitiae  et  debitum  habendi,  erant  formale  in  peccato.  Hoc  qui- 
dem  non  obstat,  tum,  quia  unius  rei  unicum  est  esse  formale, 
secundum  sic  ponentes;  peccatum  autem  originale  unum  est, 
debitum  vero  habendi  iustitiam  et  iustitiae  privatio  non  sunt 
unum;  tum,  quia  haec  solutio  firmat  propositum,  quod  videlicet 
peccatum  originale  manebit  io  baptizafo  secundum  suum  for- 
male  vel  totale,  si  sola  privatio  sit  totum  formale,  vel  partiale, 
si  debitum  et  privatio  concurrunt  ad  unum  integrum  formale; 
tum,  quia  per  baptismum  non  apparet,  quomodo  transit  debitum 
habendi  iustitiam,  nisi  quatenus  Deus  non  imputat  illud  debi- 
tum;  nam  ratio  debiti  fundabatur  in  natura  propagata  ab  Adam, 
qui  originalem  iustitiam  pro  tota  natura  suscepit;  et  idcirco, 
cum  manet  natura  et  propagata  etiam  post  baptismum,  adhuc 
deberet  babere  iustitiam;  qua,  cum  careat,  videtur  tolum  for- 
male  originalis  peccati  remanere  secunclum  sic  ponentes,  quod 
est  absonum  dicere;  tum,  quia  debitum  habendi  non  videtur 
includi  in  formali  originalis  peccati,  per  rationem  eorum,   qui 


1  C.  6  text.   15  (;ilias  lib.  IX  c.  4). 

ponunt,  quod  in  peccato  privativo  exsistente  nihii  formale  est 
nisi  privatio;  debitum  autem  habendi  non  esfc  privatio,  immo 
relatio  positiva. 

Praeterea,  illud  non  est  formale  in  peccato  originali,  quod 
stat  sub  peccato  originali  et  sub  opposito  eius;  sed  carentia 
originalis  iustitiae  et  debere  ipsam  habere  stat  cum  peccato 
originali  in  nondum  baptizatis  et  sine  originali  in  baptizatis, 
qui  utique,  quantum  est  ex  natura  et  propagatione  sua,  de- 
berent  iustitiam  habere,  quam  suscepit  Adam  pro  ipsis;  Deus 
tamen  de  isto  debito  parcit  eis  nec  offenditur  eis:  ergo  in  ori- 
ginali  non  est  formale  privatio  vel  debitum,  sed  magis  propter 
ista  offendi  Deum  l.  Et  confirmatur,  quod  relatio  debiti  non  vi- 
detur  transire,  quamdiu  manet  fundamentum,  quod  est  natura 
et  ratio  fundamenti,  quae  est  propagatio  ab  Adam  debitore. 

Praeterea,  habitualis  rebellio  non  est  nisi  appetitus  sensi- 
tivus  cum  privatione  originalis  iustitiae  secundum  sic  ponentes; 
sed  secundum  eosdem  habitualis  rebellio  est  tantum  materialis 
et  non  formalis  in  originali  peccato:  ergo  privatio  originalis 
iustitiae  est  materialis  et  non  formalis  in  eo.  Unde  non  apparet, 
quomodo  hae  duae  propositiones  absque  contradictione  ligentur, 
prima  scilicet,  quod  rebellio  habitualis,  quae  est  privalio  ori- 
ginalis  iustitiae  in  appetitu,  non  sit  formalis  in  originali,  se- 
cunda  vero,  quod  privatio  originalis  iustitiae  sit  formaliter  in 
eodem. 

Praeterea,  apostolus  ad  Romanos  7  tractans  materiam 
de  peccato  originali,  nunquam  facit  mentionem  de  privatione 
originalis  iustitiae,  nec  Augustinus  contra  lulianum  negantem, 
parvulos  contrahere  originale;  sed  nullus  sufficienter  loquitur 
de  peccato  originali,  non  habita  mentione  de  suo  formali:  ergo 
vel  privatio  formale  non  est,  vel  apostolus  et  Augustinus  insuffi- 
cienter  de  hac  materia  tractarunt.  —  Nec  obsistit,  quod  Ansel- 
mus  de  privatione  huiusmodi  mentionem  facit:  tum,  quia  maio- 
ris  auctoritatis  sunt  apostolus  et  Augustinus  et  sunt  magis 
sequendi;  tum,  quia  privationem  intelligit  Anselmus  eo  modo, 
quo  contrarium  est  alterius  privativum;  tum,  quia  ista  deflnitio 
mala  2  est,  nisi  addatur,  quod  ista  privatio  sit  Dei  offensiva. 


1  Ed.  ista  non  offendi. 

2  ^ess.  materialis. 

Praeterea,  magis  opponitur  originali  iustitiae  et  rectitudini 
originalis  curvitas  et  obliquitas,  quam  opponatur  privatio  sola ; 
in  curvitate  namque  originali  et  obliquitate  includitur  privatio 
originalis  rectitudinis,  cum  in  omni  contrarietate  privatio  in- 
cludatur,  X  Metaphysicorum  * ;  sed  in  homine  est  obliquitas 
et  curvitas  contraria  iustitiae  originali,  videlicet  habitualis  re- 
bellio,  ex  qua  oritur  pronitas  ad  malum  et  difflcultas  ad  bo- 
num,  per  oppositum  originalis  rectitudinis,  ex  qua  oriebatur  ad 
malum  difflcultas  et  ad  bonum  facilitas:  ergo  in  homine  est 
aliquid  magis  oppositum  originali  iustitiae  quam  privatio  sola; 
sed  id,  quod  est  magis  oppositum  originali  iustitiae,  magis 
pertinet  ad  originale  peccatum:  ergo  rebellio  magis  pertinet 
quam  privatio  sola.  Gum  ergo  rebellio  non  perlineat  nisi  ma- 
terialiter  tantttm,  ergo  multo  minus  privatio  sola  formaliter 
pertinebit. 

Praeterea,  in  subiecto  susceptivo  duorum  contrariorum 
unum  contrarium  est  privatio  alterius;  nec  stibiectum,  dum  est 
sub  uno,  habet  privationem  alterius  aliam  a  privatione,  qua 
includitur  in  contrario  illo,  qtiod  habet;  in  aere  enim  frigido 
non  est  alia  privatio  a  calore  nisi  frigiditas;  alias  idem  sub- 
iectum  respectu  habitus  eiusdem  duplicem  privationem  haberet; 
sed  homo  est  subiectum  capax  originalis  iustitiae  et  sui  oppo- 
siti,  qttod  est  curvitas  et  obliqttitas,  puta  rebellionis  habi- 
tualis:  ergo  in  homine  exsistente  sub  huiusmodi  curvitate  non 
est  alia  privatio  originalis  iustitiae  nisi  ipsa  obliquitas  tantttm: 
cum  ergo  hoc  non  sit  in  originali  peccato  formale,  nec  privatio 
erit  nisi  materiale,  quia  non  ponit  in  numerttm  cum  priva- 
tione  inclusa  in  obliquitate. 

Praeterea,  «  si  opposiium  in  opposito,  et  propositum  in  pro- 
posito2  »;  sed  in  originali  iustitia  erat  materiale  quasi  habitualis 
obedientia  omnium  virittm  hominis  ad  rectam  rationem,  secun- 
dum  Augustintmi,  De  baptismo  parvulorum  libro  JI 3,  qui  ait, 
quod,  «  priusquam  homo  obedientiam  violasset,  placebat  Deo  et 
placebat  ei  Detts,  et  quamvis  corpus  animale  gestaret,  nihil 
inobediens  in  illo  adversum  se  moveri  sentiebat,  faciebat  autem 


1  C.  6  text.   16  (alias   lib.  IX  c.  4):  « Omnis  qiiidem   contrarietas   prlvatio 
est...  Omnis  contrarielas  habel  alterius  contrariorum  privalionem  ». 

2  Aristot.,  IV   Topic,  c.  4.  3  C.  22  n.  36. 

hoc  ordo  iustitiae,  ut  quia  eius  anima  corpus  famulum  a  Deo 
acceperat,  sicut  ipsa  eidem  Domino  suo,  ita  illi  corpus  obediret 
atque  exhiberet  vitae  illi  congruum  sine  ulla  resistentia  famu- 
latum  ».  Haec  Augustinus.  Unde  colligitur,  quod  haec  obedientia 
erat  in  originali  iustitia  quasi  materiale;  formale  vero  esse 
placitum  ex  hoc  Deo,  quia  ait,  quod  «  placebat  Deo,  et  pla- 
cebat  ei  Deus  »  :  ergo  in  opposito,  quod  est  originale  peccatum, 
materiale  erit  contrarium  privativum  obedientiae  habitualis, 
quod  est  rebeliio,  formale  vero  oppositum  complacentiae,  quod 
est  offensa  Dei.  Non  est  ergo  sola  privatio  formale  in  originali 
peccato,  secl  privatio  obedientiae  virium,  quod  est  rebellio,  ma- 
teriale  est,  privatio  vero  divinae  complacentiae,  quod  est  Dei 
offensa,  formale. 

De  hoc  tamen  formali  dicetur  exquisitius  in  sequenti  con- 
clusione. 

Ea  vero,  quae  inducuntur  in  oppositum,  non  concludunt. 

1.  Ad  1  enim  est  dicendum,  quod  ista  definitio  Anselmi 
materialis  est;  nam  sola  privatio  originalis  iustitiae  non  ponit 
parvulum  in  peccato,  nisi  quatenus  est  Dei  offensivum;  quod 
innuit  Anselmus,  cum  c.  3  De  conceptu  virginali  l  probat, 
huiusmodi  privationem  esse  peccatum  ex  hoc,  quocl  Deus  damnat 
et  condemnat  parvulum  propter  ipsam.  Dicendum  etiam,  quod 
clefinitio  ista  vera  est,  accipiendo  privationem  iustitiae  pro  con- 
traria  qualitate,  quae  est  lex  membrorum  et  fomes  peccati,  de 
qua  apostolus  loquitur  ad  Romanos 2  7  et  Augustinus,  De  ba- 
ptismo  parvulorum  libro  II  3,  non  privatio  pura. 

2.  Ad  2  dicendum,  quod  originalis  iniustitia  et  rebellio  et 
positivum  quoddam  est  et  privativum ;  in  se  quidem  positivum 
quid  est,  respectu  vero  iustitiae  mere  privativum.  Et  quia  iniu- 
stitia  dicitur  in  ordine  ad  iustitiam,  idcirco  in  quantum  est 
iniustitia,  non  est  nisi  pura  privatio,  nec  essentia  aliqua,  quamvis 
sit  aliqua  essentia  ista  qualitas,  in  qua  includitur  et  funclatur; 
quemadmodum  privatio  caloris  ut  privatio  nulla  est  essentia,  est 
tamen  aliqua  essentia  frigus,  in  quo  et  ex  quo  oritur  privatio 
caloris.  Anselmus  ergo  considerans,  quod  nulla  res,  ut  est  po- 


1  P.  L.   158,  436.  2  V.  23  (cfr.  v.  5). 

3  E.  gr.  c.  4  n.  4;  c.   12  n.   17;  c.  22  n.  36  sq.  et  c.  32  n.  56. 

sitiva,  malum  est  aut  peccatum  aut  iniustitia,  sed  quatenus  est 
privativa,  clicit,  quod  iniustitia  nulla  essentia  est. 

3.  Et  per  idem  patet  ad  3  de  Ambrosio  et  Augustino. 

4.  Ad  ultimum  dicendum,  quod  malum  et  peccatum  adeo 
privativum  est,  ut  nec  habitualis  rebellio  aut  actus  homicidii  aut 
quodcumque  aliud  positivum  pertineat  ad  peccatum,  nisi  in  quan- 
tum  haec  positiva  privativa  sunt  et  exclusiva  alicuius  alterius 
positivi  debiti  inesse.  Et  ideo  dicebatur  superius,  quod  privatio 
et  rebellio  sunt  unum  materiale,  nec  ponunt  in  numerum,  quia 
rebellio  non  pertinet  ad  peccatum,  nisi  in  quantum  est  privativa ; 
et  quia  ex  se  privativa  est,  sicut  frigus  caloris  et  universaliter 
unum  contrarium  est  privatio,  reliquum  vero  habitus,  propter 
hoc  dicebatur,  quod  rebellio  est  materiale  in  originali  peccato. 

Et  in  hoc  conclusio  secunda  finitur. 

Conglusio  III. 

Qxiod  in  originali  peccato  Dei  offensa  formale  est 
et  Dei  odium  obieciivum. 

Et  primo  conclusio  iinpugnatur. 

Ex  praedictis  concluditur,  quod  privatio  non  est  formale 
in  originali  peccato;  ergo  formale  inquirendo  hoc  incunctanter 
tenendum  est,  quod  Dei  offensa  et  odium  est  id,  quo  loquendo 
theologice  tam  originale  quam  actuale  peccatum  consurgit  for- 
maliter  et  ultimate. 

1.  Huic  tamen  obviare  videtur,  quod  odium  Dei  praesup- 
ponit  iniquitatem  et  peccatum,  nec  ideo  aliquid  est  peccatum, 
quia  oditur  a  Deo,  sed  magis  oditur,  quia  peccatum  est,  iuxta 
illud  prophetae  ! :  Non  Deus  volens  iniquitatem  iu  es.  Cum 
ergo  nulla  res  praecedat  suum  formale,  immo  ideo  sit,  quia 
adipiscitur  suam  formam,  secundum  Philosophum  II  Physi- 
corum  2,  videtur,  quod  odiuni  Dei  non  sit  formale  in  peccato 
originali  vel  alio  quocumque. 

2.  Praeterea,  illud  non  est  formale  in  originali  peccato, 
quod  unius  rationis  exsistens  commune  est  omni  peccato;  alias 

1  Ps.  5,  5.  *  G.  2  texl.  7-15. 

peccata  non  distinguerentur  in  specie,  nec  originale  esset  alterius 
rationis  ab  acluali;  sed  odium  Dei  unius  rationis  est  in  omnibus 
peccatis:  ergo  non  est  formale  in  originali. 

3.  Praeterea,  nihil  e&t  tantuui  in  potestate  Dei  quantum 
odire  et  non  odire;  hoc  enim  *  est  in  potestate  voluntatis  creatae; 
sed  non  est  in  Dei  potestate  facere,  quod  aliquid  peccatum  sit 
et  non  peccatum  universaliter;  non  enim  facere  potest,  quin 
idololatria  sit  peccatum  et  periurium  ac  blasphemia;  unde  non 
potest.  dispensare  in  praeceptis  primae  tabulae  secundum  do- 
ctores:  ergo  odium  Dei  sive  offensa  non  videtur  in  peccato 
fbrmale. 

4.  Praeterea,  omne  convolutum  cum  malo  peccatum  est; 
sed  secundum  Philosophum  II  Ethicorum  2,  inverecundia,  in- 
vidia,  adulterium,  homicidium,  furturn  convoluta  sunt  cum  ma- 
litia  confestim  nominata,  etiam  absque  hoc,  quod  Dei  offensa 
concipiatur:  ergo  ista  ex  se  erunt  peccata  confestim  circum- 
scripta  Dei  offensa :  non  est  ergo  Dei  odium  formale  in  peccato. 

5.  Praeterea,  unumquodque  cognoscitur  per  suum  formale, 
Philosophus  II  Metaphysicorum3  et  III;  sed  considerantes 
de  vitiis  et  peccatis  non  determinant  de  Dei  odio  et  offensa ; 
ut  patet  in  scientia  morali  Aristotelis,  in  qua  tractatur  de 
virtutibus,  vitiis  et  peccatis:  ergo  non  est  formale  Dei  odium  in 
peccato;  immo,  si  formale  esset,  omnino  esset  incognita  natura 
peccatorum,  cum  odium  sit  aliquid  a  nobis  abditum,  utpote 
exsistens  in  Dei  voiuntate,  cuius  nullus  conscius  aut  consiliarius 
esse  potest,  et  idcirco  nullus  scire  posset,  quando  peccat  vel  non. 

6.  Praeterea,  sic  se  videtur  habere  peccatum  ad  odium  et 
offensam,  sicut  se  habet  color  ad  esse  visibile;  sicut  enim  visus 
fertur  in  colorem,  et.  ideo  color  est  per  se  visibilis,  sic  Deus 
odit  peccatum,  et  idcirco  rationem  habet  odibilis;  sed  color  sic 
se  habet  ad  visibile,  quod  visibile  non  est  eius  formale,  sed 
passio  eius  propria  per  se  sibi  attributa  in  secundo  modo  per 
se:  ergo  nec  odibile  erit  formale  in  peccato. 


.    *  D  eliam.  2  C.  6. 

3  C.  1  lext.  4:  «  Ut  seciindum  esse  unum  quodque  se  habet,  lla  etinm  sc- 
cundum  veritalem  ».  —  C.  2  lext.  13:  «  Tunc  scire  pulamus,  cum  causas  co- 
gnoscimus  ».  —  Sequitur  lib.  III  c.  3  text.  3  (alias  II  c.  2):  «  Tunc  scire  unum- 
quodque...  arb.tramur,  cum,  quid  est,  sciamus».  —  Cfr.  eliam  c.  6  (c.  3)  lext.  10 
el  II  De  anima,  lexl.  121   (c.  12)  et  III,  text.  38  (c.  8). 

7.  Praeterea,  peccatum  est  privatio  boni,  quocl  consistit  in 
ordine,  secundum  Augustinum,  EncKiridion  13  ■*;  ex  quo  col- 
ligitur,  quod  formale  peccati  sit  mera  privatio  et  nihil  positi- 
vum;  sed  odium  obiectivum  seu  odibilitas  dicit  respectum  ad  vo- 
luntatem  divinam,  et  per  consequens  non  est  pura  privatio,  sed 
aliquid  positivum:  ergo  non  est  formaliter  constituens  peccatum. 

His  rationibus,  etsi  non  inducantur  ab  aliis,  videtur  posse 
concludi  oppositum  nostrae  conclusionis,  quibus  tamen  non  ob- 
stantibus,  ut  patebit,  dicendum  id,  quod  prius.  Ad  cuius  evi- 
dentiam  considerandum  est,  quod  peccatum  aliter  sumitur  phi- 
losophice  et  in  naturalibus,  aliter  ethice  et  in  scientia  morali, 
aliter  theologice  et  in  scientia  divina.  Gum  enim  peccatum  nihil 
aliud  sit  quam  deviatio  a  debito  ordine  et  regula,  regulae  vero 
sunt  tres,  una  quidem  in  naturalibus,  cursus  videlicet  et  ordo 
naturalis,  alia  vero  in  actibus  humanis  et  agibilibus,  videlicet 
iudicium  rationis,  tertia  vero  in  meritoriis  et  gratuitis,  nutus 
videlicet  divinae  voluntatis,  necesse  erit  secundum  ista,  ut  pec- 
catum,  quod  est  exorbitatio  ab  ordine  et  regula,  tripliciter  di- 
catur:  primo  quidem  peccatum  in  natura,  quod  est  deviatio  a 
cursu  debito  et  ordine  naturali,  quomodo  monstra  dicuntur 
peccatum,  II  Physicorum  2;  secundo  vero  peccatum  in  mo- 
ribus,  quod  est  deviatio  a  recta  ratione,  deficiendo  vel  exce- 
dendo  medium  a  prudentia  institutum,  quomodo  tractat  de  pec- 
catis  et  vitiis  scientia  moralis;  tertio  vero  peccatum  est  circa 
meritoria  et  gratuita  deviatio  a  divina  voluntate  et  beneplacito 
eius;  et  idcirco  peccatum  theologice  est  divinum  nolitum,  et 
per  consequens  a  Deo  oditum,  cum  nihil  aliud  sit,  Deum  aliquid 
odire,  quam  illud  nolle  vel  placitum  non  habere.  Habent  autem 
se  ista  per  ordinem;  nam  contingit,  rationem  iudicare  aliquid 
esse  malum,  pro  eo  quod  est  obvium  et  impeditivum  ordinis 
naturalis;  unde  ebrietatem  iudicat  malum,  quia  impedit  iudicium 
et  usum  intellectus,  et  crapulam  et  luxuriam,  quia  consumunt 
corpus.  Contingit  eliam,  divinam  voluntatem  ideo  nolle  aliquid, 
quia  factum  ab  homine  contra  iudicium  propriae  rationis,  licet 
alias  non  esset  nolitum  a  Deo;  unde  in  habente  erroneam  con- 


1  N.   i  el  c.  II   n.  3;  cfr.  De  nalura  honi,  c.  3  sq. 

2  Text.  82  (c.  8). 

scientiam  et  aestimante,  quocl  peccatum  mortale  sit  elevare  festu- 
cara,  si  elevet  contra  iudicium  conscientiae  et  rationis,  non  est 
dubium,  quod  venit  contra  divinum  nolitum  et  peccat  mortaliter. 

Quamvis  ergo  in  peccato  sumto  ethice  concurrat  per  mo- 
dum  materialis  et  praevii  peccatum  physice,  quod  erat  deviatio 
et  impedimentum  naturalis  boni,  non  tamen  propter  hoc  erit 
formale  in  peccato  moraliter  sumto,  sed  tantum  erit  formale 
deviatio  a  recta  ratione;  similiter  quaecumque  mala  concurrunt 
in  peccato  theologice  sumto  sive  naturalia  et  contra  naturae 
cursum,  ut  in  peccatis,  quae  sunt  contra  naturam,  sive  mo- 
ralia  et  contra  rationis  iudicium,  non  tamen  haec  formalia  sunt 
in  peccato,  prout  hic  loquimur  de  eo,  sed  tantum  divinum 
odium,  sive  a  Deo  non  esse  volitum,  quod  nihil  aliud  est  quam 
exorbitare  a  prima  et  summa  regula,  quae  est  divina  voluntas. 
Secundum  hoc  ergo  in  peccato  originali,  etsi  concurrat  privatio 
boni  naturalis  collati  naturae  institutae,  quae  erat  originalis 
iustitia,  et  privatio  ordinis  rationis  in  concupiscentia  et  habi- 
tuali  rebellione,  nihilominus  haec  non  constituunt  formaliter  ra- 
tionem  originalis  peccati  theologice  dicli ;  sed  quia  haec  omnia 
sunt  a  Deo  nolita,  detestabilia  et  odita,  idcirco  consurgit  ratio 
peccati  theologici  in  isto  defectu  originali. 

Quocl  ergo  in  peccato  originali  et  in  quocumque  alio  for- 
male  sit  Dei  offensa  et  odium,  quod  nihil  aliud  est,  quam  esse 
a  Deo  nolitum  et  obvium  suae  inobliquabili  voluntati,  prout  lo- 
quitur  theologus,  de  peccato  potest  multipliciter  declarari.  Jn 
baptismo  enim  transit  id,  quod  est  in  originali  peccato  formale, 
secundum  Augustinum  in  libro  Contra  Iulianum  l ;  sed  nec  pri- 
vatio  originalis  iustitiae,  nec  concupiscentia,  nec  aliquid  aliud 
transit  virtute  baptismi,  nisi  divinum  odium  et  offensa;  hoc 
tamen  transit  iuxta  illud  apostoli  ad  Romanos  7  2  qui  postquam 
exclamavit  contra  legem  membrorum  et  peccatum  exsistens 
in  carne,  dicendo:  Infelix  ego  homo,  quis  me  liberabit  de 
corpore  mortis  huius?  postmodum  3  ad  consolationem  baptiza- 
torum  dicit:  Nihil  ergo  damnationis  est  in  his,  qui  in  Christo 
Ie.su  sunt,  qui  non  secundum  carnem  ambulant:  ergo  huius- 
modi  damnatio,  odium  et  offensa  erat  formale  in  orioinali. 


1  E.  g.  lib.  II  c.  5  n.   12  sqq.  et  lib.  VI  c.   15  n.  46  et  c.    16  n.  49  sqq. 

2  V.  2i.  3  C.  8,   I 

Ampiius,  omni  alio  transeunte  in  peccatore,  qui  actuale 
commisit,  remanente  tantum  Dei  offensa  et  odio,  adhuc  dicitur 
in  peccato  manere;  homicida  namque  actu  homicidii  transeunte 
est  in  Dei  offensa  et  odio,  et  idcirco  remanet  in  peccato;  sed 
illud  est  formale  in  aliquo,  quo  manente,  demtis  omnihus  aliis, 
ipsum  rnanet:  ergo  Dei  offensa  est  formale  in  peccato.  —  Nec 
obstat,  si  dicatur,  quod  transeunte  actu  transit  etiam  peccatum, 
licet  remaneat  reatus  et  obligatio  ad  poenam.  Hoc  siquidem  non 
obsistit,  tum  quia  deleta  causa,  deletur  effectus,  peccatum  au- 
tem  causa  est  obligationis  ad  poenam;  quapropter,  si  deleretur 
peccaturn,  actu  transeunte,  deberet  deleri  et  obligatio,  praesertim, 
curn  Deus  non  sit  pronus  ad  puniendum,  nisi  iusta  causa  ma- 
nente;  tum  etiam,  quia  in  confessione  non  deleretur  peccatum, 
sed  tantum  obligatio  ad  poenam;  tum  quia  peccatum  non  deletur 
nisi  per  gratiam,  quae  tamen  non  statirn  infunditur,  cum  actus 
transit. 

Praeterea,  illud  est  formale  in  peccato,  quod  directe  di- 
viditur  per  primas  differentias  peccatorum;  quoniam  differen- 
tiae  dividunt  per  se  rationem  generis,  ut  vult  Philosophus  VII 
Metaphysicorum  !;  unde  alatum  et  non  alatum  non  sunt  per 
se  differentiae  animalis,  quia  non  dividunt  sensum;  sed  mortale 
et  veniale  sunt  per  se  differentiae  peccatorum  et  dividunt  per 
se  rationem  offensae  divinae;  offensa  enim  quaedam  est  venialis, 
quae  condonationem  meretur,  quaedam  mortalis,  quae  amici- 
tiam  corrumpit  et  solvit:  ergo  Dei  offensa  erit  forruale  in  pec- 
cato.  —  Nec  valet,  quod  aliqui  doctores  dicunt,  veniale  et  mortale 
non  ess*'  differentias  essentudes  peccatoruiu.  sed  accidentales  tan- 
tum,  quia  sumuntur  penes  reatuni  et  obligationem  ad  poenam; 
et  est  peccatum  rnortale  secundum  eos,  quod  meretur  poenam 
aeternam,  veniale,  quod  temporalem;  et  per  consequens,  cum 
poena  sit  extra  rationem  formalem  peccati,  non  erunt  diffeivn- 
tiae  nisi  accidentales.  Hoc  siquidem  stare  nequit:  tum  quia 
mendacium,  quando  est  veniale  et  quando  est  mortale,  speci- 
fice  non  differret;  quod  est  absonum  dicere;  tum  quia  minus 
differrent  peccaturn  veniale  et  peccatum  mortale,  quam  duo 
mortalia  vel  duo  venialia,  cum  sint  alterius  speciei;  ut   quod- 


1  C.   12  texl.   i-2  sq.  (alius  lib.  VI  c.   1 2j  et  lib.  X  c.   10  lext.  24  (alias  lib. 
IX  c.  8). 

dam  verbum  otiosum  et  mendacium  iocosum.  Et  ideo  dicendum, 
quod  non  dicitur  mortale  pro  eo,  quod  ducit  ad  mortem  aeter- 
nam,  sed  mortale  dicitur,  quod  Deum  offendit  usque  ad  mor- 
tem  et  corruptionem  amicitiae  ac  gratiae  divinae,  et  etiam,  quia 
gratiae  vitam  tollit  ab  anima,  veniale  vero,  quod  amicitiam 
offendit,  non  tamen  tollit,  nec  gratiam  corrumpit. 

Rursum,  illud  est  formale  in  peccato,  prout  de  eo  loqui- 
tur  theologus,  per  quod  datur  definitio  peccati;  sed  Augustinus 
definit  peccatum,  Contra  Faustum  libro  XXII ],  dicens,  quod 
est  «  omne  dictum  vel  factum  vel  concupitum,  quod  fit  contra 
legem  aeternam  »;  lex  autem  aeterna  non  est  aliud  quarn  ordo 
institutus  a  divina  voluntate,  quae  est  lex  inobliquabilis.  Ambro- 
sius  etiam  in  libro  De  paradiso  2  definiens  peccatum,  ait,  quod 
« est  praevaricatio  legis  divinae  et  caelestium  inobedientia 
praeceptorum  » ;  et  subdit,  quod  «  non  consisteret  peccatum, 
si  interdictio  non  fuisset».  Augustinus  etiam,  De  genesi  contra 
Manichaeos  3,  dicit,  quod  «  peccare  nihil  aliud  est  nisi  in  ve- 
ritatis  praeceptis  oberrare  »;  et  in  libro  J)e  duabus  animabus^ 
dicit,  quod  «  est  id,  quod  iustitia  vetat»;  haec  autem  iustitia 
non  est  aliucl,  quam  aequissima  Dei  voluntas :  ergo  ex  istis  de- 
finitionibus  claret,  quod  Dei  offensa  et  ab  eo  prohibitum  esse  et 
nolitum,  formale  sit  in  peccato. 

Amplius,  si  peccatum  est  deviatio  a  regula,  quarn  quis 
debet  sequi,  quanto  potior  est  regula,  tanto  magis  deviatio  ab 
ista  est  potior  in  peccato;  sed  respectu  actuum  nostrorum  duae 
sunt  regulae:  una  intrinseca,  quae  est  recta  ratio,  et  alia  su- 
perior  ac  potior  et  prima,  quae  est  voluntas  divina:  ergo  de- 
viatio  a  voluntate  divina  multo  potior  est  in  peccato,  quam  de- 
viatio  a  recta  ratione;  cum  ergo  deviatio  a  recta  ratione  for- 
male  sit  in  peccato  etymologice  sumto,  deviatio  a  voluntate 
divina  erit  formale  in  peccato  potiori,  quod  est  peccatum  ethice 
dictum. 

Praeterea,  posito  formali  uniuscuiusque,  necesse  est,  illud 
poni  et  remoto  removeri,  quia  forma  est,  quae  dat  nomen  et  de- 
finitionem,  secundum  Philosophum,  II  Physicorum5;  sed  posito 


1  C.  27.  2  C.  8  n.  39. 

3  Lib.  II  c.  16  n.  24;  verbotenus  De  fide  ad  Manichaeos  (inter  opera  Au- 
gust.),  c.  8. 

4  C.   11   n.  15.  5  C.  2  teit.  7-15  (alias  c.   I), 

divino  nolito  aut  prohibitione  circa  aliquem  actum,  illum  fa- 
cere  est  peccatum,  etiam  quocumque  alio  remoto,  ut  patet 
in  prohibitione  lata  super  comestionem  ligni  vetiti;  haec  enim 
non  esset  peccatum,  nisi  quia  a  Deo  nolita  fuit.  Et  idem  ap- 
paret  in  multis  caeremonialibus  legis  antiquae;  rernoto  enim 
divino  nolito,  actus  efflcitur  non  peccatum,  qui  stante  nolitione 
erat  peccatum,  ut  patet  in  deportatione  vasorum  argenteorum 
et  aureorum  facta  per  rllios  Israel  \  Aegyptiis  spoliatis,  quae 
utique  fuisset  peccatum,  nisi  quia  sic  Deus  fieri  voluit  et  iussit: 
ergo  formale  in  peccato  est  esse  nolitum  et  oditum  a  Deo. 

Rursum,  peccatum  sumtum  theologice  gratiae  formaliter 
opponitur.  Ulud  est  formale  in  peccato,  cui  directe  gratia  est 
opposita;  sed  offensa  et  gratia  directe  et  formaliter  opponuntur: 
ergo  ofTensa  est  formale  in  peccato,  prout  loquimur  de  eo; 
unde,  sicut  actus  virtuosi  non  sunt  grati  formaliter  nisi  per 
gratiam,  sic  actus  vitiosi  non  sunt  ingrati  nisi  per  rationem 
noliti  et  respectum  odibilitatis,  qui  fundatur  in  eis. 

Ad  ea  vero,  quae  in  oppositum  inducuntur,  dicendum  est. 

1.  Ad  1  quidem:  peccatum  est  unumquodque  simpliciter 
et  formaliter,  theologice  loquendo,  pro  eo,  quod  illud  est  a  Deo 
nolitum,  prohibitum  et  oditum;  quod  quidem  aliquando  ex  se 
non  est  moraliter  vitiosum  aut  malum,  nisi  quatenus  est  pro- 
hibitum;  et  tale  sic  est  peccatum  theologice,  quod  tamen  non 
est  peccatum  ethice;  aliquando  vero  malum  est  moraliter  et 
contrarium  rationi  rectae,  et  tale  quidem  non  ex  hoc  est  pec- 
catum  theologice,  quia  rectae  rationi  opponitur,  sed  ex  hoc, 
quod  est  nolitum  et  prohibetur.  Quod  ergo  inducebatur  pec- 
catum  a  Deo  odiri,  quia  peccatum  est,  non  esse  autem  pecca- 
tum,  quia  oditur,  hoc  siquidem  non  est  verum  in  primo  modo 
peccatorum;  in  secundo  vero  veritatem  habet;  quod  ideo  oditur, 
est  peccatum  theologice,  quia  per  modum  primi  est  contrarium 
rectae  rationi,  et  ethice  peccatum;  nec  ex  hoc  colligitur,  quin 
esse  nolitum  et  oditum  sit  formale  in  peccato  theologice  sumto, 
immo  potius  conrlrmatur. 

2.  Ad  2  dicendum,  quod  ista  ratio  aeque  concludit,  devia- 
tionem  a  recta  ratione  non  esse  formale  in  peccato   moraliter 

1  Ex.   II,  2  el  c.  12,  35. 

et  ethice  sumto,  cum  huiusmodi  deviatio  sit  eiusdem  rationis' 
in  omni  materia,  quia  est  secundum  superabundantiam  et  de- 
fectum,  ut  patet  II  Ethicorum  *;  et  tamen  constat,  quod  de- 
viatio  huius  formalis  est  in  moralibus  vitiis,  sicut  medium  ra- 
tionis  in  actibus  virtuosis.  Et  ideo  dicendum,  quod,  sicut  de- 
viare  a  ratione  contingit  diversis  modis  secundum  diversas  ma- 
terias  et  circumstantias,  et  ob  hoc  moraliter  vitia  distinguuntur 
specifice,  sic  deviare  a  divina  voluntate  contingit  secundum  di- 
versos  modos,  materias  et  circumstantias;  et  idcirco  peccata 
theologice  possunt  specifice  distingui. 

3.  Ad  3  dicendum,  quod  non  odire  idololatriam  et  dete- 
stari  blasphemiam  non  est  in  Dei  potestate,  pro  eo,  quod  ista 
repugnant  divinae  bonitati,  quam  Deus  non  diligere  non  potest; 
et  ideo  praecepta  primae  tabulae  non  sunt  dispensabilia,  quia 
actus  oppositi  illis  praeceptis  directe  obviant  bonitati  divinae; 
in  aliis  autem  Deus  potest  dispensare,  et  potest  velle  vel  nolle 
libere,  quod  flant  vel  non  fiant.  Nec  ex  hoc  potest  concludi 
aliud,  nisi  quod  quaedam  sunt  necessaria  immutabiliter,  quae 
utique  necessario  sunt  peccata,  quaedam  vero  contingenter. 

4.  Ad  4  dicendum,  quod  Aristoteles  dicit,  adulterium  et 
furtum  et  consimilia  esse  convoluta  cum  malo,  loquendo  de 
malitia  morali,  non  de  peccato  in  ordine  ad  Deum,  de  quo  hic 
loquimur. 

5.  Ad  5  dicendum,  quod  Aristoteles  2  tractans  de  vitiis  et 
virtutibus,  tractat  de  recta  ratione  tanquam  de  regula,  ex  cuius 
deviatione  sumitur  forma  peccati  in  moribus,  et  obedientia  et 
conformitate  forma  in  actibus  virtuosis;  non  tractat  autem  de 
divina  voluntate,  quae  est  superior  regula,  sed  eam  theologo 
relinquit,  quam  quidem  theologus  novit,  non  quia  Dei  consilia- 
rius  fuit,  sed  quia  illam  expressam  invenit  in  scripturis  divi- 
nitus  revelatis. 

6.  Ad  6  dicendum,  quod  oditum  a  Deo  seu  esse  nolitum 
vel  esse  obvium  primae  reguiae,  quae  est  divina  voluntas,  ad- 
veniens  omni  actui  aut  habitui  dat  illi  rationem  theologici  pec- 
cati;  et  ideo  adveniens  habituali  rebellioni  et  consideratum 
circa  illam,  dat  illi,  quod  sit  peccatum  originale.  Non  est  ergo 
similis  comparatio   de   relatione  visibilitatis  ad  colorem  et  de 


C.  2.  2  Cfr.  I  Ethic,  c.  3;  VI  c.   I. 

relatione  odibilitatis  ad  peccatuni  theologice  sumtum,  quamvis 
odibilitas  hoc  modo  respiciat  peccatum  ethice  dictum. 

7.  Ad  ultimum  dicendum,  quod  privatio  ordinis  a  divina 
voluntate  instituti  circa  aliquem  actum  est  utique  formale  in 
peccato;  unde  generaliter  verum  est,  quod  peccatum  est  for- 
maliter  alicuius  privatio;  nam  privatio  ordinis  naturaliter  est 
peccatum  physice,  privatio  vero  boni  et  medii  rationis  est  pec- 
catum  ethice;  sed  theologice  privatio  conformitatis  ad  divinam 
voluntatem  sive  privatio  voliti  a  Deo  et  ita  esse  nolitum  re- 
manebit  in  peccato  formale.  * 

In  quo  tertia  conclusio  consummatur. 

Conclusio  IV. 

Quod  causale  respectu  originalis  peccati  non  est  decisio  sola 
seminis,  sed  libidinosa  conceptio,  sine  qua  mulier  con- 
cipere  non  valet  in  hoc  slatu  naturae  corruptae. 

Et  primo  conclusio  impugnatur. 

Cognito  itaque  materiali  atque  formali  originalis  peccati, 
hoc  inconcusse  tenendum  est  de  suo  causali,  quod  non  sit  sola 
decisio  seminis,  sed  libidinosa  conceptio,  quod  vitium  dici  potest 
concupiscentia  vel  libido. 

1.  Huic  tamen  obviare  videtur,  quod  nullus  concipi  potest, 
quin  contrahat  originale;  potest  autem  mulier  concipere  absque 
libidine  et  delectatione,  secundum  quod  philosophus  innuit  XV 
De  animalibus  ! :  ergo  libidinosa  conceptio  non  est  praecisa 
causa  originalis  peccati. 

2.  Praeterea,  illud  non  est  praecisa  causa  originalis  pec- 
cati,  quo  posito,  non  ponitur  originale;  sed  mulier  et  vir  pro- 
ducti  a  Deo  de  trunco  concumberent  libidinose  et  concupiscibi- 
liter  miscerentur,  et  tamen  proles  concepta  originale  non  con- 
traheret,  nec  peccasset  in  Adam,  cum  non  descendisset  abeo: 
ergo  libidinosa  commixtio  non  est  oausa  originalis. 

3.  Praeterea,  illud  non  est  causa  in  originali,  quo  non  con- 
currente,  adhuc  originale  contrahitur;  sed  in  daemone  succubo, 


1  Avicenna,  XV  De  natura  animal,  c.  3. 

qui  semen  a  viro  dormiente  suscepit,  non  est  libidinosa  decisio 
et  transfusio,  dum  postmodum  fit  incubus  et  commiscetur  mu- 
lieri;  et  tamen  proles  inde  concepta  peccatum  inde  contrahit, 
ut  factum  est  in  Merlino  *  et  ceteris,  de  quibus  fama  refert, 
quod  sunt  a  daemonibus  generati:  ergo  commixtio  huiusmodi 
non  videtur  causa  peccati. 

4.  Praeterea,  possibile  est,  virginem  in  primo  actu  conci- 
pere,  et  tamen  delectationem  absorbet  tristitia,  quae  oritur  ex 
ruptione  claustrorum;  et  iterum  reperiuntur  aliquae  mulieres 
impraegnatae  in  somnis,  quae  dicunt,  se  nihil  sensisse;  et  prae- 
terea  de  Loth  scriptura  2  testatur,  quod  non  sensit,  quando  ve- 
nerunt  aut  quando  accesserunt  filiae,  cum  fuerunt  gravidatae 
ab  eo;  et  tamen  constat,  quod  concepti  in  istis  casibus  contra- 
hunt  originale  peccatum:  ergo  non  videtur,  quod  libidinosa 
commixtio  sit  praecisa  causa  originalis  peccati. 

Sed  istis  non  obstantibus  dicendum  est  id,  quod  prius. 
Ad  cuius  evidentiam  considerandum  est,  quod,  cum  originale 
peccatum  sit  secundum  sui  materiam  habitualis  rebellio,  ut 
supra  3  dictum  fuit,  non  est  dubium  secundum  leges  qualitatum 
symbolicarum,  quae  transfunduntur  a  generante  in  genitum, 
non  eodem  in  nurnero,  sed  eadem  in  specie,  qualis  est  lepra 
aut  melancholia,  et  sic  de  aliis,  quae  aliquas  progenies  comi- 
tantur,  quin  habitualis  rebellio  generetur  in  prole  ex  actu  libi- 
dinoso  et  vitioso,  qui  oritur  et  consurgit  ex  habituali  rebellione 
in  parentibus  exsistente.  Quod  quidem  ex  multis  verbis  Augu- 
stini  evidenter  apparet;  ait  enim  Contra  Iulianum  libro  V4: 
«  Ulam  concupiscentiam,  per  quam  Christus  concipi  noluit,  fe- 
cisse  propaginem  mali  in  genere  humano»;  sed  clarum  est, 
quod  concupiscentia,  quam  Chrislus  in  suo  conceptu  esse  noluit, 
non  est  aliud  quam  libido:  ergo  libido  facit  in  genere  humano 
propaginem  mali. 

Praeterea,  Augustinus  in  libro  De  fide  ad  Petrum,  capite  5 5, 
dicit,  quod  «  in  parvulos  peccatum  non  transmittit  propagatio, 
sed  libido»;  sed  illud,  quod   transmittit   peccatum,   est  causa 


1  Cfr.  Bibliogr.  univers.  sub  verbo  Merlinus. 

2  Gen.   19,  33.  35.  3  Concl.  3. 

4  G.   15  n.  52.  6  C.   2  n.   16. 

peccati:  ergo  libido,  non  propagatio  sola  aut  seminis  decisio, 
est  causale  in  peccato  originali. 

Praeterea,  Augustinus  libro  Y  l  contra  IuUanum  dicit,  quod 
«  Adam  occulta  tabe  concupiscentiae  suae  tabificavit  in  se  omnes 
de  sua  stirpe  venturos  »;  non  tabificavit  autem  carnern  Christi, 
in  cuius  conceptu  tabes  ista  nonfuit:  ergo  secundum  eius  in- 
tentionem  tabes  concupiscentiae  actualis,  quae  in  conceptione 
prolis  concurrit,  tabificat  et  causat  concupiscentiam  in  eo,  quod 
inde  generatur;  et  per  consequens  erit  in  peecato  originali 
'causale. 

Praeterea,  Augustinus  De  fide  ad  Petrum  capite  supe- 
rius  y  allegato  dicit,  quod,  «  quia,  dum  sibi  ad  invicem  vir 
mulierque  miscentur,  sine  Jibidine  non  est  parentum  concubitus; 
ob  hoc  filiorum  ex  eorum  carne  nascentium  non  potest  sine 
peccato  esse  conceptus,  nec  fecunditas  naturae  humanae  facit 
homines  cum  peccato  nasci,  sed  fecunditas  libidinis  ».  Haec 
Augustinus.  Ex  quibus  evidenter  apparet  determinatio  conclu- 
sionis  praesentis. 

Praeterea,  libro  V  Contra  lulianum  3  dicit,  quod  «  con- 
cupiscentia,  si  propterea  reum  parentem  non  tenet,  quia  rege- 
neratus  est,  non  mirum,  si  propterea  reum  tenet  nascentem,  quia 
inde  generatus  est  ».  Ex  qua  auctoritate  evidens  est  absque 
glossa,  quod  concupiscentia  generantis  est  causa  originalis 
peccati. 

Hursus,  in  locis  multis 4  haec  est  sententia  Augustini, 
propter  quod  Magister  sententiarum  libro  II  d.  31  5  dicit,  quod 
«  noster  conceptus  non  fit  sine  libidine,  et  ideo  non  est  sine 
peccato  »;  et  quod  ex  hoc  transducitur  originale  peccatum, 
quia  fit  conceptio  ex  lege  membrorum ;  nam  nisi  conceptio  sic 
fleret  in  carne,  anima  non  contraheret  vitium  concupiscentiae  ex 
carnis  coniunctione.  Libro  etiam  III  d.  3  G  dicit  de  Christo,  quod 
«  venit  ad  corpus  immaculatum1,  quia  praeter-  libidinis  con- 
cupiscentiam  fuit  conceptus,.  nec  in  se  habuit  illud  vitium,  quod 


1  C.   15  n.  54. 

2  C.  2  n.   16.  3  C.   16  n.  59. 

4  E.  g.  I  De  nupt.  el  concupisc,   c.   23   n.   25   et   II   Conlra   litlian.   (op. 
imperf.),  c.   122. 

5  C.  7.  6  P.  II  c.   i. 
7  Sap.  8,  20,  ubi  Vulgala  incoinquinalum  pro  immaculatum. 

in  aliis  est  causa  peccati».  Ex  quibus  concluditur  aperte,  quod 
actualis  concupiscentia  est  in  originali  causale. 

Amplius,  Anselnius  libro  II  Cur  Deus  homo,  capite  7  l 
rationem  assignans,  quare  Christus  sine  originali  conceptus  est, 
dicit,  quod  «  illius  hominis  conceptio  fuit  sine  libidine  et  dele- 
ctationis  peccato».  Et  Gregorius  XI  Moralium  in  flne  2  dicit, 
quod  «  solus  Christus  in  carne  sua  vere  mundus  exstitit,  quia 
per  carnalem  delectationem  non  venit  »  :  ergo  sanctorum  intentio 
est  ubique,  quod  libido  conceptus  est  causa  originalis   peccati. 

Praeterea,  accidens  concomitans  totam  speciem  transfun- 
ditur  a  parente  in  prolem  per  actionem  illius  qualitatis,  si 
fuerit  activa,  v.  g.  calor  ignis  generantis  causat  in  igne  gene- 
rato  calorem;  sed  libido  concomitatur  totam  naturam  corrup- 
tarn,  et  est  qualitas  activa,  quia  actum  concupiscentiae  excitat: 
ergo  per  acturn  eius,  qui  est  libidinosa  commixtio,  in  genera- 
tum  similis  qualitas  transfundetur.  Et  hanc  rationem  innuit 
Augustinus  libro  V  Contra  lulianum  3  dicens,  quod  «  de  malo, 
quod  adiacet  atque  inest  in  membris  parentis,  reus  non  fit  pa- 
rens  fidelis  »;  et  tamen  ex  illo  malo  qui  nascitur  reatum  trahit. 
Et  infra4:  «  Sicut  sine  concupiscentia  nemo  seminatur,  ita  sine 
illa  nemo  nascitur».  Et  reprehendens  Iulianum  subdit5:  «  Quo- 
modo  non  dicis  eo  pervenire,  quo  transit?  Verum  est  enim, 
quod  in  categoriis  Aristotelis G  invenisti,  ea,  quae  in  subiecto 
sunt,  sine  subiecto  esse  non  posse,  sicut  sunt  qualitates;  sed 
afflciendo  transeunt,  non  emigrando,  quemadmodum  Aethiopes, 
quia  nigri  sunt,  nigros  gignunt,  non  tamen  in  filios  parentes 
colorem  suum  velut  tunicam  transferunt,  sed  sui  corporis  qua- 
litate  corpus,  quod  de  illis  propagatur,  afficiunt.  Sic  et  vitia, 
cum  sint  in  subiecto,  ex  parentibus  tamen  in  fllios  non  quasi 
transmigratione  de  suo  subiecto  in  subiectum  alterum,  quod 
fieri  non  posse  categoriae  illae,  quas  legisti,  verissime  osten- 
dunt,  sed,  quod  non  intelligis,  affectione  et  contagione  pertran- 
seunt  ».  Haec  ille.  Ex  quo  satis  evidens  est,  quod  est  sua  in- 
tentio,  generari  concupiscentiam  in  prole  ex  affectione  et  con- 
tagione  concupiscentiae,  in  qua  gignitur  a  parente. 


1  Polius  e.  16. 
3  C.  13  n.  50. 
5  lbid.,  diversis  omissis. 


2  C.  52  n.  70. 

4  C.   14  n.  51. 

6  Sive  De  praedicam.,  c.  2. 

Quia  vero  habitualis  rebellio  non  est  in  originali  formale, 
sed  odibilitas  et  nolitio  voluntatis  divinae  respectu  illius  rebel- 
lionis,  quam  quidem  Deus  imputat  et  detestatur,  iuxta  illud  Au- 
gustini,  in  libro  De  nuptiis  ei  concupiscentia  l:  «  Concupiscentia 
carnis  in  baptizato  dimittitur,  non  ut  non  sit,  sed  ut  in  pecca- 
tum  non  imputetur»;  et  illud2:  «  Concupiscentia  carnis,  licet 
in  regeneratis  non  imputetur  in  peccatum,  quaecumque  tamen 
proles  inde  nascitur,  originali  peccato  est  obligata  »;  et  illud 
De  baptismo  parvuiorum*:  «  Per  concupiscentiam  diabolus 
animam  retinet  obligatam  et  separat  a  suo  Creatore  »;  idcirco 
formale  originalis  peccati,  quod  est  Dei  nolitio  et  odium  obvium, 
concomitanter  exoritur  ex  originali  et  ex  libidinosa  conceptione, 
ex  qua  suum  materiale,  quod  est  habitualis  rebellio,  generatur 
in  prole;  et  per  consequens  totius  originalis  peccati  quoad  ma- 
teriale  et  formale  fervor  libidinis  est  causale.  Sed  quia  non 
imputat  Deus  huiusmodi  habitualem  rebellionem  in  parvulo, 
nisi  quatenus  ea  parvulus  carere  potuit  in  ordine  acl  Adam, 
qui  originalem  iustitiam  suscepit  et  illam  rebellionem  non  ha- 
buit  ab  origine,  quin  immo  habuit  potestatem  non  transfundendi 
illam  in  posteros,  sed  oppositum  eius,  hinc  est,  quod  non  est 
causale  respectu  originalis  peccati  sola  libidinosa  conceptio  nisi 
in  ordine  ad  primum  parentem;  et  sic  descensus  libidinosus 
ab  Adam  sit  causa  completa  et  totalis,  ut  supra  4  dictum  fuit  in 
tractatu  De  conceptione  Virginis  gloriosae. 

Ad  ea  vero,  quae  superius  in  oppositum  inducuntur,  di- 
cendum  est : 

1.  Ad  1  quidem,  quod  illud  non  obviat  propter  duo:  primo 
quidem,  quia  hoc  falsum  est,  quod  mulier  concipere  valeat 
absque  aliqua  delectatione.  Nam  «  coniunctio  convenientis  cum 
convenienti  causat  delectationem  »,  X  Ethicorum  5 ;  semen  au- 
tem  viri  conveniens  est  matrici;  unde  ipsum  attrahit  a  tota 
specie,  sicut  commentator  6  testatur  in  suo  Colliget  de  mu- 
liere,  quae  concepit  in  balneo,  ubi  spermatizaverant  viri ;  cuius 
causam  assignans  dicit,  quod  «  matrix   a   tota    specie  attrahit 


J  Lib.  1,  c.  25  n.  28.  -  Ibid.,  c.  24  n.  27. 

3  Lib.  1  c.  39  n.  70.  4  Pag.  36. 

5  Cfr.  pag.  97  not.  4.  6  Averroes,  II  Colliget,  c.  10. 

sperma  ».  Nec  obstat  verbum  philosophi,  quia  non  potest  exponi 
secundum  seriem  litterae  ad  aliam  intentionem,  nisi  quod  «  ita 
dicunt  mulieres »,  ut  sit  magis  muliebris  loquacitas,  quam 
philosophica  auctoritas;  nam  verba  eius  sunt  ista  \  Hoc  est  si- 
gnum,  quod  mulier  non  spermatizat,  ibi  nec  filius  est  ex  com- 
mixtione  duorum  spermatum;  quod  vel  quia  multoties  imprae- 
gnabatur  mulier  sine  delectatione  tempore  coitus,  sicut  imprae- 
gnatur,  quando  accidit  ei  delectatio.  Sive  enim  illa  clausula, 
«  sicut  dicunt  mulieres  »,  referatur  ad  primam  partem  propo- 
sitionis  vel  ad  secundam,  semper  est  testimonium  muliebre,  ut 
in  primo  intellectu  iste  sit  sensus:  sicut  dicunt  mulieres;  hoc 
est  signum,  quod  filius  non  generatur  ex  commixtione  duorum 
spermatum,  quia  multoties  iinpraegnatur  sine  delectatione;  et 
sic  totum  hoc  cadit  sub  dicto  mulieris.  In  secundo  autem  intel- 
lectu  sensus  est :  quod  signum  est,  filium  non  generari  ex  com- 
mixtione  seminum,  hoc,  quod  mulieres  dicunt,  se  impraegnari 
sine  delectatione ;  et  hic  est  sensus  litterae;  quia  mulieres  nun- 
quam  faciunt  hanc  deductionem:  sine  delectatione  impraegna- 
mur,  ergo  proles  non  est  ex  commixtione  seminum ;  sed  Aristo- 
teles  ex  testimonio  earum  et  experientia,  quam  ipse  ignorat, 
infert  praedictam  conclusionem,  filium  non  concipi  ex  spermate 
mulieris.  Vel  aliter  dicendum,  quod,  cum  mulier  experiatur 
duplicem  delectationem,  unam  in  susceptione  virilis  seminis  et 
alteram  in  propria  effusione,  absque  secunda  delectatione  ali- 
quando  gravidatur;  ex  quo  Philosophus  concludit 2,  quod  solum 
menstruum  mulieris  ingrediatur  materialiter  corpus  prolis  et 
non  semen  illius.  Et  haec  est  expressa  Philosophi  intentio  in 
textu  praeallegato,  nec  intendit  negare  omnem  delectationem  in 
conceptu;  hoc  enim  impossibile  est,  semper  quidem  in  susceptione 
virilis  seminis  delectatur. 

Secundo  etiam  ratio  ista  non  obstat,  quia  aliud  est  delectatio, 
aliud  est  libido;  delectatio  enim  fuisset  in  statu  innocentiae,  in 
quo  non  fuisset  Jibido.  Est  enim  « libido  motus  improbus  volun- 
tati  non  subiectus3»,  qui  nullo  modo  fuisset  in  statu  innocentiae 
iuxta   illud  Augustini,  IV  Contra  hdianum  4,  alloquentis  hae- 


1  Avicenna,  XV  De  natura  animal.,  c.  3. 

2  Aristot.,  De  generat.  animal,,  c.  20. 

3  Cfr.  Augusl.,  I  De  lib.  arb.,  c.  4  n.  10.  4  C.  13  n.  62- 

reticum  sub  his  verbis:  «  Inquiris,  haeretice,  si  poterat  mem- 
brum  virile  et  ante  moveri?  nihil  ergo  novitatis  invexit  pecca- 
tum  ».  Ad  quod  respondendo  subdit  Augustinus:  «  Poterat  plane 
antea  moveri,  sed  non  erat  indecens,  ut  puderet,  quoniam  illud 
movebat  vokmtatis  imperium,  non  caro  concupiscens  adversus 
spiritum;  nunquam  vero  ego  motum  genitalium  generaliter  re- 
prehendi,  sed  illum  motum,  quem  facit  concupiscentia,  qua  caro 
adversus  spiritum  concupiscit '  ».  Haec  Augustinus.  Ex  quo  pa- 
tet,  quod  aliud  est  motus  libidinosus  et  aliud  delectatio  simplex; 
absque  motu  autein  libidinoso  impossibile  est  aliquem  generari, 
iuxta  illud  Augustini  superius  allegatum  2 :  «  Dum  vir  mulierque 
miscentur  sine  Jibidine,  non  est  parentum  concubitus  » ;  et  illud 
Magistri  sententiarum  3 :  «  Noster  conceptus  non  est  sine  libi- 
dine  » ;  et  illucl  Augustini,  Contra  lulianum  libro  V4:  «  Se- 
minare  ad  virum  pertinet,  excipere  ad  feminam,  ad  quod  dixi 
sine  claudicatione,  hoc  est  sine  libidine,  pervenire  non  posse  » ; 
et  illud  ibidem5:  «  ln  castis  coniugibus  etsi  voluntas  sit  in  so- 
bolis  procreatione,  tamen  necessitas  est  in  libidine  ».  Et  multa 
alia  dicit  Augustinus.  Unde  convincitur,  quod  sine  libidine  non 
potest  esse  conceptus,  cum  non  possit  esse  sine  motu  voluntatis 
imperio  non  subiecto.  Quamvis  ergo  sine  delectatione  omni  esset 
conceptio,  quod  tamen  est  impossibiie,  ut  dictum  fuit,  nihilomi 
nus  non  esset  sine  libidine,  nec  hoc  Philosophus  testatur. 

2.  Ad  2  dicendum,  quod  vir  et  mulier  producti  de  trunco 
vel  non  concumberent  libidinose  et  concupiscibiliter  vel,  si  sic 
fieret,  transfunderent  in  prolem  rebellionem  habitudinalem  si- 
milem  illi,  quam  in  se  ipsis  haberent;  nihilominus  ista  rebellio 
divinum  odium  non  fundaret  pro  eo,  quod  natura  illorum  non 
potuit  nec  habuit  unquam  in  se  posse,  quo  dicta  rebellione  ca- 
reret,  quemadmodum  per  oppositum  habuit  in  Adam  natura 
omnium,  qui  descendunt  ab  eo. 

3.  Ad  3  dicendum,  quod  generatus  per  succuhum  daemo- 
nem  concipitur  libidinose  ex  parte  mulieris;  semen  etiam,  quod 
transfundat,  vir  libidinose  decidit,  cui  daemon  ad  recipiendum  G 
se  supposuit. 


1  Gal.  5,   17,  2  Pag.   120  nota  2. 

3  Pag.   120  nota  5.  4  C.  8  n.  34. 

5  (].  9  n.  37.  6  Alii  decipiendum. 

4.  Ad  4  dicendum,  quod,  si  Virgo  in  primo  actu  conciperet, 
quod  forte  possibile  non  est,  nihilominus  delectaretur  vel  saltem 
libidinoso  motu  ad  hoc  prius  inclinaretur.  Quod  vero  de  mu- 
lieribus  subditur,  quae  se  dicunt  impraegnatas  fuisse  in  somnis, 
non  videtur  aliud  quam  mendacium  confictum  ab  eis  aut,  si 
verum  est,  utique  delectantur  et  libidinose  moventur,  sicut  ac- 
cidit  in  pollutione  nocturna.  Et  per  idem  patet  ad  illud,  quod 
divina  scriptura  de  filiabus  Loth  attestatur. 

In  hoc  ergo  nunc  finis  est  quartae  conclusionis. 

Conclusio  V. 

Quod  originalis  iustitia  ibi  erat  subiective,  ubi  nunc  est 
rebellio,  in  appetitu  sensitivo. 

Girca  originalem  autem  iustitiam,  ubi  erat  pro  statu  inno- 
centiae  subiective,  tenendum  est,  quod  erat  subiective  in  appe- 
titu  sensitivo,  in  quo  nunc  est  lex  membrorum  et  concupiscentia, 
quae  opponitur  iustitiae  praedictae. 

1.  Huic  tamen  obviare  videtur,  quod  Anselmus  l  definit, 
«  iustitiam  esse  rectitudinem  voluntatis  propter  se  ipsam  ser- 
vatam  »,  De  conceptu  virginati,  capite  3;  sed  rectitudo  volun- 
tatis  non  est  subiective  nisi  in  voluntate,  sicut  rectitudo  lineae 
non  est  alibi  quam  in  linea :  ergo  originalis  iustitia  fuit  in  vo- 
luntate,  non  in  appetitu  sensitivo. 

2.  Praeterea,  sicut  est  de  iustitia  morali,  sic  videtur  esse 
de  originali  iustitia;  sed  illa  ponitur  a  Philosopho  V  Ethico- 
rum  2  in  voluntate  subiective;  ait  enim,  quod  «  est  habitus,  a 
quo  temperati  iusti  fiunt  homines  et  iusta  volunt  » :  ergo  et 
originalis  iniustitia  erit  in  voluntate. 

3.  Praeterea,  ibi  fuit  originalis  iustitia,  ubi  pro  isto  statu 
est  originale  peccatum;  sed  istucl  est  in  voluntate,  secundum 
Anselmum,  De  conceptu  virginali,  capite  7  et  27  3 :  ergo  ibidem 
fuit  iustitia  originalis. 

4.  Praeterea,  per  originalem  iustitiam  omnes  vires  animae 
regulabantur,  ita  ut  voluntas  esset  subiecta  Deo  et  caro  subiecta 
voluntati  secundum  Augustinum,  libro  II  De  baptismo  parvu- 
lorum  l ;  sed  voluntas  non  poterat  Deo  esse  obediens  et  subiecta 
nisi  per  habitum  exsistentem  in  ea :  ergo  originalis  iustitia  vel 
solum  erat  in  ea,  si  fuit  unus  habitus,  quo  voiuntas  subiice- 
retur  Deo  et  caro  animae,  vel,  si  fuerunt  duo,  unus  videlicet, 
quo  voluntas  Deo,  et  alius,  quo  appetitus  voluntati,  principalior 
fuit  in  ipsa,  praesertim  cum  voluntas  sit  potior  inter  animae 
vires. 

5.  Praeterea,  originalis  iustitia  constituebat  hominem  in 
statu  innocentiae;  sed  homo  non  est  innocens  nisi  per  volun- 
tatem :  ergo  originalis  iustitia  fuit  in  voluntate. 

6.  Amplius,  iustum  et  iniustum  non  videtur  inesse  nisi  ra- 
tionali  animae,  lapis  enim  aut  leo  nec  iustus  nec  iniustus  di- 
citur;  sed  appetitus  sensitivus  non  est  proprius  rationali  ani- 
mae,  cum  sit  in  brutis,  voluntas  autem  est  sibi  propria,  ut  patet 
ex  III  De  anima2:  ergo  iustitia  originalis  fuit  in  voluntate. 

Istis  autem  non  obstantibus  dicendum  est  ut  supra.  Ad  cuius 
evidentiam  considerandum  est,  quod  in  voluntate  primi  homi- 
nis  fuerit  gratia  gratum  faciens,  virtutes  quoque  theologicae 
et  virtutes  morales,  necnon  et  habitualis  obedientia  omnium 
virium  inferiorum  ad  rationabiiem  voluntatem.  Et  de  gratia 
quidem  Augustinus  testatur  in  libro  De  correptione  et  gratia  3, 
quaerens:  «  Nunquid  Adam  habuit  Dei  gratiam  »?  Et  respon- 
dendo  subdit:  «  Immo  vero  habuit  magnam  ».  —  De  virtutibus 
vero  theologicis  idein  Homilia  11  acl  Iulianum  comitem4  dicit, 
quod  «  Adam,  perdita  caritate,  malus  inventus  est ».  De  morali- 
bus  autem  testatur  ibidem,  et  habetur  in  Decretis  de  poenitentia 
d.  25:  «  Non  est  rnirum;  princeps,  inquit,  vitiorum,  dum  Adam 
vicit  pudicitia  ornatum,  temperantia  compositum,  illis  donis  ac 
tantis    bonis    spoliavit    pariterque  peremit  ».  —  De  obedientia 


1  C.  22  n.  36.     . 

2  Text.  42  el  50  (c.  9  et   10). 

3  C.   H   n.  29. 

4  Vel  De  salutar.  document.,  c.  60 :  «  Exspoliavit  nos  (diabolus)  caritate  et 
vesiivit  malitia  ».  Cfr.  c.   13. 

5  Scil.  c.  32  D.  2  de  poenit. 

vero  appeiitus  sensitivi  et  omnium  virium  sensitivarum  ad  vo- 
luntatem  idem  testatur  libro  II  De  baptismo  parrulorum  l  di- 
cens,  quod,  «  quamvis  animale  corpus  homo  gestaret,  nihil  ino- 
bediens  adversum  se  in  illo  sentiebat  ».  Istis,  inquam,  exsisten- 
tibus  in  statu  innocentiae,  originalis  iustitia  necessario  aliquid 
est  ex  ipsis.  Certum  est  autem,  quod  non  fuit  gratia  gratum 
faciens  nec  virtutes  theologicae  nec  cardinales  virtutes  nec  alius 
habitus  voluntatem  Deo  subiiciens  distinctus  ab  istis:  relinquitur 
ergo,  quod  fuit  habitus  causans  obedientiam  appetitus  et  omnium 
inferiorum  virium  ad  rationem  et  voluntatem;  talis  autem  ha- 
bitus  alibi  quam  in  appetitu  subiective  poni  non  potest:  ergo 
originalis  iustilia  erat  subiective  in  sensibili  appetitu. 

Quod  ergo  originalis  iustitia  non  fuerit  gratia  gratum 
faciens,  sic  apparet;  ait  enim  Anselmus,  De  conceptu  virgi- 
nali  in  fine,  quod  infans  etiam  post  baptismum  caret  iustitia 
originali  2;  sed  certum  est,  quod  gratia  gratum  faciente  non 
caret:  ergo  originalis  iustitia  et  gratia  gratum  faciens  non  sunt 
idem.  Et  confirmatur,  quia  sancti  viri  pro  statu  naturae  pro- 
stratae  carent  originali  iustitia,  et  tarnen  sunt  in  gratia  Dei. 

Praeterea,  fbrmae  et  habitus  innotescunt  per  operationes 
et  actus ;  sed  actus  gratiae  gratum  facientis  non  est  idem  cum 
illo,  qui  attribuitur  originali  iustitiae,  qua  homo  secundum  vires 
inferiores  erat  subditus  rationi:  ergo  ipsa  gratia  gratum  faciens 
non  fuit. 

Rursus,  si  originalis  iustitia  erat  gratia  gratum  faciens: 
aut  erat  eiusdem  speciei  curn  gratia,  quae  nunc  est,  aut  alte- 
rius;  non  eiusdem,  quia  tunc  homo  rediret  ad  statum  innocen- 
tiae  post  baptismum,  nec  alterius,  quia  effectus  formalis  gratiae 
est  gratum  facere  Deo,  quod  non  est  alterius  rationis  etiam 
in  angelis,  hominibus  et  Ghristo:  ergo  idem,  quod  prius. 

Nec  obstat  quod  superius  3  dicebatur  secundum  Augustinum, 
quod  «  originalis  iustitia  secundum  suum  formale  erat  placere 
Deo  » ;  hic  enim  non  inquirimus  de  originali  iustitia  secundum 
suum  formale,  quo  opponitur  odio  Dei,  quod  est  formale  in  ori- 
ginali  peccato,  sed  quoad  suum  materiale,  quo  opponitur  rebel- 


1  C.  22  n.  36. 

2  C.  29  (alias  28).  3  P;.g.   108  nota   3. 

lioni  habituali;  super  illum  enim  habitum  una  cum  aliis  habitibus 
virtuosis  fundabatur  partialiter  esse  acceptum  Deo  et  gratum, 
praesertim  cum  gratia  non  sit  distinctus  habitus  a  virtutibus, 
sed  aliquid  resultans  ex  integritate  virtutum,  ut  pulchritudo  et 
gratia  corporalis  ex  debita  proportione  et  coloratione  membro- 
rum,  sicut  alias  dictum  fuit. 

Virtutes  quoque  theologicae  vel  morales  non  potuerunt 
esse  iustitia  originalis;  habitus  enim,  qui  communes  sunt  naturae 
pro  statu  innocentiae  et  statu  lapsus,  non  sunt  habitus  ille,  qui 
fuit  tantummodo  in  statu  innocentis  naturae;  sed  virtutes  mo- 
rales  et  theologicae  utrique  statui  sunt  communes,  originalis 
vero  iustitia  non :  ergo  non  possunt  esse  idem. 

Praeterea,  in  parvulis  infunduntur  virtutes  secundum  ve- 
riorem  opinionem,  ut  probatur  Eoctra,  De  baptismo  et  eius 
effectu,  capite  Maiores  enim  sunt1;  sed  ipsis  in  baptismo  non 
infunditur  originalis  iustitia:  ergo  idem  quod  prius. 

Rursum,  virtutes  morales  quaedam  sunt  acquisitae,  quae- 
dam  infusae,  secundum  plures  doctores;  constat  autem,  quod 
originalis  iustitia  non  sunt  virtutes  acquisitae,  quia  tunc  ex 
puris  naturalibus  per  consuetudinem  et  assuefactionem  posset 
se  homo  reducere  ad  statum  innocentiae;  nec  sunt  morales  in- 
fusae  aut  infusae  theologicae,  quae  sunt  fides,  spes,  caritas, 
nam  istae  infunduntur  vere  poenitentibus  et  resurgentibus  a 
peccato  secundum  fidem,  quibus  tamen  originalis  iustitia  non 
datur:  ergo  non  sunt  idem. 

Amplius,  effectus  originalis  iustitiae  erat  non  erubescere 
aut  pudere  in  sui  nuditate,  iuxta  illud  Genesis  22:  Erat  autem 
uterque  nudus,  Adam  scilicet  et  uxor  eius,  et  non  erubesce- 
bant.  Idem  dicit  Augustinus  libro  II  De  baptismo  parvulorum  3; 
sed  manente  gratia  gratum  faciente  in  homine  et  virtutibus 
theologbis  ac  moralibus  infusis  et  acquisitis,  adhuc  homo  non 
pervenit  ad  hunc  gradum,  quin  erubescere  habeat  et  pudenda 
in  se  experiatur:  ergo  originalis  iustitia  non  fuit  idem  cum 
habitibus  illis. 


1  Scil.  c.  2  I)e  bapt.  et  eius  effectu,  X  III,  42. 

2  V.  25. 

3  C.  22  n.  30. 

Non  potest,  vero  dici,  quocl  fuerit  alius  habitus  a  praedictis 
voluntatem  Deo  subiiciens  aut  ipsam  regulans  secundum  rectam 
rationem;  voluntas  enim  primi  hominis  sufficienter  subdebatu" 
Deo  per  habitus  supradictos:  ergo,  si  talis  habitus  ponatur,  su- 
perflueret,  cum  non  appareat,  ad  quid  poneretur.  Rectae  enim 
rationi  voluntatem  conformant  morales  habitus  acquisiti;  Deo 
vero  perfecte  subiiciunt  virtutes  theologicae  et  morales  infusae: 
ergo  in  voluntate  primi  hominis  nullus  fuit  alius  habitus  a 
praedictis. 

Praeterea,  si  originalis  iustitia  fuit  rectitudo  voluntat;s  in 
primo  parente:  aut  habitualis  rectitudo  fuit  aut  actualis;  non 
fuit  actualis,  quia,  dum  in  extasi  erat,  iuxta  illud  l:  Immisit 
Dominus  soiporem  in  Adam,  non  est  dubium,  quod  in  origi- 
nali  iustitia  mansit,  et  tamen  voluntas  non  fuit  pro  illo  tunc 
in  aliquo  actu  elicito;  nec  erat  rectitudo  habitualis;  nam  ha- 
bitus  rectus  dicitur  in  ordine  ad  actum  rectum,  omnes  autem 
actus  recti  in  voluntate  possibiles  per  virtutes,  de  quibus  di- 
ctum  est,  sufflcienter  diriguntur:  ergo  non  potuit  in  primo  ho- 
mine  esse  alius  habitus  voluntatem  rectificans  quam  praedicti. 

Relinquitur  ergo,  quod  fuit  habitus  appetitum  subiiciemet 
inclinans  ad  sequendum  absque  omni  rebellione  et  repugnantia 
rationis  iudicium  et  imperium  voluntatis  iuxta  illud  Augustini 
superius  2  allegatum  IV  Conira  lulianum;  qui  dicit,  quod 
«  non  fuit  indecens  aliquis  motus  hominis,  ut  puderet,  quoniam 
illud  movebat  voluntatis  imperium,  non  caro  concupiscens  ad- 
versus  spiritum  ».  Hanc  autem  habitualem  obedientiam  impos- 
sibile  est  poni  subiective  nisi  in  appetitu;  opposita  enim  nata 
sunt  fieri  circa  idem,  et  contraria  eidem  subiecto  vicissim  in- 
sunt,  secundum  Philosophum,  X  Metaphysicorum  3;  sed  habi- 
tualis  inobedientia  appetitus  et  habitualis  obedientia,  rectitudo 
atque  iustitia  eiusdem  sunt  opposita :  ergo,  cum  inobedientia 
et  rebellio  subiective  sit  in  appetitu  qualitas  vitiosa,  ibidem 
fuit  rectitudo  et  iustitia  originalis. 


1  Gen.  2,  21. 

2  Pag.  124  nola   1. 

3  Text.  24  (alias  IX  c.  8).  Vide  eliam  De  praedicam.,  c.  de  opposit.  circa 
finem. 

Praeterea,  obedientia  non  est  subiective  in  eo,  qui  praecipit, 
secl  in  illo,  qui  obedit;  unde  in  servo  ponitur  virtus  bene  obe- 
ditiva  respectu  domini,  I  Politicorum  \  et  temperantia  ac  for- 
titudo  ponuntur  in  appetitu  sensitivo,  III  Ethicorum  2,  quia 
ipsum  subiiciunt  rationi;  sed  originalis  iustitia  fuit  obedientia 
appetitus,  ut  patet  per  Augustinum.  II  De  baptismo  parvu- 
lorum  3,  qui  ait,  quod  «  prima  iustitia  primorum  illorum  ho- 
minum  fuit  Deo  obedire  et  hanc  in  membris  adversus  legem 
mentis  suae  legem  concupiscentiae  non  habere  »:  ergo  iustitia 
originalis  subiective  fuit  in  appetitu. 

Praeterea,  originalis  iustitia  non  erat  aliquid  naturam  ho- 
minis  violentans;  sed,  si  fuisset  in  voluntate  habitus,  quo  ap- 
petitum  moveret  et  coerceret,  esset  aliquid  violentum  respectu 
appetitus:  ergo  non  fuit  subiective  in  ea. 

Amplius,  ibi  fuit  originalis  iustitia,  ubi  fuit  nuditas  eius, 
primo  homine  per  peccatum  a  Deo  discedente;  sed  nuditas  iu- 
stitiae  fuit  in  appetitu  sensitivo,  secundum  illud  Augustini,  De 
bapUst/io  parvulorum  libro  II 4,  dicentis,  quod,  «  postquam  ista 
transgressio  facta  est  et  inohediens  anima  a  lege  Dei  sui  aversa 
est,  habere  coepit  adversus  eain  servus  eius,  hoc  est  corpus 
eius,  legem  inobedientiae,  et  puduit  illos  nuditatis  suae,  ani- 
madverso  in  se  motu,  quem  antea  non  senserant;  quae  animad- 
versio  dicta  est  apertio  oculorum  »:  ergo  iustitia  originalis  fuit 
in  appetitu  sensitivo. 

Praeterea,  si  poneretur  in  voluntate:  aut  esset  in  ea,  ut 
imperaret  ea  mediante  voluntas  appetitui  sensitivo,  aut  ut  in 
eo  motum  eliceret;  sed  non,  ut  imperaret,  quia  ad  hoc  im- 
perium  sufficiunt  gratia  et  virtutes,  quibus  voluntas  optat  et 
imperat,  quantum  est  ex  se,  ne  caro  adversus  spiritum  concu- 
piscat,  ut  patet  in  viris  sanctis;  nec  ut  eliceret  in  appetitu  sen- 
sitivo  motum  conformem  rationi,  quia  voluntas  hunc  motum 
non  elicit,  sed  imperative  se  habet  tantum,  quemadmodum  non 
elicit  motum  progressivum,  sed  virtus  motiva  in  musculis  exsi- 
stens:  ergo  originalis  iustitia  in  appetitu,  cuius  essent  illi  motus, 
fuisset  subiective  et  non  in  voluntate. 


1  C.  4  el  8.  2  C.   10-12. 

3  C.  23  n.  37 

4  C.  22  n.  36. 

Amplius,  eius  est  actus,  cuius  est  habitus,  et  econverso, 
•cura  actus  et  habitus  sint  perfectiones  coordinatae  respectu 
^iusdem  perfectibilis;  unde  habitus  est  actus  primus  perfecti- 
bilis  per  operationem  tanquam  per  actum  secundum;  sed  motus 
ordinatus  et  conformis  rectae  rationi  in  statu  innocentiae  fuisset 
in  appetitu  sensitivo,  in  quo  nunc  est  motus  rebellis:  ergo  ibi- 
dem  originalis  iustitia  exstitisset. 

Est  ergo  inconcusse  tenendum,  quod  originalis  iustitia  fuit 
quaedam  nobilis  qualitas  appetitum  sensitivum  in  sui  univer- 
salitate  perficiens  et  ordinans  ac  conformans  rectitudini  rationis, 
ita  quod  nec  oculus  ad  aspiciendum  nec  cor  ad  appetendum 
nec  auris  ad  audiendum  nec  aliquod  membrum  corporis  ad 
actum  aliquem  vitiosum  inordinate  moveretur,  sed  magis  ad 
oppositum;  unde  consurgeret  pro  illo  statu  ad  bonum  pronitas 
et  difflcultas  ad  malum,  sicut  in  tractatu  De  conceptione  Vir- 
ginis  l  dicebatur.  Ex  isto  autem  habitu  et  ex  virtulibus  exsi- 
stentibus  in  voluntate,  consurgebat  integritas  innocentiae  in 
primis  parentibus,  et  ex  ipsis  homo  erat  acceptus  Deo,  quoniam 
gratia  et  acceptabilitas  obiectiva  non  est  aliquid  absolutum  a 
virtutibus,  sed  est  aliquid  fundatum  super  illas.  Et  hinc  est, 
quod  rectitudo  voluntatis  ad  statum  innocentiae  dicitur  perti- 
nere,  quamvis  non  esset  iile  habitus,  qui  originalis  iustitia  nun- 
cupatur;  sed  magis  rectitudo  appetitus,  ut  sic  rectitudo  volun- 
tatis,  quae  consurgit  ex  virtutibus  theologicis  et  moralibus,  et 
rectitudo  appetitus,  quae  fuit  originalis  iustitia,  statum  inno- 
centiae  integrarent;  peccatum  vero  originale  sibi  opponitur  quan- 
tum  ad  id,  quod  est  materiale  in  eo,  puta,  rebellio;  quantum 
vero  ad  formale,  quod  est  odium,  sibi  opponitur,  quia  partia- 
liter  fundabat  respectum  acceptabilitatis  et  gratiositatis  in  or- 
dine  ad  Deum. 

Ad  ea  vero,  quae  superius  inducuntur,  dicendum  est : 
1.  Ad  1  quidem,  quod  appetitus  sensitivus,  prout  est  obe- 
diens  voluntati,  potest  voluntas  appellari,  sicut  et  rationalis  dici- 
tur  per  participationem,  in  I  Ethicorum 2,  et  idcirco  «  iustitia  est 


1  Pag.  41 

2  C.   13. 

rectitudo  voluntatis  propter  se  ipsam  servata  *  »,  voluntatis  qui- 
dem  sumtae  proprie  et  per  essentiam  quoad  virtutes,  volun- 
tatis  vero  per  participationem  quoad  illam  qualitatem,  quae 
in  appetitu  primorum  parentum  exsistens  dicta  fuit  iustitia  ori- 
ginalis. 

2.  Ad  2  dicendum,  quod  iustitia  moralis  est  in  voluntate 
proprie  dicta,  non  sic  autem  de  originali  iustitia,  ut  patet  ex 
praedictis. 

3.  Ad  3  dicendum,  quod  peccatum  originale  secundum  suum 
materiale  est  in  appetitu  sensitivo,  ratione  cuius  formale,  quod 
est  odibilitas,  inest  toti  personae  compositae  ex  anima  et  cor- 
pore,  quia  totus  homo  est  propter  rebellionem  oditus,  iuxta 
illud  Augustini,  II  De  baptismo  parvulorum  2  dicentis,  quod 
«  de  lege  membrorum  nascitur  caro  peccati  expianda  per  illius- 
sacramentum,  qui  venit  in  similitudinem  carnis  peccati  3,  ut 
evacuaretur  corpus  peccati,  quod  est  corpus  mortis,  a  quo  mise- 
rum  hominem  non  liberat  nisi  gratia  Dei  per  Iesum  Chrisium 
Dominum  nostrum  4  ». 

4.  Ad  4  dicendum,  quod  originalis  iustitia  potest  esse  no>- 
men  exprimens  totam  rectitudinem  primi  status,  et  secundum 
hoc  signat  rectitudinem  voluntatis,  quae  erat  in  primis  homi- 
nibus  per  virtules  theologicas  et  morales,  et  rectitudinem  appe- 
titus  sensitivi,  quae  erat  per  istam  nobilem,  de  qua  nunc  loqui- 
mur,  qualitatem;  vel  potest  esse  nomen  exprimens  tantummodo 
huiusmodi  qualitatem,  et  sic  proprie  loquimur  de  ea,  quoniam 
peccatum  originale  huic  directe  opponitur,  nec  virtutes  proprie 
dicuntur  iustitia  originalis. 

5.  Ad  5  dicendum,  quod  ista  qualitas  reddebnt  hominem 
innocenlem  pro  eo,  quod  non  experiebatur  in  se  aliquem  motum 
inordinatum  aut  aliquid  aliud  dignum  verecundia   vel   rubore. 

6.  Ad  ultimum  dicendum,  quod  iustum  et  iniustum,  si  acci- 
piantur  pro  recto  et  obliquo,  poni  possunt  in  appetitu  sensitivo, 
qui  rationalis  est  et  voluntarius  per  participationem ;  unde  obli- 
quitas  ipsius,  concupiscentia  est  et  rebellio,  rectitudo  vero  ori- 
ginalis  iustitia. 

Et  in  hoc  quinta  conclusio  terminatur. 


1  Anselm.,  De  conceptu  virg .,  c.  3.  2  C.  33  n.  37. 

3  Rom.  8,  3.  4  Rom.  7,  2i  sq. 

CONCLUSIO  VI. 

Quod  originale  peccatum  ob  hoc  omnibus  ex  Adam  libidinose 
descendentibus  imputatur,  quia  tota  natura  exsistens  in 
ipso  mrlualiter  quodammodo  consensit  in  peccatum. 

Et  primo  impugnatur. 

Si  Dei  vero  iustitia,  quae  nulla  potest  iniquifate  obliquari, 
ob  hoc  filiis  hominum,  qui  ex  Adam  libiciinose  descendunt,  qua- 
litatem  vitiosam,  quam  afferunt,  imputat  ad  peccatum,  quia 
omnes  homines  virtualiter  in  Adam  exstiterunt  in  illo  tunc, 
quo  de  merito  suo  qualitatem  ipsam  iusto  Dei  iudicio  sibi  in- 
flictam  suscepit,  et  ita,  voluntate  primi  hominis  consentiente  in 
peccatum,  tota  natura  omnium  hominum  quodammodo  in  pec- 
catum  consensit,  quo  illa  vitiosa  qualitas  est  inflicta. 

1.  Huic  tamen  obviare  videtur,  quod  voluntas  omnium  homi- 
num  non  fuit  in  Adam  in  virtute,  cum  anima  non  sit  ex  tra- 
duce,  sed  a  Deo,  cum  suis  potentiis  corpori  infundatur:  illud 
ergo  non  potuit  in  aliquid  consentire  mediante  Adam,  quod 
nullatenus  fuit  in  ipso;  sed  voluntates  hominum  non  fuerunt 
in  Adam  formaliter  nec  virtualiter,  sed  tantum  in  Deo,  qui 
fingit  singulariter  corda  hominum,  secundum  prophetam  : : 
ergo  natura  hominum  ut  exsistens  in  Adam  non  consensit  in 
illud  peccatum. 

2.  Praeterea,  homines  fuertmt  in  Adam  tantum  secundum 
carnem;  sed  consentire  non  inest  homini  per  carnem:  ergo  non 
consenserunt  homines  in  peccatum,  prout  fuerunt  in  Adam 
exsistentes. 

3.  Praeterea,  peccatum  originale  est  sicut  obliquitas  motus 
sagittae  proveniens  ex  voluntate  iacientis;  sic  enim  per  actum 
generationis  transmisit  Adam  obliquitatem  peccati  in  naturam, 
sicut  transmittit  iaciens  motum  obliquum  in  sagittam;  sed  obli- 
quitas  in  sagitta  non  est  ex  voluntate  sagittae,  sed  iacientis: 
ergo  peccatum  non  erit  ex  consensu  naturae,  sed  ex  voluntate 
solius  Adae,  ut  videtur. 


Ps.  32,  15:  Qtti  finxit  sigillatim  corda  eorum. 


134  REPERGUSSORIUM   PETRI   AUREOLI. 

4.  Praeterea,  sic  est  de  peccato  originali  respectu  totius  na- 
turae  in  ordine  ad  Adam,  sicut  est  de  homicidio  aut  alio  actuali 
peccato  per  rnembra  commisso  in  ordine  ad  committentem  per- 
sonam;  quemadmodum  enim  manus  et  alia  membra  hominis- 
sunt  unus  homo,  sic  omnes  homines  in  Adam  fuerunt  quasi 
unus  homo,  secundum  Augustinum,  De  baplismo  parvulorum 
libro  I1;  sed  homicidium,  quod  est  actuale  peccatum,  non  at- 
tribuitur  manui  ex  proprio  consensu,  sed  ex  voluntate  animae 
ipsius  2  operantis:  ergo  et  originale  peccatuiia  non  attribuitur 
hominibus  ratione  propriae  voluntatis.  sed  ex  motu  voluntario 
primi  parentis. 

5.  Praeterea,  non  plus  omnes  homines  fuerunt  in  Adam  in 
virtute,  quam  singuli  homines  sunt  in  parentibus  suis;  sed  filii 
non  consentiunt  in  peccata,  quae  a  parentibus  committuntur, 
quamvis  in  eis  sint  virtute:  ergo  nec  omnes  homines  in  pec- 
catum  Adae  consenserunt,  quamvis  essent  in  eo  virtualiter 
exsistentes. 

Sed  his  non  obstantibus,  dicendum  est  ut  supra;  quoniam 
ita  determinat  Augustinus  in  libro  De  correptione  et  gratia  3r 
ubi  dicit,  quod,  «  quia  Adam  per  liberum  arbitrium  Deum  de- 
seruit,  iustum  iudicium  Dei  expertus  est,  ut  cum  tota  sua  stirpe, 
quae  in  illo  adhuc  posita  tota  in  illo  peccaverat,  damnaretur  ». 
Et  libro  I  De  baptismo  parvulorum  4  idem  definit,  prout  Ma- 
gister  sententiarum  allegat  30  d.  libro  II 5  dicens,  quod  «  in 
Adam  omnes  peccarunt  ut  in  materia;  omnes  enim  unus  homo 
ille  fuerunt,  in  quo  materialiter  erant  ». 

Ad  cuius  evidentiam  considerandum  est,  quod  Adam  ali- 
quando  vicem  gessit  totius  humanae  naturae,  aliquando  vero 
vicem  suae  singularis  personae.  Vicem  quidem  totius  naturae 
in  his  gessit,  quae  gesta  sunt  circa  eum  exsistentem  in  para- 
diso;  quia  enim  natura  humana  producta  non  fuit,  immediate 


1  C.   10  n.   II   et.c.  28  n.  55. 

2  Ed.  ipsmn. 

8  C.  10  n.  28. 

4  C.  10  n.   II   sqq.,  secundum  sensum;  verbaliler   habetur   in    glossa  onii- 
naria  ad  Rom.  5,   12,  apud  Lyranum. 

5  C.  10. 

a  Deo  in  omnibus  suis  suppositis,  sicut  fuit  natura  angelica, 
sed  in  uno  supposito,  a  quo  omnes  homines  descenderent  per 
viam  generationis;  ideo  cum  Adam  actum  est,  sicut  ageretur 
cum  omnibus  hominibus,  si  tunc  essent.  Unde  positus  est  in 
paradiso  et  constitutus  est  operator  et  custoditor  in  eo  vice 
totius  naturae.  Imposuit  etiam  nomina  animantibus  cunctis,  non 
in  quantum  singularis  persona,  sed  auctoritate,  qua  super  cuncta 
animantia  praecellit  humana  natura.  Accepit  quoque  inandatum 
disciplinae,  ne  de  ligno  scientiae  boni  et  mali  comederet  vice 
totius  naturae;  donum  etiam  innocentiae,  quo  nudus  exsistens 
non  erubesceret.  Tentatio  quoque  serpentis  permissa  est  in 
eum  fleri  vice  eiusdem  naturae,  ut,  si  resisteret,  in  bonis,  quae 
a  Deo  acceperat  tota  natura,  perpetuo  permaneret,  et  maledi- 
ctio  quoque  proiecta  in  eum  quoad  sexum  femineum  et  virilem 
de  dolore  partus  et  multiplicatione  aerumnae  et  reversione  in 
pulverem,  necnon  el  eiusdem  eiectio  de  loco  voluptatis  et  col- 
locatio  gladii  flammei  transversalis  pro  custodia  paradisi,  et 
universaliter  quae  ab  ingressu  eiusdem  paradisi  usque  ad  exi- 
tum  facta  sunt,  circa  ipsum  utique  gesta  sunt  vice  totius  hu- 
manae  naturae,  non  in  quantum  erat  singularis  persona.  Ea 
vero,  quae  deinceps  gessit,  vel  bona  vel  mala,  non  sunt  naturae 
hominis  imputata,  sed  illi  singulari  personae;  unde  a  principio 
2  capitis  usque  ad  4  libri  Genesis  agitur  de  Adam,  prout  vicem 
tenuit  humanae  nalurae;  a  4  vero  et  deinceps  prout  fuit  sin- 
gularis  persona,  ut  quod  genuit  Gain  et  Seth,  et  alia,  quae 
sequuntur. 

Quia  ergo  vice  totius  naturae  in  paradiso  exsistens  tentatus, 
vice  eiusdem  succubuit,  et  originali  iustitia  spoliatus,  inflicta 
sibi  concupiscentia  erubuit  nuditatem.  Propter  hoc  dicendum 
est  in  hac  conclusione,  qnod  tota  natura  quodammodo  consensit 
in  huiusmodi,  unde  ortum  est  vitium  et  originale  peccatum, 
secundum  illud  Augustini,  De  baptismo  parvulorum  l,  qui  ait, 
quod  «  primi  homines  pudenda  texerunt  propter  legem  peccati, 
de  qua  lege  nascitur  caro  peccati;  sic  enim  ab  eis  transitum 
fecit  ad  posteros  ista  lex,  quae  est  mortis  initium,  quemadmo- 
dum  labor,  quo  cuncti  homines  laborant,  in  terra  et  parturitio 
cum  doloribus  in  feminas  transit  ». 


Scil.  lib.  II,  c.  22  n.  36  el  c.  23  n.  37, 


136  REPERCUSSORIUM    PETRI    AUREOLI. 

Ad  ea  vero,  quae  in  oppositura  inducuntur,  dicendum  est: 

1.  Ad  1  et  2  quidem,  quod,  quamvis  anima  et  voluntas  non 
sint  a  traduce,  nihilominus  totus  homo  est  generatus,  cum  gene- 
ratio  ad  compositum  terminetur.  Et  idcirco  omnes  homines  fue- 
runt  virtualiter  in  Adarn,  quamvis  mediante  carne,  qua  et  me- 
diante  concupiscentia  dicitur  transfundi  et  originale  peccatum; 
appetitus  siquidem  sensitivus,  in  quo  est  concupiscentia  subiective, 
cum  sit  potentia  originata,  non  est  in  anima  tantum,  sed  in 
coniuncto,  in  anima  et  carne,  quamvis  insit  per  carnem.  Yel 
dicendum,  quod,  licet  omnes  homines  secundum  animam  in 
Adam  virtualiter  non  fuissent,  potuit  tamen  Adam  vicem  omnium 
gerere  et  totius  naturae,  et  ideo  nec  primum  nec  secundum 
argumentum  procedit. 

2.  Ad  3  dicendum,  quod  illud  exemplum  de  obliquitate 
sagittae  deficit  propter  multa :  primo  quidem,  quia  sagittae 
non  imputatur  obliquitas  sicut  originale  imputatur  toti  naturae, 
iuxta  illud  apostoli1:  Eramus  omnes  natura  filii  irae ;  unde 
omnes  sancti  2  vocant  massarn  peccati  esse  humanam  naturam; 
secundo  vero,  quia  illa  obliquitas  non  habet  in  sagitta  rationem 
culpae,  et  tamen  Magister  sententiarum  30  d.  libri  II 3  reprobat 
opinionem  dicentium,  originale  peccatum  non  esse  culpam,  sed 
tantum  reatum  poenae;  Grcgorius  etiam  Super  Ezechielem  * 
dicit,  quod  «  ex  carnis  delectatione  concepti  culpam  originalem 
contraximus  »;  el  Augustinus  super  psalmum  50  ?  dicit,  quod 
«  peccatum  originale  est  culpa,  quam  omnes  concupiscibiliter 
concepti  trahunt  »;  tertio  vero,  quia  sagittae  propter  motus 
obliquitatem  poena  iuste  non  potest  infligi,  sicut  pro  peccato 
originali  infligitur. 

3.  Ad  4  dicendum,  quod  illud  simile  de  homicidio  re- 
spectu  manus  non  est  ad  propositum  propter  multa :  primo, 
quia  in  omnibus  membris  et  in  toto  supposito  non  est  nisi 
unum  peccatum  actuale,  originale  vero  plurificatur.  et  diversi- 
ficatur  numero  secundum  hominum    multiplicationem;  secundo 


1  h|)h.  2,  3. 

2  Vide  supra  pag.  29  nolam  7;  cfr.  etiam  Magist.  sent.,  lib.  II  d.  30  c.  10; 
glossa  ordinaria  apud  Lyranum  in  Rom.  5,  12. 

3  C.  7. 

4  II  Homil.  sup.  Ezech..  honi.  i  n.   17 i. 

5  Enarrat.  in  hunc  ps.;  apud  Lyranum  v.  7. 

quoque,  quia  peccatum  actuale,  prout  est  culpa  et  offensa,  non 
est  proprie  et  subiective  in  organis,  sicut  originale  est  subie- 
ctive  in  singulis  hominibus;  tertio  vero,  quia  offensa  dimissa 
voluntati  remittitur  respectu  omnium  organorum;  Adae  vero 
etsi  fuerit  remissum  peccatum,  non  tamen  originale  dimittitur 
descendentibus  ab  eodem.  Non  ergo  est  exemplum  accommodum 
ad  propositum,  assimilare  originale  peccatum,  quod  inest  ho- 
minibus  ex  voluntate  Adae,  actuali  peccato,  quod  est  in  mem- 
bris  ex  voluntate  personae.  Sed  magis  dicendum,  quod  Adam 
gessit  rationem  totius  naturae  propter  rationem  superius  assi- 
gnatam,  propter  quod  tola  natura  sic  in  ipso  iram  demeruit, 
sicut  proculdubio  gratiam  et  confirmationem  originalis  iusti- 
tiae  meruisset,  si  mandatum,  quod  acceperat,  obedienter  ser- 
vasset. 

4.  Ad  ultimum  dicendum,  quod  parentes  in  conspectu  prin- 
cipum  inundanorum  tenent  aliquando  vicem  totius  generis,  et 
idcirco  propter  peccatum  eorum  tota  posferitas  proscribitur  et 
propter  meritum  eorum  aliquando  diligitur  et  praemiatur.  In 
ordine  vero  ad  Deum  solus  primus  homo  vicem  tenuit  omnium 
posterorum,  et  nullus  alius  homo  respectu  filiorum  suorum, 
iuxta  illud  *:  Anima,  quae  peccaverit,  ipsa  morietur,  et  filius 
7ion  portabit  iniquitatem  patris. 

Et  in  hoc  est  finis  sextae  conclusionis. 

Conclusio  VII. 

Quod  seminis  alteratio  et  eorporis  formatio  proprio  moclo 
loquendi  dici  potesi  conceptio. 

Nomen  vero  conceptionis,  quod  aliqui  negant  alterationi 
seminis  et  organizationi,  quae  fit  concepto  semine,  proprie  con- 
venire  ob  hoc,  quia  in  scriptura  non  invenitur  vocalis  concor- 
dantia,  etsi  inveniatur  realis,  Sapientiae  7  %  sapiens  confitetur 
se  in  ventre  matris  coagulatum  in  sanguinem  et  figuratum 
carnem;  hoc  siquidem  conceptionis  vocabulum  tali  formationi 
ac  coagulationi  competere  ex  multis  possumus  declarare.  Coa- 


1  Ezcdi.   IS,  20. 

2  v.  2. 

gulatio  namque  sanguinis  et  figuratio  corporis  in  utero  ma- 
terno  non  clubium,  quod  est  generatio,  eo  modo,  quo  generatio 
accipitur  pro  alteratione  praevia  ad  formam  substantialem; 
quae  quidem  generatio  active  attribuitur  mari,  passive  vero 
feminae,  secundum  Philosophum  *;  nunc  autem  maris  generatio 
proprie  seminatio  appellatur,  feminae  vero  conceptio,  secundum 
Augustinum,  libro  V  2  Contra  Tulianum :  ergo  formatio  cor- 
poris  relate  ad  mulierem  erit  conceptio. 

Praeterea,  «  propter  quod  unumquodque  est  tale,  et  illud 
magis  3 »;  sed  susceptio  seminis  non  dicitur  coriceptio  nisi  ratione 
alterationis  eiusdem  seminis  et  operatione  circa  ipsum;  non 
enim  omnis  mulier  suscipiens  semen  dicitur  concepisse,  nisi 
quatenus  ipsum  alteravit  iuxta  processum  alterationis  et  or- 
dinem  naturalem:  ergo  huiusmodi  processus  et  alteratio  con- 
ceptio  dicitur  magis  proprie  quam  susceptio  seminis  sola. 

Amplius,  via  in  conceptum  potest  conceptio  proprie  appel- 
lari;  sed  semen  organizatum  dicitur  fetus  et  conceptus,  etiam 
ante  animationem;  unde  patientes  abortum  dicuntur  fetum  emi- 
sisse  et  conceptum :  ergo  via  in  talem  fetum,  quae  est  organi- 
zatio  et  coagulatio,  proprie  conceptio  dici  potest.  Via  enim  in 
ignem  ignitio  appellatur  et  in  calorem  calefactio,  et  consimiliter 
in  conceptum  dici  debet  conceptio.  Et  confirmatur,  quia  semen 
solum  non  aeque  proprie  fetus  dicitur,  sicut  semen  organizatum 
et  alteratum,  quod  communi  nomine  fetum  inanimatum  consue- 
vimus  appellare. 

Praeterea,  non  apparet  aliqua  ratio,  cur  concedens,  anima- 
tionem  fetus  et  susceptionem  seminis  dici  conceptionem,  non 
debeat  concedere,  corporis  formationem  esse  conceptionem,  cum 
susceptio  seminis  non  dicatur  conceptio  nisi  in  ordine  ad  for- 
mationenij  —  alioquin  in  omni  commixtione  mulier  concipere  di- 
ceretur,  —  et  adhuc  virtute  generativae  virtutis  mulieris  multo 
melius  et  directius  organizatio  et  alteratio  quam  animatio  fetus 
fiat.  Unde,  si  mulier  concipit,  cum  fetus  animatur,  quem  tamen 
non  animat,  mullo  fortius  dicetur  concipere,  cum  corpus  figu- 
ratur,  quod  ipsa  figurat. 


1  I  De  general.  animal.,  e.  2  et  II  c.  4. 

2  Supra  pag.  124  nola  4. 

s  Cfr.  Arislot.,  II  Metnphys.,  text.  4  (I  brevior  c.  I). 

Praetera,  pro  eodem  consuevit  accipi,  cum  dicitur,  mulie- 
rem  impraegnatam  aut  gravidatam  fuisse,  ac  si  dicatur  conce- 
pisse.  Sed  impraegnari  dicitur,  dum  in  eius  utero  corporis  fa- 
brica  ordinatur,  secundum  illud  Ecclesiastae  11  l:  Ignoras, 
quae  sit  via  spiritw,  et  qua  ratione  compingantur  ossa  in 
ventre  praegnanHs:  ergo  huiusmodi  fabricatio  corporis  con- 
ceptio  dici  potest. 

Praeterea,  secundum  communem  modum  loquendi,  qui  se- 
quendus  est  in  talibus  argumentis  \  qui  dicif,  loquendum  esse 
ut  proles  tempore  gravidationis,  impraegnationis  et  conceptionis, 
computatur  non  solum  in  die  susceptionis  seminis,  sed  eliam 
pro  diebus,  in  quibus  signa  alterationis  seminis  et  augmen- 
tationis  et  talium  declarantur.  Ex  quo  apparet,  quod  concep- 
tio  potest  tribus  modis  accommodari  iuxta  usum  Joquentium : 
videlicet  susceptioni  seminis,  formationi  corporis  et  nativitati 
hominis  in  utero  materno,  non  obstanle  curiositate  quaerentium 
vocalem  concordantiam  ex  scripturis;  quaerentes  nempe  me- 
trificatorum  testimonium  aut  vocalitatem  quarumlibet  scrip- 
turarum  Philosophus  reprehendit  II  Metaphysicorum  3,  prae- 
sertim,  cum  philosophus  parum  habeat  curare  de  nominibus, 
multum  autem  de  rebus,  prout  commentator  dicit  I  Physico- 
rum  4,  proculdubio  theologus  multo  minus. 

Et  in  hoc  conclusio  septima  finem  habet. 

Gonclusio  VIII. 

Quod  totus  liber  de  conceptione  intactus  ac  verus 
remanet,  nec  ineptus. 

Tractatus  iste  De  conceptione  inviolatae  Virginis  ipsius 
adiutorio  dudum  confectus,  et*i  aliquibus  debilibus  motivis  pro- 
latis  in  oppositum  forsitan  videatur  concussus  in  mentibus  in- 
firmorum,  nihilominus  integer  remanet  nec  ineptus,  non  obstante 
incurialitate  et  ruditate  et  ineptitudine  imponentis. 


1  v.  .ci. 

2  lla  E;  Sess.  talibus  secundum  Aristotelem.  Ed.  pciulo  post  inquirendum  est ; 
texlus  videtur  esse  corruptus. 

3  Text.  15  sq. 

4  Cfr.  Averroes,  I  Physic,  text.   I   et  83  et  1  Expos.  med.  Phys.,  v.  o. 

1.  Videtur  namque  quoad  illud  ineptus,  quo  dicitur,  origi- 
nale  peccatum  posse  contrahi  ab  aliquibus  quidem  de  iure  et  de 
facto  simul,  ab  aliis  vero  de  iure  tantum  et  non  de  facto,  ut 
dictum  est  ibidem  de  Virgine  gloriosa.  Haec  nimirum  distinctio 
videtur  aliquibus  inepta;  nam  inter  factum  et  ius  non  videtur 
distinctio  poni  posse,  nec  ius  separatur  a  facto,  ut  patet  de 
contrahente  matrimonium  cum  duabus,  cum  una  de  iure  et 
cum  alia  de  facto;  non  est  enim  dubium,  quod  cum  prima 
contraxit  de  iure  simul  et  facto,  quia  a  iure  factum  impossi- 
bile  est  separari;  sed  Virgo  de  iure  contraxit  originale  pecca- 
tum  secundum  senlentiam  illius  tractatus:  ergo  contraxit  simul 
de  iure  et  de  facto;  et  per  consequens  distinctio  est  inepta. 

2.  Praeterea,  omne  analogum  per  se  positum  stat  pro  modo 
famosiori;  ut,  si  dicatur  homo,  qui  communis  est,  analogice  ad 
pictum  et  ad  verum,  intelligetur  de  homine  vero,  et  non  de 
picto;  sed  contractus  per  prius  et  famosius  dicitur  de  contractu 
iuris  et  facti  quam  de  solo  contractu  iuris:  ergo  sanctorum 
verba  dicentium,  quod  omnes  praeter  Chrislum  contraxerunt 
originale,  intelligenda  sunt,  quod  omnes  praeler  Christum  con- 
traxerunt  de  iure  et  de  facto;  et  sic  virgo  Maria. 

3.  Praeterea,  ad  illud  tendit  mundatio,  ad  quod  contraclus 
immunditiae  terminatur;  sed  iuxta  istam  sententiam  contractus 
originalis  munditiae  non  fiiit  in  Virgine  de  facto,  sed  de  iure 
tantummodo:  ergo  non  fuit  mundata  a  facto  originalis  peccati, 
sed  a  iure  contrahendi;  cuius  oppositum  iste  tractatus  intendit. 

4.  Praeterea,  ius  et  privilegium  sunt  opposita;  sed  opposita 
non  sunt  simul  circa  eundem,  quia  privilegium  tollit  ius,  nec 
privilegiatus  tangitur  a  iure  communi;  sed  Maria  secundum 
illum  tractatum  privilegiata  fuit,  ne  contraheret  originale  de 
facto,  nec  eam  tetigit  ius  commune,  ut  conlraheret  de  iure;  et 
sic  contradictio  in  praedicta  distinctione  implicari  videtur. 

Ulterius,  distinctio,  quae.ponitur  in  eodem,  quod  aliqui  con- 
trahunt  originale  ex  natura,  nec  praeservantur  ex  gratia,  ut 
omnes  praeter  beatam  Virginem,  aliqui  vero  ex  natura,  et 
tamen  praeservantur  ex  gratia,  ut  Virgo  Maria,  inepta  fore 
videtur. 

5.  Omnes  namque  concedunt,  quod  Virgo  Maria  relicta 
suis  naturalibus  habuisset  peccatum   mortale,  cum   nullus  per 

naturam  possit  praeservari  ab  eo,  sed  per  gratiam  solarn;  sed 
nullus  hanc  distinctionem  concedit  circa  actuale  peccatum  di- 
cendo,  quod  Virgo  rnortale  contraxit  ex  natura,  sed  fuit  prae- 
servata  ex  graiia  :  ergo  nec  circa  originale  locum  habebit,  ut 
intelligantur  dicta  sanctorum,  Virginem  ab  originali  fuisse 
ex  natura  et  ex  gratia  conservatam. 

6.  Praeterea,  Petrus  et  Paulus  et  omnes  sancti,  qui  sunt  in 
gloria,  ex  mera  misericordia  *  praeservati  sunt  a  peccato,  et 
nullatenus  a  natura:  ergo,  si  haec  distinctio  locum  habeat  in 
peccatis,  verum  est  dicere,  quod  omnes  sancti  in  paradisi  gloria 
exsistentes  hodie  habent  peccatum  mortale  a  natura,  sed  carent 
eo  ex  gratia  divina. 

7.  Praeterea,  si  mundari  a  peccato  originali  debet  intelligi 
pro  praeservari  ab  eo,  quod  naturaliter  infuisset,  ut  vult  dis- 
tinctio  praemissa,  pari  ratione  Virgo  Maria  poterit  dici  mun- 
data  a  fornicatione  et  adulterio  et  homicidio  et  universaliter 
ab  omni  peccato  mortali;  sed  nullus  sanctus  dicit,  eam  ab 
huiusmodi  esse  mundatam,  immo  horrent  piae  mentes  de  Vir- 
gine  hoc  audire;  sancti  autem  testantur  ipsam  ab  originali 
mundatam:  ergo  mundari  non  debet  intelligi  pro  praeservari, 
nec  contractus  originalis  in  Virgine  pro  contractu  ex  natura 
cum  praeservatione  facta  per  gratiam,  ut  videtur. 

8.  Praeterea,  ad  id  tendit  mundatio,  ad  quod  contractus  im- 
munditiae  terminatur  2;  sed  Virgo  Maria  hodie  mundata  non  est, 
quin  ex  natura  sua  sit  sub  originali,  sicut  aer,  quantumcumque 
illuminetur,  ex  natura  tamen  sua  remanet  tenebrosus  et  lumine 
privatus,  quantum  est  ex  se,  quia  lumen  non  habet  nisi  a  sole: 
ergo,  si  non  aliter  quain  ex  natura  originale  contraxit,  sequitur, 
quod  non  est  mundata  ab  eo,  sed  adhuc  est  sub  peccato,  quod 
absurdum  videtur. 

Ulterius,  ineptum  videtur  quod  continetur  in  praedicto  trac- 
tatu,  dicta  sanctorum  non  fuisse  confirmata  ad  hunc  finem, 
quod  omnia  sint  vera  et  determinatio  fidei  orthodoxae,  sed  ad 
hoc  tantum,  ut  in  ecclesia  secure  Jegi  possint  ad  differentiam 
haereticorum  et  apocryphorum  scriptorum. 


1  E  gratia. 

2  Ed.  nonnulla  addil. 

9.  Hoc  quidem  videtur  ineptum,  quoniam  ecclesia  nihil  ap- 
probat  nisi  verum;  alias,  si  falsum  approbaret,  falsitatem  fove- 
ret;  sed  clicta  sanctorum  omnia  approbata  sunt  per  ecclesiam: 
ergo  tenenda  sunt  ut  vera,  et  oppositum  falsitas  debet  reputari. 

10.  Praeterea,  ecclesia  ad  hoc  dicta  sanctorum  approbat,  ut 
secure  in  ecclesia  legi  possint;  sed  nullum  falsum  secure  legi 
debet:  ergo  omnia  dicta  sanctorum  ab  ecclosia  determinata 
sunt  tanquam  vera. 

11.  Praeterea,  tenens,  quod  dicta  sanctorum  non  omnia  vera 
sint  et  tamen  ab  ecclesia  approbata,  videtur  ecclesiae  falsum 
imponere  et  errorem :  ergo  ineptuin  est  hoc  dictum,  ut  videtur. 

Ulterius,  allegationes,  quae  in  ipso  opusculo  inducuntur, 
videntur  esse  ineptae. 

12.  Allegatur  enim  ibi  pro  auctoritate  canonis:  Cinis  es, 
et  in  cinerem  reverteris;  iste  autem  textus  nullibi  invenitur, 
nisi  in  breviariis:  ergo  haec  allegatio  est  inepta. 

13.  Praeterea,  auctoritates,  quae  sumuntur  ex  chartapellis 
et  non  ex  completis  originalibus,  allegantur  inepte;  sed  composi- 
tor  praedicti  tractatus  non  habet  originalia  completa,  sed  tantum- 
modo  charlapellas:  ergo  non  est  allegationibus  eius  credendum. 

14.  Praeterea,  in  ipso  tractatu  ponitur  auctoritas  Anselmi 
dicentis  l,  quod  «  non  est  amicus  Virginis,  qui  celebrare  respuit 
lestum  conceptionis  » ;  haec  autem  auctoritas  non  polest  esse 
Anselmi,  quia  secundum  eam  romana  ecclesia  non  diligeret 
beatam  Virginem,  quae  festum  conceptionis  respuit  celebrare: 
ergo  illud  verbum  non  videtur  fuisse  Anselmi. 

15.  Praeterea,  in  ipso  tractatu  illa  Anselmi 2  auctoritas  alle- 
gatur,  quae  dicit:  «  Decebat,  Virginem  ea  puritate  nitere,  qua 
sub  Deo  nequit  maior  intelligi»;  haec  autem  auctoritas  non 
debet  referri  acl  primitatem  temporis,  sed  clebet  intelligi  inten- 
sive,  scilicet  quod  habuit  summam  gratiam  sub  jChristo:  ergo 
ad  illucl,  quod  intenditur,  auctoritas  inepte  allegatur. 

16.  Praeterea,  in  eodem  tractatu  inducitur  auctoritas  Augu- 
stini 3,  De  nalura  et  gratia  dicentis,  quod,  «  cum  de  peccatis 
agitur,  cle  Maria  nullam  prorsus  vult  fieri  mentionem»;  haec 


1  Pag.  69  nota   I. 

2  Paur.  67  nola  i.  3  Pag.  57  nola  i. 

autem  auctoritas  noii  debet  iutelligi   de   peccato  originali,  sed 
de  actuali,  et  ita  ad  propositum  allegatur  inepte. 

17.  Praeterea,  in  eodein  libello  adducuntur  quadraginta 
auctoritales,  quas  ipse  composilor  invenit  in  dictis  sanctorum; 
possunt  autem  plures  quam  aliae  quadraginta  ad  idem  proposi- 
tum  reperiri,  quas  ipse  nec  posuit  nec  invenit:  ergo  inepte  et 
insurficienter  se  habuit  in  allegando. 

Ulterius,  non  videtur  vere  et  apte  dici,  quod  in  praedicto 
tractatu  asseritur,  Virginem  Mariam  non  inlelligi  sub  illa  clau- 
sula  generali,  qua  sancti  dicunt,  omnes  praeter  Ghristum  ori- 
ginale  contraxisse  peccatum;  a  nulla  tali  regula  est  excipienda 
virgo  Maria. 

18.  Ab  illa  namque:  Ginis  es,  et  in  cinerem  reverteris, 
non  invenitur  excepta,  quoniam  ibi  cinis  accipitur  pro  corpore 
mortuo,  secundum  illud  Genesis  3  l :  In  sudore  vultus  tui  vesce- 
ris  pane  tuo,  donec  revertaris  in  terram,  de  qua  assumtus 
es,  quia  pulvis  es,  et  in  putverem  reverteris ;  certum  est  enim, 
quod  statim  corpore  mortuo,  bomo  vesci  desinit  pane  suo:  non 
ergo  debet  pulvis  inlelligi  pro  incineratione,  sed  pro  corpore 
mortuo,  a  quo  Virgo  excepta  non  fuit,  quae  secundum  fidem 
mortem  subiit  temporalem. 

19.  Praeterea,  ab  illa  reguia2:  Omnes  quidem  resurge- 
mus,  virgo  Maria  excepta  non  est,  quae  aliquando  resurrexit, 
et  forsilan  tempore,  quo  apostolus  il-lud  dixit,  resurrectio  Vir- 
ginis  erat  futura :  ergo  illud,  quod  prius. 

20.  Praeterea,  beata  Virgo  nunquam  dixit  illa  verba  :  Di- 
mitte  nobis  dehita  nostra,  quia,  si  dixisset,  nunquam  fuisset 
exemta.  Quare  non  debet  eximi  a  regulis  aliis,  quae  in  omni- 
bus  locum  habent,  praesertim  a  regula  de  originali  peccato. 

21.  Ultimo,  totius  tractatus  conclusio  inepta  est,  ut  videtur, 
quia,  secundum  Augustinum  3,  non  minori,  sed  maiori  scelere 
laudatur  in  Deo  falsitas,  quam  veritas  vituperetur;  falsum  enim 
Deo  attribuere  est  Deum,  qui  est  summa  veritas,  blasphemare; 
sed  falsum  est,  quod  Virgo  Maria  originale  non   contraxit   de 


1  V.   19.  2  Pag.  76  nota  2. 

3  Cfr.  X  Conf.,  c.  41   n.  66;  I  Trin.,  c.   I   n.   I   sq. 

facto,  ut  expresse  probatur  sanctorum  auctoritatibus  et  canonis. 
Unde  dicit  Hieronymus  *,  quod  nullus  homo  absque  peccato 
est,  excepto  illo,  qiri  peccaium  non  fecii,  nec  inventus  est 
dolus  in  ore  eius2;  et  Augustinus,  De  nuptiis  et  concupi- 
scentia  3,  dicit :  «  Concupiscentia  pro  facto  peccati  vinculum 
generatione  traiicit  in  posteros  »;  et  infra  :  «  Natos  ex  malo 
concupiscentiae  reos  diabolus  parvulos  tenet  » ;  et  infra  «  Ex 
hac  carnis  concupiscentia  tanquam  filia  peccati  quaecumque 
proles  nascitur,  originali  est  obligata  peccato,  nisi  in  illo  re- 
nascatur,  quem  sine  ista  concupiscentia  Virgo  concepit.  Pro- 
pterea,  quando  in  carne  nasci  dignatus  est,  sine  peccato  natus 
est  solus ».  Et  in  fine  eiusdem  libri  concludit  Augustinus, 
quod  «  beatus  Ambrosius  Mediolanensis  episcopus,  cuius  sacer- 
dotali  ministerio  lavacrum  regenerationis  accepi,  exponens 
Isaiam  prophetam,  carnalem  nativitatem  insinuans,  sic  breviter 
est  locutus:  ,Ideo,  inquit,  quasi  horno  per  universa  Christus 
tentatus  est  et  in  similitudinem  hominum  cuncta  sustinuit;  sed 
quasi  de  Spiritu  natus  abstinuit  a  peccato:  omnis  enim  homo 
mendax)  et  nemo  sine  peccato  nisi  unus  Deus  4.  Servatum 
est  ergo,  ut  ex  viro  et  muliere,  scilicet  per  illam  corporum 
commixtionem  nemo  videatur  expers  esse  delicti.  Qui  aulem 
expers  est  delicti,  expers  est  etiam  huius  conceptionis'  ».  Haec 
Augustinus  recitans  verba  Ambrosii,  ut  sic  sit  testimonium  dupli- 
catum:  ergo  hunc  falsum  honorem  Virgini  attribuere  pericu- 
losum  est  et  ineptum. 

22.  Praeterea,  licet  peccatum  actuale,  quod  propria  sponte 
committitur  et  possibile  est  evitari,  indignum  sit,  ut  Virgini 
attribuatur,  nulla  tamen  indignitas  esse  videtur  de  peccato  ori- 
ginali,  quod  evitari  non  potest;  nec  talia  horrenda  sunt  circa 
Virginem,  quin  immo  ex  horrore  consimili  errores  aliquando 
et  haereses  pullularunt,  velut  error  dicentium,  Virginem  non 
mulierem,  sed  angelum  exstitisse;  et  aliqui  ex  simili  causa 
dixerunt 5,  Christum  vivum  lanceatum  fuisse:  ergo  a  talibus 
tanquam  ab  ineptis  est  penitus  abstinendum. 


1  Lib.  II  Adc.  lovinianvm,  n.  2.  2  I  Petr.  2,  22. 

3  Lib.  I,  c.  23  n.  25,  deinde  c.  24   n.  27;  c.  35  n.  40. 

4  Ps.  115,  2  et  Ps.  13,  3;  cfr.  supra  png.  84. 

5  Uli  de  Pelro   lonnnis  Olivi   dixertint;   cfr.   Archiv  fur  Litteratur  —  und 
Kirchengeschichle  des  Mittelalters,  II,  368. 

His  ergo  et  similibus  videtur  posse  infirmari  tractatus 
editus  De  Virgiriis  conceptione.  Sed  ipsis  nou  obstantibus  di- 
cendum  est  sicut  prius,  quod  remanet  infeger;  nec  ex  istis, 
quae  quilibet  exercitatus  aliquantulum  posset  faciliter  dissol- 
vere,  praesertim,  quia  omnia  liber  iste  evacuat,  si  fuerit  intel- 
]ectus,  quisquam  rationabiliter  moveri  debet  aut  ineptitudinem 
concipere  circa  ipsum.  Quae,  quia  commendare  esset  inservire 
iactantiae,  sicut  l  inserviunt  invidiae  verba  mordacia  in  opposi- 
tum  pfoferentes.  supersedendo  lectorum  sapientiae  atque  indu- 
striae  iudicium  relinquatur. 

Unde  ad  evidentiam  eorum,  quae  primitus  inducuntur  con- 
tra  distinctionem  propositam  de  iure  et  de  facto,  consideran- 
dum  est,  quod  factum  potest  sumi  tripliciter:  uno  modo  pro 
iuris  opposito,  sicut  consuetum  est  dici :  hoc  fit  de  facto,  sed 
non  de  iure;  alio  vero  modo  pro  iuris  exsecutione,  sicut  con- 
suetum  est  dici  de  matrimonio  rato  et  consummato,  quia  con- 
tractum  est  de  iure  et  de  faeto;  tertio  modo  pro  iuris  dispensa- 
tione,  sic  cum  homicida  puniendo  de  iure  dispensatur  aliquando, 
ne  suspendatur  de  facto.  In  prima  autem  acceptione  nunquam 
simul  stant  ius  et  factum,  cum  sint  opposita;  in  secunda  vero 
separantur  aliquando,  cum  aliquis  habet  ius  sine  exsecutione, 
ut  meliori  de  iure  debetur  episcopatus,  8  q.  1  Lieet,  et  tamen 
de  facto  non  potest  petere,  8  q.  1  In  scripturis  2;  et  multoties 
habet  aliquis  ius  in  aliqua  possessione,  et  nihilominus  non  pos- 
sidet  de  facto,  ut  per  se  patet  his,  qui  in  humanis  actibus  sunt 
experti;  in  tertia  vero  acceptione  claret,  quomodo  separentur; 
ille  enim,  qui  supra  ius  existit,  potest  poenam  remittere,  ut  de 
facto  non  contrahat  qui  tamen  de  iure  contraxit,  ut  probatur 
De  officio  legati,  Nisi  specialis  3.  Et  universaliter  qui  ius  a 
facto  et  factum  a  iure  non  intelligit  possibile  separari,  ita  ut 
aliquis  contrahat  poenam  de  iure  et  non  de  facto  aliquando, 
sitque  reus  mortis  et  tamen  non  moriatur,  qui  haec,  inquam, 
non  capit  possibilia,  nescit  distinguere   inter   notum   per  se  et 


1   E  sed.  2  C.  9  C  VIII  q.    I. 

3  C.  3  De  officio  legali,  X  I,  30.  Ed.  addit  «  et  lege  de  clerieo,  et  cle  ele- 
rico,  ex  quo  veniain  »;  Sess.  ndtlit  «  et  lege  de  clerico,  et  cle  <  lerico  excom. 
veniam  »  ;  forte  oliuditur  nd  C.  V  c.  35  q.  9. 

10 

non  notura.  Unde  non  est  aptus  ad  philosophandum  secunduni 
doctrinam  Philosophi  et  commentatoris  sui,  II  Physicorum  l. 

1.  Ad  1  ergo  dicendum,  quorl  ias  separatur  a  facto  in 
contractu  originalis  peccati  quantum  ad  Virginem,  quae  inxta 
leges  lihidinosae  corieeptionis  nasci  debuil  filia  irae,  nihilo- 
minus  non  est  nata.  Nec  valet,  quod  inducitur  de  malrinionio 
rato,  in  quo  simnl  eonveniunt  ius  et  factum;  ibi  namque  ac- 
cipitur  factum  pro  iur.s  exsecutione,  non  pro  iuris  dispensa- 
tione,  sieut  sumitur  in  proposito  nostro;  iuris  autem  dispen- 
satio  tollit,  quod  illud  non  insit  de  faeto,  quod  inesse  dehet  de 
iure. 

2.  Ad  2  dicendum,  quod  contractus  per  prius  et  famo- 
sius  pertinet  2  ad  ipsum  ius,  sicut  et  omnis  ohligatio  vel  col- 
latio  vel  ohlentio  episcopatus  vel  praebendae;  si  enim  dicitur: 
talis  incidit  in  poenam,  intelligitur  de  iure,  videlicet  talis  con- 
traxit  reatum  mortis;  factum  aulem  videtur  esse  exsecutio  et 
complementum  iuris.  Omnes  ergo  auctoritates  sanctorum  dicen- 
tium,  universos  filios  hominum  praeter  Christum  contraxisse 
originale,  utique  verum  dicunt,  quia  omnes  contraxerunt  de 
iure,  ut,  si  diceretur:  omnes  homicidae  inciderunt  in  poenam 
suspendii,  utique  verum  ^ssct,  esto,  quod  non  omnes  fuissent 
de  facto  suspensi.  Aliter  etiam  dici  potest,  quoniam  ratio  deficil 
in  hoc,  quod  dicta  sanctorum,  etsi  intelligantur  de  iure  et  facto 
in  omnibus  praeter  Christum,  excipi  tamen  potest  virgo  Maria, 
pro  eo,  (juod  a  similihus  regulis  invenitiir  excepta,  sicut  ab  illa 
Augusiini,  II  De  baptismo  parvulorum  :;:  «  Solus  Christus  sine 
peccalo  vixit  inter  aliena  peccata  »;  ab  hoc  enim  excipi  debet 
Maria  secundum  eundem  Auguslinum  4:  «  Nullum  prorsus  pec- 
catum  vivendo  contraxit  ». 

3.  Ad  3  dicendum,  quod  mundatio  tendit  ad  illud,  ad  quod 
contraclus  munditiae  terminatur,  quando  mundatio  accipitur 
pro  purgatione  immunditiae  et  turpitudinis,  quae  iufuit;  quando 
vero  accipitur  pro  praeservatione  eius,  quod  de  iure  inesse 
debuit,  non  est  verum,  <[uod  ad  idem  terminetur,  sed  con- 
tractus  fuit  de  iure,  mundatio  vero  et  praeservatio  a  facto. 


1  Arislot.  et  Averroes,  II  Pkys.,  text.  6. 

2  Ed.  polest  pertinere. 

3  Pag.  I   noia  2  ei  3.  4  De  mtura  cl  gratia,  c.  30  n.  42, 

4.  Ad  ultimiim  dicendum,  quod  argumentum  illud  falsum 
assuihit,  videlicet,  quod  ius  et  privilegium  non  stent  simul; 
privilegium  enim,  etsi  dicitur  iuris  privativum,  intelligitur  pri- 
vare  factum,  non  tollere  simpliciter  ius.  Unde  per  privilegium 
vulneratur  ius  et  eliditur  quoad  sui  exsecutionem,  non  quod 
ipsum  ius  totaliter  annulletur  respectu  personae  privilegiatae; 
quod  apparet  ex  hoc:  certum  est  enim,  quod,  si  privilegiatus 
non  utatur  privilegio  vel  exemtionem  omittat,  valet  processus 
ordinarii  de  iure  communi  factus  contra  illum,  quod  quidem 
non  fit  per  hoc,  quod  ius  novum  statuatur  vel  inducatur,  ut 
probatur  Exira,  De  privilegiis,  capite  Cum  per  se,  libri  6  !  et 
Extra,  De  constilutione,  Cum  aceessissent  -.  Ex  quo  conclu- 
ditur,  quod  ius  commune  non  erat  totaliter  annullatum  respectu 
privilegiati,  sed  tantummodo  dormiebat,  sic  ergo  in  proposito 
ius  commune  respectu  Mariae  dormivit,  ne  procederet  in  factum 
originalis  peccati.  Unde  in  humanis  apparet  simile  tota  die,  cum 
dispensatur  et  privilegiatur  aliquis  reus  de  iure,  ne  puniatur 
de  facto. 

Ad  evidentiam  vero  eorum,  quae  secundario  inducuntur, 
considerandum  est,  quod  natura  in  homine  tripliciter  sumi 
potest:  primo  quidem  pro  natura  simpliciter,  secundo  vero  pro 
natura  vitiata  et  prostrata,  tertio  quoque  pro  omni  eo,  quod 
inest,  gratia  circumscripta ;  unde  ea,  quae  flunt  ex  libero  arbi- 
trio  vel  voluntate,  dicuntur  fieri  ex  puris  naturalibus.  Gum 
ergo  homo  dicitur  originale  contrahere  ex  natura,  non  debet 
istud  referri  ad  naturam  simpliciter,  quornodo  aer  dicitur  ex 
natura  simpliciter  tenebrosus  et  materia  prima  informis,  nec 
referri  potest  ad  voluntatem  vel  liberum  arbitrium,  cum  origi- 
nale  peccatum  non  sit  spontaneum,  sed  quadam  necessitate  ori- 
ginis  contractum;  sed  referri  debet  ad  vitiatam  naturam;  ut 
intelligatur  virgo  Maria  et  «  omnis,  qui  per  concubitum  maris 
et  feminae  concupiscibiliter  generatur,  natura  vitiata  per  talem 
originem  contrahere  originale  4  »,  nisi  de  gratia  conservetur.  Ex 
quo  patet,  quod  haec  distinctio  intelligibilis  est  et  apta,  vide- 
licet,  aliud  esse  peccatum  contrahere  ex  natura  et  praeservari 


1  C.  7  de  privileg.  in  VI  lo  V,  7. 

2  C.  8  de  constit.  X  I,  2.  3  Vide  pag.  3  nota  4  et  5. 

cle  gratia;  aliud  vero  sic  contrahere  ex  natura,  ut  nullatenus 
praeservetur. 

5.  Ad  1  ergo  inductum  in  oppositum  dicendum  est,  quocl 
virgo  Maria  relicta  suis  naturalibus  habuisset  mortale  pecca- 
tum,  intelligendo  per  naturalia  voluntatem  et  liberum  arbitrium, 
non  tamen  intelligendo  per  huiusmodi  naturalia  necessitatem 
originis  vel  naturae,  cum  peccatum  mortale  sit  mere  sponta- 
neum  et  ex  libertate  arbitrii  procedens.  Et  ideo  non  potest  dici, 
quocl  Virgo  fuit  sanctificata  a  mortali,  quod  nec  de  facto  infuit 
nec  etiam  de  iure  aut  natura,  sicut  dici  potest  sanctificata 
fuisse  ab  originali,  quod  utique  quadam  naturali  necessitate 
vitiatae  originis  contrahere  habebat.  Et  universaliter  nullus  di- 
citur  mundari  ab  infectione,  quae  nec  inest  de  facto  nec  ne- 
cessitate  naturae,  sed  ex  propria  voluntate. 

6  et  7.  Et  per  idem  patet  acl  secundum  el  tertium. 

8.  Ad  4  dicendum,  quocl  aliter  virgo  Maria  et  omnis  homo 
dicitur  natura  filius  irae,  aliter  vero  aer  natura  tenebrosus;  his 
enim  accipitur  simpliciter  natura,ibi  vero  natura  vitiata,et  quia 
vitiuin  tolli  potest  per  gratiam,  natura  vero  non  tollitur,  idcirco 
hodie  Virgo  non  est  naturaliter  sub  originali  peccato,  sicut  prima 
materia  dicitur  semper  informis  naturaliter  vel  aer  tenebrosus. 

Ad  evidentiam  auteui  eorum,  quae  tertio  inducuntur,  con- 
siderandum  est,  quod  aliquod  dictum  vel  verbum  potest  ad 
finem  triplicem  per  ecclesiam  confirmari:  primo  quidem,  ut 
verum  sit;  secundo,  ut  non  haereticum  aut  illicitum  sit;  tertio 
vero,  ut  omnino  verum  et  de  necessitate  fidei  sit  ac  salutis. 

Ad  propositum  ergo  sic:  dicta  sanctorum  confirmata  sunt 
per  ecclesiam,  non,  ut  oinnino  sint  necessaria  ad  credendum 
et  eorum  oppositum  sit  erroneum;  alioquin  tantani  auctorita- 
tem  haberent  quantam  evangelia  et  canonica  scriptura;  nec 
confirmata  sunt  tanquam  vera  sic,  quod  ecclesia  omnia,  quae 
sancti  dicunt,  reputet  vera,  alias  contradictoria  reputaret  esse 
vera,  ut  patet  de  se;  aliquando  enim  invicem  contradicunt  et 
sunt  diversarum  opinionum;  multas  etiam  absurditates  pro  ve- 
ritatibus  confirmasset,  ut:  quod  visio  fiat  per  racliorum  extra- 
missionem,  secundum  quocl  dicit  Augustinus  l9  vel  quod  angeli 


1  I  Gen.  ad  IUL,  c.   16  n.  31 


CONCLUSIO   VIII.  149 

sitit  corporei,  et  similia  *.  Sunt  ergo  acl  istum  finem  confirmata, 
quod,  quidquid  dicunt,  sive  verum  sive  falsum  sit,  non  tamen 
est  erroneum  aut  haereticum  vel  periculosum  in  fide,  siquidem 
non  omne  falsum  haeresis  est  vel  error;  dicta  vero  haeretico- 
rum  per  oppositum  ideo  reprobata  sunt,  quod  non  solummodo 
falsa  continent,  immo  erronea  et  omnino  abiicienda. 

9.  Ad  1  ergo  inductnm  in  oppositum  dicendum  est,  quod 
immo  ecclesia  aliquid  approbat,  quod  tamen  non  approbat  tan- 
quam  verum,  sed  tanquam  non  haereticum,  erroneum  sive  pe- 
riculosum. 

10.  Ad  2  dicendum,  quod  ideo  dicta  sanctorum  secure  legi 
possunt,  esto  etiam,  quod  aliqua  essent  forsitan  minus  vera, 
pro  eo,  quod  legentem  in  errorem  vel  haeresim  non  inducunt. 

11.  Ad  3  dicendum,  quocl  hoc  dicens,  salva  reverentia  ar- 
guentis,  nullum  errorem  imponit  Ecclesiae,  quoniam  non  ap- 
probat  nisi  verum;  hoc  siquidem  verum  est,  quod  omnia  dicta 
sanctorum  sive  in  se  vera  sint  sive  forsitan  minus  vera,  omnia 
tamen  tuta  sunt  et  catholica  et  ab  haeresi  aliena. 

Ad  evidentiam  autem  eorum,  quae  quarto  loco  inducuntur, 
considerandum  est,  quod  allegationes,  quae  in  libello  De  con- 
ceptione  Virginis  inducuntur,  sumlae  sunt  et  abstractae  per 
dictatorem  libelli  ex  completis  originalibus  et  integris  libris, 
qui  quidem  habet  aeque  pulchra  originalia,  sicut  illi,  qui  corde 
magnifico  de  praefatis  iactatorie  gloriantur. 

12.  Ad  1  ergo  inductum  in  oppositum  dicendum  est  tripli- 
citer :  primo  quidem,  quod  illa  regula  :  Cinis  es,  et  in  cinerem 
reverteris,  in  tractatu  ipso  non  allegatur  tanquam  textus  sa- 
crae  scripturae,  sed  absolute;  propler  quod  instantia  non  pro- 
cedit;  secundo  vero,  quia  haec  regula  tracta  est  non  ex  scri- 
ptura  in  Genesi,  sed  ex  sermone  Augustini  De  Virginis  as- 
sumtione2)  ubi  dicit  Augustinus,  «  Mariam  exemtam  fuisse,  ne 
resoluta  fuerit  in  communem  putredinem,  vermem  et  cinerem  » ; 
tertio  vero,  quia  translatio  alia  habet  in  Genesi3:  Cinis  es,  et 
in  cinerern  reverteris,  Quod  apparet  4  ex   hoc,  quod  ecclesia 


1  Png.  75  nola  7. 

2  C.  3.  3  Cfr.  3,   19. 
4  Ilic  aliquod   deesse  vrdetur,  ut  «  Quae  translalio  tuto  adliiberi  potest; 

quod  apparet ». 

semper  sumit  de  alia  translatione,  ut  est  illud  l:  Proplerea 
unxit  te  Deus,  Deus  tuus,  oteo  exsultationis  prae  participi- 
bus  tuis,  et  similia;  unde  Gregorius  non  sumsit  ea,  quae  in 
ecclesia  cantantur,  ex  translatione  Hieronymi,  sed  ex  transla- 
tione  Septuaginta ;  sicut  patet,  quod  nos  cantamus  2:  Puer  natus 
est  nobis,  et  vocabitur  magni  consilii  angelus,  iuxta  transla- 
tionem  Septuaginta.  Cum  hoc  etiam  in  idem  redit:  Pulvis  es, 
et  in  pulverem  reverteris,  acsi  diceretur,  cinis. 

13.  Ad  2  dicendum,  quod  auctoritates,  quae  in  tractatu 
positae  sunt,  non  sunt  sumtae  ex  chartapellis,  nec  allegans  habet 
tantummodo  chartapellos,  salva  praesumtione  dicentis. 

14.  Ad  3  dicendum,  quod  auctoritas  illa  Anselmi  vera  est 
et  sua  est;  aliud  namque  est  respuere  festum  conceptionis  et 
aliud  non  celebrare  ipsum,  quia  respuere  condemnationem  festi 
et  vilipensionem  atque  abiectionem  includit;  ecclesia  autem 
romana,  etsi  conceptionem  non  celebrat,  non  tamen  abominatur 
vel  contemnit,  et  propterea,  quia  Virginem  diligit,  conceptio- 
nem  celebrare  non  respuit. 

15.  Acl  4  dicendum,  quod  auctoritas  Anselmi,  qua  dicitur, 
quod  «  decebat,  Virginem  ea  puritate  nitere,  qua  sub  Deo  ne- 
quit  maior  intelligi  »,  inducitur  ab  eodem  ad  probandum,  quod 
Mater  Dei  debuit  esse  virgo  nec  unquam  a  viro  cognita,  quod 
utique  non  probaret,  si  illa  puritas  referretur  tantummodo  ad 
intensionem  et  non  ad  temporis  primitatem;  constat  enim,  quod 
aliqua  non  virgo  et  cognita  a  viro  potest  esse  purior  intensione 
et  mente  et  corpore  quam  multae  virgines.  Ex  quo  apparet, 
hanc  puritatem  ad  hoc  debere  referri,  ut  nec  fuerit  in  prae- 
terito  aliqua  macula  aut  libidinis  turpitudo  in  corpore  nec 
aliqua  foeditas  peccati  aut  culpae  in  anima  et  in  mente. 

10.  Ad  5  dicendum,  quod  illa  auctorifas  Augustini,  De  na- 
tura  et  gratin ,  non  inducitur  in  tractatu  absolute,  sed  magis 
arguendo,  quod,  si  Ghristus  in  Matre  sua  horruit  veniale  pec- 
catum,  quod  minus  est,  multo  fortius  in  ea  horruit  originale, 
quod  est  maius,  cum  separet  a  gratia  et  a  vita  aeterna. 

17.  Ad  ultimum  dicendum,  quod  sive  quadraginta  sive  cen- 
tuin  auctoritates  aliae  inducantur,  omnes  similes  sunt  in  effectu 

illis,  quae  inducuntur  in  tractatu,  et  per  eandom  viam  a  pro- 
posito  nostro  cadunt. 

Ad  evidenliam  autem  eorum,  quae  quinto  loco  inducuntur, 
considerandum  est,  quod  negantes,  Virginem  dehere  excipi  a 
regulis  generalibus  aliorum,  expresse  contradicunt  et  obviant 
sententiae  Augustini,  cuius  verba  sunt  ista  in  sermone  De  Vir- 
ginis  assumtione  l\  «  Non  immerito  excipitur,  ait,  a  quibusdara 
regulis  generalibus  vera  aestimatione  Marin,  quam  tanta  servat 
gratia  et  attollit  dignitatis  praerogativa ;  quantum  enim  polestas 
Christi  possit,  mundi  ostendit  universitas,  quantum  vero  gratia, 
Mariae  monstrat  integritas,  quae,  sicut  diversa  est  a  natura, 
ita  diversa  est  ab  usu  ». 

18.  Ad  1  ergo  dicendum,  quod  Augustinus  expresse  eam 
excipit  ab  illa  regula:  Cinis  es,  et  in.  emerem  reverieris,  ibi- 
dem  2  dicens,  quod,  «  si  hoc  de  morte  dicitur,  generalis  est  sen- 
tentia ;  si  de  resolutione  in  pulverem,  hanc  conditionem  Christi 
caro  evasit  de  carne  Mariae  sumta  »,  et  per  consequens  Mariae 
caro.  Nec  valet,  quod  dicitur,  cinorom  ibi  sumi  pro  corpore 
mortuo,  quia  Augustinus  dicit,  duobus  modis  posse  inlelligi, 
scilicet  vel  de  morte  vel  de  incinoratione. 

19.  Ad  2  dicendum,  quod  illa  regula :  Omnes  quidem  re- 
surgemus,  similis  ost  illi,  quam  Augustinus  ponit,  I)e  fide  ad 
Petram,  capite  29 3  dicens:  «  Firmissime  tene  et  nullatenus 
dubites,  omnibus  hominibus,  bonis  et  malis,  resurrectionem 
carnis  in  adventu  Domini  futurain  esse  communem,  secundum 
quod  apostolus  ait4:  Omnes  quidem  resurgemus  ».  Haec  Au- 
gustinus.  Ex  quo  patet,  quod  ista  rogula  quae  dicit,  resurre- 
ctionom  esse  futuram  communem,  goneralissima  est,  et  tamen 
ab  illa  excepta  est  virgo  Maria. 

20.  Ad  ultimum  dicendum,  quod  Augustinus,  II  De  baptismo 
parvutorum,  dicit  5,  omnes  praeter  Christum  indigere  pro  quo- 
tidianis  defectibus  illam  orationom  dominicam  frequontaro : 
Dimitte  nobis  debita  nostra.  nec  excipit  Mariam  virginem 
haec   dicendo:  cum    ergo  haec  sit  rogula  generalis,  a  qua  ni- 

hilominus  excipienda  est  Maria,  evidenter  concluditur,  quod  a 
regulis  generalibus  ceteris  excipi  debet,  quae  non  congruunt 
eius  sanctitati. 

Demum  dicendum  est  ad  ea,  quae  contra  conclusionem  in 
toto  tractatu  intentarn  superius  inducuntur. 

21.  Ad  1  quidem,  quod  nullo  modo  falsitas  aut  falsus  honor 
est  Virgini  tribuendus;  iste  autem  falsus  honor  non  est,  nec 
contrarius  dictis  canonis  aut  sanctorum.  Quod  enim  ait  Hie- 
ronymus  \  nullurn  hominem  absque  peccato  esse,  et  quod  dicit 
Augustinus  2,  concupiscentiam  peccati  vinculum  in  posteros 
traiicere,  et  natos  ex  ma!o  concupiscentiae  reos  esse,  et  cetera 
omnia,  quae  sequuntur,  intelligenda  sunt  de  omnibus,  excepta 
Maria,  quae  merito  privilegiari  debuit  in  hoc,  ut  in  ipso  trac- 
tatu  exstitit  declaratuin. 

22.  Ad  2  vero  dicendum,  quod  omne  peccatum  repugnat 
matri  gratiae,  sive  sit  originale  sive  mortale  vel  veniale,  cum 
peccatum  et  gratia  opponantur.  Propter  quod  aures  piae  ali- 
qualiter  exhorrescunt  in  fonte  gratiae  maculam  culpae.  Nec 
est  simile  de  fatuitate  haeretica  horrentium  ipsam  fuisse  mu- 
lierem  et  per  consequens  dicentium,  quod  fuit  angelus,  aut  di- 
centium,  quod  Christus  vivus  exstitit  lanceatus,  quoniam  de 
istis  sunt  in  oppositum  expressae  sententiae  in  scriptura.  Sicut 
et  in  oppositum  illius  erroris  de  paneitate,  quem  aliqui  do- 
cuerunt  Parisius,  me  praesente,  videlicet,  quod  panis  non 
transsubstantiabatur  in  corpus  Chrisli,  nec  vinum  in  sanguinem 
in  sacramento  altaris,  sed  Christus  mediante  carne  assumebat 
panem  et  mediante  sanguine  assumebat  vinum,  ut  esset  magis 
sacramentum  assumtionis  quam  transnbstantiationis;  in  oppo- 
situm,  inquam,  huius  opinionis  est  directe  canon  De  summa 
Trlnitate  et  fide,  capite  3  Firmiter  credimus,  et  De  celebra- 
tione  missarUm,  Cum  Marthae  4.  Et  in  oppositum  illius  opi- 
nionis,  quae  dicit,  carnem  Cbristi  non  iacuisse  in  sepulchro 
eandem  profecto  plane  ac  verissime  cum  illa,  quae  egressa  fuit 
de  virginali  utero  et  quae  pependit  in  ligno  et  quae  tertia  die 

resurrexit,  in  oppositum,  inquam,  istius  opinionis  est  caput 
Ambrosii1,  positum  in  Decretis  d.  9  2:  Omnia,  quaecumque 
voluit,  Dominus  fecit 3. 

Donec  itaque  sacrosancta  romana  ecclesia  sic  expresse  de- 
terminaverit,  sicut  ista  expressa  sunt,  quid  de  conceptione  aut 
sanctificatione  immaculatae  Virginis-  tenendum,  iustificaiionem 
eiusdem  Virginis,  quam  tenere  coepi,  non  deseram ;  neque 
enim  reprehendit  me  cor  meum  4. 


1  Hic  locus  collectus  est  ex  libro  De  myster.,  c.  9  el  IV  De  sacram.,  c.  4. 

